
Šlovė tapybos Homerui, ugningo 
įkvėpimo ir entuziazmo tėvui mene, 
kuriuo pranoko visus kitus ne tiek 
tobulumu, kiek savo dvasios slėpi- 
ninga galia ir kūrybine jėga, iš- 
reikšta kūriniuose! 

Delakrua 


ĮŽANGA 


Aštuonerius metus išgyvenęs užsienyje, tapytojas 
grįžta į ilgamečio karo nusiaubtą tėviškę. Išvyko pačioje savo 
tapybos kelio pradžioje. Kai grįžta — jam jau trisdešimt treji. 
Grįžęs tučtuojau be vargo pranoksta gausų mieste dirbančių dai- 
lininkų būrį. Plaukia užsakymai, plaukia ir mokiniai. Jam pade- 
da gabūs darbo draugai, kiekvienas pagal savo specialybę. Jis 
mielai naudojasi jų paslaugomis, tačiau iš esmės griauna jų me- 
no supratimą ir be didelių pastangų primeta jiems savo dioniziš- 
ką vaizduotę. Kai užsigeidžia aktyviai imtis politinės veiklos, jis 
tampa diplomatu, netgi prieš valią visų tų, kurie vėliau patys į jį 
kreipiasi. Turtingas, gerbiamas, išaukštintas, jis bendrauja su 
karaliais, kunigaikščiais ir ministrais. Norėdamas prislopinti 
įgimtą polinkį į didybę, beveik trisdešimt metų griežčiausiai 
tramdo save. O paskutiniuosius metus leidžia kaimo ramybės 
prieglobstyje, kaip truputį nusivylęs didikas, veikiausiai trokš- 
damas tik mėgautis džiaugsmu, kurį mums teikia įsitikinimas, kad 
šio pasaulio šlovė nedaug teverta. 

Toks buvo Rubensas. 

Jis troško sėkmės ir nepaprastai išgarsėjo. Beje, jo šlovė gyva 
ir po šiai dienai — o šitai pasitaiko dar rečiau. Rubenso šlovė, 
jam esant gyvam, buvo tokia didelė, kad jo vardas nutvieskė 
blankų erchercogo Alberto ir Izabelės viešpatavimą, o karalystė 
dėka jo gavo didžiosios karalystės vardą. Bet jo sėkmė tuo ne- 
sibaigė. Stebuklingame tapybos pasaulyje, kur Rubensas parodo 
tiek nuostabaus polėkio ir laisvumo ir kuris persisotinusiems 
žmonėms nebedaro jokio įspūdžio, nuo šiol dailininkas užima 
vieną iš garbingiausių vietų. 

Rubensui paskirta daug veikalų. Jo kūryba išnagrinėta ir 
preciziškai, ir entuzlastingai. Įžvalgūs tyrinėtojai su užsidegimu 
vertino jo įtaką. Jis turėjo daugybę biografų. Jie bandė, — o 

toks bandymas tikrai viliojantis, — aiškinti kūrybą per kūrėją. 
Tačiau, sužavėti tapytojo kūrybos, jie visuomet imdavo hiperbo- 
lizuoti, ir legenda greitai nustelbė istorinę tiesą. Tai galima pa- 
sakyti jau apie pirmuosius biografus. Kai kurie išgalvojo jį 
esant kilusį iš kažkokių Štirijos kunigaikščių. Pasipylė nepagrįs- 
tos smulkmenos. Kadangi jų tikslas buvo aukštinti tapytoją, vė- 
lesnieji biografai, netikrindami faktų, kartoja nebūtas istorijas. 
Pakanka prisiminti ginčus XIX amžiuje, kai po Bakheizeno van 
den Brinko tyrinėjimų Zigeno miestukas buvo neginčijamai pa- 
skelbtas dailininko gimtine. Iki tol dėl šios garbės varžėsi Ant- 
verpenas ir Kelnas. Belgijos meno istorikai ir kritikai, kaip antai 
Pjeras Ženaras, Bartelemis Diumortje, F. J. van den Brandenas, 
Maksas Rosesas ir kiti, su kažkokiu beveik jaudinančiu nesąži- 
ningumu, įmantriai žongliruodami žodžiais, gynė Antverpeno 
pretenzijas, o tuo tarpu daktaras L. Enenas puolė į kovą, ginda- 
mas Kelno prioritetą. Ilgus metus prie tuščio Rubenso namo ša- 
lia Vaperio kanalo prikalta lentelė kategoriškai skelbė, kad di- 
dysis menininkas gimė Antverpene. Ir tik paskui, kai antverpe- 
niečiai, atidavę pavėluotą duoklę Rubenso legendai, pastatė 
naujitelaičius „Rubenso namus“ — šis melagingas užrašas dingo. 

Antroji dingstis kurti prasimanymus, kuriuos taip buvo pamė- 
gę Rubenso biografai, buvo pirmosios jo žmonos mirtis. Kiekvie- 
noje knygoje galima perskaityti, koks didelis buvo dailininko 
skausmas. Kai kas net tvirtina, kad jis kuriam laikui užsidarė 
švento Mykolo vienuolyne, kur Izabelė Brant buvo palaidota 
šalia dailininko motinos Marijos Peipelinks. Iš kur jie semiasi 
šitų žinių? Daugelis išlikusių Rubenso laiškų yra kaip tiktai iš 
šio laikotarpio. Tuo metu dailininkas susirašinėjo su Pjeru Diu- 
piuji. Į Pjero Diupiuji atsiųstą užuojautą Rubensas atsako laišku, 
kuriame gražiausiais žodžiais mini mirusiąją, o kalbėdamas apie 
savo skausmą, tepriduria, kad jam labai būtų pravartu pakeliau- 
ti. Šis laiškas yra šaltokas, kick iškilmingas, kaip ir dera „hu- 
manistui“. Iš jo negalima daryti jokių išvadų Humanistai mėgo 
pabrėžti savo stoišką ramumą. Daug daugiau atsiskleidžia iš 
paskesniųjų jo laiškų, kuriuos Rubensas reguliariai kas savaitę 
siuntinėjo tam pačiam adresatui. Juose Rubensui rūpi vien po- 
litika, jis karštai domisi to meto įvykiais. Apie save užsimena 
tik tarp kitko, pranešdamas, jog jau nustojo karščiavęs. Šis laiš- 
kas yra nepaprastai charakteringas. Jeigu pirmieji tapytojo gar- 

bintojai ir buvo davę valią savo vaizduotei, tai niekuo nepaaiški- 
nama ir nepateisinama, kad vėlesnieji biogralai, galėdami naudo- 
tis visais šeimos archyvais, nepagalvojo, jog laikas suteikti 
daugiau tikroviškumo žinomiems menininko gyvenimo faktams. 

Iš tikrųjų Rubensas visą savo gyvenimą dėvėjo kaukę. Malo- 
nus jo charakteris, puikios manieros, polinkis į prabangą, „hu- 
manistiniai“ siekiai — štai tie bruožai, už kurių jis slėpėsi. No- 
rint geriau jį pažinti, reikia tyrinėti jo susirašinėjimą ir pačią 
kūrybą. Bet ir imdamas plunksną į ranką, jis geba puikiai pasi- 
slėpti. Išliko beveik du šimtai trisdešimt laiškų, tačiau juose 
užtiksime vos keletą užuominų, kurios padeda šiek tiek suprasti 
šio žmogaus vidinį pasaulį. Jo kūryba kur kas iškalbingesnė. Jis 
manė, kad pavyks pasislėpti už įmantrių savo paveikslų siužetų, 
visiškai negalvodamas, kad siužetas paveiksle tai tik regimybė, 
o tikrasis dailininko charakteris reiškiasi savita tapybos kalba, 
susidedančia iš linijų ir spalvų, kurias kiekvienas didis dailinin- 
kas derina savitai ir nepakartojamai. Kadangi žmonės labai jaut- 
rūs šiai tapybos kalbai, veikiančiai juos tiesiogiai per kūrinius ir 
padedančiai užmegzti ryšį su dailininku, jie ima domėtis ir pačia 
asmenybe, kuri jiems atskleidžia slėpiningiausius reiškinius. Ap- 
stulbinti Rubenso tapybos kalbos religinėse ir mitologinėse sce- 
nose, peizažuose arba portretuose, jie trokšta kiek galima arčiau 
pažinti šį dievų išrinktąjį. Ar tai Žmogus, kuriam vien tik pasi- 
sekė? Čia būtų nieko ypatingo. Tačiau visiškai kas kita, jeigu 
menininkas yra iš tų išrinktųjų, kurie mus traukia savo vaizduo- 
tės kerais. Negi tai meno misterija, atskleidžianti mums žavėjimo 
paslaptį? Kas žino, kodėl, praėjus ištisiems amžiams, žmogų žavi 
koks nors kūrinys, kai kitiems tokios tematikos kūriniams jis 
yra abejingas? Šį faktą aiškinti tiktai to kūrinio menine verte, 
atrodo, būtų pernelyg paviršutiniška. Atseit, kur meno misterija, 
ten mes matome tik techniką. Tai būtų melas! Juk menas yra 
aukščiau už bet kokią techniką. 

Mūsų pagarbos Rubensui neturi drumsti net pats nekalčiausias 
melas. Tokios dvasinės jėgos žmogų reikia rodyti tikros tiesos 
šviesoje. O jeigu jis turėjo kokių silpnybių, tai tik įrodo, kad 
žmogus, kurio gyvenimas panašus į kitų žmonių gyvenimą, per 
magišką meno tiesą gali iškilti į neregėtas aukštumas. Šioje kny- 
goje nėra kokių nors stebinančių atradimų ar naujų archyvinių 
dokumentų. Norėta tik parodyti Rubensą tokį, koks jis mums at- 


9 


rodo iš savo palikimo — paveikslų ir laiškų. Čia nerasime fan- 
tastinių pasakojimų ar savavališko tekstų aiškinimo. Rubensas 
tarsi nužengia nuo daugumos biografų sukurto pjedestalo ir vėl 
atsiduria kaip lygus tarp paprastų žmonių, savo brolių. Bet da- 
bar jis mums dar mielesnis.! 


! Vienintelė naujovė per pastaruosius dešimtį metų studijose apie 
Rubensą, tai netikėtas Šarlio-Rože Bordlėjaus teiginys, kad dauguma 
geriausių Rubenso paveikslų — tai Sneiderso kūriniai (RUBENS OU 
SNYDERS, Editions Le Net, Paris). 

Jeigu iš tikrųjų kai kurios drobės, figūruojančios Rubenso pavar- 
de, nėra jo kūryba, jeigu net būtų tiesa, kad kai kurios iš jų Snei- 
derso nutapytos, ir tada būtų neatsargu tvirtinti, kad Sneidersas bu- 
vo genijaus „negras“, dirbęs didžiojo menininko šešėlyje. Juk šis 
menininkas savo amžininkų tarpe susilaukė tokio pripažinimo, kurio 
tegalima pavydėti. (Autoriaus pastaba.) 

I 


IŠSVAJOTASIS MIESTAS 


Po sunkios ligos mirė tėvas. Daugelį metų jis skun- 
dėsi pairusia sveikata. Atrodo, kad tai buvo daugybės jo nelai- 
mių pasekmė. Motina ligonį jautriai globojo ir slaugė, nenorėda- 
ma, kad jis prisimintų negandas. Tėvas buvo palaidotas netoli 
namų. Daugybė žmonių atėjo į laidotuves, nes jis buvo plačiai 
žinomas ir turėjo daug bičiulių. 

Liūdesys — natūralus jausmas, bet gyventi vis vien reikia. Tai 
paprasti Žodžiai, tačiau motina gerai žino, kiek ištvermės ir pa- 
stangų tat atsieina. Vaikai irgi tai supranta. Ypač vyresnieji Ja- 
nas Baptistas ir Blandina. Jaunesnieji Filipas ir Peteris Paulius, 
be abejo, mažiau supranta. Tačiau visi gerai suvokia baisią pi- 
nigų galią. Kiek tiktai siekia jų atmintis, tėvai visada plūkėsi, 
norėdami nors truputėlį prasimanyti taip būtinų pinigų. Kalėji- 
mas, tremtis, turto konfiskavimas — tokius žodžius vaikai buvo 
pratę girdėti. Tėvas apie tai kalbėdavo kasdien, tačiau dabar šie 
žodžiai nebe tokie baisūs, kaip anais seniai praėjusiais laikais, 
kai lyg paslaptinga grėsmė jie kybodavo virš jų namų. 

Motina buvo ne iš silpnųjų ir nemėgo skųstis. Ji labai mylėjo 
velionį vyrą, bet turėjo keturis vaikus. Reikia gyventi. Tačiau 
kaip įveikti negandas? Vyras buvo teisės daktaras. Jo uždarbis 
baigėsi kartu su jo mirtimi. Gimtinė ir menkas dar likęs turtas — 
toli. Nors ir išgyvenusi Kelne gana ilgai, motina čia jaučiasi sve- 
tima. Bet štai gimtajame jos krašte pagaliau nusistovėjo šiokia 
tokia ramybė. Kaip ir visi emigrantai, ji tikisi ten lengviau išsi- 
pinklioti iš rūpesčių. Pagaliau nutaria: grįžtame į Antverpeną. 

Koks nuostabus žodis! Joks kitas miestas vaikų širdyse neža- 
dina tokio jausmo, kaip šitas. Šis žodis buvo visų šnekų svar- 
biausia tema. Tėvai, seneliai ir proseneliai — visi kilę iš Antver- 
peno. Tėvas ten tarnavo miesto tarėju, ten išvydo pasaulį Janas 
Baptistas ir Blandina. Rubensų bičiuliai nuolat minėdavo tą 
miestą: dauguma jų ten buvo gimę. Motina keletą kartų ten bu- 

vo Nuvažiavusi tvarkyti- šeimos reikalų. Pasitaikius progai, 
Antverpenas visad priešpastatomas Kelnui. O juk Kelnas — di- 
delis miestas, arkivyskupo buveinė, Kelno universiteto istorija 
siekia XIV amžių. Nemaža tapytojų ir skulptorių prisidėjo graži- 
nant šį miestą. Čia daug puikių architektūros paminklų, prade- 
dant sena, rūsčia Mergelės Marijos bažnyčia Kapitolyje ir bai- 
giant tik ką pastatyta rotuše, suprojektuota pagal naują iš 
Italijos atėjusį stilių. Tai Hanzos miestas, svarbus prekybos 
centras. Visa tai neturi reikšmės! Paprastas miesteliūkštis — pa- 
sakys apie jį didžiojo miesto prie Šeldės entuziastai. Kas gi tas 
Reinas prieš Šeldę! Ja praplaukia daug daugiau laivų, geriau 
vystosi prekyba. Tiesa, pastaraisiais metais Antverpenas labai 
nukentėjo. Kalbama, kad prekyba turėjo nemažai nuostolių ir 
jūrų laivai rečiau užsuka į uostą. Bet dabar stojo taika, ir išdi- 
dusis miestas veikiausiai vėl atsigaus. 

Antverpenas! Šis žodis nuolat vaikų svajonėse. Nors vyres- 
nieji ten užgimė, bet tik neaiškiai prisimena tas tolimas dienas: 
Janas Baptistas tada buvo šešerių metų, Blandina — ketverių. 
Nuo to laiko praėjo beveik dvidešimt metų. Bet kodėl gi jų šei- 
ma taip ilgai gyvena toli nuo šio nuostabaus miesto? Vyresnieji 
vaikai niekad apie tai neužsimena. Filipo ir Peterio Pauliaus 
lengvai neatsikratysi. Jie vis klausia ir klausia. Ir visuomet su- 
silaukia to paties atsakymo: tuo metu Flandriją buvo užgriuvu- 
sios didelės nelaimės. Ispanijos karalius Niderlanduose perleido 
valdžią baisiajam hercogui Albai. Nuo tada tėvynėje niekas nė- 
sijautė saugus Persekiojami visi, kurie nors truputį įtariami esą 
palankūs reformacijai. Reformacija tai ne kokia nauja religija. 
Ją išpažįstantieji irgi krikščionys, tik atmeta kai kurias tiesas, 
kurių moko Romos bažnyčia. Kaip ir katalikai, jie tiki Jėzų Kris- 
tų, tik mano, kad tikinčiųjų santykiai su dievu turi būti kitokie. 
Dėl šitų nesutarimų atsitiko daug nelaimių. Abi pusės peržengė 
ribas. Krikščionys ėmė deginti savo brolius, kurių pažiūros jiems 
atrodė eretiškos. Blogiausia, kad ir patys protestantai nesutarė 
tarpusavy. Liuteronai ir kalvinai irgi turėjo skirtingus įsitikini- 
mus. Šaliai didžiulė nelaimė, kai ją niokoja religiniai vaidai. 

Tėvas buvo mokytas žmogus. Teisę studijavo Romoje ir ki- 
tuose Italijos miestuose. Grįžęs į tėvynę, buvo paskirtas tarėju 
savo gimtajame mieste, kur ilgus metus ėjo šias pareigas, ir visi 
juo buvo patenkinti. Bet kai kilo netemtieji vaidai, jis atsidūrė 
nepavydėtinoje padėtyje, nes turėjo daug bičiulių abiejose sto- 

vyklose, kurios. tarpusavy atkakliai kovojo. Ką gali daryti išp 
sęs žmogus, trokštąs tiktai ramybės. Jis emigruoja Palieka tėvy- 
nę. Per pačius neramumus palieka Antverpeną Kartu išvyksta 
ir Žmona su keturiais vaikais, iš kurių tik du išliko gyvi — Janas 
Baptistas ir Blandina. Klara, turėjusi vos ketverius metus, mirė 
pas senelius Ljere 1580 metais, o Henrikas mirė Kelne, turėda- 
mas šešiolika metų. Paskui prasidėjo pati baisiausia nelaimė — 
karas. Niderlandai daugelį metų buvo jo arena. Iš vienos pusės 
Ispanija, iš kitos — Jungtinės provincijos, kovojančios dėl savo 
nepriklausomybės. Apgultis, kovos, pjautynės, visokiausi ne- 
teisėti plėšikavimai, neaprašomos nelaimės — štai tų liūdnųjų 
metų balansas. 1576 metais — tai yra prieš vienerius metus iki 
gimstant Peteriui Pauliui — Antverpenas, tas numylėtas Antver- 
penas, tapo sukilusios ispanų įgulos auka. Sudeginti ištisi kvar- 
talai, nužudyta tūkstančiai žmonių. Žiaurumai buvo tokie dideli, 
kad tos dienos įvykiai su pasibaisėjimu buvo vadinami „ispanų 
siautėjimu"“. O kiek dar šiurpių įvykių buvo paskui. Antverpe- 
nas, tas numylėtas Antverpenas, pergyvena naują šturmą. Ka- 
ringojo Parmos hercogo apgultas, po didvyriškos kovos 1585 me- 
tais pasiduoda. Nuo to laiko grįžta ramybė. Ar ne geriau su šei- 
ma gyventi tėvynėje, kur jau niekas negresia? Bet tai 
neapsaugo nuo likimo smūgių. Mirė Klara, tas pats likimas išti- 
ko Henriką ir jauniausiąjį sūnų Bartolomėją. O dabar dar numi- 
rė tėvas. 

Tačiau kodėl, nuolat puoselėjant viltis sugrįžti, vis dėlto rei- 
kėjo laukti tėvo mirties? Tėvas retkarčiais apie tai užsimindavo, 
bet jautėsi jau didelis ligonis. Čia rimta priežastis, tik kodėl ret- 
karčiais į Flandriją vykdavo vien motina? Tėvas niekada... Pe- 
teriui Pauliui dešimt metų. Filipui trylika, kaipgi jie neklausinės 
motinos? O motina vėl atsako: tėvas mokytas žmogus, užvis 
labiausiai vertino ir mėgo ramybę. Ir kad niekas tuo neabejotų, 
šią tiesą įrašo į antkapio plokštę švento Petro bažnyčioje: „Kai 
pagaliau kilo vidaus karai, trokšdamas ramybės ir norėdamas 
gyventi toliau nuo sumaišties, jis laisva valia paliko tėvynę, ku- 
riai buvo nemaža nusipelnęs, dorai tarnaudamas miesto valdy- 
boje ir stropiai vykdydamas teisingumą. Žmona, septynių jo vai- 
kų motina, su kuria jis santarvėje išgyveno dvidešimt šešerius 
metus, neduodamas jokios priežasties nusiskųsti, šį antkapį pa- 
statė geriausio ir mylimiausio savo vyro garbei.“ 

Bet vaikai nesiliauja klausinėję, ir kažin ar neišliko jų gal- 
voje prisiminimų, kurių negalėjo išdildyti suaugusiųjų aiškini- 
mai, todėl Marija Peipelinks pasako savo jaunėliams tai, ką, be 
abejo, jau buvo sakiusi ir vyresniesiems: ,,Dėkitės mano žodžius 
į širdį. Štai jau beveik dvidešimt metų gyvename Kelne. Čia gi- 
mè Filipas ir Peteris Paulius. Čia turime bičiulių. Tačiau gyve- 
name neramiais laikais. Iš pažiūros menkiausi dalykai kartais 
tampa didelių katastrofų priežastimi Kuo mažiau kalbėkite. 
Gerbdami tėvo atminimą, iš meilės man ir dėl savo labo. Kai 
grįšime į Antverpeną, ypač stenkitės nežarstyti praeities pelenų. 
Supratote?" 

Vaikai suprato. Bet ar galima sulaikyti mintį, kuri atkakliai 
daužosi į mūrą, kažką nuo jos slepiantį? Išskleisk sparnus, le- 
genda, ir sklandyk beribėje žydrumoje. Bet saugokis istorijos, 
šio kantraus liudytojo, kuris seka iš paskos! 

Veltui stengiasi Marija Peipelinks. Anksčiau ar vėliau vaikai 
sužinos apie tėvo romaną... 


II 


TĖVO ROMANAS 


Iki trisdešimt aštuntųjų gyvenimo metų likimas 
jam šypsojosi. Vienturtis vaistininko sūnus, jis pirmasis šeimoje 
galėjo baigti studijas. Išskyrus senelį, kuris buvo vaistininkas, 
visi jo proseneliai buvo kailiadirbiai, jau nuo XIV amžiaus žino- 
mi kaip Antverpeno piliečiai. Po vyro mirties motina išteka už 
našlio Jano de Lantmeterio. Šis apsukrus pirklys tampa tikru tė- 
vu savo posūniui, kuris išvyksta studijuoti į Luveną, paskui į 
Padują ir Romą. Dvidešimt dvejų metų Janas Rubensas Romos 
dela Sapienca kolegijoje gauna civilinės ir kanoninės teisės dak- 
taro laipsnį. Trisdešimt vienerių metų grįžta į gimtąjį kraštą ir 
netrukus veda Mariją Peipelinks. Po metų tampa Antverpeno 
miesto tarėju. Juo būdamas, jis posėdžiauja kruvinajame tribu- 
nole ir ne vieną kalinį pasmerkia kankinimams. Tarp kitko, da- 
lyvauja tardant garsiuosius liuteronus Fabricijų ir Bokijų ir, nors 
tuo metu jau save laiko protestantu, paskelbia tokį pat nuo- 
sprendį, kaip ir jo kolegos: Fabricijus nuteisiamas mirti. 

1567 metais padėtis šalyje pablogėja. Šventų paveikslų naikin- 
tojai Žiauriai siaubia katalikų bažnyčias. Garsusis Nasau grafas 
Vilhelmas Oranietis dar nenutraukė ryšių su valdžia. Jis vis dar 
Valstybės tarybos narys ir negaili pastangų atkurti taikai. Pir- 
miausia nori nuramdyti religinius vaidus, kad galėtų sėkmingiau 
kovoti prieš ispanų politiką. Vienu metu pasitelkia Janą Ruben- 
są būti tarpininku, vykstant Antverpeno magistrato ir kalvinistų 
deryboms. Iš savo pusės Ispanijos regentė Margarita Parmietė 
reikalauja, kad burmistrai ir miesto tarėjai įrodytų savo lojalu- 
mą sumaišties metu. Šie prisipažįsta kalti, bet nelabai išsigąsta. 
Niderlandams sutramdyti Ispanijos karalius Pilypas II siunčia 
naują vietininką — hercogą Albą. Žinodamas, jog valdovas vi- 
siškai juo pasitiki, šis Žmogus nori įrodyti, kad yra vertas to pa- 
sitikėjimo. Perpratusi padėtį, regentė prašo leidimo išvykti. Jos 
noras patenkinamas. Nuo šiol grafas Egmontas jau netenka ra- 

mybės ir nutaria užsidaryti savo pilyje Chasbeke. O juk Lamò- 
ralis Egmontas — vienas iš narsiausių savo meto vadų! Virš ša- 
lies pakibęs netikrumo siaubas. Tuo tarpu hercogas Alba ne- 
gaišta laiko. Jis žino, ko nori, ir niekas jam nesutrukdys vykdyti 
savo kėslų. Šis žiaurus, fanatiškas ir šaltas kareiva, regis, neturi 
žmogiškų jausmų. Jis įrankis karaliaus rankoje ir kirs iš peties. 
Nedelsdamas ir be skrupulų, kol jo valdovas bus priverstas jį 
atšaukti. Rugsėjo 9 dieną Briuselyje areštuojamas Egmontas ir 
Hornas, o Antverpene burmistras Antonas van Stralenas. Už juos 
įžvalgesnis Vilhelmas Oranietis pabėga į savo valdas užsienyje. 
Gyventojai apimti baimės ir apstulbinti. Hercogas Alba atvyksta 
į Antverpeną ir reikalauja iš magistrato raštu naujų teisių. Kai 
jam liepia šiek tiek palaukti, Alba pasiunčia savo „didžiai bran- 
giems ir geriems bičiuliams“ šiurkštų laišką, reikalaudamas, kad 
miesto vadovybė tučtuojau atsakytų. Janui Rubensui nerami. 
Norėdamas apginti save, jis rašo pasiteisinimą ir nusiunčia jį 
Antverpeno miesto valdininkui Janui Gilisui, kuris jį tučtuojau 
persiunčia grėsmingosios „Tarybos b:uzdėjimams tirti“ nariui 
Liudovikui del Rijui, turinčiam teisę tirti Antverpeno gyventojų 
lojalumą. 

Savo pasiteisinime Rubensas tvirtina, kad jo ryšiai su Oranie- 
čiu buvo tik administraciniai, ir pareiškia esąs uolus katalikas. 
Tuo tarpu, deja, pasirodo sąrašas Antverpeno piliečių, prijau- 
čiančių naujoms srovėms. Šiame sąraše ir Jano Rubenso pavar- 
dė. Sąrašas sukelia didelį sąmyšį. Prasideda egzekucijos: 1568 me- 
tų sausio 4 dieną mirtimi nubaudžiami aštuoniasdešimt keturi 
žmonės, vasario 20 dieną — trisdešimt septyni, vasario 21 dieną — 
septyniasdešimt vienas, kovo 20 dieną — penkiasdešimt penki, ir 
taip toliau. Kovo 28 dieną hercogas Alba nusiaubia Ku!emburgo 
rūmus. Kodėl? Mat, prieš dvejus metus čia buvo susirinkę „Ba- 
jorų kompromiso“ nariai. Birželio 5 dieną teroras pasiekia apo- 
gėjų. Hercogo Albos įsakymu, po devynių mėnesių kalėjimo 
nukertamos galvos dviem žymiausiems šalies Žmonėms: grafui 
Egmoėntui ir admirolui Hornui. Sekanti auka — senas Jano Ru- 
benso kolega Antonas van Stralenas. Po ilgų kankinimų rugsėjo 
24 dieną Vilvorde jam nukertama galva. Kankinimai jį tiek buvo 
nualinę, jog budelis turėjo pasodinti į krėslą. kad galėtų smogti 
paskutinį smūgį. Janas Rubensas ilgiau nedelsia. Ispanams jsi- 
kišus, jis jau nebeišrenkamas tarėju. Gavęs raštą apie savo nuo- 
pelnus gimtajam miestui, jis bėga iš Antverpeno su žmona ir 

keturiais vaikais. Ir pačiu laiku. Vos tik išvažiuoja, jo pavardė 
atsiranda persekiojamų asmenų sąraše. 

Rubensas pirmiausia vyksta į Limburgą, esantį kunigaikščio 
vyskupo valdžioje, kur netoli Kuringeno Marija Peipelinks turi 
giminių. Vėliau pasuka į Kelną, kur susiranda prieglobstį dau- 
gelis Flandrijos pabėgėlių. Vos tiktai spėję įsikurti, vėl susilau- 
kia nemalonumų. Jie apsigyvena priešais kleboniją, ir iš karto 
pasklinda kalbos, kad buvęs Antverpeno tarėjas niekad nelanko 
bažnyčios. 1569 metų gegužės mėnesį jis gauna įsakymą per aš- 
tuonias dienas palikti miestą kartu su šeima. Ieškodamas išei- 
ties, Rubensas kreipiasi į Antverpeno magistratą su prašymu, kad 
keletas žymesnių piliečių paliudytų, jog miestą paliko laisvano- 
riškai. tenorėdamas Kelne sutvarkyti savo privačius reikalus. 
Geram teisininkui niekad netruks argumentų! Vietos valdžia vis 
tiek nerodo jam prielankumo. Tačiau, žinodama, kad jis didžiuo- 
jasi princo Oraniečio protekcija, nedrįsta nieko sakyti. Janas 
Rubensas iš tiesų palaiko su Oraniečiu ryšius. 

Tuo metu kunigaikštienė Ona Oranietė, kurfiursto Saksoniečio 
duktė, apsistoja Kelne, norėdama apsaugoti savąją turto dalį nuo 
konfiskavimo, gresiančio turtui jos vyro Vilhelmo Oraniečio, 
vadinamo Tyliuoju (Taciturnus). Jos patarėjas šiuo klausimu 
emigrantas Janas Betsas, kilęs iš Mechelno. Netrukus Rubensas 
tampa jo padėjėju, o kai Betsas ilgesniam laikui išvyksta, padė- 
jėjas iškyla į pirmąjį planą. Dabar jis paskelbiamas kunigaikš- 
tienės įgaliotiniu. Koks apsukrus žmogus Janas Rubensas! Per 
trūmpą laiką jis tremtyje tapo patikimu patarėju ir užtikrino sa- 
vo šeimai pragyvenimą. Ona Saksonietė kviečiasi savo patarėją 
prie stalo, vyksta su juo į keliones ir pagaliau patiki jam savo 
turtus ir savo vaikus. Jai dvidešimt penkeri metai. Jos vyro, ku- 
riam ji pagimdė keturis vaikus, nuolat nėra namie. Jis kariauja 
arba pasirašinėja sutartis. Kaip ir daugelis kunigaikštienių, jinai 
toli nuo politinių įvykių. Garsėja kaip įkyri ir kaprizinga mote- 
ris. Jai priekaištaujama, kad ji nejautri žmona Vilhelmui, ir iš 
tiesų taip yra. Kai po nepavykusio žygio į Niderlandus Vilhel- 
mas grįžta nugalėtas ir palaužtas, žmona nenori su juo pasima- 
tyti, nors jis labai geidauja. Janas Rubensas gražus vyras, iškal- 
bingas, su juo malonu bendrauti. Kunigaikštienės miegamasis 
jam atviras. 

Porą metų meilužiai, apsvaigę nuo savo laimės, viską pamiršę, 
negalvoja net apie bėdas, kurios juos gali ištikti. Advokatui bū- 

tina tartis šu savo kliente — tai pakankamas pretekstas pateisinti 
dažnus susitikimus. Bet 1570 metų pabaigoje kunigaikštienė tam- 
pa nėščia. Kūniškieji džiaugsmai, kokią didelę jūs turite galią! 
Kaip suprasti, kad šios dvi būtybės taip lengvapėdiškai nesido- 
mi savo ryšio pasekmėmis. Jie nesiima jokių žygių, net nemėgi- 
na nukreipti piktą lemtį. Kunigaikštienė net negalėjo pasinaudoti 
paskutine priemone — primesti kunigaikščiui savo nuodėmingos 
meilės vaisiaus, nes jau seniai jo nebuvo mačiusi. Kokio nepa- 
prasto stebuklo jie laukia, tikėdamiesi išsikapstyti iš šių bėdų? 
Netrukus užgriūva skandalas, jeigu ir ne viešas, tai bent siaura- 
me artimųjų rate. Kunigaikštienės apkūnumo jau negalima nu- 
slėpti. Tačiau kai grafas Johanas iš Nasau reikalauja, kad svainė 
pasiaiškintų, toji akiplėšiškai ginasi. 1571 metų kovo mėnesį Ru- 
bensą, besitaisantį vykti į Zigeną pas kunigaikštienę, sulaiko 
kunigaikščio žmonės. Atvestas į Dilenburgą, prisipažįsta esąs 
kaltas. Jis gerai žino, jog pagal vokiečių įstatymus jo laukia 
kartuvės. Ir prašo vienintelės malonės, — kad nukirstų jam galvą. 

Tuo metu, kai Janas Rubensas laukia mirties, jo šeima apimta 
baisios nevilties. Žmona tris savaites be perstojo rašo laiškus ir 
į visas puses siunčia pasiuntinius. Pagaliau ji gauna vieną jo 
laišką, kuriame kaltininkas viską prisipažįsta ir maldauja atlei- 
dimo. Ji atleidžia jam nesvyruodama. Nepraranda dvasinės pu- 
siausvyros. Jeigu vyras gyvas, reikia jį gelbėti. Tučtuojau ima 
jį ginti. Ji gerai žino, kad jos laiškai, prieš patekdami kaliniui, 
bus skaitomi kurio nors teismo valdininko. Todėl rašo: „Esu įsi- 
tikinusi, jeigu tie geri ponai pamatytų mano ašaras, nors jie 
mediniai ar akmeniniai, pasigailėtų manęs. Jeigu jau nebeliks 
kitokių priemonių, aš panaudosiu paskutinę, nors tu rašei, kad 
šio žingsnio nežengčiau.“ Šiais žodžiais daroma užuomina, kad ji 
yra pasiryžusi imtis veiklos, dėl kurios kaltininkas visai neatsa- 
kingas. Laiške netrūksta ir pagalbos šauksmų į patį dievą: „Die- 
ve, tu nenori nusidėjėlio mirties, tu trokšti, kad jis gyventų ir 
atgailautų, tai pripildyk savo gailestingumo širdis tų ponų, ku- 
riuos mes taip užrūstinom, kad mus nebekamuotų baimė ir viso- 
kie persekiojimai.“ Ir pabaigoje: „Dėl šito melsiuosi su vaikais 
ko karščiausiai, kiek tiktai galiu, vargšai mažyliai sveikina ta- 
ve, kaip ir aš! Dievas tai mato geriausiai! Rašyta balandžio 1 die- 
ną tarp pusiaunakčio ir pirmos valandos. Prašau tave nie- 
kad nerašyk man „tavo nevertas vyras“, nes tau viskas atleista." 

Nasau giminė atsidūrė nepaprastai keblioje padėtyje. Iškelti 
bylą — vadinas, parodyti visiems, kokia nešlovė ištiko jų namus. 
Antra vertus, jie nenorėjo egzekucijos vykdyti, nesilaikydami 
visų teisinių formalumų. Tai būtų buvusi Hyg ir žmogžudystė. 
Šios abejonės Jano Rubenso naudai. Jo žmona, negaišdama lai- 
ko, laišką po laiško rašo grafui Johanui iš Nasau. Ji net susi- 
draugauja su savo varžove, kuri 1571 metų rugpjūčio mėnesį 
pagimdo dukrą. Tikėdamasi pasimatyti su vyru, vyksta į Dilen- 
burgą. Paskui atvyksta į Zigeną pas gimdyvę. Į pagalbą kviečiasi 
gimines. Iš Antverpeno atskuba Filipas de Lantmeteris, Jano 
Rubenso netikras brolis. Jie abu stengiasi patekti pas įkalintąjį. 
Veltui! Tai viena iš gausybės nesėkmių, ištikusių šią kilnią mo- 
terį. Gresiant ištrėmimui iš Kelno, ji ieško prieglobsčio pas vie- 
ną savo giminaitį, vaistininką Raimondą Ringotą. 

Po dvejų metų pagaliau gauna leidimą pasimatyti su vyru. 
Viską parduoda Kelne ir vyksta į Zigeną, tikėdamasi ten apsi- 
gyventi. Bet ir vėl nauji sunkumai. Niekaip negali rasti buto, to- 
dėl Janas Rubensas prašo grafą Johaną iš Nasau padėti jo žmo- 
nai, gyvenančiai užvažiuojamuose nakvynės namuose. Bet Ma- 
rija Peipelinks nenuleidžia rankų. Neturėdama pastogės, „netoli 
miesto sienos išsinuomojau sklypelį žemės, pasodinau ten viso- 
kių daržovių, kurias atsivežiau iš Olandijos namų reikalams“, 
juk jeigu lauksi, gali būti per vėlu sodinti, tada darže niekas ne- 
užaugs. Kartu ji be paliovos rūpinasi, kad jos vyras būtų pa- 
leistas. Gegužės 9-ąją per pesiuntinį gauna žinią, kad Janas Ru- 
bensas rytojaus dieną atvyks į Zigeną. Vis dėlto pergalė! Tiesa, 
reikia įmokėti šešis tūkstančius talerių užstato, kuris, nors men- 
kiausiai pažeidus sąlygas, bus konfiskuotas. Nusikaltėliui kelia- 
ma daugybė sąlygų: negalima pasirodyti mieste nei vaikščioti į 
bažnyčią; gavęs valdžios šaukimą, tučtuojau privalo grįžti į ka- 
lėjimą. Jis bus stebimas Nasau šeimos agento. Nasau šeima 
kiekvienu momentu gali atnaujinti procesą. Vienintelė malo- 
nė — leidimas pasivaikščioti po miesto apylinkes. Ir vis dėlto tai 
pergalė. Po dvidešimt šešių mėnesių jis iš kalėjimo išėjo svei- 
kas, tuo tarpu mažai betrūko, kad atsidurtų kartuvėse! 

Tačiau Rubensų gyvenimas Zigene anaiptol nėra toks ramus. 
Mažame liežuvautojų miestelyje jie gyvena lyg maru apkrėsti. 
Čia visi linkę įtarti ir grasinti, o vienintelis jų pragyvenimo šal- 
tinis — nereguliariai išmokami procentai už įmokėtą užstatą. O 
čia dar nuolatiniai grasinimai. Vieną dieną Rubensas buvo įsp2- 

tas, kad nevaikščiotų už miesto sienos, jeigu jam mielas gyve- 
nimas. Kitą sykį vėl kuvo apskųstas, kad pasirodęs miesto gat- 
vėse ir blogai kalbėjęs apie savo valdovus. Reikėjo teisintis, kad 
jis nekaltas, ir dar mėginti gauti kokių nors nuolaidų. Marija 
Peipelinks visuomet būna pirmasis šeimos advokatas. Ji daug 
geriau tvaiko visus reikalus, nei vyras, kuris dabar išminčius be 
balso. Kol kas tenka rūpintis tuo, kas šiuo metu svarbiausia: kad 
Janas Rubensas galėtų vaikščioti po miesto apylinkes, nes tas jį 
ramina, ir kad jam būtų leista dalyvauti religinėse apeigose. 
Pirmuoju reikalu grafas Johanas iš Nasau nusileidžia, o dėl ant- 
rojo — lieka neperkalbamas. Dėl šio draudimo Rubensas, regis, 
skaudžiai pergyvena. Argi pabudo iki šiol buvę gana šaltoki re- 
liginiai jo įsitikinimai? Ką daryti, kad nebūtum žmogumi, kuriam 
bažnyčia uždaryta. Epidemijos dingstimi jis pirmą kartą krei- 
piasi prašydamas leidimo laikinai išvykti su šeima iš Nasau val- 
dų. Nedrąsiai bręsta planas, scniai knietėjęs Rubensų šeimai: 
išvažiuoti! 

1574 metų balandžio 24 dieną pasaulį išvysta sūnus Filipas. 
Auga nauja gyvybė. Galima spėti, kad būtent šiuo metu Marijai 
Peipelinks dingtelėjo mintis nutylėti tėvo nuotykius. Ona Sakso- 
nietė persikelia pas savo dėdę kurfiurstą Augustą, kur buvo už- 
augusi. Tuo būdu visos bėdos po truputį pasimiršta. Jeigu dar 
būtų galima ištrūkti iš Nasau valdų, būtų žengtas dar vienas 
žingsnis... Bet iki to dar toli. Štai Rubensui uždraudžiama išeiti 
iš namų. Reikia vėl maldauti, norint atgauti tai, kas pirmiau bu- 
vo leista. | 

Galima įsivaizduoti, kaip įtemptai Rubensų šeima sekė, kas 
vyksta jų tėvynėje. Labai skaudžiai. juos sukrėtė žinia apie „is- 
panų siautėjimą“ Antverpene O Marš en Fameno ediktas di- 
džiai nudžiugino: visiems, kur.e kovojo prieš Ispaniją, bus grą- 
žinti konfiskuoti turtai! Rubensams tai reiškė, kad baigsis visi jų 
nepritekliai. Janas Rubensas gauna leidimą išvažiuoti į Kelną 
pasirašyti įgaliojimo, suteikiančio žmonai teisę rūpintis visais 
reikalais. Negalima buvo nė valandėlę staLtelėti šiame puikiame 
kelyje! Ir vėl laiškai, vėl rūpesčiai. Marijos Peipelinks motina 
vyksta į Vokietiją paremti savo dukros pastangų. Jos abi su di- 
Ažiausiu atkaklumu siekia, kad Janui Rubensui būtų leista išva- 
žiuoti į kurį nors Brabanto miestą, pavyzdžiui, į Ljerą. Tačiau 
Nasau šcima lieka nepermaldaujamą, 

1522 metų birželio 28 dieną Marija Peipelinks pagimdo šeštąjį 
kūdikį, kurį pakrikštija Peteriu Paulium. Po kelių mėnesių mirš- 
ta Ona Saksonietė, teišgyvenusi vos trisdešimt trejus metus. Se- 
kančiais metais Janas Rubensas gauna pagaliau leidimą išvykti 
iš Nasau kunigaikštystės, tačiau privalo gyventi toli nuo princo 
Oraniečio valdų. 

Be to, jam reikia atsisakyti pusės iš tų šešių tūkstančių tale- 
rių, kuriuos kaip užstatą įmokėjo žmona. Be jos žinios, jis dar 
paaukoja Nasau šeimai tūkstantį keturis šimtus talerių. Su vis- 
kuo sutiktų, kad tik galėtų ištrūkti iš Zigeno! Rubensų šeima iš- 
vyksta į Kelną ir apsigyvena burmistro Pilio namuose. Tai dar 
vienas žingsnis į laisvę. Šiame mieste Rubensai turi draugų, to- 
dėl tėvas vėl planuoja iš naujo pradėti advokato praktiką. O 
motina nepratusi veltui leisti laiko. Ji verčiasi prekyba. Gyveni- 
mas ir toliau sunkus, bet čia jau bent jų niekas nelaiko prakeik- 
taisiais. 

1580 metų pabaigoje Peipelinks senelių namuose Ljere miršta 
duktė Klara. Po kurio laiko miršta ir pats senelis. Likimo smū- 
giai, krintantieji ant Rubensų galvų, nepalaužia jų tikėjimo gy- 
venimo prasmingumu. Į mirtį jie atsako sukurdami naują gyvy- 
bę. 1581 metais pasaulį išvysta septintasis palikuonis, Bartolomė- 
jas Tėvas atgauna anksčiau buvusias pozicijas, jo reikalai vis 
gerėja. Motina atidaro pensionatą ir, pasiskolinusi pinigų, imasi 
visokių prekybinių sandėrių. Rašo, kad, dirbdami dieną naktį, 
šiaip taip verčiasi. Gyvena geresnės ateities viltimi. Vaikai au- 
ga. Blandina jau didelė, septyniolikametė mergina, jau susižie- 
davusi. 

Deja, sunkūs išbandymai dar nesibaigė. 1582 metų rugsėjo 
mėnesį pas Rubensą atvyksta gralo Johano iš Nasau įgaliotinis, 
tarėjas Andrea Christianus, ir perduoda įsakymą atvykti lapkri- 
čio 1 dieną į Zigeną. Atsakydamas į nerimastingus klausimus, 
tarėjas neslepia, kad, jam regis, Rubenso gyvybė pavojuje. Mat, 
grafas nenorįs grąžinti likusios užstato dalies. Christianus duo- 
da Rubensui suprasti, kad grafas geidžiąs baigti Onos Saksonie- 
tės Dietco pilyje pagimdytos mergaitės bylą. Rubensas labai pri- 
slėgtas. Rašo grafui Johanui, bet Dilenbu/go kanceliarija pa- 
tvirtina, kad reikia vykdyti sprendimą. Rubensai nenustoja 
vilties: Pradeda veikti žmona, kurios plunksna iškalbingesnė, ne- 
gu vyro. Paskirtas terminas artėja, o grafas iš Nasau nepermal- 
daujamas! Nelaimingasis Rubensas maldauja keletą mėnesių pa- 

laukti, jis norįs šiek tiek sutvarkyti reikalus, kad šeima ne- 
skurstų. l 

Galų gale baisus grasinimas virsta paprasčiausia pinigine afe- 
ra. Rubensui daromos užuominos, kad sprendimas būsiąs anuliuo- 
tas, jeigu jis atsisakysiąs viso užstato, neišmokėtų procentų ir 
dar grąžinsiąs jau gautus nuošimčius. Išgirdęs tokius reikalavi- 
mus, nelaimingasis prašo atsiųsti arklį ir tarną. Sutinka vykti į 
Zigeną, nes negali pasmerkti skurdui žmonos ir vaikų! Diskusi- 
jos ir derybos vyksta toliau. Norėdami užbaigti šią bylą, grafo 
tarpininkai siūlo jam grąžinti septynis šimtus talerių nuo visos 
užstato sumos. Rubensas reikalauja tūkstančio. Pagaliau abi pu- 
sės sulygsta maždaug aštuonis šimtus talerių, kas tesudaro de- 
šimtadalį tos sumos, kuri priklausė Rubenso šeimai. Rubensai 
priversti ne tik patvirtinti raštu, kad gavo visą sumą, bet dar 
pareikšti grafui savo dėkingumą. 1583 metų sausio 5 dieną jie 
pasirašo tą melagingą dokumentą. Šiuos keturis mėnesius galima 
laikyti sunkiausiu neramaus jų gyvenimo laikotarpiu. Ir anks- 
čiau neretai pasitaikydavo sunkių negandų, kai visai užgesdavo 
viltys, o nelaimės būdavo kasdieninė duona. Šis paskutinis išban- 
dymas juos užklupo tokiu metu, kai likimo laivas jau, rodės, išsi- 
kapstys iš seklumos. Ir vis dėlto jie vėl išsigelbėjo, nors liko ne- 
turtingi, beveik visiškai nuskurdę. Tačiau kova su Nasau šeima 
pagaliau baigta. Ji truko beveik dvylika metų. Šioje kovoje Ja- 
nas Rubensas neteko sveikatos. Reikia iš naujo kelti gyvenimo 
naštą. 

Blandinos sužieduotuvės nutrauktos. Miršta šešiolikametis 
Henrikas. Ir vis dėlto reikia gyventi. Miršta ir mažasis Bartolo- 
mėjas. Reikia saugoti išlikusius vaikus. Marija Peipelinks pati 
viena vyksta į Antverpeną tvarkyti šeimos reikalų: per tą laiką 
mirė ir jos motina, ir vyro patėvis. Reikia vaikščioti po įstaigas, 
pasirašinėti dokumentus. Nors ir sunkūs buvo laikai, mirusieji 
paliko šiek tiek turto. Nepalaužiama motina toliau rūpinasi savo 
reikalais. Pavedusi viską tvarkyti savo tarpininkui, grįžta į 
Kelną. 

Tuo laiku į Flandriją atvyksta naujas vietininkas Aleksandras 
Farnezė, tremtiniai didžiai susijaudinę. Netrukus apsupamas 
Antverpenas. Visi kalba apie apsuptį, svarsto, kuri iš kovojan- 
čių šalių gaus viršų. Kruvina intermedija tampa princo Vilhel- 
mo Oraniečio nužudymas. Slenka mėnesiai. Vieną dieną sėkmė 
lydi Antverpeną, kitą — kunigaikščio Farnezės kariuomenę. Visi 

laukia stebuklo iš Olandijos. Kalbama tik apie tiltus, branderius 
ir karines pragaro mašinas. Tačiau Farnezė nugali! 1585 metų 
rugpjūčio 17 dieną Marniksas de Sent Aldegondė atiduoda 
miestą. Taikos sutarties sąlygos švelnios ir Antverpeno gyven- 
tojams, ir emigrantams. Pagaliau kelias laisvas! 

Rubensai, kaip ir daugelis kitų, gali grįžti į Antverpeną. Net ir 
Janas Rubensas, kadangi Vilhelmas Oranietis, kuriam jis buvo 
prisiekęs gyventi toli nuo jo valdų, nužudytas. Tačiau šlovingojo 
Vilhelmo Taciturno varžovas jau ligotas, pasenęs ir pavargęs. 
Jis vis tikina savo šeimą, kad jie greitai sugrįšią į tėvynę, kai 
tik pagerėsianti jo sveikata. Imasi visų atsargumo priemonių. Iš 
naujo tampa kataliku. Šeimoje niekas neužsimena, kad jaunėliai 
vaikai buvo pakrikštyti pagal liuteronų tikėjimą. Motina uoliai 
kuria legendą, kad Filipas ir Peteris Paulius gimė Kelno mieste, 
kuris, kaip žinoma, yra katalikiškas. Tai juos priartina prie tė- 
vynės tikėjimo. Pagaliau Rubensų šeima visuomet gyveno Kel- 
ne. Tokia versija patikimiausia. Vaikai auga. Nereikia, kad tuo 
abejotų. Vyresniesiems kai kuriuos dalykus išaiškins, o jaunė- 
liai tegu tiki legenda. Sugrįžus į Antverpeną, viskas turi vėl 
grįžti į savo vėžes, o tėvo romanas turi būti užmirštas. 

Šis sugrįžimas — tai paskutinis dramos veiksmas ir paskutinė 
pergalė. Deja, pagrindinis herojus jau negalės su visais džiaug- 
tis. 1587 metų kovo mėnesį penkiasdešimt septintaisiais gyvenimo 
metais Janas Rubensas mirė. Po devyniolikos tremties metų Ma- 
rija Peipelinks, jau našlė, atvyksta į tėviškę. Tačiau atsiveža kę- 
turis vaikus: O tai reiškia — dar ne viskas prarasta, 

MOKYMOSI LAIKOTARPIS 
1587 — 1600 


Praėjo beveik keturi mėnesiai nuo tėvo mirties. 
Per šį laiką vos spėta sutvarkyti šeimos reikalus. Pagaliau bir- 
želio 27 dieną Marija Peipelinks ir jos vaikai palieka pareinio 
miestą. Senieji namai Šternengasėje! Jus atsisveikina Rubensų 
šeima, kurią jūs buvote priglobę per pastaruosius devynerius 
metus. Daugiau jau nebematys jie puošnaus fasado su šešiais lan- 
gais, nei vartų prie kolonados, nei monumentalių laiptų, nei skur- 
daus sodelio, kuriame galėjo žaisti vaikai. Likite sveikos, kreivos 
gatvelės, susitelkusios apie švento Gereono, švento Pantaleono, 
Mergelės Marijos, švento Martyno ir kitas senas bažnyčias. Bran- 
giausia širdžiai švento Petro bažnyčia, kurioje ilsisi Janas Ru- 
bensas, bet gražiausia tai katedra, garsioji Kelno katedra, kuri 
tarsi laiko šventoje savo globoje visą miestą. Lik sveikas, Kelne! 

Kelionė diližanu iki Antverpeno trunka penkias dienas. Ten- 
ka pravažiuoti Lježo apylinkių žalias kalvas, švelniai banguotas 
Aspenchau lygumas, Kampiną su jo kopomis ir eglėmis, daug 
miestelių ir didesnių miestų. Vaikų akys godžiai seka pro šalį 
slenkančius gamtovaizdžius, tačiau jie vis laukia, kada pasirodys 
tasai miestas, kuris nustelbs visus regėtus vaizdus, miestas, ku- 
rio pavadinimas lyg refrenas buvo kartojamas tėvų ir bičiulių 
lūpose. Pagaliau horizonte jau matyti taškas — dievo motinos 
bažnyčios bokštas. Jam didėjant, apie jį iškyla kiti bokštai. 
Šv. Jokūbo, šv. Mykolo vienuolyno, šv. Andriejaus, šv. Jurgio, 
šv. Valpurgos... 

Antverpene! 

Štai pas tave grįžta penki tavo vaikai. Nors du jaunesnieji gi- 
mė toli nuo čia, siela ir širdimi jie priklauso tau. Tu jiems ne tik 
gimtinė, tu esi didelis jaunystės svajonių ir legendų miestas. Ką 
jie galvoja apie tave dabar, atsidūrę tavo mūruose4 Ar jie taip 
sužavėti, kad tas žavesys nenublanksta ir dabar, nors tikrovė, 
palyginus ją su atvykstančiųjų viltimis, paprastai pasirodo labai 

vargana? Daugybė pastatų dar byloja apie buvusią tavo didy- 
bę. Tu visuomet turtingas puošnių rūmų; tavo gildijų buveinėse 
netrūksta ištaigingumo ir elegancijos, kai kurie namai beveik 
rūmai. Bet ar šitai gali nuslėpti tavo skurdą? Štai jau dveji me- 
tai siautėja badas. Maisto nedaug, ir jis labai brangus, nes skur- 
das gera dirva prekybininkams pelnytis. Trečdalis namų tušti. 
Kai sutemsta, šilkais ir aksomais vilkintys Žmonės tiesia ranką, 
prašydami pagalbos. Kiekvieną šiukšlių krūvą naršo badaujan- 
tieji, ieškodami kaulų, lupenų arba kokio kopūsto lapo. Vilkai 
ateina prie pat miesto vartų, o netolimame Kampine, esą, ištuš- 
tėję ištisi kaimai. Siautėja plėšikai. Argi čia toji pažadėtoji že- 
mė? Argi čia tas išdidusis miestas, kuris, esą, buvęs turtingiau- 
sias pasaulyje? Deja, taip, mano vaikai, tačiau įsidėmėkite, kad 
šis nuniokojimas ir nusiaubimas tai karo pasekmės. Priespauda 
ir tikėjimų netoleravimas buvo vaidų priežastis. Po spontaniškų 
vaidų laikotarpio prasidėjo nuolatinis nesibaigiantis karas. Štai 
jau daugelį metų šalis alinama. Nesiliauja gaisrai, plėšikavimai, 
žudynės. Žmonės, atsidūrę karo demono valdžioje, netenka pro- 
to. Apie tai daug esate girdėję, dabar tai matote savo akimis. 
Tačiau nereikia nusiminti. Vis vien turime neprarasti vilties. 
Mano vaikai, jūs privalote dirbti ir vengti savo tėvų klaidu... 

Marija Peipelinks ir jos sesuo Susana Meire turi bendrą namą, 
paveldėtą iš tėvų. Ten apsigyvena Marija su vaikais. Filipas ir 
Peteris Paulius patikimi Romuldui Verdonkui —,,mokytojui tos 
mokyklos, kuri yra Dievo motinos bažnyčios šventoriuje“. Tarp 
mokinių yra trylikametis berniukas, kuris taps jų draugu. Gu- 
vus protas jam kompensuoja luošumą: nelaimingasis yra 
silpnos sveikatos, paraližuota dešinė pusė. Tačiau jis moja ranka 
į savo fizinius trūkumus. Puikiai rašo kairiąja, ir iš viso, žiūrint 
į jį, sunku įsivaizduoti, kad pusė kūno visai nejudri. Baltazaras 
Moretus — garsaus spaustuvininko Christopo Planteno anūkas. 
Jo senelis 1549 metais įsikūrė Antverpene, kuris tada buvo va- 
dinamas „mokslo ir visokių gėrybių gausybės ragu“, ir įsteigė 
ten spaustuvę, netrukus labai išgarsėjusią Nors ir sunkiais lai- 
kais, ji vis dar — kultūros ir meno židinys. O senasis meistras, 
tarytum jau net nematerialus, tebėra šios spaustuvės siela. Jis 
patyrė sunaikinimų ir ištrėmimo dalią, bet kas čia tokio? Argi 
ne jis pats kadaise sukūrė sentenciją, skelbiančią triumfą prieš 
likimo išbandymus? 

Drąsus darbas ištverme ginkluotas 
Atlaiko smūgius, likimo suduotus. 


Du žentai, kaip „du mano antrininkai pagrindiniuose baruo- 
se“, stropiai jam padeda. Tai Rafelengijus ir Janas Murentor- 
fas, vadinamas Moretum. Mažasis Baltazaras yra šio pastarojo 
sūnus. 

Mokytojas Romuldus Verdonkas — graikų ir lotynų kalbų spe- 
cialistas. Jis labai myli mokinius. Jo negąsdina vaikai, kadangi 
pats jų turi visą pulką: trylika palikuonių! Jaunieji Rubensai, 
kaip ir jų bičiulis Moretus, pas jį mokosi net iki 1590 metų. Rug- 
pjūčio mėnesį Blandina išteka už Simeono diu Parko. Šis bajoras 
turi keturis šimtus florinų pajamų, todėl nė neketina imti žmo- 
nos be dalios. Marija Peipelinks iš paskutiniųjų stengiasi sutai- 
syti dukteriai dalį. Jai pavyko susitarti, kad dalis bus išmokėta 
po truputį. Filipas išvažiuoja į Luveno universitetą: motina no- 
ri, kad jis, kaip ir jo tėvas, taptų advokatu. Dabar reikia pagal- 
voti apie Peterio Pauliaus ateitį. Ar iš tiesų ji svajoja, kad jis 
būtų pažas? Ar iš tiesų jau anksčiau numatė kunigaikštienę 
Laleng, kurią buvo kartą sutikusi tremtyje? 

Peteriui Pauliui viskas atrodo labai paprasta. Jis nori būti ta- 
pytoju. Trylikamečio pasirinkimas kelia nuostabą! Giminėje 
niekad nebuvo jokio tapytojo. Marija Peipelinks, kuri jaučiasi 
esanti labai įtakinga savo vaikams, šią Žinią sutinka tikriausiai 
be didelio entuziazmo. Sušaukia šeimos pasitarimą. Bet kokių 
argumentų griebtis prieš šį taip ryžtingai pareikštą troškimą? 
Pagaliau, jei Peteris Paulius eis mokytis pas kokį tapytoją, mo- 
tinai sumažės išlaidų. Ir ji sutinka patenkinti jo prašymą. Ieško 
meistro, kuris jį priimtų. Tas meistras — Tobijas Verhachtas. 
Peteris Paulius persikelia pas jį. Jam patikimos pirmosios šio 
kilnaus tapybos meno paslaptys: leidžiama plauti teptukus, trin- 
ti dažus ir tvarkyti dirbtuvę. Be to, jis stebi meistro darbą ir 
bando mėgdžioti. Tobijas Verhachtas, kokių trisdešimt metų vy- 
riškis, dideliu talentu nepasižymi. Jis tapo peizažus Joso de 
Mompero stiliumi. Atsisakęs subtilaus detalizavimo, būdingo 
Breigelio Vyresniojo kūrybai, ir fantazija paremtų Patiniro kom- 
pozicijų, Momperas laisviau žiūri į vaizduojamą objektą, rem- 
damasis tiesiogiu natūros stebėjimu. Tačiau savo kūryboje To- 
bijas Verhachtas yra kur kas sausesnis, o jo detalizavimo ma- 

flefa nesiderina prie Aaujo stiliaus. Be didesnės kūrybinės 
ugnies jis tapo daugybę Babelio bokštų bei kitas biblines scenas. 

Po dvejų metų Peteris Paulius persikelia į Adamo van Norto 
dirbtuvę. Kas paskatino jauną mokinį pakeisti mokytoją — ne- 
žinia. Van Nortas vyresnis už Verhachtą ir labiau gerbiamas 
savo kolegų. Jis tapo kompozicijas su figūromis. Veikiausiai dėl 
to Rubensas ir perėjo į šią dirbtuvę, nes Verhachtas daugiausia 
buvo peizažistas. Dailininkai dar tiki žanrų hierarchija. Ši be 
abejo klaidinga teorija tuo metu laikoma neginčijama tiesa. 
Flamandų tapytojus žavi didieji italų meistrų kūriniai. Tačiau 
tasai, kuris svajoja sekti Mikelandželo arba Rafaelio pėdomis, 
be didelio talento, dar privalo turėti didelį išsilavinimą. Adamas 
van Nortas buvo vienas tų dailininkų, kurie gebėjo daug ko iš- 
mokti iš meistrų, gyvenančių anapus Alpių. 

Kol Rubenso brolis Filipas ir Baltazaras Moretus, vadovaujami 
Justaus Lipsijaus, studijuoja Luveno universitete, Peteris Pau- 
lius bando savo jėgas, imdamasis vis sunkesnių darbų. Ketverius 
metus dirba pas van Nortą. Tuo metu motina, kaip ir pirma, 
nuolat kovoja su finansiniais sunkumais. Žentas be paliovos rei- 
kalauja neišmokėtos Blandinos dalies. Marijos Peipelinks įgalio- 
tinis renka pinigus jos vardu, bet neatsiskaito, ir ji priversta jam 
iškelti bylą. 

Turėdamas devyniolika metų, Peteris Paulius trečią kartą kei- 
čia mokytoją. Palieka van Nortą ir persikelia į Oto Venijaus 
dirbtuvę. Jaunajam tapytojui nepaprasta laimė patekti pas gar- 
siausią Antverpeno dailininką. Otui Venijui trisdešimt aštuoneri 
metai. Kilęs iš kilmingos giminės, didiko manieromis, išsilavinęs 
diletantas. Rašinėja lotyniškus eilėraščius, buvo vyskupo Ernesto 
Bavariečio pažu, paskui hercogo Farnezės dvare „karališkųjų 
armijų inžinierium“. Ruošiantis erchercogo Alberto iškilmingo 
sutikimo ceremonijai, būtent jam buvo patikėtas miesto deko- 
ravimas. Jis tapo istorinius ir religinius paveikslus, taip pat ir 
portretus. Kaip dauguma to meto menininkų, Otas Venijus yra 
karštas šalininkas naujo tapybos stiliaus, kuris smelkėsi iš Ita- 
lijos ir taip paveikė Niderlandų tapytojus, kad jie pradėjo ne- 
tekti savo originalumo. Šis menininkas, turėdamas neblogą sko- 
nį, vis dėlto nepajėgia peržengti šalto taisyklingumo ribų. Ta- 
pybinėse jo kompozicijose visuomet daugiau pastangų, negu 
dvasios, o koloritas nepakankamai raiškus. Tačiau ar gali apie 
tai spręsti jaunas tapytojas, savo akimis dar nematęs didžiųjų 

meistrų kūrinių? Turi praeiti laiko, kol jam atsivers akys. Pir- 
miausia reikia daug dirbti pačiam, kol galėsi suprasti kitų daili- 
ninkų darbą, stipriąsias ir silpnąsias jų puses, ir atsivers akys 
daugeliui dalykų. 

Otas Venijus išprusęs ir plačių interesų žmogus. Jis kalba įdo- 
miai ir vaizdingai, tačiau kad ir ką jis pasakotų, visuomet kažko- 
kiais nežinomais keliais pašnekesys nukrypsta viena tema: Ita- 
lija. Šis šiaurietis beveik penkerius metus buvo išgyvenęs ana- 
pus Alpių. Italija jį apstulbino. Romoje jis mokėsi pas Federiką 
Cukarą, garsų dailininką, kuris turėjo garbę užbaigti vieną Mi- 
kelandželo tapybos darbą, dekoravo Florencijos Santa Maria del 
Fiore bažnyčios kupolą, taip pat dirbo Pilypui II — Eskoriale. 
Otui Venijui nerūpi, kad Cukaro tapyba gana vidutiniška. Gal- 
būt jis to iš viso nepastebėjo. Ar galima abejoti dailininko ta- 
lentu, jeigu jis išrinktas Romos šv. Luko akademijos „kuni- 
gaikščiu"? Juk iš Italijos plaukia pas juos šviesa. Tik tenai gali- 
ma perprasti tikrąsias meno paslaptis. Flamandų tapytojai tuo 
įsitikinę. Visi jaučia pareigą būtinai nuvykti anapus Alpių. 
Senųjų flamandų meistrų mokslas jiems atrodo nesvarbus. Italų 
estetikos garbintojai visiškai nevertina nei van Eiko, nei van 
der Veideno, nei Memlingo. Sekdami Mabiuzės ir van Orlejo 
pavyzdžiu, karštais naujo stiliaus šalininkais tapo beveik visi. O 
Denis Kalvaerta net pasiliko Italijoje ir Bolonijoje įsteigė savo 
mokyklą. 

Sužavėti flamandų dailininkų žvilgsniai krypsta į du polius: 
Mikelandželą ir Rafaelį. Ką ir kalbėti, pavyzdžiai labai puikūs, 
tačiau pavojingi epigonams, visuomet labiau linkusiems mėg- 
džioti kūrinio išorinius požymius, užuot gilinusis į esmę. Mike- 
landželas, nepalyginamas piešinio meistras, tačiau silpnesnis 
koloristas, Žavi juos nepaprastu anatomijos pažinimu, stebinan- 
čiu sugebėjimu vaizduoti judesį, kurį jis perteikia kone patetiš- 
ku raiškumu. Jie nesupranta, kad šie bruožai tai išdidaus ir 
niūraus florentiečio, Dantės ir Savonarolos garbintojo Buonaro- 
čio tragiškos sielos atspindys. Jei mėgdžiosi jį, neturėdamas to- 
kio polėkio, būtinai nukrypsi į pompastiškumą, tuščią gražby- 
lystę... Bet jeigu dar galima suprasti flamandų tapytojų susiža- 
vėjimą Mikelandželo kūriniais, kaip paaiškinti jų gėrėjimąsi Ra- 
faeliu? Saldusis Santis — tai darnumas ir santūrus žavingumas. 
Jo meistriškumas slypi po tariamu paprastumu. Galima be palio- 
vos gėrėtis jo madonomis, nepastebint, kad visų jų Kompozicija 

remiasi trikampiu. Rafaelio koloritas toks subtilus, kad mažiau 
patyrusiai akiai gali atrodyti perdaug paprastas. O idealaus gro- 
žio kultas perteikiamas taip meistriškai, kad gyvo temperamento 
žmonėms, neturintiems reikiamo pasiruošimo, gali atrodyti blan- 
kus. Ko tik imasi Santis, jo menas viską nepastebimai pakeičia, 
supoetina. Flamandai — realistai, jie stengiasi tiksliai atkurti 
modelį. Rafaelis — poetas ir išreiškia idealią jo esmę. Iš vienos 
pusės — analizė, iš kitos — sintezė. Čia — tikslumas, noras tiks- 
liai išreikšti individualybę, ten — individualybės nepaisymas, 
norint parodyti amžiną žmogaus paveikslą. Nuo van Eiko laikų 
Flandrijos tapytojų dievo motina buvo tipiška flamandė, kurią 
įprasta matyti kasdien. Rafaelio madona — ne italė, tai svajonės 
įsikūnijimas, ne šios žemės būtybė... Veltui stengiasi flamandų 
tapytojai — genijų sunku mėgdžioti. Jie svajoja apie lengvą, 
tarytum sparnuotą piešinį, o jiems išeina tik paprasta gestikulia- 
cija. Nori paveiksluose išlaisvinti spalvą, tačiau lieka ištikimi 
savo tiksliai detalizuotai tapybai. Ir jeigu kuris nors flamandų 
dailininkas vietoje Romos tapytojų ima sekti venecijiečiais, jo 
pastangos taip pat bergždžios. Šalia savo mokytojo Tintoreto 
ugningo talento Martenas de Vosas atrodo bejausmis. 

Tačiau Rubensas dar pernelyg jaunas, per mažai patyręs ir 
negali viso to suprasti. Šito nesuvokia ir vyresnieji jo kolegos. 
Bet jis svajoja apie šitą naują pažadėtąją žemę, kaip kažkada 
svajojo apie Antverpeną, gimtąjį miestą, kuriame, deja, nėra 
didelių tapytojų. Turėdamas dvidešimt vienerius metus, Peteris 
Paulius priimamas kaip laisvas meistras į Antverpeno švento 
Luko gildiją, kur vyresniuoju yra buvęs jo mokytojas Adamas 
van Nortas. Dabar Rubensas gali laisvai tapyti lygiomis teisėmis 
su savo amžininkais, žinomais tapytojais, kaip antai Janas Sne- 
linkas, Venseslas Kobergeris ir Otas Venijus... Bet argi tai jau 
viskas? Ne, reikia eiti toliau ir pasiekti kažką daugiau Reikia ir 
jam vykti anapus Alpių, pačiam pamatyti didžiųjų meistrų kū- 
rinius. Juk ten yra ne tiktai flamandų dievas Rafaelis ir didysis 
Mikelandželas, dar yra Ticianas, Tintoretas, Veronezė, Leonar- 
das ir Koredžas. Yra Džulijas Romanas ir Parmidžaninas. Yra 
Džordžonė, Andrea del Sartas, Fra Bartolomėjas, Sebastianas del 
Piombas, Sadoma, Broncinas, Palma ir Bordonė... Visų net neiš- 
vardinsi! Be to, yra ir skulptorių. Flamandas Janas Bolonietis 
Italijoj tapo garsiu dailininku. Italijos žemę savo puikiais kūri- 
niais papuošė Bramantė, Paladijas, Sansovinas. Jau beveik šimt- 

metį flamandai menininkai uoliai atkuria šio naujo architektūros 
stiliaus elementus. Net pačiame Antverpene naujoji rotušė, pa- 
statyta atkaklaus italų stiliaus pasekėjo Kornelijaus de Vrinto, 
byloja apie naujojo stiliaus grožį. Yra taip pat graverių, kaip 
Markantonijus, auksakalių, kaip Benvenutas Čelinis, kuris yra 
skulptorius, juvelyras ir rašytojas. Įvairiapusiškas šių žmonių ta- 
lentas leidžia skulptoriui būti tapytoju ir architektu, architektui 
kurti skulptūras, tapytojui vadovauti inžineriniams darbams, 
vieniems rašyti mokslinius traktatus, kitiems — išgarsėti kaip 
poemų kūrėjams. Niekas negali prislopinti šių puikių žmonių 
polėkių. Jei tik panorės, gali laisvai, meistriškai, nepaprastai 
patraukliai atlikti viską bet kokioje žmogaus kūrybinės veiklos 
srityje. Ten apsisuka galva. Tad ar galima stebėtis, jei ten nu- 
vykusieji negali visko aprėpti? Ar galima stebėtis, jog kiekvie- 
nas, kuris nori būti menininku, mano, kad jam būtinai reikia 
nuvykti Italijon? 

Deja, Marija Peipelinks ir toliau turi finansinių sunkumų. 
Žentas Simeonas diu Parkas nuolat primena neišmokėtą dalią. 
Turėjo Marija Borgerhaute du menkus namelius, bet ir tie su- 
degė lyg sauja šiaudų. O čia dar kažkoks skolininkas negali ati- 
duoti skolos, čia palūkanos nesumokėtos. Bet šalin aimanos! Ji 
ne iš tų moterų, kurios lengvai puola į neviltį. Dėl sūnaus ji 
kilniadvasiškai atsisako dalies savo pajamų — parduoda namą 
prie šv. Kotrynos pylimo. Marija Peipelinks jau turi keletą sū- 
naus drobių, kurios jai atrodo labai puikios. Ji tikra, pabuvęs 
už Alpių, jis tapys dar geriau. 

O štai ir paskutinė pramoga prieš išvažiuojant: erchercogo 
Alberto ir Izabelės iškilmingas sutikimas Antverpene. Ištisas 
aštuonias dienas žmonės užmiršta rūpesčius, kad Šeldės žiotys 
uždarytos prekybos laivams ir mieste apmirė prekyba. Miesto 
diduomenė iš kailio neriasi, kad tik vertai priimtų jų didenybes 
ir prabangumu nenusileistų aukštiems valdininkams ir dvasinin- 
kams. Otas Venijus vadovauja miesto puošimo darbams. Trium- 
fo arkas, padangtes, teatrų scenas, iškilmių vežimus tapo ale- 
goriniais ir mMitologiniais vaizdais. Nors jau gruodis, bet dienos 
saulėtos ir labai palankios iškilmėms — eisenoms ir kitoms cere- 
monijoms. Šiaurės žmogui to visai pakanka. Bet kaip atrodo pa- 
našios iškilmės anapus Alpių? 

Italija! Janas Rubensas ten įsigijo teisės daktaro diplomą. Ne- 
trukus tenai tuo pačiu tikslu važiuos Filipas. Tegul ir Peteris 

Paulius ten pasiekia šlovę! Jam dvidešimt treji metai. Jis dailus, 
protingas ir talentingas. Keliauk, Peteri, tegu tau gerai sekasi! 

1600 metų gegužės 8-ąją Peteris Paulius gauna pasą. Rytojaus 
dieną jis jau balnoja arklį. Lik sveikas, Antverpene, paprastų 
šiokiadienių, pažįstamų gatvių, draugiškų veidų mieste, kur 
slenka labai pilkas gyvenimas po labai pilku dangumi... Tenai — 
pasakų pasaulis, sapnas... 

Nežinomybė... 


IV 


ANAPUS ALPIŲ 
- 1600 — 1603: - 


Kai Peteris Paulius leidosi į pirmąją savo kelio- 
nę — iš Kelno į Antverpeną — jam buvo vos dešimt metų. Vei- 
kiausiai dabar būtų sunku atkurti atmintyje tuomet matytus vaiz- 
dus. Tokiame amżiuje kelionė neturi reikšmės, svarbus tik jos 
tikslas. Jis jaudinasi dar prieš išvykdamas kelionėn. Todėl ne- 
pastebi pro šalį slenkančio gamtovaizdžio grožio, tik įtemptai 
galvoja apie artimiausią ateitį, kuri turi jam atverti kad ir nepa- 
žįstamas, bet už viską pasaulyje brangiausias vietas. Dabar Pe- 
teris Paulius palieka jo širdžiai artimą Antverpeną ir vėl leidžia- 
si į naują kelionę, nuo kurios priklauso jo likimas. Šios kelionės 
teko laukti net dvidešimt trejus metus, kadangi kelionė brangiai 
atsieina, o motina verčiasi gana sunkiai. Bet svarbiausia — jis vis 
dėlto keliauja, visa kita priklausys nuo jo paties. Pagaliau jam 
nusišypsojo laimė. Jis turi įrodyti, jog moka ja naudotis. 

Ši klasikinė kelionė niderlandų dailininkams būna tiktai kartą 
gyvenime, bet dažniausiai jie pasilieka Italijoje ilgus metus — 
toks vaisingas jiems būna gyvenimas toje šalyje. Rubensas ži- 
no pavardes visų, kurie ten buvo, taip pat ir tų, kurie dar tebė- 
ra tenai. 

Kelionė trunka ilgai, bet mokančiam godžiomis akimis stebėti 
nuolat besikeičiantį kraštovaizdį tai nieko nereiškia. Lygumos, 
kalvos, kalnai. O štai horizonto žydruma, kokią jis matydavo 
vien tik meistrų paveiksluose. Po kurio laiko kalvas papuošia 
vynuogynai. Dangus vis vaiskesnis, oras šiltesnis. Iš laukų sklin- 
da nepažįstami kvapai. Paskui pasirodo kalnai, jų spindinčios 
viršūnės aiškiai matyti dangaus žydrynėje. Jaukiuose slėniuose 
įprastinę augmeniją užgožia dekoratyviniai augalai. Italija! At- 
rodo, lyg čia būtų kita saulė, negu ta, kuri šviečia Flandrijoje. 
Čia ji viską pakeičia. Tai švytintis ltalijos dievas. Jis suteikia 
daiktams ir Žmonėms ypatingą reikšmę. Tai burtininkas, kuris 
savo stebuklingu teptuku papuošia elgetas ir griūvančias lūš- 

nas. Šio krašto saulė, regis, paauksuoja net savo gyventojų 
balsus... 

Peteris Paulius laisvas. Kuria linkme nukreips savo žingsnius? 
Visi šiaurės dailininkai vyksta į Romą. Jo mokytojas ten išbu- 
vo penkerius metus. O šio bičiulis ir mokytojas Cukaras liko 
Romoje visam laikui. Roma tai popiežių miestas — Vatikanas, 
šv. Petro bazilika, šv. Jono bažnyčia Laterane, Panteonas, Koli- 
ziejus, Forumas — tai lyg burtų miestas, tai miestas, kuriame su- 
silieja du pasauliai, kaip Adriano mauzoliejuje, kuris perstaty- 
tas į šv. Angelo pilį. Tai dvasinė krikščioniškojo pasaulio sosti- 
nė, o nuo tada, kai šiame mieste pradėjo kurti Bramantė, Mike- 
landželas ir Rafaelis — jis tapo ir menų sostine. Tačiau ir dau- 
gelis kitų garsių miestų traukia menininką. Spinduliuojantis 
Toskanos centras Florencija, nesenkantis nesuvaldomų aistrų 
šaltinis, daugelio garsių žmonių — tapytojų, architektų, skulpto- 
rių ir poetų tėvynė. Jų kūriniai nuspalvinti intelektualumo. Pu- 
siau rytietiška Venecija, besididžiuojanti savo prabanga ir gos- 
lumu; Siena, Urbinas, Ferara, Paduja, Piza, Mantuja, Milanas, 
Vičenca, Piačenca, Verona, Perudžija, pagaliau Bolonija, kur 
Denio Kalvaertos įtakoje iš naujo suklestėjo tapyba, nors ir tap- 
dama patetine. 

Visų šių miestų pavadinimai kaip viesulas skriejo jo mintyse; 
žinios apie juos grynai teorinės — kokio nors laimingo keliau- 
tojo graviūros arba užrašai. Italiją reikia pamatyti savo akimis, 
pakvėpuoti jos oru, pavaikščioti ta Žeme, pabūti jos gyventojų 
minioje, žvelgti į itališką dangų ir į horizontą. Reikia žingsnis 
po žingsnio pažinti šį kraštą ir tik tada artėti prie jo meno. Čia 
tam nereikia ypatingų pastangų. Menas čia taip tvirtai įėjęs į 
gyvenimą ir taip glaudžiai susipynęs su pačia jo esme, kad ne- 
jučia juo persiimi. Meną matai visur — rūmuose, bažnyčiose, 
gatvėje. Tačiau jam suprasti reikia laiko ir panašios pasaulė- 
jautos. Dar nepakanka ten būti ir godžiai žiūrėti. Reikia mokėt 
suprasti pačią meno dvasią. Forma tėra tik tuščias simbolis, jei 
neperpranti dvasios. Svetimšalis čia turi nusimesti savo kasdie- 
ninį drabužį ir iš naujo persirengti. Kaip pakeitė klimatą, pana- 
šiai privalo pakeisti ir sielą. Atėniečiai pašiepdavo Beotijos pi- 
liečių nerangumą, nors pastarieji buvo Graikijos senbuviai. Ką 
gali daryti šiaurės žmogus, tlamandas iš migloto krašto, tarp šių 
temperamentingų italų? Tapydamas galingus žmonių kūnus, 
kaip Fransas Floris, anaiptol dar nepasieksi Mikelandželo meist- 

riškumo, o saldus Koksio kūrinių švelnumas nieko bendro neturi 
su Rafaelio švelnumu. Nors ir labai stengėsi Martenas de Vosas 
ir abu Frankenai — jie tik mėedžiojo formą, nemokėdami per- 
tcikti dvasios. Todėl jų kūriniai teatrališki ir bejausmiai, o 
spalvos dažniausiai perdaug rėkiančios. Jie išlaikė realistinį pa- 
saulio suvokimą ir būdingą jiems smulkmeniškai kruopščią tech- 
niką, todėl savo kūryba primena uždususių dainininkų dirbtiniu 
heroizmu skambančius balsus. 

Taip nuostabiai klestinčio Italijos meno akivaizdoje galimos 
tik dvi išcitys: arba pasiduoti jam be išlygų, arba jį atmesti. 
Breigelis Vyresnysis tai suprato. Kaip ir kiti jo tėvynainiai, jis 
pagyveno ltalijoje ir grįžo į tėvynę, nė kiek nepakeitęs savo ta- 
pysenos, tiksliau kalbant, tarsi siėpdamas ten įgytas vertybes. 
Jis nepasidavė antikos kultui, kurį taip brangino Italijos meist- 
rai, jr pačių italų drobės jo taip baisiai nesukrėtė, kaip daugelį 
jo tautiečių. Ar čia abejingumas? Anaiptol. Breigelis turėjo 
skvarbų žvilgsnį ir šviesų protą. Nepaisydamas italų meno, jis 
godžiai žiūrėjo į kraštovaizdį ir Italijos dangų. O jeigu garsiuo- 
siuose jo peizažuose vos galima aptikti subtilias itališkų vaizdų 
aliuzijas, tai tik rodo nepriklausomą dailininko charakterį. 

Rubensas pasirenka kitą kelią, į kurį jį kreipia jo entuziaz- 
mas. Jis supranta, kad vien tapybos studijų nepakanka. Reikia 
pasinerti į tos tautos gyvenimą, kur jau daugiau kaip šimtas 
metų siautėja pašėliškos aistros, rezgamos slaptos intrigos, vyks- 
ta nusikaltimai, karai ir suirutės ir kur iškilo tokia gausybė poe- 
tų, dailininkų, kunigaikščių ir kondotjerų, mokslininkų ir teolo- 
gų, žavingų moterų ir aistringų meilužių. Žmonijos triumfas. 
Auksas, teikiamas išdavikui, durklas: ir nuodai — tai malšinan- 
tieji vaistai, kuriuos smurtas primeta priešui. Tuo tarpu meni- 
ninkas ir mokslininkas, jungdami į puikią sintezę dabartį su 
praeitimi, stengiasi visapusiškai išreikšti Žmogų: dailininkas ku- 
ria naują meną, kur prožio sąvoka vienija pagonybę ir krikš- 
čionybę; mokslininkas savo darbuose remiasi visu žmonijos pa- 
tyrimu. Šio aistromis ir gyvybingumu kunkuliuojančio gyvenimo 
išdava — visame Italijos pusiasalyje lyg per stebuklą atsiradę iš- 
kalbingi šio pertekliaus liudininkai: puikios bažnyčios, praban- 
gūs rūmai, apraiškos naujo stiliaus, savo formomis primenančio 
Cezarių Romos epochą. Kiekvienas miestas turi jam vienam bū- 
dingus bruožus, kurie pabrėžia jo savitumą. Bet tai dar ne vis- 
kas. Vykstant pasėliškai statybai, skulptoriai ir tapytojai run- 

giasi savo genialumu ir užsidegimu. Kiekvienas pastatas, nes 
svarbu kam skirtas — žmonėms ar dievui, — pirmiausia tampa 
meno šventove. Šalia bronzinių arba mMmarmurinių skulptūrų ta- 
pyba susilaukia iki šiol neregėto triumfo. Ji vicšpatauia di- 
džiuosiuose ir šoniniuose altoriuose, puošia sales ir galerijas, 
lubas ir sienas. Bibliniai ir mitologiniai siužetai, pasaka ir ale- 
gorija arba portretas — visos temos lygiai gcros, visos tampa 
neišsenkamu tapytojų įkvėpimo šaltiniu. Tautų istorijoje būna 
tokie kulminacijos momentai, kai, rodos, sustoja laiko tėkmė ir 
bet koks vystymasis, kad tautai būtų sutcikta galimybė, sutelkus 
visą kūrybinių jėgų polėkį, įamžinti nepakartojamo pasaulio 
paveikslą. Būtent todėl, kad Italija šiuo metu pergyvena pana- 
šų laikotarpį, kitų šalių dailininkai tampa piligrimais ir karštais 
jos garbintojais; juk vien tik Breigelis yra išimtis, o šimtus kitų 
dailininkų tučtuojau ir visam laikui pavergia nuostabus Italijos 
menas. Prie jų būtent priklauso Rubensas. 

Bet vien žavėjimasis, nors ir labai didelis, žmogaus nepaso- 
tins. Kai nuo pat mažumės svarbiausia šeimos pokalbių tema 
yra piniginiai sunkumai, norisi greičiau iš jų išsivaduoti. Peteris 
Paulius turi puikiausius lotynų kalba parašytus pažymėjimus. 
Antverpeno magistras užtikrina, kad Šeldės pakrantėse nėra 
maro epidemijos ir pažymėjimo pateikėias neplatins jokios pa- 
vojingos užkrečiamos ligos. Tačiau tikriausiai Rubensas turėjo 
ir svarbesnių rekomendacijų. Mes nežinome kokių, bet jų veiks- 
mingumas akivaizdus: 1600 metų spalio 5 dieną jis dalyvauja 
Florencijoje Marijos Mediči sutuoktuvių iškilmėse, o tų pačių 
metų pabaigoje pakviečiamas tarnauti į Rūmus Mantujoje. Tai 
tikri įrodymai. 

Jau trys šimtmečiai Mantują valdo Gonzagų šeima. Valdovas 
hercogas Vinčencas I kviečiasi jauną dailininką kopijuoti pa- 
veikslų. Aistringi kolekcionieriai nesitenkina puikių meno kū- 
rinių ieškojimu. Kai kurių šedevrų neįmanoma gauti, nes savi- 
ninkai juos pavydžiai saugo savo kolekcijose. Hercogas Vin- 
čencas apie šiuos dalykus nusimano: argi nėra ketinęs sutcikti 
markizo titulo už Rafaelio Madoną? Kaip ir klekvienas kolekcio- 
nierius, jis trokšta įsigyti kai kuriuos kūrinius ir ieško jų už bet 
kokią kainą. Kai negali gauti originalo, reikia tenkintis kopija. 
Kopijuoti paveikslus nelabai garbingas darbas, tačiau kas geba 
į ji gilintis, tam jis nėra jau toks nenaudingas: niekur taip ne- 
perprasi meistrų technikos paslapčių. Galicusiai viskas priklau- 

so nuo talento. Kai Ticianas nutapo Rafaelio popiežiaus Julijaus 
II portreto kopiją, sunku nuspręsti, katras iš dviejų paveikslų 
puikesnis. Dailininkui, norinčiam studijuoti tapybą, Mantuja yra 
tinkamiausia vieta. Šv. Petro arba šv. Andriejaus bažnyčios gar- 
sėja savo freskomis ir paveikslais. Hercogo rūmai, Karaliaus rū- 
mai ir Te rūmai pilni tikrų šedevrų. Gonzagų šeimos kolekcija 
pati garsiausia Italijoje. Joje yra Belinio, Ticiano, Palmos Vy- 
resniojo, Tintoreto, Veronezės, Mantenjos, Leonardo da Vinčio, 
Andrea del Sarto, Rafaelio, Pordenonės, Koredžo ir Džulijo Ro- 
mano kūrinių. Rubensas visa širdimi gali jais grožėtis. Palygi- 
nus su šiais gigantais, kokie atrodo vargšai flamandų tapytojai, 
jo gentainiai: Fransas Floris, Martenas de Vosas, Frankenai, 
Sprangeris arba Venijus. Ir jis pats, nors mokytojai ir giria, nors 
ir ambicijos netrūksta, jaučiasi toks mažas, vargšas ir nieko 
nereiškiantis! 

Gonzagų šeima ne tik uoliai kolekcionuoja paveikslus, jie 
mėgsta turėti nuosavus dailininkus. Liudviko III į Mantują pa- 
kviestas Mantenja išbuvo ten keturiasdešimt metų. Paliko dau- 
gelį savo puikių kūrinių, be kita ko freskas Hercogo rūmų ve- 
dybinėje menėje, taip pat „Cezario triumfus", skirtus šv. Sebas- 
tijono rūmams. Šis tobulas tapytojas, kaip rašo Vazaris, ,,nuos- 
tabiai mokėjo tapyboje pavaizduoti, kokios sustumtos atrodo, 
žiūrint iš apačios, žmonių figūros, ir tai, be abejo, buvo retas ir 
originalus atradimas“. Iki tol tapytojai dažnai talentingai deko- 
ruodavo sienas, atsižvelgdami tik į du išmatavimus. Mantenja 
drąsiai aprėpia visą erdvę, atverdamas sieninei tapybai naujas 
perspektyvas. Todėl maloningasis Ariostas, jaunesnysis jo amži- 
ninkas, priskyrė jį prie trijų didžiųjų tapytojų: „Leonardo, And- 
rea Mantenjos ir Džovanio Belinio". 

Dėka Mantenjos Gonzagų sostinė tapo svarbiu meno centru. 
Čia prisidėjo taip pat Izabelė d'Estė, Pranciškaus II žmona. Pa- 
mėgusi meną, susidūrė su Džovaniu Beliniu, Leonardu da Vinčiu 
ir Mikelandželu Buonaročiu. Jinai būtent po vyro mirties ir pa- 
sikvietė į Mantują Džuliją Romaną. Pasmerktas mirti ir popie- 
žių mieste simboliškai (in effigie) sudegintas, jis mielai leidosi 
prikalbinamas Gonzagų pasiuntinio kunigaikščio Baltazaro Kas- 
tiljonės. Ir nesigailėjo šio Žingsnio. Per visą šešiolika metų Gon- 
zagų dvare dirbo, negailėdamas savo talento. Kaip karo inžinie- 
rius pastatė miesto įtvirtinimus, kaip paprastas inžinierius sure- 
guliavo Minsijo upę, o kaip architektas pastatė puikiuosius Tę 

rūmus ir Koloredo rūmus, be to, restauravo katedrą. Tvarkyda- 
mas visų statybų darbus miesto teritorijoje, pelnė Vazario pa- 
gyrimą: „Kadaise nešvari ir balose skendinti Mantuja, užuot 
visiškai ištuštėjusi, per Džulijo Romano talentą virto ne tiktai 
sveiku, bet ir maloniu miestu. Mantuja turi būti jam dėkinga už 
daugybę ją puošiančių koplyčių, namų, parkų ir fasadų. Kaip 
tapytojas, Džulijas Romanas papuošė Te rūmus kupinais dina- 
mizmo kūriniais, kurie, būdami gana sudėtingos kompozicijos, 
viliojo žiūrovus šiek tiek perdaug apnuogintomis mitologinėmis 
gražuolėmis.“ 

Mantujos hercogas laikosi savo senolių tradicijų. Mėgsta vis- 
ką, kas reta ir dailu. Visur turi savo žmonių. Jam nepakanka 
Europos. Jo kolekcijas turtina Azija ir Amerika. Hercogui pa- 
tinka tapyba su lengvu epikūrizmo atspalviu. Jis svajoja turėti 
paveikslų kolekciją, kur figūruotų gražiausios to meto moterys. 
Neseniai pasikvietė vieną flamandų portretistą Fransą Pourbų 
Jaunesnįjį. Ar tik ne dėl tos žavios portretų galerijos? Jis pats 
gali greitomis sukurti neblogą sonetą, bet neniekina ir savo 
plunksnos brolių — rašytojų. Kai Tasas buvo Feraroje griežtoje 
priežiūroje, Vinčencas dėl jo kreipėsi į savo svainį ir jam pasi- 
sekė nelaimingąjį ,Išvaduotosios Jeruzalės“ autorių parsivežti į 
Mantują. Jo dėka nuolat persekiojimo manijos kankinamas 
poetas atgavo ramybę ir net galėjo vėl imtis darbo. Hercogas 
neabejingas ir mokslui. Susirašinėja su mokslininku, į kurį nu- 
kreiptos visos Europos išsilavinusių žmonių akys— su Galilė- 
jum, Padujos universitete dėstančiu matematiką. 

Tačiau, vertindamas mokslą, šis mantujietis kaip tikras eklek- 
tikas Žavisi taip pat astrologais, alchemikais ir kitokiais gud- 
rautojais. Bet užvis labiausiai mėgsta prabangą, pramogas, nau- 
jus įspūdžius. Jo aktorių trupė garsėja ir už jo valdų. Savo rū- 
muose priglaudžia neūžaugų trupę. Hercogo arklidėse pusantro 
šimto garsios vietinės veislės žirgų, o šunidėje gausybė didelės 
vertės keturkojų. Hercogo kapelmeisteris Klaudijus Montever- 
dis drąsus novatorius. Ilgus metus buvęs smuikininku ir daini- 
ninku, šis garsus madrigalų ir kanconečių autorius raiškiu dek- 
lamavimu pagyvina nuobodų florentišką rečitatyvą, nevengda- 
mas net disonansų. Tai pakankama dingstis įvairiems užsipuoli- 
mams. Tačiau Mantujos hercogui patinka viskas, kas stebina. 
Šis muzikas žavi hercogą. Ar nekolekcionuoja jis ir laukinių 
žvėrių? Hercogas dievina keliones ir visuomet keliauja su virti- 

ne ekipažų, neš jam patinka stulbinti minią, piūstančią jo pd- 
sižiūrėli. Teko hercogui ir kariauti. Ir jis įsitikino, kad karas, 
nois ir panašus kartais į spektaklį, ne visuomet būna tik pramo- 
ga. Hercogo tevas buvo kuprotas, bet pats Vinčencas dailus vy- 
ras ir neabejingas moters žavesiui. Tenkindamas savo užgaidas 
ir polinkį į prabangą, lengvabūdiškai švaisto valstybės iždą. Pa- 
laiko draugiškus ryšius su garsiausiais monarchais. Didžiausias 
jo troškimas — stulbinti. Tegu Mantujos Gonzagų vardas nu- 
stelbia Florencijos Medičius, Parmos Farnezcs ir Feraros Estes! 

Palyginti su vargana buitimi, kuri paprastai būna ten, ūkano- 
toje šiaurėje, čia gyvenimas atrodo lyg stebuklinga pasaka. Ta- 
pytojui visai nereikia svajoti ir dirginti vaizduotės. Užtenka 
ziūrėti plačiai atmerktomis akimis. Ne tiktai menas čia atsklei- 
džia savo didžiulį lobyną. Čia pats gyvenimas yra kerintis regi- 
nys. Kokios temos studijoms, kokie modeliai! Žmonės tokie pat 
įvairūs, kaip ir gyvūnai! Ir visa, kas gyva, juda, kruta,— vie- 
nam žmogui, kuriam dar nėra net keturiasdešimt metų ir kuris 
viską meloniai ir nemaioniai švaisto vienu savo visagalės ran- 
kos mostu. Tačiau Peteris Paulius žino, jei ir ne iš savo patyri- 
mo, tai iš nuogirdų, kad santykiai su šio pasaulio didžiūnais to- 
li gražu nepastovūs. Jcigu kartais sunku įsiteikti valdovui, ga- 
na naudinca palenkti į savo pusę ministrą. Ir Rubensas arčiau 
susipažįsta su hercogo sekretorium garbinguoju Anibale Kjepiju. 
Šis senas valdininkas stengiasi suteikti savo maloningojo pono 
fantastiniams sprendimams tent kiek logikos... 1601 metų liepos 
mėnesį hercogas Vinčencas ruošiasi traukti į karą -prieš Turki- 
ją kaip imperatoriaus Rudolfo II sąjungininkas. Tačiau nepa- 
miršta įsakyti, kad miesto puošimo darbai nebūtų atidėliojami. 
Aprūpintas rekomendaciniu laišku kardinolui Montaltui, Ru- 
bensas siunčiamas į Romą kopijuoti paveikslų. Kardinolas Mon- 
taltas Romoje labai svarbi asmenybė. Popiežius Klemensas VIII 
dėkingas jam už savo tiara, kaip du ai trys jo pirmtakai, nos 
Montaltas pastarosiose konklavose buvo pagrindiniu elcktoriu- 
mi. Šis gudrus diplomatas labai dosniai dalina auksą, bet daž- 
niausiai už jo dosnumą atsiteis'a patys protcguojami asmenys. 
Pasakojama, kad esąs labai nealejingas puikiusioms Romos sra- 
zuolėms. Prieš daugelį metų jis net pasalięs, kad „dėl markizės 
Aučizos galis parduoti sielą, o dėl grafienės Skoti — tiarą!" Jis 
remiasi popicžiais, kuriuos išrenka savo nuožiūra, ir domisi dai- 
lės kūrinicss. Kardinolas labai palankus Rubenžui, tačiau net ne- 

pagalvoja, kad atvykėlis privalo užsidirbti pragyvenimui. Jis 
tik padeda Rubensui patekti į muziejus. 

Peteris Paulius pagaliau gali patirti tą nepaprastą džiaugs- 
mą — savo akimis matyti Rafaelio ir Mikelandželo kūrinius, dėl 
kurių į Romą lyg piligrimai traukia dailininkai. Tačiau ne Rafa- 
elis patraukia visą jo dėmesį. Be abejonės, Rafaelis Santis Vati- 
kane atrodo visai kitaip, nei valdovų kolekcijose arba bažnyčio- 
se. Iškart matyti, kad dailininkas čia savo namuose, o salės, ku- 
rias jis ištapė freskomis, tik jam priklauso. Stanca d'Eliodoro, 
del Inčendijo ir pati svarbiausia iš visų stanca dela Senjatura — 
šios salės ne tik leldo pasireikšti šiam dailininkui, tikriau sakant, 
jis užkariavo jas ir kaip nugalėtojas puikuojasi jose nesibai- 
giančia nugalėtojo šlove. Tolėliau yra Siksto koplyčia, kur 
triumfuoja titaniškas Mikelandželo genijus. Ką reiškia Rafaelio 
švelnumas ir net jo jėga, palyginus su šio gigantiško talento 
protrūkiais? Ar kas yra matęs tapytoja, šitaip žongliruojantį 
žmogaus kūno formomis. Jo anatomijos pažinimas — tikras ste- 
buklas. Jis sugeba teisingai perteikti sunkiausias ir retai pasi- 
taikančias pozas. Niekam kitam dar nepavyko pavaizduoti tokių 
minių, kokias aprašė Apokalipsės genijus. Tik antžmogis ar pus- 
dievis gali plačią sienos erdvę užpildyti tokia gausybe galingų 
kūnų „Paskutinio teismo“ freskoje, į kuriuos žiūrint svaigsta 
galva. O kokia charakterio jėga! Kai jam buvo pranešta, jog 
popiežius Paulius IV ketina pridengti nuogus „Paskutinio teis- 
mo“ kūnus, manydamas, kad tai pernelyg nesantūru, Buonarotis 
atkerta: „Pasakykite popiežiui, kad neįstengs to padaryti: reikia 
pirmiausia reformuoti pasaulį, o tik paskui stengtis keisti 
tapybą." | 

Palyginus su šiuo gigantu, Ticiano piešinys atrodo nedrąsus. 
Mikelandželas gyrė jo koloritą, tačiau, kaip teigia Vazaris, jis 
apgailestavęs, kad „didžiausia Venecijos tapytojų klaida, jog 
jie nuo pat pradžių nesimokė gerai piešti ir nesistengė geriau iš- 
studijuoti natūros. Jeigu Ticianas, iš prigimties labai talentin- 
gas, būtų dar tiek pat ištobulinęs savo meistriškumą, ypač vaiz- 
duodamas gyvas figūras, niekas nebūtų jo pranokes, nes jis turi 
didelę meninę nuovoką ir nuostabų tapybos pobūdį." Argi Ti- 
cianas, liepsningas Venecijos mokyklos meistras, gali nusileisti 
grubiam Buonaročiui? Ne, nelyginant branciausia lobi jis išsai- 
co savo -magiškąja paletę. Mikelandželas — genijus, tačiau pras- 
tokas koloristas. Jo spalvos negyvos. Ticiano koloritas nelygi- 

nant daina. Ticiano paveikslų spalvos žavi ir svaigina. Tas 
venecijietis ne tiktai talentingas, jis dar ir novatorius. Ir jeigu 
toskaniečiai bei jų mokiniai visapusiško išmanymo šaltiniu lai- 
ko antiką, Ticianas, o dar anksčiau Džordžonė, labiau vertina 
oamtą. Tuo jie iš esmės ir skiriasi. Ticianas savo kūryba įvykdė 
tikrą revoliuciją, išplėsdamas tapybos galimybes ir daugiausia 
dėmesio skirdamas potėpiui. Jo paveiksluose spalva ir piešinys 
susilieja į vieną visumą. Spalva liovėsi vien papildyti piešinį, 
kas būdinga visų jo pirmtakų paveikslams. Ticianas tapo spal- 
va. Spalva tampa gyvesnė ir jau vaidina svarbiausią vaidmenį. 
Stebuklingasis didžiojo venecijiečio teptukas iškovoja spalvai 
pirmenybę. Po šito spalvos triumfo visiems tapytojams kyla bū- 
tinybė pasirinkti, nes nuo to priklausys tolesnė tapybos kryptis. 
Kas svarbiau — piešinys ar spalva? Bet gal atsiras dailininkas, 
kuris padarys tai, kas atrodo neįmanoma, sujungs Ticiano kolo- 
ritą ir Mikelandželo piešinį. Toks dailininkas būtų tikras tapy- 
bos dievas. 

Jauni žmonės kartais išdidūs. Galbūt Rubensas puoselėjo šią 
didžią svajonę. Apie tai galvojo ir daugelis jo pirmtakų: Jako- 
pas Robustis, vadinamas Tintoretu, dar būdamas visai jaunas, 
ant kambario sienos parašė tokį savo credo: „Mikelandželo pie- 
šinys ir Ticiano koloritas." Tačiau jis, kuris, pasak Vazario, „tu- 
rėjo nepaprastai originalų, kaprizingą, gyvą ir be galo drąsų 
protą, vienu žodžiu, buvo labiausiai stebinanti asmenybė visoje 
tapybos istorijoje“, nepasiekė tos aukščiausios sintezės. Perdaug 
slėpė savo sieloje dramų ir audrų, kad būtų galėjęs būti kuo ki- 
tu, nei buvo, — laukiniu, patrakusiu, nesutramdomu gaivalu, kur 
švysteli genialumo blyksniai. Veltui Mikelandželas stengtųsi su- 
kelti netvarką, jis kaip dievas darniai sutvarko muskulingų kū- 
nų chaosą, tuo tarpu juslingasis Ticianas pasitenkina švelnia 
harmonija. Tintoretas lyg patrakęs grumiasi su savo pasąmonės 
vaiduokliais. „Mikelandželo piešinys ir Ticiano koloritas.“ Ban- 
dyti laimę... 

Galima daug svajoti besigėrint genialiais kitų dailininkų kūri- 
niais ir juos kopijuojant. Bet jeigu nori ko nors pasiekti, priva- 
lai pats tapyti paveikslus. Tačiau dailininkui reikia užsakymų, 
o Jie iš dangaus nekrenta. Pravartu būtų, jei tave prisimintų to- 
kie žmonės, kurie gali padėti. Ten, tolimoje tėvynėje, Filipas 
Rubensas dirba Jano Rikardo, erchercogo Slaptosios tarybos pir- 
mininko, kabineto sekretoriumi, 

Su šiuo įžymiu asmeniu Rubensas susipažino per iškilmingo 
erchercogų sutikimo Antverpene iškilmes Tai labai įtakingas 
žmogus. Erchercogas Albertas, prieš vesdamas su popiežiaus 
dispensu Pilypo II vyresniąją dukterį. buvo kardinolas, Toledo 
arkivyskupas ir Portugalijos vicekaralius. Erchercogas labai lai- 
ku prisiminė, kad Romoje buvo Jeruzalės šv. Kryžiaus bažnyčios 
garbės dekanu. Šioje bažnyčioje reikia išpuošti šv Elenos ko- 
plyčią. Šiuos reikalus tvarkyti pavedama erchercogų diplomati- 
niam įgaliotiniui Romoje. Koks laimingas sutapimas! Šis įgalio- 
tinis buvo Jano Rikardo sūnus. Peteris Paulius tuo metu dirbo 
Romoje ir gavo užsakymą sukurti triptiką. Bet jis tarnauja pas 
hercogą Vinčencą, todėl jam reikia turėti savo pono sutikimą. 
Šiuos reikalus tvarkyti imasi Rikardas. Tačiau kai centrinis pa- 
no, kuriame vaizduojama kryžių apsikabinusi šv. Elena, jau be- 
veik baigtas, Rubensas iškviečiamas į Mantują. Rikardas prašo, 
kad tapytojui būtų leista bent jau baigt dekoruoti šonines są- 
varas. Laimė, kad hercogas Vinčencas neprieštarauja, ir Ruben- 
sas toliau tapo ,„Vainikavimą erškėčių vainiku“ ir ,„Nukryžiuo- 
tąjį". Pavasarį Rubensas grįžta į Mantują. 

Jis galėtų jaustis laimingas. Pirmą kartą pasinaudojo Italijoje 
įgytu patyrimu. Atrodo, kol kas dar neapsisprendęs: jį žavi pui- 
kus Mikelandželo piešinys ir dramatiškas Tintoreto koloritas... 
Jam turi įtakos ir linkę į eklektiką broliai Karačiai, be to, jį 
kausto ir Flandrijos prisiminimai. Truputį sustingusios figūros, 
apšvietimas ir iš paveikslų dvelkiantis šaltis primena Otą Veni- 
jų. Iš šių elementų susidaro šiek tiek chaotiška visuma, kurioje 
susiduria nesusiliedamos prieštaringos tendencijos. Nors ir ga- 
lima prikišti šias silpnąsias puses, šie kūriniai nėra beverčiai. 
Rubensas gerokai pranoksta flamandiškuosius Italijos meno ger- 
bėjus. Tai rodo, kad tapytojas, nors jo technika dar nėra tobu- 
la, daug geriau už kitus perėmė Italijos pamokas. 


V 


KELIAS Į TIKSLĄ 
1603 — 1608 


Hercogas Vinčencas jau senokai nori įteikti Ispa- 
nijos karaliui kokių nors dovanų, tikriausiai prisimindamas seną 
patarlę — dovanos draugystę stiprina. Ispanijos karalius yra taip 
pat Milano hercogystės, abiejų Sicilijų ir Sardinijos karalystės 
valdovas. Mažai valstybei labai naudinga palaikyti ryšius su val- 
dovu, kuriam priklauso tiek valdų Italijoje. Hercogas Vinčencas 
gražiai sugyvena su savo kaimynais venecijiečiais ir pjemontie- 
čiais. Prancūzijos karalius Henrikas TV, kuris yra vedęs jo žmonos 
seserį, labai jam palankus. Bet su Ispanijos karaliumi visaip at- 
sitinka. Tai dar viena dingstis pamėgint sušvelninti ūmius šio 
monarcho nuotaikos pasikeitimus. Norėdamas patvirtinti susi- 
dariusią apie jį nuomonę, hercogas nešykšti dovanų. Jis nu- 
sprendžia karaliui padovanoti šešiais arkliais kinkytą nedidelę 
karietą, vienuolika naujausio modelio muškietų ir kvepalų pil- 
ną kalnų krištolo vazą. Didžiajam hercogui Lcimai: šešiolika 
drobių, didelę sidabrinę vazą ir dvi auksines. Šics drobės — tai 
paveikslų kopijos, kurias Vinčencas šia proga specialiai užsakė 
pas tapytoją Pjetrą Faketį. Dvi kalnų krištolo žvakides ir kryžių 
pasiųs kunigaikštienei de Lemos, pirmojo Ministro seseriai ir ka- 
raliaus favoritei. Pagaliau ir sekretorius donas Pedras Franke- 
sas, hercogo Lermos patikėtinis, gaus dvi kalnų krištolo vazas ir 
siuvinėto šilko audinį su auksiniu apvadu ir kutais. 

Sukaupęs visas šias dovanas, hercogas nusprendžia pasiųsti 
jas per ką nors iš savo rūmininkų. Šią misiją paveda Rubensui. 

Jį pasirinkdamas, jis regi dvigubą naudą. Visų pirma „Peteris 
Paulius, kaip nusimanantis žmogus, žinos, ką pasakyti“ hercogui 
Lermai, įteikdamas paveikslus. Be to, Vinčencas puikiai prisi- 
mena savąją gražiausių moterų portretų galeriją, todėl jis rašo 
savo vietininkui Ispanijoje Anibalei Iberčiui: „Kadangi minėta- 
sis Peteris Paulius labai talentingai tapo ir portretus, geistume, 
kad jūs pasinaudotumėt jo sugebėjimais, kol jis bus Ispanijoje 

(jeigu dar pas jūs yra tokių kilmingų damų, kuiių portretų nė- 
ra įsigijęs grafas Vinčencas). Tuo būdu Rubensui suteikiamas 
kreditas. Pats hercogas nuo savęs dar prideda atlyginimą, O rū- 
mininkai kalba, kad tapytojas aptiko aukso gyslą. 

Italijos hercogo vardu vežti dovanas galingam Ispanijos kara- 
liui ir pirmajam jo ministrui, tai iš tiesų netikėta sėkmė jaunam 
ambicingam tapytojui. Ši misija būtų tikrai nepaprastai garbin- 
ga, jeigu jos nereikėtų derinti ir su palydovo pareigomis. Bet 
ką darysi — jei žmogus esi pavaldinys, negali rinktis. Be to, 
Vinčencas dar pažadėjo Rubensui, kad jis galėsiąs artimiausiu 
metu vykii kartu su juo į Prancūziją — ir Peteris Paulius mielai 
padarys viską, kad tik įtiktų savo valdovui. 
kūrinius, 1603 metų kovo pradžioje Rubensas leidžiasi kelionėn 
dovanoms skirta šešetu kinkyta karieta su visa manta. Jam pa- 
tarė Livorne sėsti į laivą, nors iš tikrųjų geriau būtų buvę va- 
žiuoti per Genują. Tai sužinojo jau atvykęs į Florenciją. Ar 
patarimas vykti į Livorną tik neapdairus, ar klastingas? Čia jo 
laukia naujas netikėtumas: didysis Toskanos hercogas Ferdinan- 
das I kviečiasi jį pas save. Hercogas kalbasi su Rubensu apie jo 
valdovą, apie meną, ir pagaliau teiraujasi apie vežamas dova- 
nas, apie kurias, pasirodo, žinąs viską ko smulkiausiai. „Aš bu- 
vau apstulbęs,— rašo Peteris Paulius Anibalei Kjepijui,— ir net 
įtariau, ar tik čia nebus pasitarnauta kokio bičiulio, ar budrių 
seklių, kad nepasakyčiau šnipų, besidarbuojančių jo didenybės 
rūmuose. Kitaip ir negali būti, kadangi apie bagažo turinį nie- 
kam nesu sakęs nei važiuodamas per sieną, nei kur'nors kitur.“ 
Balandžio pradžioje atvykęs į Livorną, kaip tik sutinka vieną 
Hamburgo kapitoną, kuris noriai priima į savo laivą arklius, 
žmones ir krovinius. Tuo būdu pirmoji kelionės dalis baigiasi 
be kliūčių. Bet Peteris Paulius susirūpinęs. Jam neramu, kad iš- 
leido daug pinigų. irejis jaučia pareigą pasiųsti hercogo sekre- 
toriui pasiteisinimą. 

Pasiekęs Alikantę, Rubensas sužino, kad karaliaus dvaras per- 
sikėlė į Valjadolidą. Nedelsdamas leidžiasi kelionėn. Kokia bai- 
si kelionė! Dvidešimt penkias dienas lietus pila kaip iš kibiro! 
Bet tai dar ne viskas. Mantujos atstovas Valjadolide jam prane- 
ša, kad šiuo klausimu jis neturįs jokių nurodymų ir nieko neži- 
nąs apie šią misiją. Laimė, tai buvo vien žaidimas Ibertis tik 
norėjo jį pagąsdinti, netrukus jis ima rūpintis savo pono pa- 

šiuntiniu. Duoda Rubensui pinigų — tapytojaš neturėjo nė 
skatiko, — aprengia pagal ispanų madą — jis turi gražiai atrody- 
ti, — paruošia dovanų įteikimo ceremoniją. Deja, iš dėžių išimtos 
drobės atrodo baisiai: jos beveik sunaikintos. Tai fatališko lie- 
taus pasekmės. Peteris Paulius labai nusiminęs, o Anibalė Iber- 
tis dėl tokių menkniekių nepratęs pergyventi: tegu Rubensas, 
ispanų dailininkų padedamas, nutapo dar naujų paveikslų, o 
kitus tegu patvarko! Peteris Paulius pasipiktina: ispanų daili- 
ninkų parama nepriimtina, technika skirtinga. Be to, hercogas 
Lerma, būdamas meno žinovas, pastebėsiąs šią apgavystę. Su 
didžiausiu naivumu jis pareiškia, jog negalįs rizikuoti savo re- 
putacija, „kuri ispanams nėra nežinoma“, ir rašyti savo pavar- 
dės menkos vertės kūriniuose. Tačiau Mantujos atstovui šie ar- 
gumentai nedaro jokio įspūdžio. Be reikalo Rubensas šiaušiąsis, 
jis neturįs čia valios priešintis. 

Laimė, kad karaliaus dvaras išvažiavęs į Aranchueso pilį. Iš 
ten vyks į Burgą. Tik liepos pradžioje karalius grįš į Valjadoli- 
dą. Šie du mėnesiai lyg iš dangaus nukritę, per juos galima su- 
tvarkyti paveikslus. Peteris Paulius kiek galėdamas stengiasi 
pataisyti Fakečio drobes, o visiškai sunaikintas drobes pakeičia 
dviem paties tapytais paveikslais. Kadangi jam buvo duota ga- 
limybė laisvai pasirinkti temą, jis dėl kontrasto tapo viename 
paveiksle ,„Heraklitą“, o antrame —,,Demokritą". Ibertis jo dar- 
bais patenkintas. 

Sugrįžus karaliui, dovanos įteikiamos, kam buvo skirtos. Tuo 
tikslu suorganizuotos net dvi iškilmingos ceremonijos. Jose da- 
lyvauja Peteris Paulius, tačiau jam nepasiseka suvaidinti tokio 
vaidmens, kokio jis tikėjosi, žinodamas, kad Mantujos hercogas 
pavedė Iberčiui pristatyti tapytoją karaliui. Ibertis sukūrė gražų 
planą, iš anksto paskirstė vaidmenis, bet, pasirodžius Pilypui III, 
viską pakeitė ir pats įteikė karaliui karietą ir arklius. Rubensui 
netgi nebuvo progos tylomis nusilenkti. Gkriau jam sekėsi pas 
hercogą Lermą — dailininkas taip pat buvo delegacijoje, kuri 
turėjo įteikti ministrui paveikslus. Jie labai patiko pirmajam mi- 
nistrui, kuris buvo laikomas meno žinovu, tačiau Fakečio pada- 
rytas Rafaelio kūrinių kopijas jis palaikė originalais. O paties 
Rubenso kūriniai taip jį sužavėjo, kad jis nusprendė jam užsa- 
kyti savo portretą. Tapytojas, sužavėtas priėmimu, pamiršta vis- 
ką, ką buvo sakęs prieš porą mėnesių. Jis dar sužino, kad Man- 
tujos hercogas juo patenkintas. Anibalė Ibertis taip pat sten- 

giasi pasinaudoti dailininko atvykimu. Netrukus Rubensas 
pradeda tapyti raito hercogo Lermos portretą. 

Pirmajam ministrui keturiasdešimt aštuoneri metai. Jis pasie- 
kęs savo galios viršūnę. Atsisėdus į sostą Pilypui III, jis tampa 
tikruoju karalystės valdovu. Karalius labai švelnus ir pamaldus 
žmogus, tačiau visiškai neturi energijos. Jo tėvas iš pradžių 
džiaugėsi sūnaus nuolankumu, bet paskui tas ėmė jį gąsdinti. 
Nuo savo viešpatavimo pradžios Pilypas III perleido valdžią sa- 
vo favoritui, pareikšdamas, kad nuo šiol Lermos parašas turi 
tokią pat galią, kaip ir jo paties. Šio žmogaus įtaka karaliui to- 
kia didelė, jog rūmų žmonės pradeda kalbėti, kad čia tikriausiai 
esama kokių burtų. Hercogas protingas, šaltas, šiek tiek koke- 
tiškas. Iš brangaus ispanų širdžiai ceremonialo meno jis moka iš- 
gauti didžiausią efektą. Jo dėka ceremonialas ispanų karaliaus 
rūmuose įgavo nepaprastą reikšmę. Ministrui tai puiki priemo- 
nė tenkinti ispanų didikų garbės troškimą ir tuo palenkti juos 
savo pusėn. Nors didikai dabar neturi jokios įtakos, jiems tik 
reiškiama pagarba, tačiau jie didžiuojasi, kad prieš karalių ne- 
reikia nusiimti kepurės ir karalienė jų sveikinama privalo atsi- 
stoti. Natūrali šios hierarchinės piramidės viršūnė — pats kara- 
lius, ir Pilypas visai patenkintas šiuo tik dekoratyviniu 
vaidmeniu. Ceremonialas reguliuoja visą jo viešą ir privatų gy- 
venimą. Jeigu karalius rengiasi kur nors vykti, sujuda sudėtin- 
giausias taisyklių ir formalumų mechanizmas. 

„Jokioje kitoje šalyje taip atvirai neparodomas bažnyčios 
noras tvarkyti krikščionybės reikalus grynai išorinėmis priemo- 
nėmis, kaip Ispanijoje. Būtent Ispanija iškalbingiau už kitas 
valstybes išreiškia savo pritarimą kontrreformacijai. Norėdama 
atremti šventų paveikslų naikintojų provokacijas, bažnyčia 
griebiasi dar turtingesnio ir ištaigingesnio stiliaus. Bažnyčios 
triumfas reiškiasi ne tik jos teologų išmintim, bet ir bažnyčių 
bei apeigų puošnumu. 

Nauja bažnyčios vienybė, pasiekta Tridento susirinkime, ran- 
da savo estetinę išraišką. Suklesti altorių menas, kuris vienija 
tapybą ir skulptūrą ir yra artimas teatro menui. Ceremonijos 
užplūsta šventyklas ir vis labiau įsigali visuomeniniame gyve- 
nime. Atsiranda gatvių menas: eisenos, maskaradai, iškilminoi 
atvykimai, milžinai, klajojantieji teatrai, fejerverkai. Šiuose ren- 
giniuose šventos apeigos jungiasi su pasaulietiškomis. Šio ga- 
lingo prasiveržimo tikslas įjungti į šį nemirtingą ir laikinai at- 

naujintą vienybės mitą visas gyvenimo formas. Mirus Pilypui II, 
Sevilijos katedros kūrėjas architektas Chuanas de Orvjedas 
sukonstravo milžinišką katafalką, kurį išpuošė skulptorius 
Montanjesas. Nuo tol ir kiti menininkai — tapytojai, skulptoriai 
ir architektai — bendradarbiavo vystant šį naują stilių. Iš pri- 
gimties nuolankus Pilypas III įtraukiamas į nesibaigiančias iš- 
kilmes bei vaidinimus, kurie rengiami pagal nustatytas taisyk- 
les, karalystę tuo tarpu valdo hercogas Lerma. Vienas italų ba- 
joras, karaliaus siunčiamas pas pirmąjį ministrą, esą jam 
pasakęs: „Jei būčiau gavęs audienciją pas hercogą, nebūčiau 
atėjęs pas Jūsų didenybę.“ 

Hercogas Lerma dalina savo pavaldiniams beneficijas ir tur- 
tus bažnyčioms, bet nepamiršta ir savęs. Mirus žmonai, jis de- 
dasi didžiai sielvartaujas, bet iš tiesų tai tik veidmainystė. Visas 
jo dvaras rūpinasi, kaip jį greičiau apvesdinus, visi spėlioja, 
kas tiktų į nuotakas... 

Rubensui pasitaiko laiminga proga — jis pakviečiamas į Ven- 
tosiljos pilį tapyti šio visagalio didiko portreto. Nuo tų laikų, 
kai atsirado pasaulyje dailininkai, tapyti portretą visuomet bu- 
vo madoje. Jaunam tapytojui ne taip lengva išsiskirti tokiame 
tapybos žanre, kuriame jau pasireiškė tiek garsenybių. Tačiau 
Rubensas nesvyruoja: hercogą Lermą sodina ant arklio. Tai di- 
delė naujovė. Tiesa, Donatelas ir Verokjas pasodino Gatamelatą 
ir Koleonę ant puikių bronzinių arklių. Tačiau kur matyta, kad 
kas tapytų raitelių portretus? Tiesa, Ticianas tapė vieną, bet tai 
buvo imperatoriaus portretas. Rubensas tapys hercogą Lermą. 
Puiki proga įrodyti, kad sugeba pavaizduoti nervingą, ištver- 
mingą ir idealiai gražų arklį! Tapytojas patenkintas portretu, 
kuris, jo nuomone, puikiai pavyko. Tačiau jis vis vien susirūpi- 
nęs. Jam neramu dėl kelionės į Prancūziją. Jis iš anksto protes- 
tuoja. Neverta dėl jo švaistyti tiek lėšų, „jeigu ten reikės nuta- 
pyti tik keletą menkų portretų“. Šitoks darbas visiškai „never- 
tas“ jo talento. Pagaliau sutinka net tapyti portretus, jei tik 
paskui galės „imtis svarbesnių darbų“. Priešingu atveju verčiau 
tegu leidžia jam grįžti į Mantują. Jo norai patenkinami. 
1604 metų balandžio pabaigoje jis grižta į Mantują. 

Po kick laiko hercogas pagaliau leidžia dailininkui tapyti ori- 
ginalų kūrinį. Paveda Rubensui nutapyti paveikslą šv. Trejybės 
bažnyčios altoriuje. Nors kūrinys skiriamas ne hercogo kolekci- 
jai,— šito Peteris Paulius negalėjo nepastebėti, — dailininkas vis 

vien su džiaugsmu imasi darbo. Tapo nepaprasto dydžio tripti- 
ką. Centriniame pano vaizduojama šventoji Trejybė, dešiniojoje 
sąvaroje --- vicšpaties atsimainymas, kairiojoje — Jonas Kriks- 
tytojas krikštija Kristų. Rubensas suranda triptike vietos ir her- 
cogo Vinčcnco, jo žmonos bei jų gimdytojų portretams. Gal jis 
tikėjosi tuo palenkti savo valdovą, kuris per mažai jį vertino. 
Fadares šią nuolaidą, Rubensas atsiduoda kūrybos džiaugsmui 
ir savo aistrai. Laimei, jis visiškai išsivaduoja iš romanistų įta- 
kos. Liaujasi tapęs sustingusias pozas, dingsta rėksmingi tonai. 
Kompozicija žymiai darncsnė, tačiau paletė grynai itališka. 
Reminiscencija ir kartu prisiminimai. Ryškūs raumenys, kaip ir 
Mikelandželo. Tamsi kūno spalva. Žydra žaluma. Žemė. Kartais 
staiga užplūsta prisiminimai: Kristus, krikštijamas Jordano upė- 
je, ne vien dėl šviesių plaukų primena Čczarės da Sesto Kristų, 
kuris yra šv. Jono Lateraniečio bazilikoje. Nors ir veikiamas 
daugelio prieštaringų ir įvairių tendencijų, jis paklūsta tik vie- 
nai iš jų, būtent tai, kuri iš pusiasalio... Nesvarbu jei šiame ke- 
lyje taps panašus į didžiuosius meistrus! 

Netrukus Rubcnsas pradeda darbus dėl pinigų, kurių jam la- 
bai reikia. 1605 metų balandžio mėnesį imperatorius Rudolfas II 
užsigeidė turėti iš hercogo Vinčenco kolekcijos dvi Koredžo 
paveikslų kopijas. Kolekcionieriai neatsisako suteikti vienas ki- 
tam tokias menkas paslaugas. Peteris Paulius įpareigojamas šį 
darbą atlikti. Rugsėjo pabaigoje kopijos pasiunčiamos impe- 
ratoriui. 

Kas nepakankamai galingas, bet nori šį tą pasiekti, turi būti 
apsukrus. Rubensas ieško priežasties išvykti į Romą. Kai jis bu- 
vo Ispanijoje, jo brolis Filipas buvo nuvykęs į Romą įsigyti tei- 
sės daktaro diplomo ir kaip tik dabar vėl ten nuvažiavęs. Kaip 
kardinolo Askanijo Kolonos kabineto sekretorius, jis domisi ar- 
cheologiniais tyrinėjimais. Be to, tapytojas žino, kad Romoje 
įsikūrusi nemaža kolonija jo tautiečių. Ne tiktai dailininkų, bet 
ir amatininkų, kurijų tarnautojų, pirklių. Dauguma ten gyvena 
nuolatos. Kai kurie iš jų žymūs žmonės, kaip, pavyzdžiui, Pes- 
katorės, turtingi bankininkai ir meno mecenatai, kilę iš Aude- 
nardės, dar praėjusiame šimtmetyje vadinęsi Vischersais. Visi 
šie žmonės, ilgiau ar trumpiau gyvendami Romoje, puoselėja 
savo tėvynės meilę. Turi savo bažnyčią ir net kapinės, kaip an- 
tai Vokiečių ir flamandų kapinės, ir savo lėšomis išlaiko dvi 
prieglaudas: šv. Julijono Flamandiečio ir Sania Marija del Ani- 

ma, kurios suteikia prieglobstį neturtingiems maldininkams, at- 
vykstantiems iš Flandrijos arba Vokietijos. 

Gavęs leidimą išvykti, Rubensas gali keliauti į Amžinąjį 
miestą „toliau tęsti savo studijų“. Pirmas žingsnis padarytas: at- 
leistas iš Mantujos hercogo rūmų, kur nebuvo, jo nuomone, 
deramai įvertintas, jis staiga puola į virte verdantį meninį Ro- 
mos gyvenimą — vienintelį tikrai meninį gyvenimą. Čia aidi aist- 
ringos Anibalės Karačio šalininkų ir Karavadžo gerbėjų disku- 
sijos Sunku nuslėpti, kad menas pergyvena krizę. Didieji 
meistrai jau mirė, o dabartinė dailininkų karta tenkinasi jų pa- 
siekimais, nepridėdama nieko naujo. 

Suvilioti lengviausio kelio, jie tapo skurdžiai, šabloniškai. 
Todėl brolių Karačių pasipriešinimas šiai tėkmei buvo entuzias- 
tingai sutiktas. Jų vadovaujama mokykla, iš pradžių Bolonijoje, 
o paskui Romoje, remiasi modelio ir antikos studijavimu, kartu 
nepamirštant ir garsiųjų pirmtakų patyrimo. Tapydami paveiks- 
lus, kuriuose jaučiama Rafaelio, Ticiano, Tintoreto, Koredžo, 
Veronezės ir Parmidžanino įtaka, jie ir patys rodo pavyzdį. Ta- 
pant kiekvieną detalę, remtis tuo iš didžiųjų meistrų, kuris šiuo 
atveju yra pats geriausias — štai jų principas. Norėdami pagy- 
vinti varžybas, Romos rašytojai, susirinkę pas Karačius, pasa- 
koja jų mokiniams istorinius įvykius. Pagal šiuos pasakojimus 
mokiniai renkasi siužetus, o daugelis kardinolų gabiausiems ski- 
ria premijas. | 

Tačiau brolių Karačių triumfas netrukus ėmė blėsti. Atsirado 
dailininkas, kuris, dirbdamas pas Džuzepę Čezarę, vadinamą ka- 
valjere d'Arpinu, atsisakė visų įprastų taisyklių, atmetė antiki- 
nius meistrus ir Rafaelį ir paskelbė, kad vienintelis ir svarbiau- 
sias įkvėpimo šaltinis — tai betarpiškas gyvenimo stebėjimas. 
Šis patrakėlis — Mikelandželas Merizis, vadinamas Karavadžu. 
Iš pradžių jis tapė žmonių figūras, ir didžiausias troškimas buvo 
ko geriau pavaizduoti tikrovę, tačiau pamažu to atsisako, ir jo 
paveiksluose ima vyrauti ryškūs šviesos ir šešėlių kontrastai. 
Raudonas ir žydras spalvas jis vadina tapybos nuodais ir ima 
piešti tik juodą foną, kuriame ryškėja blyški figūra. Šis daili- 
ninkas tapo modelius tokius, kokius mato, nesistengia jų gra- 
žinti. Netgi priešingai: jo žvilgsnį traukia ir Žavi šiurpiausi 
vaizdai. Pasipiktinę ir pasibaisėję užsakovai dažnai atsisako at- 
siimti užsakytus paveikslus. 

Anibalė Karačis visuomet korektiškas ir mielas. Kardinolas 
Farnezė pasikvietė jį į Romą papuošti puikių jo rūmų, kuriuos 
praėjusiame amžiuje Sangalas ir Mikelandželas buvo pastatę iš 
„Koliziejaus ir Marcelo teatro akmens“. Jau penkeri metai Ka- 
račis dirba rūmuose, bet darbas dar nebaigtas. Iš pradžių tapė 
kartu su broliu Agostinu Karačiu, tačiau besivaržydami broliai 
išsiskyrė. Kadangi Romos visuomenei labiau patiko Agostino 
darbai, Anibalė privertė jį išvykti iš Romos. Kardinolas Farnezė 
ėmėsi globoti Agostiną ir pasiuntė jį pas savo brolį Parmos her- 
cogą. Dabar Anibalei padeda jauni tapytojai Domenikinas ir 
Lanfrankas, kurie nesigviešia jo šlovės. 

Kavaljerė d'Arpinas, vadinamas Džuzepinu, sutaikė besivaidi- 
Jančias grupuotes, suniekindamas tiek Karačį, tiek ir buvusį sa- 
vo padėjėją Karavadžą. Kai tais pačiais 1605 metais Romoje 
įsikuria Gvidas Renis, Džuzepinas ima proteguoti šį bolonietį ir 
ieško jam užsakymų. Tai įžeidžia Anibalę, kuris bijo šio geriau- 
siojo savo mokyklos Bolonijoje mokinio konkurencijos. Džuze- 
pinas neturi kantrybės tapyti iš natūros ir supranta, kad pavir- 
šutiniška ir banali jo tapysena neatsilaikys prieš Karavadžo 
žiaurų spaudimą. Jis mato vienintelį būdą sutramdyti šiam nu- 
trūktgalviui, meistriškai valdančiam ne tiktai teptuką, bet ir 
durklą, — nekenčiamam varžovui priešpastatyti kitą garsų tapy- 
toją. Kad tiktai Gvidas Renis atsisakytų savo žydro dangaus ir 
švelnios tapybos ir taip pat akcentuotų šešėlius — tik šitaip ga- 
lima įveikti šį prakeiktąjį Karavadžą. Kavaljerė d'Arpinas pasi- 
rodo esąs puikus psichologas. Be abejo, rafinuoto skonio žmo- 
nės labiau vertina akiai malonius švelnius Anibalės Karačio pa- 
veikslus, negu .siaubingus Karavadžo kūrinius, bet juk reikia 
atsižvelgti į jaunimą, kurį labiau traukia ogi gyvenimo tiesa, 
negu įprastas išviršinis grožis, sukurtas pagal nuvalkiotas for- 
mules. Prislėgtas Karavadžo sėkmės, nors jam atrodė, kad šis 
neturi jokio talento, Anibalė Karačis priverstas būti tik bejėgiu 
naujo varžovo triumfo liudininku. Jam belieka tik skleisti pik- 
tas paskalas, nors tai niekam nedaro jokio įspūdžio. Gvidas Re- 
nis dar nespėjo nieko sukurti jį priglobusiame mieste, bet jau 
visa Roma jį šlovina. Iš tiesų kavaljerė d'Arpinas puikus psi- 
chologas. 

Miršta popiežius Klemensas VIII. Po karštos ir daugelį dienų 
trukusios kovos, kur neapsieita be skandalo, balandžio 1 dieną 
konklava išrenka popiežiumi Leoną XI. Po dvidešimt šešių dienų 

miršta naujasis popiežius, o tiara atitenka kardinolui Borgezei. 
Mieste šnabždomis eina girdas, kad konklavos metu į darbą bu- 
vę paleisti kumščiai ir Končių giminės damos ncmaża prisidėju- 
sios prie Boigezės laimėjimo. Esą jos suvcbėjusios į kovos areną 
įtraukti ir kardinolą Montaltą, tą seną lapiną, turėjusį mMilžiniš- 
ką įiaką konklavoje. Kardinolas Borgcz2, pasivadinęs Pau- 
lium V, buvo įžymus, didingas ir nepaprastai savimi pasitikįs 
žmogus. Jam vos penkiasdešimt treji metai, jis svajoja nuveikti 
didelius darbus. Viešpatauja nuo gegužės mėnesio, būtent kaip 
tik nuo tada, kai Peteris Paulius atkeliauja į Romą. Vyksta dar- 
bai prie švento Petro bazilikos. Flaminijas Poncijas stato Borge- 
zių rūmus, kardinolai be perstojo puošia savo rezidencijas Visi 
nori apstulbinti savo kolegas ir puikiasias romėneės. Rczgamos 
intrigos. Kurstomi arba išaiškinami sąmokslai, mezgasi meilės 
avantiūros, ir ne visuomet galima išvengti skandalų. Dar prieš 
pusę al1žiaus Diu Bele rašė: 


Dutjerai, gal nori žinoti kas gi ta Roma? 

Tai viso pasaulio viešoji tribūna, 

Scena ir teatras, kur nieko netrūksta, 

Kad žmonės pasiektų, ko geidžia jų širdys. 


Čia stebime lengvą fortūnos žaidimą, 
Kuris mus į viršų ir vėl žemyn mėto; 
Čia nickas nebūna, kuo tapti norėtų, 
Bet aktorium tampa šioj scenoj kiekvienas. 


Klasta ir tiesa čia klesti vienodai, 
Čia net kurtizanės viliojamai žavios, 
Gudrumas, tuštybė drąsiai viešpatauja. 


Čia laisvė nedrąsų paverčia šaunuoliu, 
Čia geras žmogus nusikaltėliu tampa, 
O niekingos padugnės išmintį rodo. 


Ši vylinga laisvė gerai padeda lankstiems ir gudriems susi- 
kurti lengvą gyvenimą. Tokioje aplinkoje Peteris Paulius ir keti- 
na skintis sau kelią. 

Jis gyvena su broliu. Turi gerų bičiulių. Tarp jų iš geros šej- 
mos kilęs fMlamandas Deodatas del Montė, kuris, kaip ir daugelis 
jo tėvynainių, atvyko čia perprasti didžiųjų meistrų paslapties. 

Yra ir vokiečių tapytojas Adamas Elsheimeris. kuris biblines 
bei mitologines scenas vaizduoja erdvių peizažų fone. Elsheime- 
rio realizmas, sutaurintas grynai klasikinės koncepcijos, buvo 
naujovė italų mokykloje. Šito šiauricčio niekas iš karto nepri- 
pažino, tik kitas šiaurės tapytojas, antverpenietis Paulius Brilis, 
kuris jau dvidešimt metų gyveno Romoje. 

Tuo metu Filipas Rubensas dirba kardinolo Askanijo Kolonos 
bibliotekoje, kur jį buvo įtaisęs Justus Lipsijus, ir Peteris Pau- 
lius gali atsidėti savo mėgstamam darbui — tyrinėti didžiųjų 
meistrų kūrybą. Mikelandželo kūriniai — neišsenkamas šaltinis. 
O juk Romoje gausu dar Antikos meistrų marmurinių ir bron- 
zinių skulptūrų, kuriomis didžiuojasi miestas. Pagaliau yra pui- 
kių medalių rinkinys. Piešiniai plunksna, spalvotais pieštukais, 
sangvinu, sepija, baltu guašu — visos priemonės geros, kai nori 
paskubomis keletu brūkšnių užfiksuoti paveikslą. Tai nėra tiksli 
kopija, o gyvas interpretavimas, išreiškiantis dailininko indivi- 
dualybę. 

Meno, aukso ir aistrų kaitinamas, Romos gyvenimas virte ver- 
da. Šiandien visų dėmesio centre puikus paveikslas, o rytojaus 
dieną visus jaudina puiki drama. Pati žemė, kurioje slypi dau- 
gybė imperatoriškosios Romos liekanų, retkarčiais atskleisdama 
sužavėtai miniai iki šiol nežinomas vertybes, dar labiau kursto 
dionizišką apsvaigimą. Neseniai prie Galų arkos Eskvilino kal- 
voje rasta nuostabi freska, vaizduojanti vestuvines apeigas. Ji 
praturtins kardinoio Aldobrandinio kolekciją. Tai tas pats kar- 
dinolas, kuris prieš porą metų pasiuntė žudikus pas didiką Dži- 
rolamą Langobardį, laikiusį slapta jauną merginą; tasai pats, 
kuris įsakė nukirsdinti jį pasmerkusį Romos valdytoją, ir paga- 
liau tai tas pats, kuris du kartus mėgino konklavoje vadovauti 
kardinolų grupei ir abu kartus apsukraus Montalto buvo išgrūs- 
tas lauk. Dabar freska, kurią visi, taip pat ir Rubensas, nori 
pamatyti, yra nuostabioje Aldobrandinio viloje. Nuo šiol ši fres- 
ka taip ir vadinama — Aldobrandinio vestuvės. 

Šioje aistrų kupinoje atmosferoje Peteris Paulius visiškai ne- 
galvoja apie Mantują, nebent tik tada, kai prisimena savo algą, 
kurios jam jau senokai nebemoka. „„Gaudamas algą,— rašo jis 
Kjepijui,— galėčiau toliau studijuoti meno šedevrus, ir man ne- 
reikėtų kitokiu būdu uždarbiauti pragyvenimui. Nors Romoje 
susirasti darbo man nesunku.“ Ir netrukus įrodo, kad šie jo žo- 
džiai ne tuščias pasigyrimas, 

1606 metų pabaigoje gauna šventosios kongregacijos pasiūly- 
mą papuošti naujoje Santa Marija in Valičelos bažnyčioje didįjį 
altorių. Daugelis dailininkų, tarp jų ir Gvidas Renis, ir Pomeran- 
čas, tikėjosi gauti šį užsakymą. Šis faktas, kad Rubensas nurun- 
gė Romoje tokį visų pripažintą dailininką, kaip Gvidas Renis, 
byloja, jog jis jau turėjo neblogų ryšių. Tačiau jis nepasirūpina 
gauti savo valdovo leidimo, ir šis žiauriai sužlugdo tapytojo 
planus: įsako jam grįžti į Mantują. Rubensą pagauna pyktis. Jis 
prašo leisti dar čia pabūti, nes jau prisiėmęs pasiūlytą darbą. 
„Aš buvau priverstas imtis šio darbo: jau visi metai gyvenu 
Romoje, tačiau negaliu išlaikyti namų ir dviejų tarnų, kurie yra 
būtini mano padėtyje, nes, išvykęs iš Mantujos, tegavau tik šim- 
tą keturiasdešimt skudų.“ Paveikslas kol kas nepradėtas, tačiau 
„juo domisi tiek įžymių asmenų, kad, atsisakydamas šio garbin- 
go užsakymo, kurį gavau nurungęs didžiuosius Romos tapyto- 
jus, susilaukčiau daugybės priekaištų". 

Geros diplomatijos pagrindas — naudotis parama trečiojo as- 
mens, garsaus dideliais nuopelnais. Pagaliau Rubensas ryžtasi 
didžiausiai klastai: prašo pagalbos hercogo sekretorių, savo glo- 
bėją Kjepiją, nors tikrai būtų galėjęs tikėtis kardinolo Borgezės 
paramos. Viską ir nulėmė šis didis vardas — Šipionė Kafarelis 
Borgezė, visagalis popiežiaus brolėnas. Šį žmogų Peteris Paulius 
įtraukia į Žaidimą. Ir, žinoma, pasiekia, ko trokšta. Hercogas 
Vinčencas leidžia jam grįžti po trijų mėnesių. Tačiau praeina 
šeši mėnesiai, o Rubensas vis dar Romoje. Šį kartą gauna jau 
oficialų įsakymą. Hercogas numato didelę kelionę į Flandriją ir 
nori pasiimti savo tapytoją. Rubensas paklūsta. Tačiau norėda- 
mas užsitikrinti, kad po kelionės galėtų vėl grįžti į Romą, kar- 
dinolui Borgezei tarpininkaujant, prašo hercogą šios malonės. 
Tam yra labai rimta priežastis: paveikslas nepatalpintas į numa- 
tytą vietą ir dar reikia šį tą paretušuoti. 

1607 metų pabaigoje Peteris Paulius grįžta į Mantują. Tuo tar- 
pu hercogas apsigalvojo: gydomuosius Spa vandenis nusprendė 
pakeisti jūros oru, todėl, atsisakęs važiuoti į Flandriją, vyksta 
Genujon. Kaip žmogus, atvykęs čia gydytis, jis gyvena labai 
keistai: nuolatos priėmimai, banketai, koncertai, iškylos, įvai- 
riausios ceremonijos, kurių metu netrūksta „puikiųjų nimfų“. 
Kardinolas Dorija pasirodė esąs toks pat aistringas lošėjas, kaip 
ir hercogas. Dožai, senatas ir vietinė aukštuomenė, kaip Palavi- 
činiai ir Spinolos, neriasi iš kailio besistengdamį ko šauniau pri- 

imti herčogą ir jo palydą. Genuja ir toliau nori garsėti kaip vaj- 
šingas miestas. 

Peteris Paulius dalyvauja šiose prabangiose pramogose, bet 
nepamiršta ir savojo amato. Jei nori būti stiprus, turi būti ge- 
rai apsiginklavęs. Kaip ir Mikelandželas, Leonardas da Vinčis, 
Rafaelis, Džulijas Romanas, jis domisi architektūra. Genujoje 
pilna puikių rūmų: Galeacos Alesio pastatyti Lerkario Parodžio 
rūmai, Džambatisto Kastelo pastatyti Rodžo Podestos rūmai; gar- 
sieji Doria Tursi rūmai, kuriuos sukūrė Roka Luragas; Via Bal- 
bi ir Via Nova rūmai su turtingomis skulptūromis ir dažytais 
fasadais. Peteris Paulius be atvangos piešia fasadus, planus ır 
pjūvius. Tapo ir paveikslus. Naudodamasis proga, nutapo dožo 
sužadėtinės Bridžidos Spinolos portretą. 

Grįžęs į savo sostinę, Mantujos hercogas randa erchercogo 
Alberto laišką, dėl kurio labai susierzina. Niderlandų valdovas 
prašo hercogą leisti vienam savo pavaldiniui išvykti į tėvynę, 
kad šis padėtų šeimai sutvarkyti reikalus. Šis pavaldinys — ta- 
pytojas Peteris Paulius Rubensas. Kokie gi ten reikalai, kad bū- 
tina jam taip skubiai parvykti? Laiške apie tai neužsimenama, ir 
Rubensas labai susirūpinęs, kaip čia pasiaiškinus. Jo brolis Fili- 
pas sugrįžo į Antverpeną ir užmezgė nuoširdžius santykius su 
savo krašto įtakingais asmenimis. Ar tik ne jis pasirūpino at- 
siųsti šį laišką? O gal, būdami Romoje, abu broliai buvo sumanę 
šį planą? Peteris Paulius, ištikimas savo įpročiui, lieka paslap- 
tingas. Kad ir kas atsitiktų, jis visuomet mandagus, besišypsan- 
tis. Puikiai supranta, kad šiame žaidime jis silpniausias. Kas de- 
dasi jo širdies gilumoje, žino vien tiktai jis. Be abejonės, jis pui- 
kiai supranta, kad iš hercogo Vinčenco nėra ko tikėtis. Šio 
pasaulio viešpačiai gerbia tik sau lygius ir tokius, kurie jiems 
tokie atrodo. Štai kodėl anąsyk prireikė kardinolo Borgezės laiš- 
ko, o dabar erchercogo laiško. Bet jeigu šitoks buvo Peterio 
Pauliaus sumanymas, jis statė ant prastos kortos. Hercogas ne 
toks kvailas. Laiško tonas jam pasirodė nelabai mandagus. Vis 
dėlto jis gana mandagiai atsako erchercogui, jog negalįs paten- 
kinti jo prašymo. Negi Rubensas ketina mesti tarnybą? „Minėtas 
Peteris Paulius visai neturi tokių ketinimų, jis trokšta čia pasi- 
likti, o aš taip pat noriu jį laikyti prie savęs." Mūšis pralaimė- 
tas. Viską reikia pradėti iš naujo. 

Apie gruodžio vidurį Peteris Paulius grįžta į Romą. Kai pa- 
veikslas buvo patalpintas į jam skirtą vietą, didžiajame altoriu- 

jè, pasirodė, kad jis labai nepalankiai apšviestas. Paveikslas vi- 
kad apie jį būtų sprendžiama iš kūrinio, atsidūrusio tokiose ne- 
tinkamose sąlygose. Tačiau šventosios kongregacijos tėvai dro- 
be labai patenkinti ir leidžia tapytojui ją nuimti tik tuomet, kai 
jis padarys jos kopiją ant tokios medžiagos, kuri sugeria dažus. 
Ką daryti? Peteris Paulius vėl imasi darbo, tačiau nori iš šio ne- 
malonaus nuotykio turėti naudos. Jis prisimena savo poną, 
Mantujos hercogą. O jeigu jis panorėtų įsigyti šį paveikslą? 
Rubensas tuojau pat rašo Kjepijui laišką, prašydamas jo para- 
mos. Užtikrina, kad tai geriausias jo kūrinys, visi, kas tik jį ma- 
tė, esą sužavėti. Jis nepakenksiąs Mantujos kolekcijai. Dėl kai- 
nos visiškai pasitikįs hercogu. Būsiąs patenkintas gavęs nedidelį 
avansą, o likusios dalies galįs laukti, kiek hercogas panorėsiąs. 
Kopijai padaryti jam tercikėsią dviejų mėnesių, nes į šį darbą 
jis nedėsias „tiek daug pastangų“. Peteris Paulius iš šio žygio 
nemaža tikisi laimėti. Argi hercogienė jam nepavedė tartis su 
Pomeranču dėl paveikslo privačiai jos koplyčiai papuošti? De- 
ja, jo pasiūlymas atmetamas. Jis pasiekia hercogą per patį kar- 
navalo įkarštį, kai šis ruošiasi kelionėn į Turiną „su šauniausiu 
ir gausiausiu palydovų būriu, kokį man kada nors teko maty- 
ti", — rašo jam Kjepijas, norėdamas priminti, kiek daug išlaidų 
turėjo hercogas, rengdamasis šiai išvykai. Ir, nelabai paisydamas 
logikos, paaiškina, dėl ko atsisakyta pirkti paveikslą: „Dabar 
mes labai apdairiai darome išlaidas.“ 

Tvirtindamas, kad šis jo kūrinys yra pats geriausias, Ruben- 
sas nė kiek nepasigyrė, nors tai buvo pasakyta ir dėl išskaičia- 
vimo. Dievo motinos šlovinimo paveikslas — tai iš tiesų popie- 
žiaus Gregorijaus Didžiojo išaukštinimas. Jį tapytojas traktuoja 
naujai ir drąsiai. Italijoje įgyta patirtis davė savo vaisius. Ši 
įtaka, be abejo, akivaizdi, bet Rubensas čia prideda naujų — sa- 
vosios išraiškos akcentų. Tai ne majestotiškas Mikelandželo 
siautulys, ne Džulijo Romano nedarna nei dramatinis Tintoreto 
veržlumas ar slaptingas Koredžo grožis. Tobulas jo raiškumas to- 
limas ir pompastikai, ir retorikai. Stilius ir koloritas rodo tikrą 
tapytojo meistriškumą. 

Rubensas jau nieko gero nesitiki iš Mantujos rūmų: Filipas 
neapsiriko, įspėdamas brolį. Peteris Paulius įširdęs ir turbūt pir- 
mą kartą, neprarasdamas įgimto mandagumo, parodo aštrius 
nagus. Dėkoja sekretoriui Kjepijui už nevais:4gas pastancas ir 

pareiškia, kad beveik džiaugiasi šita nesėkme. Argi šio paveiks- 
lo „nematė ir juo nesigėrėio visa Roma“? Jo kūrėjas „įsitiki- 
nęs rasiąs Romoje rimtą pirkėją“. Tai žymiai svarbiau, negu 
nevykę Mantujos klientai. Žinoma, jis nepasako šito taip šiurkš- 
čiai, tačiau vis vien aišku, kad taip galvoja, nes tarp kitko pri- 
mena „neseniai paderytas išlaidas visokiausioms pramogoms", 
dėl ko jam esą sunku tikėtis priklausančio atlyginimo. Paskui 
pereina į puolimą. „Mantujos rūmai neskubėtų man atsilyginti, 
kaip kad iki šiol vilkina išmokėti honorarus, kuriuos jau seno- 
kai privalėjo atiduoti." Baigdamas laišką, įgelia: „Todėl dar kar- 
tą sakau, kad man pasisekė, jog mano pasiūlymas buvo at- 
mestas.“ 

Įžūlesniam jau negalima būti. Rubensas dar primena Kjepijui 
nemalonumus dėl Pomerančo, kuris metė Romoje visus dar- 
bus, norėdamas patenkinti hercogicnės užgaidas, ir n-eavo jam 
priklausančio atlyginimo, tų keturių šimtų auksinių dukatų, 
nors pradžioje buvo prašęs penkių šimtų. ,„Hercogicnci ši su- 
ma atrodo per didelė, nes ji visai nežino dailininkų papročių ir 
mano galinti elgtis su jais kaip įprasta Mantujoje.“ Koks jis 
čia negailestingas ir koks išdidus! „Tlabai prašau Jūsų didenybą 
būti maloningam ir įtikinti Jos didenybę hercogienę, kad ji 
tučtuojau atsiteistų. Priešinou atveju man prieš visus bus dide- 
lė gėda ir ateityje jau tikriausiai niekada nerlzikuosiu imtis 
tokios užduoties.“ 

Šiame laiške, kuris buvo parašytas 1608 metų vasario 23 die- 
ną, Rubensas įžūlus kaip tikras didikas. Jis pirmą kartą ryžosi 
nusimesti meilikaujamo mandagumo kaukę, kurią užsidėjo atsi- 
dūręs šio pasaulio didžiūnų šešėlyje. Jis nesvarslė, kokios bus 
jo poelgio pasekmės, davė sau valią. Gal tuo parodė savo silp- 
numą, bet liko nenugalėtas ir todėl toks puikus. Norisi sušukti: 
„Bravo, Peteri Pauliau!" 

Rubensas vėl imasi darbo ir, kadangi užsakovai leido jam 
keisti temą, kompoziciją dalina į tris dalis. Jis tikėjosi, kad jam 
pakaks dviejų mėnesių, bet praslinko šeši mėnesiai, o paveiks- 
las vis nebaigtas. 

Rugpjūčio 28 dieną Rubensas iš Romos rašo Kjepijui: „Nors 
Jo didenybės Mantujoje nėra, jaučiu pareigą paaiškinti Jūsų 
šviesybei, kodėl aš beveik nesąžiningai elgiuosi hercogo alžvil- 
giu ir esu priverstas savo išvyką dar pratęsti, nors ji ir taip jau 
užtruko, — mat, turiu keliauti į užsienį. Tikiuosi, kad ši kelionė 

bus trumpa. Užvakar gavau labai blogų žinių apie savo motiną, 
kuri rimtai serga astma ir kurią slegia septyniasdešimt dvejų 
metų gyvenimo našta; deja, tenka nuogąstauti, kad ją ištiks vi- 
sų mirtingųjų likimas.“ 

Mantujos hercogas, kuris buvo išvykęs į Niderlandus be savo 
flamando dailininko, šiuo metu jau grįžo atgal. Išbuvęs beveik 
dvi savaites Briuselyje ir apsilankęs Antverpene, jis buvo pri- 
imtas Henriko IV prancūziškajame dvare. Rugsėjo 22 dieną iš- 
vyksta iš Fontenblo. Rubensas rašo, kad jis stengsis susitikti su 
„Jo didenybe kur nors kelyje“; visiškai neturi laiko užsukti į 
Mantują, kadangi nusprendęs „vykti trumpiausiu keliu, nes rei- 
kia skubėti“. Nežino, kada sugrišiąs, tačiau tvirtina, kad sugrį- 
žęs tučtuojau atvyksiąs į Mantują, nes Romoje savo darbą jau 
baiges. Jo pono valia „visuomet ir visur bus šventas įstatymas". 
Šitaip jis rašo sekretoriui Kjepijui, jau ketindamas sėsti ant 
arklio. 

Lik sveika, Italija! „Skubu lyg pašėlęs“, — rašo jis. Greičiau 
į Flandriją. 


VI 


GRĮŽIMAS Į TĖVYNĘ 
1608 — 1610 


Skubu lyg pašėlęs... 


Peteris Paulius lekia šuoliais Italijos ir Prancūzijos 
keliais. Jį kankina baimė, kad jau neberas gyvos tos, kuri tapo 
jų šeimos gyvuoju simboliu. Ji nebuvo iš tų bailiųjų moterų, ku- 
rių motinystė reiškiasi egoizmu ir despotizmu. Ji stipri moteris, 
verta antikinių matronų palikuonė, mokanti kentėti ir kovoti, 
visuomet jautri ir jokiems išbandymams nepasiduodanti. Prieš 
aštuonerius metus Peteris Paulius išvyko iš tėvynės. Motina ne- 
protestavo. Ji nė karto nėra užsiminusi, kad dabar galėtų pailsė- 
ti, kad vaikai turėtų jai padėti. Tiesa, Filipas visuomet su ja. Bet 
ir jis du kartus buvo išvykęs anapus Alpių; pirmą kartą gauti 
diplomo, o paskui — dirbti savo archeologinių darbų. Ji nepasa- 
kė nė žodžio. Suprato, jog negalima trukdyti vaikui. Bet gyve- 
nimas nesiliovė jai būti žiaurus. Į jos šeimą dar du kartus jsi- 
brovė mirtis: 1601 metais mirė vyresnysis sūnus Janas Baptistas, 
1606 metais — Blandina. Ir visuomet, per visą gyvenimą,— pi- 
niginiai sunkumai. Marija Peipelinks po truputį gynė savo tur- 
tą. Jai dar liko šiek tiek vertybinių popierių ir nejudamo turto. 
Daugelį kartų buvo priversta juos parduoti. Taip ji neteko pui- 
kių namų „Sent-Arno“ Meiro aikštėje ir kitų mažesnių... Kaž- 
koks skolininkas vėl nusigyveno. Ji per daug nesikremta, sten- 
giasi pinigus investuoti kur kitur. Reikia gelbėti tai, kas galima 
išgelbėti. 

„Skubu lyg pašėlęs." 

Bet kelias tolimas. Peteris Paulius turi daug laiko pagalvoti 
apie motiną, šeimą, apie savo likimą. Lapkričio pabaigoje pa- 
siekia tėvynę. Dar keletas dienų, ir jis atsiduria savo senolių 
mieste. Deja, jis skubėjo be reikalo: Jano Rubenso našlė Mari- 
ja Peipelinks jau mirusi. Spalio 19 dieną ją apgaubė visagalė 
tyla; jos pageidavimu, palaikai palaidoti šv. Mykolo abatijoje. 
Ji mirė, iki paskutinės akimirkos gindama savo šeimos reikalus, 

Balandžio mėnesį dar pati kreipėsi { miesto tarybą dėl kažkokio 
dokumento. Mirė taip pat, kalp ir gyveno: besirūpindama savo 
artimaisiais ir karštai kovodama dėl teisybės. Ji pasitraukė, bet 
jos valia vis der reiškiasi. Dar prieš porą metų, būdama visai 
sveika ir sąmoninga, tačiau „gerai suprasdama žmogaus būties 
trapumą ir tai, kad nieko nėra tikresnio už mirtį, kaip ir nieko 
netikresnio už mirties valandą“, ji ima į ranką plunksną ir pati 
nuodugniai išdėsto paskutinę savo valią. Negalima leisti, kad dėl 
jos kaltės šeimoje kiltų vaidai. Ko smulkiausiai iš eilės išvardi- 
ja visus pastarųjų metų nuostolius, toliau suskalčiuoja, kas dar 
liko, paskui dalina turtą gyviesiems sūnums — Filipui ir Pete- 
riui Pauliui — ir Blandinos vaikams. Primena, kiek jai kainavo 
dukra, kai sūnūs patys užsidirbdavo pragyvenimui. Todėl jie 
privalo gauti tokią pat dalį, kokią gavo sesuo: Marija nenori, 
kad vicni išloštų kitų sąskalta. Ir jokių pamokymų; veikiausiai 
ji manė, kad jos vaikai pakankamai užgrūdinti ir mokės tvarky- 
ti savo gyvenimą. Tačiau gerai žinojo, kokie svarbūs gyvenime 
pinigai, ir paskutinės jos mintys krypsta į apyskaitos knygas. 

Peteris Paulius įžengia į nepažįstamus namus. Tiesa, čia randa 
vieną kitą jaunystės piešinį. Kai kurie daiktai žadina jam prisi- 
minimus. Bet vis dėlto čia jam viskas svetima. Ir kokia tuštuma 
aplink. Kai išvyko, senuose „Sent-Arno“ namuose jų buvo 
penketas. Šiandien beliko tik Filipas ir jis. Savo draugo Balta- 
zaro Moretaus remiamas, Filipas išleidžia knygą apie senovės 
drabužius Electorum libri duo. Knyga iliustruota Peterio Pau- 
liaus piešiniais, kuriuos jis specialiai jai sukūrė dar Romoje. Fi- 
lipas labai gerbiamas mieste. Mirus vienam iš keturių miesto 
sekretorių, jam pasiūloma užimti velionio vietą. Tarp naujųjų 
Filipo kolegų yra Anris de Mojis. Šis garbingas senis turi dvide- 
šimt trejų metų dukterį, kurios grožis sužavi jaunąjį sekretorių. 
Birželio mėnesi jis ją veda. 

Šeimyniniai reikalai kol kas sulaiko Peterį Paulių. Ar tik ne vi- 
sam laikui? Kas žino? Tik viena aišku: pilkas Flandrijos dangus 
niekada nenustelbs jam spindinčio Italijos dangaus žydrumo, o 
niūrus ispaniškųjų Niderlandų gyvenimas — šventiško Italijos 
miestų puošnumo. Ten kunigaikščiai ir kardinolai lenktyniauja 
savo prabanga. Čia po žiauraus karo šalį slegia dideli sunku- 
mai. Ir vis dėlto tie, kurie nepraranda vilties, tikina, kad pasta- 
rieji dveji metai vėl šiek tiek ramesni, tai, be abejo, pastovesnės 

taikos požymis. Jų pranašavimai išsipildė: 1609 metų balandžio 
9 dieną Antverpene pasirašytos paliaubos dvylikai metų. 

Derybos truko beveik dvejus metus, kadangi vienai iš susita- 
Iiančių šalių rūpėjo žymiai svarbesni reikalai, nei karo nutrau- 
kimas. Ketvirti amžiaus truko kova, ir dabar Ispanija buvo pri- 
versta pripažinti Jungtinių provincijų nepriklausomybę. Veltui 
Ispanijos įgaliotiniai, ypač vienas iš atkakliausiųjų tėvas Janas 
Nejenas stengėsi išgelbėti Ispanijos prestižą ir darė viską, kad 
karalius prarastose provincijose galėtų išlaikyti savo titulą, ar- 
miją bei išorinius valdžios ženklus; Olandijos įgaliotiniai, vado- 
vaujami Oldebarnveldės, buvo nepalenkiami ir derybas laimėjo. 
Pasirašytos paliaubos, o iš esmės taikos sutartis — tai didelė 
politinė ir ekonominė jaunos respublikos pergalė. Tačiau pieti- 
nės provincijos iš to neturi naudos: olandai toliau blokuoja Šel- 
dės žiotis, ir Antverpenas pasmerkiamas sunykti. Tačiau karas 
tiek buvo visus iškankinęs, kad paliaubos sutinkamos su džiaugs- 
mu. O naudos iš šitų paliaubų turi valdytojai tų provincijų, ku- 
rias humanistai iškilmingai vadina Belgija. 

Erchercogas Albertas ir Izabelė, Pilypo II paskirti Niderlandų 
valdovais, iš esmės visiškai priklausė nuo Ispanijos. Dėl karinių 
Alberto nesėkmių Madrido rūmuose visi jį laikė niekam tikusiu 
karvedžiu. 1605 metais jis nušalinamas nuo vadovavimo armijai, 
ir jos vadu paskiriamas markizas Ambrosijas Spinola. Tokiomis 
gana kebliomis sąlygomis erchercogas, kaip rimtas, atsargus, lė- 
tas, sąžinineas ir labai religingas žmogus, laikėsi gana oriai. Jis 
ne tik nesivaidija su jo vietą užėmusiu karvedžiu, bet net sten- 
giasi su juo susitarti; šitai jam pavyksta, ir jis apsiriboja gry- 
nai dekoratyviniu vaidmeniu. Jis tenkinasi oficialiomis ceremo- 
nijomis, kurios vyksta pagal griežtą ispanišką etiketą. Rodo di- 
delį palankumą savo valdiniams, nors jų visai nesupranta, 
ir suranda gana originaių būdą L-ndūrauti su žmonėmis, nors ne- 
moka vietos ka'lių: jei kas į jį kreipdavosi prancūziškai, jis at- 
sakydavo ispzniškai, o tiems vaidiniams, kurie kalbėjo flaman- 
diškai, atsakydavo vokiškai. 

Albertas ir Izaletė daro viską, kad tik atrodytų nepriklausomi 
valdovai. Tuo tikslu apie save sutelkia visą vietinę aukšiuome- 
nę. Tarp naujai peskirlų aukštų pareigūnų ir kunigaikštis de 
Biurenas, sūnus atkakliojo Vilhelmo Oraniečio, kuris Pilypo II 
įsakymu buvo nužudytas, ir grafas Egmontas, sūnus grafo Lamo- 
ralio Egmonto, kuriam žiauriojo Albos laikais buvo nukirsta gal- 

va Briuselio Didžiojoje aikštėje. Erchercogas Albertas ir Izabelė 
daugiau uolūs katalikai, negu ispanai valdovai, todėl netenka 
stebėtis, kad jiems valdant šalį užplūsta religingumo banga. Iš 
visų šalių į Briuselį plūsta dėl tikėjimo persekiojami katalikai, 
tikėdamiesi čia rasti paramą ir globą. Statomos koplyčios ir baž- 
nyčios. Jėzuitų vadovaujami, miestiečiai ir gildijos stengiasi 
likviduoti reformatorių siautėjimo padarinius. Daug darbo ar- 
chitektams, skulptoriams, tapytojams. Erchercogas Albertas ir 
Izabelė visur stengiasi padėti. Netgi užsako Rubensui savo 
portretus. 

Vietininkų rūmai Briuselyje turi didelį prestižą. Didžiosios 
valstybės akredituoja prie rūmų savo ambasadorius, nes Kuden- 
bergo rūmai tapo Europos diplomatijos centru, kuriame susitin- 
ka visokių tautybių žmonės. Dviejų svarbiausių asmenybių 
Ambrosijo Spinolos ir kardinolo Bentivoljo dėka čia jaučiamas 
ir Italijos dvelksmas. 

Markizas Spinola garsėja ne tik kaip puikus karvedys. Šis 
apsukrus genujietis dar ir geras politikas. Argi jis to neįrodė 
prieš porą metų, kai, Henriko IV paklaustas apie savo karinius 
planus, viską atvirai išklojo Prancūzijos karaliui, ne be pagrindo 
įsitikinęs, kad šis juo nepatikės? Taip ir įvyko. Manydamas, kad 
tai spąstai, karalius įsakė Moricui iš Nasau pasiruošti visiškai 
priešingiems netikėtumams. Pasijutęs apgautas, karalius Henri- 
kas IV sušuko: „Kiti apgaudinėja meluodami, o Spinola mane 
apmovė, sakydamas tiesą.“ Po pergalės prie Ostendės Spinolos 
reikšmė nepaprastai padidėjo. O ką dar visi pasakytų, jei suži- 
notų, ko niekas net neįtaria, kad jis turi slaptą įgaliojimą suim- 
ti nelaimingąjį erchercogą Albertą, jeigu šis kokiu nors atveju 
būtų neklusnus? 

Kardinolo Gvido Bentivoljo, kaip popiežiaus nuncijaus, poli- 
tinė reikšmė labai didelė. Būtent jis apibūdino Briuselį kaip jud- 
riausią ir didžiai kosmopolitinį Europos centrą. Kaip įžvalgus 
stebėtojas, jis tapo kronikininku visų tų įvykių, kuriuose pats 
dalyvavo. 

Ką daryti Peteriui Pauliui? Išvažiuoti? Pasilikti? Jei galėtų 
elgtis pagal savo norą, nesunku būtų apsispręsti. Ne veltui pa- 
gyveno šalyje, kuri laikoma gražiausia pasaulyje. Nors ir buvo 
Kjepijui žadėjęs, į Gonzagų dvarą neketina grįžti. Jį traukia tik- 
tai Roma. Kur kardinolų prabanga gerokai pranoksta kunigaikš- 
čių turtus. Kur dailininkai taip pat varžosi, kur nesiliauja intri- 

gos, šmeižtai, apkalbos. Tiesa, Romoje nelengva prasimušti į 
pirmas eiles. Tačiau Flandrijoje nėra ko nė svajoti apie tokią 
didybę. Yra čia erchercogų rūmai, kur jau keletas metų klesti 
Jų didenybių tapytojas ir pinigų kalyklos valdytojas Otas Ve- 
nijus. Yra protėvių miestas Antverpenas, Karolio V laikų didin- 
ga sostinė. Nors Šeldės žiotys tebėra užblokuotos, gyvenimas 
Antverpene dar rusena. Veikia kai kurių amatų dirbtuvės. Ga- 
minamas -šilkas, nėriniai, Vienos stiklas. Gana gyvai dirba auk- 
sakaliai ir graveriai. Daug yra tapytojų — bet ar jie ko verti? 

Rubensas mąsto blaiviai. Kaipgi jam, aštuonerius metus išbu- 
vusiam Italijoje, žavėtis šiais menkais mėgdžiotojais? Netgi Otas 
Venijus jam nėra išimtis. Ką daryti? Išvažiuoti ar pasilikti? 
Mantuja? Nieku gyvu. Briuselis? Irgi ne. Roma ar Antverpenas? 
„Nežinau dar ar pasiliksiu tėvynėje, ar visam laikui išvyksiu į 
Romą, kur man žadamos puikios sąlygos. Beje, čia irgi viskas 
daroma man sulaikyti. Erchercogas ir šviesiausioji infantė at- 
siuntė man laišką, prašydami pasilikti ir pradėti darbus jų rū- 
muose. Jų pasiūlymai dosnūs. Bet aš neturiu jokio noro vėl tap- 
ti rūmininku. Antverpenas man bus patikimas prieglobstis, jei 
kada nors nuspręsiu visam laikui palikti Romą.“ 

Roma — tai juk Anibalė Karačis, Gvidas Renis, Domenikinas 
ir Albanis. Antverpenas — tai Martenas Pepeinas, Hendrikas 
van Balenas, Abrahamas Jansensas ir vyresnės kartos dailinin- 
kai. Kiekvienam, kas tik gali matyti ir suvokti, aišku: iš vienos 
pusės — beatodairiška kova su talentingais, galingus globėjus 
turinčiais žmonėmis, iš antros — lengvos pergalės. Cezaris pa- 
sakė: „Geriau būti pirmuoju mažame miestelyje, negu antruoju 
Romoje." 

Peteris Paulius pasirinko — liko Antverpene. 

Susidomėjimas Rubensu vis didėja. Visiems žinoma, kad jis 
tapė hercogui Lermai Ispanijoje, markizui Spinolai Genujoje, 
šventos kongregacijos tėvams Romoje, taip pat erchercogui; ži- 
noma, kad buvo princų, kardinolų ir ministrų rūmuose. Kas prie 
Šeldės galėtų tuo pasigirti? Erchercogas siunčia Rubensui auk- 
sinę grandinę ir suteikia jam rūmų tapytojo titulą. Rubensas 
įstoja į romanistų sambūrį, kurio vyresnysis Janas Breigelis. Ten 
susiranda savo mokyklos draugą Baltazarą Moretų, kuris po tėvo 
mirties vadovauja garsiajai Planteno spaustuvei. Bičiuliaujasi su 
Antverpeno burmistru Nikolu Rokoksu, kuris, kaip patricijų kil- 
mės palikuonis, užima garbingą vietą micsto gyvenime. Turtin- 


61 


gas ir išsilavinęs, jis dar ir didelis meno mėgėjas, aistringas 
medalių ir monetų kolekcionierius. Be to, Peteris Paulius už- 
mezga ryšius su Filipo svainiu Janu Brantu, miesto teismo sek- 
retoriumi. Šis mokslininkas, daugelio veikalų autorius, buvo 
studijavęs Luvene ir Burže, ne vieną kartą ilgai gyvenęs užsie- 
nyje. Jo aštuoniolikmetė duktė Izabelė sužavėjo Rubensą savo 
subtiliu grožiu. Peteriui Pauliui jau trisdešimt dveji, dėl atel- 
ties būgštauti netenka, galima pagalvoti ir apie savo šeimos ži- 
dinį. 1609 metų spalio mėnesį jis veda Izabelę. Ceremonijos 
vyksta šv. Mykolo vienuolyne, netoli Rubenso namų, kadangi 
jis gyvena tuose pačiuose namuose, kur gyveno jo motina, Ku- 
vento gatvėje. Filipo vestuvėse, pasak Rubenso, jam tekę būti 
ceremonmeisteriu. Peterio Pauliaus vestuvėse Filipas pasirodė 
kaip poetas, lotyniškomis eilėmis apdainuodamas laimingą jau- 
nųjų porą. Peteris Paulius savaip stengiasi pagražinti iškilmes. 
Jis tapo lyrišką nuotaikingą paveikslą, kuriame vaizduoja save 
su žmona. Gėlių ir žalumynų fone, turtingai išsipuošusi, prie 
vyro kojų sėdi Izabelė Brant. Ji patikliai uždėjusi ranką ant jo 
rankos. O jis globėjiška poza truputį palinkęs prie žmonos, ran- 
ka pasirėmęs į kalaviją. Ar turi jis teisę nešioti šį bajorišką at- 
ributą? Tai jau kitas klausimas... 

Prasideda ramybės ir darbo laikotarpis. Nedrumsčiamos lai- 
mės metas. | 

Užsakymų netrūksta. Tapytoją visi labai gerbia. Jį apsupę 
mokiniai. Sulaukusi taikos, šalis grįžta į normalų gyvenimą. 
Taika šalies viduje. Taika ir išorėje. Rubensui laikas bėga prie 
darbo ir šeimos židinyje. 1610 metų balandžio mėnesį jis pa- 
kviečiamas būti brolio Filipo dukters mažosios klaros krikšto 
tėvu. Jam užsakyti erchercogų portretai, ir teko gerokai pasi- 
kamuoti, norint suidealinti abi šias tiek fiziniu, tiek moraliniu 
požiūriu menkas asmenybes. Infantė portrete labiau primena 
sveikata trykštančią flamandę, negu ispaniškųjų Habsburgų 
atstovę, o jos vyras panašus į geraširdį nedidelio proto mies- 
čionį; bet užtat jų drabužiai nepaprastai puošnūs, 0 pozos kaip 
tikrų monarchų... 

Nikolo Rokokso iniciatyva Antverpeno magistratas nutaria 
išpuošti miesto rotušę. Naujai restauiuotą posėdžių salę papuoš- 
ti buvo patikėta dviem dailininkams: Rubensui ir Abralamui 
Jansensui. Rubensas tapo „Trijų karalių pasveikinimą“. Dabar 
puiki proga parodyti tėvynainiams, ko jis išmoko ilgai gyven- 


68 


damas užsienyje. Laimei, paveikslas užsakytas gana didelis. Pa- 
sveikinimo sceną galima pavaizduoti visiškai laisvai. Puošniai 
apsirengę žmonės, arkliai ir kupranugariai, brangios dovanos, 
raumeningi kūnai, liepsuojantys žibintai — paveikslas tarsi švy- 
ti savo puikuimu. Tamsus fonas — tai įstabus kontrastas, išryški- 
nantis šviesiąsias drobės vietas. Be abejo, tai Romos prisiminimų 
aidai, o tiksliau kalbant, Karavadžo aidai. Paveikslo eskizuose 
Rubensas netgi tapo lieknas lengvutes figūras, bet paskui tapy- 
tojas atmeta itališkųjų meistrų idealizavimo būdą. Paveikslas 
buvo labai įspūdingas. Panašios faktūros dar nebuvo jokio kito 
flamandų tapytojo drobėse. Bet ir Abrahamo Jansenso drobė pa- 
darė ne mažesnį įspūdį. Savo alegorinėje kompozicijoje „Šeldė 
ir Antverpenas“ tapytojas įrodė, kad jis vertas Rubenso varžo- 
vas. Dinamiškas piešinys, raumeningos figūros, šviesos ir šešė- 
lių kontrastai kaip Karavadžo — atrodo, kad abu kūrėjai tarsi 
susitarė įrodyti savo tautiečiams, jog italų tapybos pamokos 
daug gyvesnės, negu tos, kuriomis jau beveik šimtas metų ten- 
kinosi vargšai niderlandų romanistai. Ką gi, juo geriau, kad yra 
varžovas! Rubensas nebijo konkurencijos. Tegu jam paveda ki- 
tą darbą, ir tada pažiūrėsim, kas ką įveiks! Jo troškimas greitai 
išsipildo. Rubenso bičiuliui Kornelijui van der Gestui tarpinin- 
kaujant, šv. Valpurgos bažnyčios klebonas užsako Rubensui di- 
delį triptiką didžiajam altoriui. Sutarto atlyginimo laisvai pa- 
kaks pragyventi šeimai dvejus metus. Štai pagaliau proga pa- 
rodyti savo talento didybę. Rubensas tapo „Kryžiaus statymą", 
kuris sukels sensaciją. Čia jis turi didesnes galimybes pasirody- 
ti, negu „Trijų karalių pasveikinime“, kur kompozicija horizon- 
tali. Temperamentui išreikšti yra būtinas veržimasis aukštyn. 
„Pasveikinimas“ statiškas savo turiniu, ir vaizduoti judesį tapy- 
tojui buvo antraeilis uždavinys. O „Kryžiaus statyme“ jau pats 
siužetas — veiksmo įtampa. Tačiau judesio reikia ieškoti ne 
kruopščiai išstudijuotose pozose arba aikštingose drabužių klos- 
tėse. Horizontalios ir vertikalios paveikslo linijos statiškos, o 
įstrižainės — kupinos dinamikos. Šiame veržliame kūrinyje viskas 
vien judėjimas. Ir visur jaučiamas džiaugsmas, sveikų kūnų 
džiaugsmas, darnių raumenų džiaugsmas. Net galingo ir stipraus 
lyg Olimpo Dzeusas Kristaus kūno spinduliuojantis džiaugsmas. 
Tai džiaugsmas paties Rubenso, pasidavusio pašėliškai aistrai ir 
beveik užmiršusio pagrindinę paveikslo temą. Nemirtingumo 
džiaugsmas, kaip atkirtis mirčiai. Meilė gyvenimui, pakeičianti 


63 


viską, netgi mirties temą. Vargu ar tai buvo sąmoningas Ruberi- 
so sickimas. Jo teptukas, -liovęsis klausyti proto balso, apnuogi- 
no dailininko sielą, kurioje jungėsi Rubensų ir Peipelinksų ypa- 
tybės,— aistringai gyvenimo trokštančią sielą, patyrusią daug 
sunkių išbandymų, besirungiančią su mirtimi, vis pakylančią iš 
tamsos ir besiveržiančią į šviesą. Tačiau tie, kurie gėrisi „Kry- 
Žiaus statymu“, visiškai apie tai negalvoja, ir užvis mažiausiai 
apie tai galvojo pats Rubensas. Žiūrovai tik žavisi kūriniu, ku- 
ris drąsių formų žaismu nustelbia visus iki šiol bažnyčioje ma- 
tytus paveikslus. O patys įžvalgiausi spėlioja, kad, regis, jų ša- 
lyje bus atsiradęs didis dailininkas. 

Vandens ir Žemės sąjunga. Apie 1615 m. 


Du satyrai. Apie 1615—1617 m. 


1620 m. 


Pervėrimas ietimi. 


Susanos Fourment portretas. Apie 1625 m. 


Elena Fourment su vaikais. Apie 1636 m. 


Marijos Mediči istorija (iš paveikslų ciklo) 1622—1625 m. 


Marijos Mediči atvykimas į Marselį. Apie 1622 m. 


Kailinukai. 1638—1639 m. 


VII 


LAIMĖ IR SLOVĖ 
1611 — 1618 


Gyvenimas puikus. 1611 metų kovo mėnesį Peteris 
Paulius tampa tėvu, gimsta duktė Klara Serena. Jos krikštatė- 
vis — Filipas. Iš visur į Rubenso dirbtuvę plūsta mokiniai, ne 
vienam jų tenka grįžti atgal nepriimtam, o tai geriausias būdas, 
kad norinčiųjų būtų dar daugiau. Darbo irgi netrūksta. Viskas 
einasi ko geriausiai. 

Tačiau dar per anksti džiūgauti dėl gyvenimo sėkmių. Marija 
Peipelinks kadaise sakė: „Nieko nėra tikresnio už mirtį, kaip ir 
nieko netikiesnio už mirties valandą.“ Rubensų šeimoje daug 
kas mirė be laiko ir netikėtai. Vieną iš paskutiniųjų rugpjūčio 
dienų staiga miršta iki tol buvęs visiškai sveikas Filipas. Jam 
vos trisdešimt aštuoneri metai. Peteris Paulius apverkia geriau- 
sią savo draugą. Žinoma, apverkia santūriai, giliai širdyje, kaip 
ir dera stoikų pasekėjui. Ši doktrina anuomet buvo labai madin- 
ga. Justus Lipsijus visada rėmėsi tik Seneka, ir, nors jis Mirė 
1606 metais, vis dar buvo autoritetas „Belgijos“ humanistams — 
vadindami savo kraštą „Belgija“, jie atgaivindavo senąjį tėvy- 
nės pavadinimą. Peteris Paulius nelabai pasitiki savo lotynų kal- 
bos mokėjimu, todėl kreipiasi į Baltazarą Moretų, prašydamas 
parašyti epitaliją. Tasai savo ruožtu pasitelkia Voverijų, O šis 
dar atsiklausia Jano Branto ir IIemelarijaus nuomonės. Mat, pa- 
gal paprotį, epitalija turi būti pompastiška ir nė kiek ne pras- 
tesnė už senovės epitalijas. Peteris Paulius taip pat pasistengs 
įamžinti brolio atminimą — papuoš jo kriptą paveikslu. Jau bu- 
damas Blandinos vaikų globėjas, dabar dar imasi rūpintis ir Fi- 
lipo našlaičiais. Reikia rūpintis gyvaisiais ir pradėti kovą iš 
naujo, kaip darydavo, gyva būdama, Marija Peipelinks. Filipas 
paliko neišleistą veikalą S. Asterii Episcopi Amascae Homiliae 
Graece et Latine!. Šis mokslinis darbas tikrai deramai įamžins 

! Vyskupo Asterijaus pamokslai graikiškai ir lotyniškai. 


3. Rubensas 65 


Filipo atminimą. Janas Brantas, velionio svainis ir Peterio Pau- 
liaus uošvis, prisiėmė rūpestį išleisti šį veikalą. O Peteris Pau- 
lius picšia jam iliustracijas, kurių graviūras daro Kornelis Gale 
Vyresnysis. 

Rugsėjo pradžioje šaulių gildija, kuriai vadovauja Nikolas 
Rokoksas, užsako pas Rubensą didelį triptiką savo altoriui ka- 
tedroje. Triptikas turi vaizduoti jų globėją šv. Kristupą. Už dar- 
bą dailininkas gaus du tūkstančius keturis šimtus florinų ir dar 
žemės sklypą, esantį prie jo naujojo namo Vaperio kanalo 
krantinėje. Tačiau, atėję pas tapytoją, užsakovai didžiai sutriko: 
vidurinėje triptiko dalyje buvo ,Nuėmimas nuo kryžiaus“, o šo- 
ninėse sąvarose „Apreiškimas“ ir „Paaukojimas šventovėje“. 
Veltui jie ieško paveiksluose švento Kristupo. Jo nėra net išori- 
nėje sąvarų pusėje. Garbingieji vyrai, niekur nepamatę savo 
globėjo, nori protestuoti, bet Rubensas jiems paaiškina, kad visi 
čia pavaizduoti personažai „neša savyje Kristų“ — juk graikiš- 
kai Kristupas reiškia „nešantis Kristų". 

Toks žodžių Žaismas sužavi gudruolius, kaip ir naivuolius, ku- 
riems jis sakomas. Rubensas labai mėgsta simbolių kalbą. Ja 
naudojasi ir tapyboje, ir piešiniuose, kurių nemaža prireikia 
Baltazarui Moretui. Naivūs žmonės pelėdą laiko paniekos sim- 
boliu, nes tlamandams šio nakties paukščio pavadinimas turi 
niekinamą prasmę. Tačiau dailininkas jiems paaiškina, kad pelė- 
da — tai išminties simbolis. Erelis ir povė, pavaizduoti su deglu, 
žvaigždėmis ir vaivorykšte, simbolizuoja vedybas. Altorius reiš- 
kia pamaldumą, indas — religiją, o valgomoji ostija — švente- 
nybę. Poezijos simbolis — lyra, apsivijusi gebene. Žaibas simbo- 
lizuoja karą. Merkurijaus lazda — taiką. O ką reiškia medalių 
grandinė? Tai protėviai. Sumaniai derinant visus šiuos elemen- 
tus, išeina savotiška kalba. Štai, pavyzdžiui, meno Genijus. Jis 
duoda Merkurijui plunksną ir teptukus, o Gamtai tiesia ranką. 
Tai reiškia, kad įgimtas talentas, paremtas darbo ir patirties, su- 
kuria menininką. Argi tai neakivaizdu? 

Nutapęs „Trijų karalių pasveikinimą“ Antverpeno rotušei, 
Rubensas padarė savo tautiečiams didelį įspūdį. „Kryžiaus sta- 
tymu" nusprendė visiškai juos apstulbinti. Abiejuose paveiks- 
luose Rubensas naudoja svarbiausią savo kozirį — judesio ele- 
mentą. Tačiau jis supranta, kad judesys turi būti pajungtas 
griežtai disciplinai. Vietoje šiokio tokio chaotiškumo pirmajame 
paveiksle, antrajame jis pasirenka diagonalią kompoziciją. 

Įtempti ir išsipūtę rankų raumenys prie kryžiaus pavaizduoti 
taip genialiai, kad dar joks kitas flamandų tapytojas nėra taip 
nutapęs. Paveikslas susilaukia pelnyto pasisekimo. Niekas ne- 
drįsta užginčyti jo akivaizdaus pranašumo. O „Nuėmime nuo 
kryžiaus“ Rubensas sau leidžia sušvelninti judesius. Čia „Kryžiaus 
statymo" diagonalė virsta lanksčia S raide. Kompozicija ne taip 
įtempta, paveiksle labiau jaučiama harmonija. Tačiau ir čia ta- 
pybinės jo kalbos pagrindas yra judesys. Kiekviena figūra di- 
namiška, kiekvienas gestas, kiekviena drabužio klostė tarytum 
tęsia arabeską, kurią sudaro šviesus centras — Kristaus kūnas, ir 
toji arabeska nuostabiu ritmu jungia visą ansamblį. Nors siu- 
žetas ir tragiškas, paveikslas teigia meilę gyvenimui, dvasinę 
sveikatą. Šešėliuose išlikęs tamsus tonas — vadinas, tapytojas 
dar neatsikratė Karavadžo įtakos. Visos figūros atletiškos, rau- 
meningos, o galingiausias iš visų Kristus, nors jo kūnas ir nuta- 
pytas su blyškiu melsvu atspalviu. Kad ir ką sakytum, šio pa- 
veikslo nepavadinsi sielvartingu. Tiesa, jis primena (Golgotos 
dramą, bet, antra vertus, išreiškia naują kontrreformacijos dva- 
sią, kuri visų pirma akcentuoja išorinį grožį ir religinių apeigų 
puošnumą. 

„Nuėmimo nuo kryžiaus“ pasisekimas buvo dar didesnis, jei- 
gu tiktai įmanoma, už „Kryžiaus statymo“ sėkmę. Iš visur plūs- 
ta užsakymai. Statomos arba atnaujinamos bažnyčios ir koply- 
čios, rengiama gausybė altorių. Didelis pareikalavimas paveiks- 
lų, kurie Žavėtų gyvenimo jėga ir negąsdintų perdaug niūriu 
patosu. Kontrreformacija suteikė religijai optimizmo. Rubensas, 
būdamas iš prigimties optimistas dailininkas, tampa šios naujos 
srovės reiškėju. 

Erchercogas nepamiršta antverpeniečio tapytojo. 1613 metais 
užsako jam „Dangun ėmimo“ paveikslą, skirtą Mergelės Marijos 
de la Šapelio bažnyčiai Briuselyje. Sekančiais metais Izabelė 
Brant pagimdo Rubensui sūnų, ir erchercogas sutinka būti krikš- 
tatėviu. Vaikas pakrikštijamas Albertu. Šiais metais Peterio Pau- 
liaus vardinių dieną kaip tik baigiasi jo kadencija dailininkų 
romanistų gildijoje, kur jis su dideliu pasitenkinimu visus me- 
tus ėjo vyresniojo pareigas. Netgi pats pripažįsta, kad „puikiai 
organizavau įvairiausias draugijai priklausančias iškilmes, kaip 
antai giedotines mišias, palaiminimą ir gedulingas pamaldas už 
mirusius narius, ir surengiau banketą savo namuose. O jeigu iš- 
laidos žymiai viršijo pajamas, man atrodo nėra reikalo viską iš- 

skaičiuoti, nes šią skolą dovanoju gildijai“. Be to, Rubensas 
dovanoja gildijai „du savo ranka ant lentos tapytus didelius pa- 
veikslus, kuriuose pavaizduoti anksčiau minėti šventieji Petras 
ir Povilas“. 

Nuolat dirbti ir dirbti, tapyti naujus paveikslus, kurti gyve- 
nimą. Statyti. Tikėti savo nemirtingumu. Nuo 1610 metų Ruben- 
sas turi nuosavą namą prie Vaperio kanalo, netoli Meiro aikš- 
tės. Reikėjo laukti ketverius metus, kol pagaliau buvo pradėtas 
statyti išsvajotas rūmas. Senasis namas gana kuklus: pirmame 
aukšte plačios durys ir penki langai su kryžminiais rėmais; ant- 
rame aukšte šeši lygiai tokie pat langai. Pastogėje du langeliai. 
Rubensas prie jo pristato naują fligelį: čia penki aukšti langai, 
o virš jų penki mažesni. Naują pastatą vainikuoja stogas su pla- 
čia atbraila, papuošta saulės laikrodžiu. 

Nors ir labai linkęs į puošnumą, Rubensas neskiria dėmesio 
šio puikaus statinio išorei. Gal todėl, kad čia pat nešvarus Va- 
perio kanalas: būdamas perdaug arti, jis niekais paverstų bet 
kokias pastangas. O gal čia slypi gudrybė? Iš pažiūros kuklus 
namas turi apstulbinti svečią, pirmą kartą čia apsilankiusį. Nė- 
ra jokios abejonės: tapytojas išsaugojo atmintyje Romą, Vene- 
ciją ir Genują. Nori pastatyti rūmus, kurie niekuo nenusileistų 
šiems puikiems pavyzdžiams. Vos tik įžengęs į rūmus, žmogus 
turi būti sužavėtas. Lauko durys atsivers į erdvų vestibiulį. De- 
šinėje pusėje bus didingi skulptoriaus Hanso van Milderto dar- 
bo laiptai į naujo pastato antrąjį aukštą. 

Kiemą uždarys portikas, jungiantis senąjį ir naująjį pastatą. 
Jis primins triumfo arką. Ją vainikuojančią baliustradą puoš 
Minervos ir Tapybos statulos ir dvi įspūdingos vazos. Kartušuo- 
se bus dvi citatos iš Juvenalio: Permittes ipsis expendere numi- 
nibus, quid Conveniat nobis, rebusque sit utile nostris. Carior 
est illis homo, quam sibi ir Orandum est, sit mens sana in cor- 


pore sano. Fortem posce animum, et mortis terrore carentem... 
Nesciat irasci, cupiat nihil.! Sodo gilumoje bus nedidelis pavil- 
jonas, papuoštas Heraklio statula. Tarp kolonų — Bakcho ir 


porama 


! Tegu patys dievai nusprendžia, kas mums dera ir naudinga... Juk 
mes brangesni dievams, negu patys sau. 

Reikia melstis, kad būtų sveika dvasia sveikame kūne. Prašyk 
narsios dvasios, kuri nebijo mirties... Kuriai svetimas pyktis ir aist- 
ros (lot.). 

Cereros figūros, o nišoje virš įėjimo Gausybės dievas. Pagaliau 
kairėje pusėje tarp kiemo ir sodo „į Romos Panteoną panaši 
apskrita salė, kur šviesa pateks tik iš viršaus pro angą kupolo 
centie“. Šioje salėje, kaip mums pasakoja vienas ten buvojęs 
liudytojas, netrūko antikinių biustų ir statulų, iš Italijos par- 
vežtų paveikslų bei kitų brangių ir retų daiktų. 

Koks dekoro puošnumas! Skulptūros nuo žemės iki stogo: ba- 
reljefai, horeljefai, drąsios kompozicijos, festonai, girliandos. 
Kolonos ir nišos, frontonai ir baliustrados, konsolės ir vazos, 
biustai ir statulos — visa tai daro sunkaus ištaigingumo įspūdį. 
Bet čia dar ne viskas. Už namo per visą jo plotį ir netgi deši- 
nėliau — sodas. Suplanuotas visiškai pagal italų stilių. Tiesios 
linijos ir apskritimų dalys sudarys atitinkamai vieną šalia kitos 
sugrupuotas klombas. Apelsinmedžiai čia turi priminti Italiją, O 
leukonijos ir tulpės atstovaus gimtojo krašto florai. 

Tokios Rubenso svajonės. Gerai apgalvotos svajonės, ir jis 
įgyvendina jas su didžiausiu tikslumu. Jis pats sudarė planus ir 
griežtą jo valią. Taip jis jau įgudęs dirbti. 

Graveriai, kurie reprodukuoja jo kūrinius, privalo paklusti 
tapytojo reikalavimams. Jo visiškai nepatenkina smulkaus de- 
talizavimo technika, kuri išgarsino ištisas giaverių šeimas: Ko- 
lartus, Gale, Viriksus. Jis reikalauja labiau tapybiško interpre- 
tavimo. Kur nepakanka raižiklių, ten reikia griebtis oforto. 
Rubensui mažai rūpi, kad jis atmeta kruopštų raižikliu atlieka- 
mą graverio darbą ir bruka prievartą, kuri beveik tolygi išda- 
vystei. Jis tik nori, kad visi jo paletės niuansai būtų tiksliai per- 
teikti. Tai anaiptol ne taip jau lengva. Iš gausios Gale šeimos 
graverių jis pripažįsta tiktai vieną Kornelį, bet ir šis ne visiškai 
jį patenkina. Savo planams vykdyti jis ieško menininkų net uż- 
sienyje. Olandijoje atranda tokius meistrus, kaip Vilemas 
Svanenburgas, Janas Muleris ir Jakobas Matamas. 

Panašiai pajuncia ir tapytojus, dirbančius jo dirbtuvėje. Pa- 
klus jo valiai ir skulptoriai, nes ir jų menas turi atitikti bendrą 
kryptį. Šį kelią nutiesė Mikelandželas, kuris geriau nei Donate- 
las arba Verokjas mokėjo savo kūriniuose išreikšti judesį. Gar- 
sus flamandas Janas Bolonietis, miręs Florencijoje 1608 metais, 
su mažesne išraiškos jėga, bet Žymiai gracingiau tęsė šią kryp- 
ti. Rubensas išnaudoja kiekvieną progą ir šioje srityje primesti 
savo tėvynainiams naują stilių. 

Rubensas uždirba daug pinigų, bet jam reikia jų dar daugiau. 
Pinigai —tai priemonė, leidžianti Rubensui primesti savo valią 
ir tapti reikšmingam. Jis nepamiršo savo vaikystės ir tėvų nuo- 
latinių rūpesčių. Mes gailimės vaigšo, bet dažnai ir jaučiame 
jam panieką. Gyvenime reikia siekti sėkmės. Ir pirmiausia rei- 
kia turėti pinigų, turėdamas pinigų gali išnaudoti visas galimy- 
bes. Bet turtas dar ne viskas, reikia kopti vis aukščiau. Visų pir- 
ma, reikia pranokti kolegas tapytojus, ir ne tik savo meistriš- 
kumu, bet ir gyvenimo prabanga. Jei žymiesiems dailininkams 
daro įspūdį jų kolegos meniniai pasiekimai, tai vidutiniuosius 
žavi socialinė jo padėtis. O jeigu tu nori ko nors pasiekti, vi- 
dutinių dailininkų negalima nepaisyti, nes jų visas legionas. Rei- 
kia be paliovos kopti aukštyn ir stengtis atsidurti tarp tų žmo- 
nių, kurie savo kilmės dėka valdo pasaulį. Reikia pasiekti, kad 
galėtum elgtis su jais, kaip su sau lygiais. Juk žmogus yra tik- 
tai žmogus, ir kilnūs titulai iš esmės jo nepakeičia. Rubensas jau 
seniai suprato, kokią kainą moka nekilmingasis už šio pasaulio 
didžiūnų malonę. Ryškiausias pavyzdys — Jano Rubenso liki- 
mas, kurio jis neužmiršo. 

Trejus metus trunka šios karališkos rezidencijos statyba, © 
Rubensas per tą laiką dirba taip, kaip vien jis temoka dirbti. 
Daro eskizus savo bičiulio Moretaus knygų viršeliams. Jo pie- 
šinius graviruoja Teodoras Gale. Greitomis apmeta daugybės 
kompozicijų eskizus, kuriuos vėliau išdidina jam padedantieji 
tapytojai. Gerai įgudę bendradarbiai tapo kiekvienas jam skirtą 
paveikslo dalį, o jis pats, prieš atiduodamas paveikslą klientui, 
jį visą paretušuoja. Pats taip pat tapo kokią nors figūrą, rečiau 
visą paveikslą, tarsi norėdamas įrodyti, kad jis tebėra nepralen- 
kiamas. Nors jo dirbtuvėje yra darbo paskirstymas ir jis nau- 
dojasi paslaugomis tokių tapytojų, kaip Jano Breigelio, Franso 
Sneiderso ir daugelio kitų, vis vien būtent jis vienija juos visus 
ir lengvai pranoksta net siauroje individualioje kiekvieno 
srityje. 

Kunigaikščiai, prelatai, didžiūnai ir turtingieji bajorai gaudyte 
gaudo paties Rubenso tapytus paveikslus, bet dažniausiai jiems 
reikia tenkintis drobėmis, nutapytomis jo dirbtuvėje pagal 
meistro eskizą ir tik jo paretušuotomis. Štai naujasis „Trijų ka- 
ralių pasveikinimas“ — mažiau patetiškas ir ne toks puikus, kaip 
pirmasis. Jis siunčiamas į Mechelną papuošti šv. Jono bažny- 
čios, O štai gigantiškas „Paskutinis teismas“, skirtas Noiburgo 

jėzuitų bažnyčios didžiajam altoriui. Jį užsakė Noiburgo herco- 
gas Volfgangas Vilhelmas Bavarietis. Spinolos dėka neseniai iš- 
gelbėtas iš gana keblios padėties, šis ką tik iškeptas katalikas 
ėmėsi puošti bažnyčias. „Paskutinis teismas“ — tai Žmogaus kū- 
nui skirtas himnas. Susipynusios nuogos figūros verčiasi viena 
per kitą, ir teisuoliai atrodo ne mažiau sunerimę, kaip ir pa- 
smerktieji. Raumeniugus vyrų kūnus Rubensas jau ne kartą bu- 
vo vaizdavęs, bet štai pagaliau nutapytos ir apkūnios nuogos 
moterys. Tačiau dievui trūksta didingumo, jis nedominuoja virš 
visko, o tėra tiktai viena iš daugybės figūrų apie tuščią erdvę 
centre. Jeigu visas ansamblis ir byloja apie nepaprastą tapytojo 
užmojį ir temperamentą, paveikslo kompozicija nėra tobula. 
Šiame kūrinyje stipriai jaučiama Mikelandželo įtaka, tačiau ta- 
pytojas nepajėgė pasiekti genialaus jo komponavimo paslapčių. 
Tam pačiam hercogui Rubensas tapo „Liūtų medžioklę“. Tiesą 
sakant, šiame paveiksle pavaizduotas daugiau mūšis, negu me- 
džioklė. Ilčių ir nagų smūgiai, įnirtingai spardantys arkliai, 
durklai, strėlės, ragotinės. Peizažas ribojasi horizonto linija. Pa- 
mėgęs šią temą, Rubensas dar tapys tokį siužetą ne kartą. Čia 
yra kur pasireikšti — tobulinti judesio vaizdavimą, demonst- 
ruoti pamėgtus išorinius efektus, ieškoti rakursų galimybių, gi- 
linti anatomijos žinias. Tapydamas šią drobę, veikiausiai prisi- 
minė vieną iš tų paveikslų, kurių fragmentus kopijavo Italijoje: 
Didžiojo Leonardo „Mūšį prie Angijario"“. Bet kas gi iki jo buvo 
tapęs liūtus, vilkus ir leopardus tokiomis sunkiomis ir neipras- 
tomis pozomis? Rubensas nepaprastai mėgo arklius, visuomet 
jais žavėjosi. Jis kūrė idealaus arklio tipą — nedidele gražia 
galva, plačiomis strėnomis, stipriomis kojomis, ilgais besiplaiks- 
tančiais karčiais, į pliumažą panašia uodega, išplėstomis šnervė- 
mis ir ugningomis akimis. Žirgus mes matome Rubenso portre- 
tuose, medžioklės, mūšio bei religinėse scenose. "Tapytojas 
žirgui paskyrė vieną iš lyriškiausių ir, nors kovingo siužeto, la- 
biausiai harmoningų savo darbų — „Amazonių mūšį“. 
Rubensas kartais tapo ir Žuvis, kaip, pavyzdžiui, „„Stebuklin- 
goje žūklėje“, kurią jam užsakė Žvejų gildija Mechelne savajai 
Dievo motinos bažnyčiai papuošti. Tai išties puikus paveikslas. 
Nudese įsiręžę Žvejų kūnai — didelis kontrastas ramiai Kristaus 
figūrai. Be paveikslų religiniais siužetais — Rubensas vis karto- 
ja savo pamėgtus motyvus ir tapo naujus, kaip „Kristaus aprau- 
dojimas“, „Kristus ir nusidėjėlė“, „Pabėgimas į Egiptą“, „Švento 

Tomo netikėjimas“, ,,Nuėmimas nuo kryžiaus“, „Trijų karalių 
pasveikinimas“, „Guldymas į karstą“, „Raktų įteikimas šventam 
Petrui“, — Rubensas vis mieliau tapo mitologines scenas. Šis vai- 
singas kontrreformacijos „tiekėjas“ pernelyg persiėmęs pago- 
niškosios antikos dvasia — jo paveiksluose Olimpo dievai bro- 
liškai sutaria su Senojo ir Naujojo testamento herojais. Šitai 
teikia puikių galimybių, Ticiano ir Koredžio pavyzdžiu, aukštin- 
ti nuogą moters kūną! 

Dailiai įdegusio puikaus ir raumeningo vyro nuogam kūnui 
Rubensas priešpastato šiaurės moters šviečiantį baltumą ir put- 
lumą. Italijos dailininkams labiau patinka aukso spalvos kūnai, 
švelnios ir idealizuotos formos. Rubensas taip pat jas idealizuo- 
ja, tačiau jis tai daro savaip ir sukuria tik jam būdingą moters 
grožio tipą — ilgos kojos, putlus pilvas, masyvios strėnos, platūs 
apvalūs pečiai ir mažos krūtys. Kad kūnas atrodytų skaidrus, jis 
savo moterų formas modeliuoja melsva spalva, o šešėlių akcen- 
tus ryškina grynu karminu! Jas vadina Venera, Diana arba Ki- 
bele, jas matome bakchanalijų scenoje, randame šalia girto Si- 
leno. Kartais, kaip, pavyzdžiui, „I eukipo dukterų pagrobime“, 
išgavęs tobulą spalvų ir formų darną, Rubensas sukuria tikrą 
dekoratyvinės tapybos šedevrą. Šiame harmoningame kūrinyje 
veltui ieškotum dramatinio akcento — vyrų figūrų ir arklių gro- 
žis čia išryškina dviejų nuogų moterų spinduliuojantį grožį. Tr 
visai nesvarbu, kad, kuriant šį šedevrą, su Rubensu kartu dirbo 
ir van Deikas! Kai kas net tvirtina, kad tasai nuostabus daili- 
ninkas beveik vienas nutapes vieną iš garsiųjų Rubenso bak- 
chanalijų. Tačiau vadovauja visuomet pats Rubensas. Jis pasiū- 
lo sumanymą, o jo stilius užvaldo kitus. tapytojus. Tai labai ryš- 
"kiai matyti portretuose. | 

Sugrįžęs į Antverpeną, jis tapo daugybę portretų, ir jį lydi 
didžiulė sėkmė. Šiame žanre jis taip pat griauna visus iki šiol 
nusistovėjusius principus. Niderlandų tapytoja: visuomet buvo 
puikūs portretistai. Tokie praėjusio amžiaus dailininkai, kaip 
Mabiuzė, Kejus, Moras, Pourbus, išgarsino ši tapybos žanrą 
portretais, stebinančiais meistriškumu ir tiksliu psichologinės 
charakteristikos perteikimu. Rubensas šį žanrą vysto grynai de- 
koratyvine kryptimi. Nuo to be abejonės nukenčia portretinė 
charakteristika, tačiau tapytojo meistriškumas kompensuoja šį 
trūkumą. Portretai tapo:ii su polėkiu, pagal pageidavimą su- 
idealinami, o juos supantis dekoras pabrėžia visuomeninę 

padėtį. Portreto užsakovams tai žymiai svarbiau, negu psicholo- 
ginis tikslumas. Paradinis portretas ne Rubenso atradimas, nuo- 
stabą kelia tik nepaprastas gebėjimas pasinaudoti iš jo vis- 
kuo, kas tik jam reikalinga. Audinių, bižuterijos, nėrinių ir 
apykaklių, plunksnų ir kitų papuošalų žaismas jam padeda 
laisviau traktuoti modelio veidą, ir ne todėl, kad jis neskirtų 
jam dėmesio, o todėl, kad veidas tampa jam viena iš daugelio 
detalių. Netgi tapydamas autoportretą, Rubensas per daug nesi- 
stengia tyrinėti savo išorės. Du kartus save tapo be skrybėlės. 
Pirmiausia „Keturiuose filosofuose“, kur jis pavaizdavo save su 
Justum Lipsijum, Voverijum ir broliu Filipu; paskui savo auto- 
portrete. Tačiau ateityje jo kaktą pridenęs plati veltinė skrybė- 
lė... Jis ne tiek domisi modeliu, kiek apskritai žmogumi, kurio 
sąvoka tarsi susilieja su pačiu gyvenimu, — jis tą gyvenimą įkū- 
nija. Šituo ir galima paaiškinti Rubenso pomėgį tapyti putti 
(amūrus), kurių gana daug jo paveiksluose tiek religiniais, tiek 
ir mMitologiniais siužetais. Jų pilna Rubenso padangėse, jie greta 
didžiųjų asmenybių, o kartais ir patys tampa pagrindine tema, 
kaip, pavyzdžiui, „Vaisių girliandoje“. Kas gali būti džiaugsmin- 
gesnio už tą septynetą putlių rausvų vaikų, nešančių glėbiuose 
vaisius? Tai tikras džiaugsmo ir vilties himnas, tai kūrinys žmo- 
gaus, kuris visokioms negandoms ir likimo smūgiams priešpa- 
stato tvirtą tikėjimą gyvenimu. 

Atkaklus siekimas įgyvendinti visus, tiek didelius, tiek mažus 
troškimus — tapti genijum, pelnyti garbę, užsitikrinti pasiseki- 
mą —ir nepamiršti tarp visų gyvenimo smulkmenų meilės — 
štai kas būdinga Rubensui. 

„Keturi filosofai"... Iš tiesų ten nėra nė vieno filosofo. Justus 
Lipsijus, nors ir geidžiąs garsėti kaip stoikas, mokytas filolo- 
gas, nuolat keičiantis tikėjimus — čia jis katalikas, čia liutero- 
nas, čia kalvinas ir vėl katalikas,— iš esmės buvo paprastas 
silpnas žmogus. Tuo tarpu Filipas Rubensas ir Janas Voveri- 
jus — tai du atstovai to šiaurės humanizmo, kuris daugiausia 
tenkinosi kitų autorių aiškinimu. Šios pakraipos ir pats Peteris 
Paulius. Mažiau pasisėmęs lotyniškos išminties, negu anie trys, 
jis tik įterpdavo lotyniškų citatų į savo korespondenciją. Vie- 
nintelis filosofas — tai Seneka, kurio biustas matyti paveiksle ir 
kurį dievina šis ketvertas. Šis imperatoriaus dvaro pataikūnas, 
turtingas palūkininkas buvo stoikas tik teorijoje. Kai kurie tvir- 
tino, kad tas biustas ne Senckos, o Fileto iš Koso salos. Tiek to, 


73 


Klysti yra žmogiška. (Geriau tiktų pasakyti Errare humanum est.) 
Paveikslo pavadinimas „Keturi filosofai“ skamba puikiai. Jei 
už portretą Rubensas ima po keturiolika florinų ir aštuonis sū, 
tai už triptiką reikalauja tūkstančio šešių šimtų florinų, O už 
„Paskutinįjį teismą“ trijų tūkstančių penkių šimtų. Portretai, 
medžioklės, religinės ir mitologinės scenos — kiekviena tema, 
kiekvienas formatas — skirtinga kaina. 

Van Deiko padedamas, Rubensas tapo Genujos pirkliams sep- 
tynis kartonus kilimams, kuriuose pasakojama apie tragišką 
konsulo Decijaus Muso istoriją. Tapyti kartonus kilimams — tai 
reiškia palaikyti labai senas tradicijas ir paremti šį taurų Nider- 
landų amatą. Nuvainikavę Araso miesto audėjus, Briuselio au- 
dėjai tapo garsiausi visame krikščioniškame pasaulyje. Būtent 
jiems Rafaelis patikėjo austi kilimus pagal savo kartonų seriją 
„Apaštalų darbai". Prižiūrėti darbų eigą tapytojas iš Urbino pa- 
vedė Bernardui van Orlėjui, kuris netrukus pasirodė pats esąs 
talentingas kartonų tapytojas. Jis nutapė kartonus ,„Maksimili- 
jano medžioklė“ ir „Abraomo istorija“. Rafaelis savo kartonais 
sugriovė visas iki tol buvusias šio žanro tradicijas: jis pagrin- 
dinį dėmesį skyrė temai, o dekoratyvinius elementus nustūmė į 
antrą planą. Nuo Rafaelio laikų siužetas tapo pasakojamas kaip 
freskoje. Ši naujovė gal nebuvo labai nusisekusi, bet Sančio au- 
toritetas buvo didelis, ir ji prigijo. Bernardas van Orlėjus ne 
vienintelis sekė Rafaelio pavyzdžiu. Rubensas jį pranoko. Kaip 
ir Rafaelis pagrindinį dėmesį skirdamas pasakojamam siužetui, 
jis dar laisviau vaizduoja judesį. Bendrai serija išėjo truputį 
chaotiška, atskirų kartonų tarpusavio ryšys gana menkas. Tapy- 
tojas dėl šito nelabai pergyvena, jis patenkintas, kad šioje me- 
no rūšyje irgi turi savo manierą, taigi laimėjo dar vieną perga- 
lẹ. O Briuselio audėjai, gražiai derindami lininius, šilkinius, 
auksinius ir sidabrinius siūlus, pagal jo piešinius išaus kilimus. 

„Įmonė“ dirba visu pajėgumu, pinigai plaukte plaukia. Tai 
neblogai, nes jų reikia gana daug prabangiems rūmams užbaig- 
ti. Statybą užbaigus, reikia pradėti vidaus įrangos darbus. Mar- 
muriniai Židiniai, odiniai apmušalai, žvakidės ir tachtos, raižyti 
baldai -- visa tai privalo harmoningai derintis, daryti pertek- 
liaus ir prabangos įspūdį. 

Nėra jokios abejonės, kad Antverpene Rubenso namai gra- 
žiausi, su jais gali varžytis tik jo bičiulio Baltazaro Moretaus 
namai. Nuo 1610 metų jis tapo garsios spaustuvės vadovu. Jame 


74 


tarytum atgijo senio Planteno siela. Kaip if senelis, jis mėgsta 
būti mokslininkų ir dailininkų draugijoje. Rubensas nutapo jam 
visą seriją portretų: Plantenas ir jo žmona Joana Rivjer, „mo- 
tušė Joana“, kaip ją paprastai vadindavo „vyriausiasis spaustu- 
vininkas“!; Janas Moretus su žmona Martina; Jano tėvai: Jakobas 
Murentorfas ir jo žmona Adriena Gras; mokytas humanistas Justus 
Lipsijus, helenistas ir lotynistas teologas Pantinus, garsusis geo- 
grafas Abrahamas Ortelijus ir ispanų teologas Montanus. Visi 
šie Žmonės vienokiu ar kitokiu būdu dar labiau išgarsino spaus- 
tuvę, o savo prielankumu pateisino Planteno eilėraščio strofą: 


Nepajėgdamas būti 

poetu, rašytoju nei genijum, 
stengiausi sekti 

jų takais, keliais arba pėdomis, 
taip galėdamas pelnyti sau 

jų prielankumą. 


Moretus, išsilavinęs ir kultūringas žmogus, kiek linkęs į se- 
novę. Tai išryškėja pradėjus jam plėsti garsiuosius savo rūmus. 
Rubensas labiau naujoviškas. Jis ne vien tiktai tiekia savo drau- 
gui piešinius, bet ir stengiasi primesti bičiuliui naują stilių. 
Griežta XVI amžiaus leidinių forma keičiama barokiniu ir nere- 
tai perdėtai pompastišku stiliumi. Estetikos srityje Moretus vi- 
siškai pasiduoda savo garsiajam bendradarbiui, kurį vadina „mü- 
sų Apelcesas“. Kai reikia spręsti kokį nors ginčijamą klausimą, 
jis noriai remiasi Rubenso autoritetu. 

Kai Teodoras Gale išraižė varyje pirmąsias jo piešinių gra- 
viūras, Rubensas atsisakė jas priimti. Visus reikalus sprendžia 
tiktai jis. Jo dėka Planteno įmonė spausdina puikius XVII am- 
žiaus leidinius, kurių turinys, deja, ne visuomet atitinka puošnų 
knygos apipavidalinimą. Erchercogo Alberto ir Izabelės viešpa- 
tavimo metais literatūra buvo gerokai smukusi. Knygų autoriai, 
dangstydamiesi vėlyvojo humanizmo kauke, mėgaujasi lėkšta 
erudicija ir dievobaimingumu. Pedantiški jų veikalai, gana tuš- 
ti, nors parašyti ir įmantriu stilium, teikia Rubensui didelių ga- 
limybių miklinti savo ranką piešiant alegorinius motyvus, daž- 


! „Vyriausiojo spaustuvininko“ titulą Kristupui Plantenui oficialiai su- 
teikė Pilypas II. 

hai hesuprantamus ir taip gausiai užpildančius puslapius, kad 
pavadinimui lieka ne daugiau kaip aštuntadalis visos kompozi- 
cijos. Laikui bėgant, Rubensas ima įvairiau komponuoti savo 
piešinius, tačiau šriftu: niekada neskiria daugiau vietos. Kiek- 
vienoje knygoje dominuoja jo piešiniai. Argi tai jam necharak- 
teringa? Knygos, pasakojančios apie žmones, dievus ar šventųjų 
gyvenimą, jam tėra tik priemonė išreikšti savo nuotaikas. 

1618 metų kovo mėnesį Izabelė Brant pagimdo antrą sūnų Ni- 
kolą. Sūnų krikštijant, dalyvauja Andrea Pikenotis, pavaduo- 
jantis krikšto tėvą, Genujos markizą Nikolą Palavičinį, kuriam 
Rubensas buvo tapęs ne vieną paveikslą. Peteris Paulius be 
abejonės mano, kad nereikia praleisti nė mažiausios galimybės 
pasirodyti prieš kitus. Ligurijos sostinę ir miestą prie Šeldės vi- 
suomet jungė draugiški ryšiai. Labai naudinga turėti Genujoje 
turtingą markizą, kuris prireikus gins tavo interesus. Antver- 
peno istorijoje draugystė ir dalykiniai santykiai dažnai sutam- 
pa, o Rubensas juk tikras antverpenietis. Nors Antverpeno ro- 
tušę globoja dievo motinos atvaizdas, jo gyventojų širdyse 
viešpatauja Merkurijus. 

Turbūt jis ir paskatino Rubensą užmegzti ryšius su seru Dad- 
liu Karltonu ir pabandyti iš jo gauti už keletą savo drobių antiki- 
nių skulptūrų kolekciją. Su šiuo anglų diplomatu praėjusiais 
metais jau buvo išmainęs savo paveikslą, vaizduojantį medžiok- 
lę, į deimantinį kaklo papuošalą. Tokie mainai jam, matyt, nau- 
dingi. Jo namuose keletas antikinių skulptūrų gana praverstų. 
Puikiai papildytų iš Italijos atvežtus meno kūrinius: Juoba kad 
įsigyti tokias skulptūras neišleidžiant nė skatiko — labai vilio- 
jantis dalykas. Seras Dadlis Karltonas — tai Anglijos ambasado- 
rius Hagoje. Penkerius metus jis buvo Anglijos patikėtinis Ve- 
necijoje, ir manoma, kad artimai bičiuliaujasi su hercogu Be- 
kingemu, Jokūbo I favoritu. Šis labai įtakingas žmogus yra 
garsus meno mecenatas. Jis iš tų amžinų meno globėjų, kurie 
nuolat ką nors perka, keičia, parduoda ir iš didelio savo dosnu- 
mo nejučia pasirodo esą geradariai. Būdamas Italijoje, seras Dad- 
lis aistringai žavėjosi antikine marmuro skulptūra, tačiau prirei- 
kus lengvai atsisakydavo vieno ar kito kūrinio. Ypač jeigu prašy- 
davo kas nors iš bičiulių ir jis pats iš to sandėrio galėjo turėti 
naudos. Dabar seras Karltonas neturi šios malonios galimy- 
bės — santūrūs olandų miestiečiai domisi tik tapyba. Anglijos 
diplomatas mielai atiduotų už gerus paveikslus savo likusias an- 

tikines skulptūras. Tiesa, olandų tapytojai dar mažai žinomi, bet 
Rubenso pavardė jau garsi. Sero Karltono ir Rubenso interesai 
visiškai sutampa! 

Norėdamas pradėti derybas su anglu, Peteris Paulius siunčia 
pas jį Harlemo dailininką Fransą Pitersą van Greberį, kurį api- 
būdina labai teigiamai. „Tai pagarbos vertas asmuo, todėl ne- 
abejodami galime pasikliauti jo nuoširdumu.“ Pagyrimas gana 
nelauktas, nes tasai Greberis buvo nelabai vertas tokios reko- 
mendacijos. Bet juk galima nusidėti nesąmoningai; argi nėra 
kam pasitaikę klaidingai charakterizuoti savo amžininkų? 

Derybos vyksta sklandžiai. Rubensas siūlo už kolekciją dvi- 
dešimt keturis paveikslus, kai kurie iš jų gana dideli. Jų bendra 
vertė šeši tūkstančiai florinų. Seras Dadlis Karltonas ne koks 
naivuolis. Jis atidžiai peržiūri sąrašą, atmeta ne paties Rubenso 
tapytus paveikslus ir vieną labai didelę drobę, kuri užimtų per 
daug vietos. Rubenso sąskaita sumažinama iki trijų tūkstančių 
florinų. Anglas pasiūlo naują variantą: pusę sumos Rubensas 
sumokės paveikslais, o kitą pusę — Briuselio kilimais! Rubensas 
jaučiasi netikėtai užkluptas — jis norėjo įsigyti kolekciją nieko 
nepridėdamas iš savo kišenės. Gudrusis Karltonas veltui sten- 
giasi jį įtikinti, kad nuo to mainai nesikeičia. Rubensas priešta- 
rauja, sakydamas, kad „dosniau dalinami savo daržo vaisiai, 
negu pirkti turguje“. Kilimai — tai juk kaip tik turguje pirkti 
vaisiai, ir tapytojas skundžiasi: „Pastaraisiais metais išleidau 
daug tūkstančių florinų savo namams puošti.“ Tačiau anglas ne- 
perkalbamas ir užtikrina Rubensą, jog „niekas anapus Alpių — 
nei valdovas, nei koks kolekcionierius — neturės puikesnės ir 
vertingesnės kolekcijos“. Sunkiai išnarpliojamas klausimas! Bet 
Peteris Paulius nepasiduoda: jis pridėsiąs keletą savo darbo 
drobių ir du tūkstančius florinų išleisiąs kilimams. Visada labai 
praktiškas, jis reikalauja, kad būtų „grąžintos dėžės, kuriomis 
bus galima pasinaudoti vežant iš Olandijos marmurinės skulp- 
tūras“. Ir į smulkmenas nedera moti ranka! Tuo sandėris ir 
baigiamas. 

Rugpjūčio pradžioje Rubensas tampa savo išsvajotųjų anliki- 
nių skulptūrų savininku. Karltono kolekciją sudaro šimtas kc- 
turiasdešimt du objektai. Tai galvos, biustai, torsai, skulptūrų 
fragmentai. Galbūt tai ir ne pirmaeiliai kūriniai. Seras Dadlis 
gal ir per daug išgyrė savo prekę („,džentelmeno žodis!"), tačiau 
ir Peteris Paulius neliko jam skolingas („garbingo žmogaus žo- 

dis!“) — jam nedera rodyti nepatenkintą veidą. Pagaliau preky- 
binė šios kolekcijos vertė gana svari. Visi tai žino ir apie tai 
kalba. Dabar Rubensas savo rūmus gali papuošti marmurinėm 
skulptūrom, kaip jau išgražino sienas paveikslais. Jo namai ne- 
turi sau lygių. Štai pagaliau pagrindas Baltazarui Moretui va- 
dinti Rubensą „mūsų amžiaus Apelesu“, 


VIII 


„FABRIKAS“ VEIKIA 
1618 — 1622 


„Fabrikas“ dirba. 

Apie meistrą sukasi gausūs. satelitai. Be tapybos 
parankinių, kuriais galime pavadinti mokinius, čia sutiksime ne 
vieną jau subrendusį dailininką. Pirmiausia tai Janas Breigelis, 
pramintas Aksominiu, kadangi šios rūšies medžiagai, kaip sako- 
ma, turėjęs itin didelį potraukį. Ilgai išgyvenęs Italijoje, kelia- 
vęs po Vokietiją, nuo 1597 metų gyvena Antverpene. Jo kūri- 
niai graibstyte graibstomi ir labai brangiai vertinami. Dailinin- 
kas labai laisvai traktuoja savo kūrinių tematiką ir sugeba 
tenkinti kolekcionierių skonį. Jis vienintelis didžiojo Breigelio 
palikuonis, turįs originalų talentą. Tiek pat meistriškai jis tapo 

žmonių figūras, gyvulius, gėles ir peizažus. Mielai bendradar- 
biauja su kitais dailininkais. Pauliaus Brilio ir Joso de Mompero 
peizažuose tapo žmonių figūras, gyvulius ir gėles. Tačiau pats 
prašo van Baleną, vieną iš Frankenų arba Rotenhamerį savo 
peizažuose nutapyti žmonių figūras. Kaip gėlių tapytojas, var- 
žosi su Ambrozijum Boschartu dėl pirmenybės kuriant šią naują 
tapybos rūšį, tačiau Breigelio tapyba daug jausmingesnė ir įvai- 
resnė, negu jo. varžovo. Kartu su Gilisu van Koninkslu, Pauliui 
Briliu ir Josu de Momperu sukuria naujo stiliaus peizažą, ku- 
riam realistinis požiūris ir šviesos elementai teikia daugiau gy- 
vumo, daro jį lyriškesnį ir paprastesnį. 

Nuo 1609 metų susidraugavęs su Rubensu, Breigelis, būdamas 
už jį devyncriais metais vyresnis, mielai papildo jaunesniojo ir 
jau išgarsėjusio bičiulio veržlų nerimastingą genijų savo subti- 
liu talentu. Bendradarbiaujant šiems dviem meistrams, kartais 
netikėtai sukuriami šedevrai, kaip, pavyzdžiui, „Adomas ir Ie- 
va rojuje“. Rubensas subtiliai nutapė dvi nuogas figūras, kad 
jos dailiai pritaptų prie tobulo bičiulio peizažo. Kai reikia rašyti 
laišką itališkai, Rubensas noriai būna savo draugui sekretoriu- 
mi; be abejo, Rubensas rašė ir tą laišką, kuriame Breigelis pra- 

nešė savo korespondentui Italijoje, kad Fransas Šneidersas tapo 
puikius paveikslus — cose miracolose. Mat, šis dailininkas, na- 
tiurmortų ir gyvulių tapytojas, ne tiktai Rubenso ir Breigelio 
bičiulis, bet ir žymi figūra Rubenso dirbtuvėje. 

Fransas Sneidersas — malonus, romus žmogus pablyškusiu 
švelnių bruožų veidu, tamsiais plaukais, smailia barzdele ir dai- 
liais ūsiukais. Jis pora metų jaunesnis už Rubensą. Kurdamas 
monumentalius natiurmortus, jis tęsė Piterio Artseno ir Joachi- 
mo Beikelaro tradicijas, tačiau, Italijos dailininkų paveiktas, 
ėmė tapyti švelnesne maniera, o Rubenso vadovaujamas pasie- 
kė meistriškumo viršūnę. Dosniam, tačiau pernelyg materialiam 
savo pirmtakų turtingumui jis priešpastato daug lyriškesnę, di- 
namiškesnę ir labiau dekoratyvią koncepciją. Nesinori net va- 
dinti  natiurmortais jo drobių, kuriose maisto produktai — 
vaisiai, žuvis, paukštiena, žvėriena — įgauna beveik patetinį iš- 
raiškingumą. Su Sneidersu bando rungtyniauti jo pusbrolis Pau- 
lius de Vosas; šis linksmas, sveikata ir gyvenimo džiaugsmu 
trykštantis šaunuolis mėgsta tą patį žanrą, kaip ir Sneidersas, ir 
stengiasi pasiekti tokį pat monumentalumą. 

Apie kitą savo bendradarbį — Deodatą del Montę — Rubensas 
kiek nepagrįstai atsiliepia, kaip apie žmogų, „daug pasiekusį ta- 
pyboje bei kituose menuose“. Tai senas Rubenso bičiulis, su ku- 
riuo jis buvo pažįstamas dar Italijoje, turtingas ir labai gerbia- 
mas žmogus. Visuomenėje šios savybės dažnai atstoja talentą, ir 
Rubensui pravartu jį turėti savo bendradarbiu. Du peizažistai — 
Janas Vildensas, kuris, prieš ateidamas į Rubenso dirbtuvę, pen- 
kerius metus keliavo po Italiją, ir Lukas van Judenas — talen- 
tingi tapytojai, tobulai komponuojantys peizažų foną. Bet pats 
žymiausias ir garsiausias iš jų, labai gabus ir anksti subrendęs 
dailininkas, dirbtuvės pasididžiavimas — Antonijas van Deikas. 

Švelnaus profilio, su puriais šviesiai rusvais plaukais jis gra- 
žus lyg pažas, o putlios jo lūpos su nedideliu ūsų ruoželiu by- 
loja, kaip jis aistringai myli gyvenimą. Jo tėvai turtingi. Šiam 
likimo lepūnėliui viskas einasi labai lengvai. Būdamas vienuoli- 
kos metų, jis pradeda mokytis pas van Baleną, o septyniolikos 
metų jau savarankiškas meistras, nors dar ir nepriimtas į šv. Lu- 
ko gildiją. Rubensas kviečiasi van Deiką į savo dirbtuvę ir pa- 
tiki jam svarbiausius kūrinius. Šis dailininkas nėra kurio nors 
tapybos žanro specialistas vien dėl to, kad visur jis vienodai 
talentingas. Pasakojama, kad kartą Rubenso mokiniai, norėdami 

pasižiūrėti savo meistro kūrinių, įėjo nesiklausę į jo dirbtuvę, 
ir vienas iš jų netyčia sugadino pradėtą drobę. Visi nutarė, kad 
tik van Deikas pali pataisyti paveikslą. Jis taip meistriškai vis- 
ką sutvaikė, kad Rubensas, nors ir pastebėjo, kas buvo atsitikę, 
iš pagarbos savo bendradarbio talentui nepasakė nė žodžio. 

Štai tie žmonės, arba, tiksliau sakant, patys svarbiausieji, ku- 
rie sudarė apie Rubensą tvirtą falangą. Vieni jų tam tikro tapy- 
bos žanro specialistai, kiti tapo ant drobės Rubenso eskizus. Es- 
kizai — tai svarbiausias paties meistro uždavinys. Ant lentų, 
kurių dydis retai prašoka tris pėdas pločio ir keturias ilgio, Ru- 
bensas nepaprastai temperamentingai ir tvirtai škicuoja pagrin- 
dinius savo kompozicijos bruožus. Tuo pat metu piešia ir tapo, 
lengvai pačiu teptuko galiuku, sepijos spalva. Pakanka keleto 
staigių brūkštelėjimų apimčiai pavaizduoti. Keletas brūkšnių 
raudona, pilkšvai melsva ir balta spalva — ir išryškėja spalvų 
arba šešėlio intensyvumas. Žiūri į tokį pano, ir atrodo, tarytum 
nieko jame nėra, o iš tikrųjų ten jau yra viskas ir kaip puikiai 
išreikšta... Kartais Rubensas eskizus visai išbaigia, numato to- 
nus. Tada jau pradeda ryškėti pats kūrinys, kol kas dar bend- 
riausiais bruožais, pasižymintis išraiškos drąsa, kurios kartais 
pasigendame jau baigtame kūrinyje. 

Rubensui būdinga aistra vaizduoti judesį niekur taip gerai 
neišryškėja, kaip tose siautulingose kompozicijose, kur Žmonės, 
gyvuliai, dangus ir žemė tarsi įtraukti į galingą sūkurį. Tačiau 
jam nepakanka vien formų dinamiškumo. Jis nori, kad paveiks- 
lai „dainuotų“. Nuo jų turi plūsti šviesa. Visur matyti šviesios 
properšos tarytum fermatos. Tai šen, tai ten raudoni atšvaitai 
išblaško tamsius šešėlius. Tai emocinės spalvos triumfas. Būtent 
prie šių kūrinių sužavėti sustingsta padėjėjai ir mokiniai. Kar- 
tais neįtikėtinai nuolankus Rubensas toleruoja ir jų tapybos po- 
būdį, tačiau beveik visuomet juos patraukia paskui save. Pa- 
vyzdžiui, matome jį, tvardantį jam būdingą užmojį ir mėginantį 
subtiliai tapyti Adomą ir Ievą puošniame bičiulio Breigelio ro- 
juje. Taikantis prie jaunojo van Deiko, kuris pradžioje buvo 
pasidavęs Karavadžo natūralizmui, Rubenso aistra buvo pasida- 
riusi net brutali. 

Rubensas ne tiktai kruopščiai skirsto vaidmenis savo padėjė- 
jams, jis akylai tikrina, ir kaip jie juos atlieka. Labai svarbu 
užtikrinti gamybos našumą, bet reikia mokėti vikriai parduoti 
prekes ir neturėti konkurentų. Su paveikslais nėra didelių sun- 

kumų. Gausiai plaukia užsakymai, kolekcionierių agentai zuja 
apie dirbtuvę. Trokšdami dorai uždirbtų komisinių, jie moka 
žadinti entuziazmą, kurstyti smalsumą ir, jeigu reikia, savo glo- 
bėjų prielankumą. 

Graviūroms reikia didesnių pastangų. Bet graviūros — vertin- 
gi pagalbininkai. Jos žymiai tiksliau informuoja žinių trokštantį 
žmogų apie naujus atradimus bei kitus pasaulio įvykius, negu 
savaitraštis Nieuwe Tydinghe, kurį nuo 1620 metų leidžia Abra- 
hamas Verhuvenas. Pats leidėjas, drovus novatorius, kiekvieną 
žinutę savo laikraštyje užbaigia atsargiu įspėjimu: Of het wcer 
is, sal den tijdt leeren” (ar tai tiesa, parodys laikas), o graviūra 
pati patraukia akį. Kaip tik per estampus naujas italų meno sti- 
lius užvaldė Vakarus. Apie tai akivaizdžiai byloja prekiautojų 
estampais laimėjimai. Daugelis jų, kaip, pavyzdžiui, Gale arba 
de Jode dinastijos, patys yra graveriai. Kaip tik estampai iš- 
garsino Diurerį, o Markantonijas per juos išgarsino Rafaelio 
vardą. (Graviūros paskeibia pasauliui dailininko vardą ir 
pelno jam šlovę. Jau nekalbant apie tai, kad jos rimtas 
pajamų šaltinis, jeigu, žinoma, pasisekė įsigyti privilegiją, lei- 
džiančią persekioti klastotojus. Bet gauti tokią ypatingą teisę 
nelengva, ypač užsienyje; čia reikia daug kantrybės, atkaklumo, 
be to, negalima užmiršti, kad ne pro šalį kai kam įteikti dova- 
nų. Jeigu net viskas gerai pasiseka, artimiausiu metu vėl rei- 
kia iš naujo griebtis panašių gudrybių, nes privilegijos teikia- 
mos ribotam laikui. Ir Rubensas nesiliauja dėjęs pastangų tai 
privilegijai išlaikyti, kol galų gale pasiekia tikslą. 

Bet jam negana vien tik rūpintis parduoti savo estampus. 
Graviūra jį savaime domina. Kaip ir visur, kur tik jis prideda 
ranką, Rubensas ir čia kupinas naujų sumanymų ir tvirtai pasi- 
ryžęs juos įgyvendinti. Pats asmeniškai graviruoja nedaug, ta- 
čiau labai atidžiai stebi kitų dailininkų darbą, ir ne taip lengva 
jam įtikti. Nei senasis Kornelis Gale, nei graveriai, jam dirban- 
tieji Olandijoje, neįstengia patenkinti jo norų. Galiausiai susi- 
randa graverį, sutinkantį dirbti jo dirbtuvje — mat, tada leng- 
viau jį prižiūrėti. Tai Piteris Sautmanas, kuris, meistriškai de- 
rindamas darbą raižikliu su ofortu, sugeba perteikti šviesą ir ju- 
desį — du pagrindinius Rubenso tapybos bruožus. Bet ir jam 
išeina pernelyg ryškūs kontrastai, perdaug pabrėžti kontūrai. Ir 
čia dar ne tas, kas privalėtų būti. 

Pagaliau Rubensą visiškai patenkina Lukas Vorstermanas. Šis 
dar jaunas dailininkas turi stiprų, bet kartu lankstų charakterį. 
Jo interpretacijos spalvingos, šiltos, pilnos šviesos. Jauna- 
jam dailininkui Rubensas patiki visą seriją savo eskizų, o pats 
tuo metu rūpinasi gauti toms graviūroms privilegiją Olandijoje. 
Kreipiasi į Piterį van Veną, Hagos advokatą, savo buvusio mo- 
kytojo Oto Venijaus brolį. „Graviūros dar ne visiškai užbaig- 
tos, — rašo jam Rubensas,— bet ilgai tas darbas neužtruks, ir aš 
manau, kad būtų galima, remiantis tiksliu sąrašu, kuriame bus 
aprašyti visi graviūrose pavaizduoti siužetai, jau dabar pradėti 
derybas ir tuo būdu laimėti laiko.“ Rubensas visuomet ūmus 
veikti. Ir dar praktiškas. Po poros eilučių priduria: „Tiesą sa- 
kant, tame sąraše norėčiau išvardinti dar ir tas graviūras, kurios 
bus baigtos vėliau. Nereikėtų vėl gaišti laiko deryboms.“ Mė- 
gindamas pergudrauti Jungtinių provincijų Generalinius štatus — 
tam po Piterio van Veno į pagalbą pasitelkia ir serą Dadlį Karl- 
toną, — Rubensas nepamiršta ir tapybos. Jis tapo paveikslus erc- 
hercogui Leopoldui, Pasau ir Strasburgo vyskupui, Noiburgo 
hercogui Volfigangui Vilhelmui Bavariečiui, savo bičiuliui, Ant- 
verpeno kolekcionieriui van der Gestui, markizui Nikolui Pala- 
vičiniui, savo sūnaus krikštatėviui, ir daugeliui kitų! Vienam už- 
sakovui šventas Ignotas daro stebuklus, kitam — narsiai kaunasi 
amazonės, trečias gauna „Kristaus gimimą“ ir „Šventosios dva- 
sios nusileidimą". Ir taip toliau... 

Gasparo Šarlio užsakymu, Rubensas tapo „Paskutinę švento 
Pranciškaus komuniją“, skirtą pranciškonų bažnyčiai Antverpe- 
ne. Daugelis meno mylėtojų didžiai susižavėję paveikslu. Šis 
kūrinys skiriasi nuo įprastinės Rubenso tapysenos. Nors jo kom- 
pozicija vertikali, Rubensas šį kartą nesistengia užpildyti visos 
drobės figūromis. Priešingai, veiksmas vyksta tik priešakiniame 
plane, paveikslas neapkraunamas ištisais aukštais, o viršutinė 
jo dalis net tuštoka. Nejaugi šis kūrinys atsirado Domenikino 
paveikslo ‚Paskutinė švento Jeronimo Kkomunija“ įtakoje? Ru- 
benso paveiksle pasigendame judesio, užtat religinis jausmas čia 
išreikštas stipriau, negu paprastai. Netgi paletė prislopinta. Ku- 
rinys nuostabus, tačiau Rubensui nebūdingas. 

Galinga dailininko prigimtis daug pilniau išreikšta didžiulėje 
drobėje ,„Pervėrimas ietimi“, kurią, van Deiko padedamas, kick 
vėliau nutapė tai pačiai bažnyčiai. Šioje dramatinėje Kalvarijos 
kalno scenoje vis dėlto nejaučiama tikros kančios. Kristaus kū- 

nas, kaip ir dviejų latrų kūnai, atrodo stiprus ir atletiškas. Die- 
vo motinos, šv. Jono ir graudulingos Magdalenos figūros iš tie- 
sų sudaro sielvartingą grupę, tačiau ją nustelbia sveikata trykš- 
tantys ir spalvingi kareiviai. Tamsus dangus sudaro kontrastą 
Nukryžiuotojo kūnui, o keletas juodų akcentų dar primena ita- 
lų meistrus. 

Vieną dieną Rubensas baigia paveikslą „Trys kryžiai“, o jau 
kitą —, Dangun ėmimą“. Vėl imasi „Paskutiniojo teismo“ temos, 
tik Žymiai mažesnio formato, negu pirmasis paveikslas. Jo kon- 
cepcija čia labiau apgalvota ir pasverta. Ir tarsi norėdamas įro- 
dyti tobulą meistriškumą, jis vėl žongliruoja nuogų kūnų gru- 
pėmis ,,„Nusidėjėlių pasmerkime“. Tačiau šis darbas jam netrukdo 
tuo pačiu metu tapyti tris akademinius moterų aktus Jano Brei- 
gelio gėlių peizaže. Dar tapo drobes savo dirbtuvėje. Rubensas 
visiškai lengvai pereina nuo religinių siužetų prie pasaulietiškų. 
Keletas skubrių teptuko brūkštelėjimų — ir "bendradarbiai jau 
imasi vykdyti sumanymą. Bet argi pats Rubensas neišbaigia pa- 
veikslo „savo ranka“? Jis stebisi, kad kai kurie klientai reiškia 
savo nepasitenkinimą arba reikalauja paveikslo, kuris būtų vien 
jo nutapytas. Ak, tie klientai! Yra ir tokių, kurie, užsakydami 
paveikslą, dailininkui nurodo vaizduotėje susikurtą modelį ir 
reikalauja, kad taip būtų ir atlikta. Taip atsitiko ir su Bavarijos 
hercogu, užsakiusiu Rubensui nutapyti šv. Mykolą. „Sumanymas 
puikus, tačiau sunkiai įgyvendinamas, — sako tapytojas ir pri- 
duria:— Nemanau, kad tarp savo mokinių galėčiau rasti tapyto- 
ją, sugebantį įvykdyti panašų užsakymą net pagal mano eski- 
zus. Šiaip ar taip, būčiau priverstas pats pabaigti kūrinį." 

Ne visuomet būna lengvi santykiai su didžiūnais, todėl reikia 
mokėti ginti savo interesus. Pavyzdžiui, ką galima atsakyti serui 
Dadliui Karltonui, visada godžiai puolančiam į mainus ir sandė- 
rius ir geidžiančiam lordui Henriui Danversui priklausančią Ba- 
sano drobę iškeisti į naujausius Rubenso kūrinius? Nauji Ru- 
benso paveikslai — tai grynas sidabras, o ką veikti su Basano 
drobe? Tačiau kalba eina apie serą Dadlį Karltoną, o už jo pečių 
dar stovi lordas Danversas — su jais reikia skaitytis. Rubensas 
nusileidžia. Teprisiunčia jam Basaną. Vos pamatęs prisiųstą pa- 
veikslą, Rubensas net suriko iš siaubo: jo būklė tikrai apverkti- 
na! Norėdamas padaryti ambasadoriui paslaugą, pasiūlo už ij 
mažą savo drobę „Vilkų medžioklę“, nutapytą „savo ranka". Ka- 
dangi seras Karltonas dėl šio pasiūlymo raukosi, sutinka padi- 

dinti paveikslo formatą ir pakeisti vilkus į liūtus, bet kūrinys, 
pasak Rubenso, bus brangesnis. Todėl jis reikalauja dar papil- 
domai atsilyginti. Pagaliau Karltonas nusileidžia, o Rubensas pa- 
ima Basano paveikslą. 

1620 metų kovo mėnesį Rubensas pasirašo sutartį su Briuselio 
jėzuitų kolegijos rektoriumi ir Antverpeno vienuolyno viršinin- 
ku. Už septynis tūkstančius florinų jis apsiima ištapyti trisde- 
šimt šešis plafonus naujoje jėzuitų bažnyčioje ir nutapyti tris 
paveikslus altoriui papuošti. Trisdešimt devynis mažesnio for- 
mato eskizus įsipareigoja padaryti „savo ranka“. Tačiau tapymo 
darbai patikimi „van Deikui ir kitiems mokiniams“. Van Deikui 
dar tik dvidešimt vieneri metai, tačiau jis jau tiek išgarsėjęs, 
kad žymusis kolekcionierius gralas Arundelis nori jį parsivilioti 
į Londoną. Ar pavyks jam dailininką įkalbėti Sprendžiant iš 
laiško, rašyto savo įgaliotiniui, vargu: „Van Deikas gyvena pas 
Rubensą, o jo paveikslai pradedami vertinti lygiai tiek pat, kaip 
ir jo mokytojo kūriniai. Šiam jaunuoliui dvidešimt metų, jis la- 
bai turtingų antverpeniečių sūnus. Todėl labai bus sunku įtikin- 
ti, kad išvyktų iš tėvynės, juoba kad jis labai gerai mato, kokia 
sėkmė čia lydi Rubensą.“ 

Šis jėzuitų užsakymas Rubensui — netikėtas laimikis. Jų baž- 
nyčia bus pati puošniausia Antverpene. Statybos darbai vyksta 
jau nuo 1614 metų. Vienas jos autorius, tėvas Fransas Agilonas, 
mirė 1617 metais, ir ordino koadjutorius brolis Piteris Hoisensas 
dabar tęsia pradėtus darbus. Būdamas geruose santykiuose su 
jėzuitais, Rubensas gali čia įterpti savo žodį, padėti patarimais 
bei nurodymais. Architektai dirbdami vadovavosi Vitruvijaus 
veikalais ir Vinjolio teorijomis. Todėl bažnyčios forma tokia 
pati, kaip senųjų Romos bazilikų, o fasadas itališko stiliaus. Ta- 
čiau ji Žymiai masyvesnė, įmantresnė, nei tokie statiniai anapus 
Alpių. Nideilanduose šis stilius visiškai naujas ir nuo šiol bus 
vadinamas „jėzuitų stiliumi“. Tiesa, jo bruožų jau yra Antver- 
peno rotušės centrinėje dalyje, bet čia jie pirmą kartą pasirodo 
visu ryškumu. Tai stilius, kurį panaudojo po Tridento susirinki- 
mo atgimusi katalikybė. Po inkvizicijos ir reformacijos bei jas 
lydinčių nelaimių ir žiaurumų senasis tikėjimas dedasi naują 
skraistę. Jį gaubia jaukesnės ir, jei taip galima išsireikšti, labiau 
žmogiškos formos, kad krikščionys suprastų, jog tikėjimas pa- 
traukia, o ne atstumia. Šiam tikslui nereikia gailėtis nei pastan- 
gų, nei lėšų. Laikantis Antverpeno tradicijų, viskas daroma su 

dideliu užmoju. Iš Toskanos atgabentas gražiausias marmuraš 
puošia chorus ir dvi šonines koplyčias: antikinis žalias, brokate- 
las, oniksas ir raudonas su rudais taškais marmuras, nekalbant 
jau apie baltą Kararos marinurą kolonoms. Skliautai paauksuoti. 
Be to, bažnyčioje dar trisdešimt šesi tapyti plalonai, paveikslai 
ir skulptūros! 

Architektūra, tapyba ir skulptūra sutelkia visas pastangas, kad 
ši „Marmuro šventovė“ taptų Antverpeno stebuklu! Rubensui 
pavestas darbas vertas paties Mikelandželo arba Rafaelio. Paga- 
liau jo tapyba randa tinkamus rėmus. Rubensas išsivadavo iš 
neapkenčiamos gotikos. Dabar su tikru džiaugsmu gali imtis 
darbo. 

1621 metų rugsėjo 12 dieną Antverpeno vyskupas Janas Mal- 
derus iškilmingai pašventina naują bažnyčią. Jos patronu pa- 
renkamas Jėzuitų ordino įsteigėjas Ignatas Lojola, kuris po ke- 
lių mėnesių turi būti kanonizuotas. Didžiajam altoriui Rubensas 
tapo „Švento Ignoto stebuklą“ ir „Švento Pranciškaus Ksavero 
stebuklą" — du puikius kūrinius, kurie pagal naują paprotį puoš 
altorių paeiliui. O plafonams siužetus Rubensas ėmė iš Senojo ir 
Naujojo tcstamentų, be to, dar nutapė keturis Rytų Bažnyčios 
teologus: Atanazijų, Bazilijų, Gregorijų Nazianietį ir Chrizosto- 
mą, ir keturis Vakarų Bažnyčios teologus: Jeronimą, Augustiną, 
Ambrozijų ir Gregorijų Didįjį; ir dar daug šventų vyrų ir mote- 
rų, tarp jų ir tris iniantės Izabelės globėjas — Izabelę, Klarą ir 
Eugeniją. Ir visur puikiai pagautas judesys, su dideliu jam vie- 
nam būdingu meistriškumu nutapyti rakursai prilygsta didžiųjų 
Italijos meistrų darbams ir yra tikras jo meistriškumo įro- 
dymas. l 

Deja, kad šalis laimingai gyventų, nepakanka statyti bažny- 
čias ir dirbti dievui patinkamus darbus. Ypač ryškiai blogėja 
padėtis Antverpene. Uždarius Šeldės žiotis, miestas vis labiau 
skursta. Nelaimingąjį Antverpeną viena po kitos palieka patri- 
cijų šeimos, nuo kurių iki tol priklausė šio miesto turtingumas. 
Jau 1616 metais vyskupas Janas Molderus skundžiasi Briusely- 
je, kad iš Antverpeno išvyko daugiau nei du šimtai keturiasde- 
šimt šeimų. Prieš keletą metų dėl žydų persekiojimo vyko kitos 
rūšies emigracija. Miestas jau tiek prasiskolinęs, kad 1618 me- 
tais vyriausybė priversta išleisti įstatymą, pavadintą „Alberto 
įsaku“, kuriame pernelyg dosniam Antverpeno magistratui nu- 
rodoma, kaip tvarkyti finansinius reikalus. Įsakas ne tiktai nu- 

rodo, kad reikia sureguliuoti biudžetą, bet ir uždraudžia ma- 
gistrato valdininkams švaistyti lėšas brangioms dovanoms, puo- 
toms ir iškilmėms. Antverpeniečiai, mėgsią save vadinti 
„senjorais“, dėl to labai nuliūsta. Jie pratę gyventi prabangiai. 
Štai, pavyzdžiui, rotušėje tik vienas Rubenso paveikslas „Trijų 
karalių pasveikinimas“, kuriuo magistratas labai didžiavosi. Ta- 
čiau drobė padovanojama vienam ispanų bajorui, kuris galėjo 
palengvinti kažkokias sunkias derybas. Tokie jau tie antverpe- 
niečiai! 

Kadangi, darant paliaubas, sutartyje Ispanijos atstovai neiš- 
kėlė olandams sąlygos atidaryti Šeldę, Antverpenas liko be jo- 
kių ryšių su užjūrio kraštais. Nutrūko žaliavų tiekimas iš tolimų 
kraštų, nebeatvykdavo svetimšaliai, kurie papasakodavo visokių 
naujienų, atveždavo brangenybių ir užjūrio įdomybių. Visiškai 
apmirė nuostabus kunkuliuojantis gyven'mas, miesto gerovės 
šaltinis. Liko tik keletas amatų dirbtuvių ir buvusios prabangos 
liekanos. Prekyba su Indija, nors tas galėjo duoti Antverpenui 
šiek tiek pelno, dabar prieinama tik ispanams. Net dievobai- 
mingiausi gyventojai nenori laikyti atpildu už nuskurdimą gau- 
siai šalyje steigiamų vienuolynų, o jų tikrai apstu, kaip, pavyz- 
džiui, augustinjonai, pranciškonai, karmelitai didieji, karmelitai 
basieji, karteziniečiai, karmelitės, angliškosios karmelitės, ispa- 
niškosios teresietės, dominikonietės, Apreiškimo seserys, pran- 
ciškonės... neskaitant jau esančių ordinų, kaip antai — pirmojo 
ordino pranciškonai, broliai celitai, elgetaujantieji broliai, ka- 
pucinai, dominikonai ir pagaliau įtakingiausias tuometinėje val- 
džioje jėzuitų ordinas. 

Kovai su palūkininkų piktnaudžiavimais Antverpene ir Briu- 
selyje įsteigti lombardai. Juos įsteigti pasiūlė Venseslas Kuber- 
geris, kuris buvo stebėjęs jų darbą Italijoje. Bet tai vis vien ne- 
gali sėkmingai išspręsti visų problemų. Šalis dar pergyvena iš- 
orinio pobūdžio sunkumus. Mirus karaliui Pilypui III, jo favori- 
tas hercogas Lerma pateko nemalonėn. Erchercogienė Izabelė 
neteko ne tiktai atsidavusio brolio, bet ir jai palankaus ministro 
paramos. Vos įžengus į sostą nepažistamam pusbroliui Pily- 
pui IV, ispanų karaliaus rūmuose atsiranda naujas favoritas, 
grafas Olivaresas, hercogas de San Lukaras. Ko ji gali tikėtis po 
šių permainų? Nelaimingą moterį netrukus ištinka nauji smū- 
giai. Naujam valdovui įžengus į sostą, netrukus miršta ercher- 
cogas Albertas. Visiškai palaužta erchercogienė Izabelė daugelį 

savaičių neišeina iš savo apartamentų. Nešioja tik vienuolės rū- 
bus. Atrodo, ji nori visiškai išsižadėti valdžios. Padėtis šalyje 
tikrai kritiška. 

Dvylika metų trukusios paliaubos baigiasi, nedrąsios derybos 
dėl naujo susitarimo neduoda jokių rezultatų ir joms nesimato 
pabaigos. Tikėdamas tuščiomis kalbomis, erchercogas Albertas 
puoselėjo beprotišką viltį — atiduoti Jungtines provincijas TS- 
panijos valdžion. Galime įsivaizduoti, ko galėjo tikėtis jo pa- 
siuntiniai. Savo ruožtu Moricas iš Nasau grasino nutrauksiąs de- 
rybas, jeigu apie jas sužinosiąs Prancūzijos karalius. Iš karštuo- 
lio Morico, sūnaus Vilhelmo Oraniečio Taciturno ir Onos 
Saksonietės, tos pačios, kuri turėjo dukterį su Janu Rubensu, be- 
liko vien tik šešėlis!. Prieš dvylika metų jis nė klausyti nenorėjo 
apie paliaubas, bet dabar, ligos nualintas, jis jau nori susitarti 
su Ispanija. Bet derybos turi būti labai slepiamos, nes abiejose 
pusėse yra aršių priešininkų, kad ir koks būtų susitarimas. La- 
biausiai nesutaikomas žmogus — tai Ispanijos ambasadorius Briu- 
selio rūmuose kardinolas de la Kueva. 

Alonsas de la Kueva, markizas de Bedmaras — ne tiktai labai 
energingas, bet ir neturi jokių skrupulų. Nepaprastai atsidavęs 
savo valdovui, jis vis dėlto turėjo palikti Veneciją, kur buvo 
akredituotas. Mat, paaiškėjo, jog dalyvavęs sąmoksle, kurio 
tikslas buvo perduoti Venecijos Respubliką Pilypo TV malonei 
ar nemalonei. Briuselyje kardinolas irgi paiso tik Ispanijos in- 
teresų, todėl priešinasi Spinolai ir kaip galėdamas stengiasi 
griauti jo autoritetą. Jis nepalankiai žiūri į Generalinius štatus 
ir tyčiojasi iš jų privilegijų, vadindamas jas „„formalumu ir idio- 
tų tautos pramogomis“. Prie infantės jis vaidina tokį pat vaid- 
menį, kaip Granvela prie Margaritos Parmietės, ir jo nepopu- 
liarumas jeigu ir nėra toks visuotinis, tai vis dėlto gana ne- 
mažas. 

Po vyro Alberto mirties Izabelė jau ne regentė, tik Olandijos 
valdytoja. Tai nėra paprastas titulų pakeitimas. Madridas išma- 
no, kaip „iš tolo” valdyti Niderlandus, lyg būtų kalbama apie 
Ispanijos karūnai priklausančią šalį, infantei paliekant tik taria- 
mą valdžią. Todėl Brabanto kancleris Pekijus, be kardinolo Kuc- 
vos žinios, siūlo Rubensui užmegzti ryšius su Olandijoje gyve- 


! Autoriaus klaida: Moricas iš Nasau buvo Vilhelmo Oraniečio ir jo 
antrosios žmonos Šarlotos Burbonietės sūnus, 

nančiu savo svainiu Janu Brantu. Pekijaus sumanymas sužlūnga. 
Niderlandai vėl mėgina slaptai tartis su Olandija per asmenis, 
neturinčius jokių oficialių titulų. Tačiau visos pastangos ne- 
sėkmingos, nes energingojo Olivareso valdoma Ispanija nori at- 
sigriebti už visus iki tol patirtus pralaimėjimus. 

Netrukus santykiai paaštrėja. Spinola atsisako savo pareigų, 
o į jo vietą Jungtinės provincijos paskiria generolą Ernestą de 
Mansieldą, įrodžiusį savo sugebėjimus Vokietijos žemėje. 

Nors Rubensas jam skirtoje diplomatinėje misijoje nieko ne- 
pasiekė, tačiau kaip tapytojas jis ir toliau triumfuoja. Bet ir čia 
neišvengia rūpesčių. Pagarsėjusi Basano paveikslo istorija ne- 
trukus komplikavosi labai nemalonia kryptimi. Lordo Karltono 
pasiuntiniai Metju ir Trambelis išsiuntė Rubenso kūrinį į Angli- 
ją. Raportuodamas savo ponui, Metju rašė: „Paveikslo origina- 
las, puikus kūrinys, buvo parduotas už šimtą svarų sterlingų 
Bavarijos hercogui, tačiau anas buvo žymiai didesnis. Rubensas 
man prisipažino, kad ši antroji „Medžioklė“ ne ištisai jo paties 
nutapyta. Aš jam padėkojau už atvirumą, nors kiekvienas, jei 
tik ne visai aklas, iš karto tai gali pastebėti. Vis dėlto Rubensas 
tvirtina, kad paveikslą ištisai retušavo jis pats.“ Dėl kainos Met- 
ju kalbėjosi su tapytoju labai atsargiai, „bet jo reikalavimai to- 
kie pat nepajudinami, kaip medų ir persų įstatymai“. Ne švel- 
nesnis šiuo klausimu ir Trambelis. Jis netgi siūlo nutraukti 
sandėrį ir kreiptis į van Deiką, kuris tuo metu atvyko į Angli- 
ją. „Galiu prisiekti, — rašė jis— kad van Deikas nutapys geres- 
nį kūrinį, negu šis, ir už pusę kainos, kokios reikalauja Ru- 
bensas.“ 
to. Juk jis norėjo autentišką Rubenso paveikslą padovanoti Vel- 
so princui, o gavo skurdžią kopiją. Jis reikalauja, kad jam at- 
siųstų originalą arba grąžintų Basano kūrinį. Todėl Karltonas 
rašo tapytojui: „„Grąžiname ponui Jūsų liūtus net nepaliestus ir 
prašome atsiųsti vietoj jų ramesnius ir geriau nutapytus gyvu- 
lius.” Rubensas labai susikrimtęs. Ypač kai sužino, kad paveiks- 
las buvo skirtas Velso princui, dar labiau nusimena. Jis teisina- 
si. „Niekas man nėra sakęs,-- rašo jis,— ar tas kūrinys „priva- 
lo būti mano paties tapytas, ar tik mano retušuotas“ ir siūlo 
tuos nelemtus liūtus pakeisti. Lordas Danversas su šiuo pasiūly- 
mu sutinka, bct reikalas taip ir lieka nesutvarkytas. Įvyksta vi- 

siškas nesusipratimas — Basanas grįžta į Londoną, o liūtai —į 
Antverpeną. l 

Yra nemalonumų ir su graviūromis. 1619 metais priėmęs rai- 
žytoju Luką Vorstermaną, tapytojas galėjo nuoširdžiai parašyti 
Piteriui van Venui: „Visuomet prižiūriu, kad graveris nenutoltų 
nuo modelio, ir man tai daug lengviau, kai mano priežiūroje 
dirba jaunas uolus žmogus, negu tada, kai darbą patikiu gar- 
siems meistrams, kurie vadovaujasi tik savo vaizduotės įgci- 
džiais.“ Kai Rubensas rašė šį „„pagiriamąjį žodį", Vorstermanai 
buvo tik dvidešimt ketveri metai. Deja, jaunuolis nepateisino 
vilčių. Rubensas skundžiasi: „Dėl mano raižytojo kaltės per pas- 
taruosius dvejus metus neatspausdinome nieko geresnio.“ 

Iš tiesų Vorstermaną buvo apėmusi baisi didybės manija, ir 
visai negalima buvo su juo dirbti. Jis tvirtino, kad visa estampų 
vertė priklausanti nuo jo darbo ir nuo šlovingo jo vardo. Tokia 
jo nuomonė siutino Rubensą. Jis ėmė skelbti „bet kam“, kad jo 
piešiniai daug detalesni ir geriau išieškoti, negu Vorstermano 
graviūros. Čia meistras peržengia ribą. Juk žinome tuos pieši- 
nius, kuriuos Rubensas patiki savo graveriams; tai gana pavir- 
šutiniški eskizai, kuriuose pažymėta tik bendra kompozicija, © 
amatininkui reikia interpretuoti pagal Rubenso stilių. Visiškai 
suprantama, kad Vorstermanas, talentingas dailininkas ir labai 
įtarus Žmogus, ėmė maištauti, nes jo darbas, nuo kurio iš tiesų 
priklausė graviūrų vertė, neišmanėlių akyse visiškai nebuvo 
vertinamas. O kas žino, koks sunkus ir atidus yra graverio dar- 
bas, tam, be abejo, bus suprantama išdidi Vorstermano laikyse- 
na. Tačiau Rubensas to nepripažįsta. Visus nuopelnus prisiskiria 
tik sau. Naivus tapytojas kivirčijasi ir stengiasi įrodyti, kad jo 
piešiniai „daug detalesni ir geriau išieškoti“, negu padėjėjo 
graviūros, vien dėl to, kad negali susitaikyti su mintimi, jog 
Vorstermanas ištrūksta iš jo valdžios. 

Nepakenčiamas Vorstermanas! Su tokiu charakteriu jam nie- 
ko daugiau nebelicka, tik dirbti savarankiškai. Taip jis ir pasi- 
elgia, prieš tai dar pagrasindamas buvusiam globėjui. Keletas 
Rubenso bičiulių, peisigandusių dėl gresiančio jam pavojaus, 
reikalauja valdžios pasirūpinti didžiojo dailininko saugumu. 
Eichercogienė Izabelė pasirengus padėti Rubensui, tačiau Ant- 
verpeno burmistras Rokoksas atsisako, ir anaiptol ne dėl to, kad 
būtų abejingas savo bičiulio likimui, Greičiausiai Rokoksas tik 

erai pažinojo juos abu ir neteikė reikšmės Vorstermano grasihl- 
mams. Dailininkai ne avinėliai, ir, nors kai kurie iš jų dedasi 
dideliais ponais, dauguma taip ir lieka plebėjais. Briuselio rū- 
muose buvo pernelyg rimtai pasižiūrėta į šį dailininkų kivirčą, 
kuriam eiliniai Antverpeno gyventojai per daug neteikia 
reikšmės. 


IX 
NAUJA AISTRA 
1622 — 1626 


Jei kartais Rubensui ir pasitaiko nemalonumų, tai 
visuomet jie kompensuojami naujomis sėkmėmis. 1622 metais 
erchercogienės ambasadorius baronas de Vikas pakviečia Ru- 
bensą į Paryžių, kur supažindina jį su Marijos Mediči iždininku, 
šv. Ambraziejaus vienuolyno prioru. Karalienė motina kaip tik 
atvyko į Prancūziją susitaikyti su sūnumi Liudviku XIII. Ji vėl 
apsigyveno Liuksemburgo rūmuose, kuriuos prieš keletą metų 
jai buvo pastatęs Salomonas de Bros ir kuriuos po dvejų metų 
ji turėjo palikti. Karalienė yra sumaniusi didžiąją galeriją pa- 
puošti paveikslais, vaizduojančiais jos gyvenimo epizodus. Pas- 
kui nori kitoje galerijoje įamžinti savo garsingo vyro Henriko 
IV gyvenimą. Kaip tik Rubensui ir teko garbė vykdyti abu 
šiuos užsakymus. 

Ir štai jis pristatomas Marijai Mediči, kurią iš tolo buvo ma- 
tęs prieš dvidešimt dvejus metus, kai atvyko į Italiją. Tuokian- 
tis šiai didžiojo Toskanos hercogo dukrai su Henriku IV, jis net 
dalyvavo palydoje. Beje, jinai senojo jo pono Vinčenco I svai- 
nė. Karalienei keturiasdešimt devyneri metai. Tai apkūni matro- 
na gana paprastų veido bruožų ir nelabai protingo žvilgsnio. 
Kokia ji nepanaši į savo vyrą, kurio akys visuose portretuose 
spindi protu, laikysena išdidi, o veido išraiška gudri — tikri ri- 
terio ir klastingos lapės bruožai. 

Tapytojas, suprantama, priėmė jam pasiūlytą darbą. Tai gi- 
gantiškas sumanymas, o tema nelabai dėkinga. Ką gi, tuo ge- 
riau! „Prisipažinsiu, iš prigimties aš labiau mėgstu tapyti dide- 
lius kūrinius, negu smulkius daikčiukus. Kiekvienas turi savo 
pašaukimą: mano talentas toks, kad dar niekada joks sumany- 
mas nebuvo man per sunkus, nors ir milžiniškos apimties bei 
įvairiausių siužetų.“ Rašydamas šiuos Žodžius prieš keletą mėne- 
sių, Rubensas veikiausiai nė nepagalvojo, kad jo norai taip greit 
išsipildys... 

Sugrįžęs į Antverpeną, tučtuojau imasi darbo. Ką galima pa- 
sakyti apie šią florentietę, kuri tapo Prancūzijos karaliene tik 
todėl, kad Henrikas IV skendėjo skolose, o Medičiai buvo svar- 
biausi jo kreditoriai? Dar net nesusipažinęs su būsimąja žmona, 
ministro Siuli prikalbintas, karalius pritarė numatytoms vedy- 
boms, kurios turėjo atgaivinti jo herbo spindesį ir sustiprinti 
karališką valdžią. Prieš sutuoktuves Henrikas IV buvo matęs tik 
Marijos Mediči portretą. Jinai jam nepatiko, tačiau neatrodė at- 
kari. Tačiau tuoj po vestuvių vedusiųjų santykiai pašlijo, jų 
gyvenimas virto tikru pragaru. Po Henriko IV mirties Marija 
Mediči tapo regente. Silpno charakterio pasipūtusi pikčiurna, 
prietaringa intrigantė, ji sutelkė apie save svetimšalius ir nie- 
kais pavertė protingą Henriko IV politiką. Apie karalienės pro- 
tą vaizdžiai byloja ilgametės jos patikėtinės, maršalo d'Ankrės 
žmonos, atsakymas teisėjams, kurie kvotė ją, apkaltintą burti- 
ninkavimu. Kai ją paklausė, kokiomis priemonėmis ji pakerėjusi 
karalienę, apsukrioji italė įžūliai atrėžė: „,„Niekuo kitu, tik val- 
dingumu, nes protinga moteris visuomet turi savo rankose kvai- 
lę." Karalienė motina ilgai kivirčijosi su sūnumi Liudviku XIII. 
Ir ko tik ten nebuvo — įkalinimas, ištrėmimas, pabėgimas ir net 
tikri mūšiai. Pagaliau Marija Mediči priversta pasiduoti kara- 
liui. Kalbama, kad jiems susitaikyti padėjęs pats Rišelje. 

Šitoje karalienės gyvenimo istorijoje galima gausiai rasti 
medžiagos dramatiniams siužetams, bet Rubensas žino ribas, kiek 
galima dailinti tiesą. Todėl verčiau tepadeda jam alegorijos ir 
mitologija! Ciklas pradedamas paveikslu, kuriame parkos, da- 
lyvaujant Jupiteriui ir Junonai, verpia būsimosios karalienės 
gyvenimo siūlą. ;, Marijos Mediči auklėjimui" tapytojas pasitel- 
kia Minervą, Apoloną, Merkurijų ir tris gracijas. Kūrinyje 
„Henrikas IV gauna būsimosios žmonos portretą“ pavaizduota 
su šalmu Prancūzija, kuri pataria karaliui klausyti širdies balso! 
Lijone, kur karalius pirmą kartą išvysta Mariją Mediči, jis pats 
vaizduojamas kaip Jupiteris. Paveiksle „Liudviko XIII gimimas“ 
matome sergstinčias Vaisingumo ir Sveikatos alegorijas, o kom- 
pozicijoje „Henriko IV-ojo mirtis“ pavaizdupta simbolinė rau- 
dančios Prancūzijos figūra. „Karalienės viešpatavimą“ šlovina 
beveik visi Olimpo dievai. „Liudviko XIII subrendime“ matome 
visas Dorybes. "Atstumdamas įniršusią Nesantaikos deivę ir per- 
kūnais trankydamas baidykles, „Merkurijus sutaiko jauną kara- 

lių su motina“. Ir pagaliau „Tiesos triumfe" tos pačios dievybės 
prieglobstyje Liudvikas XIII atiduoda savo širdį Marijai Mediči! 

Šiose kompozicijose, iš kurių trykšte trykšta laki vaizduotė, 
Rubensas perkuria ne per daug šviesų savo herojės gyvenimą į 
pasakų pasaulį. Be to, ją apsupa tokia daugybe puošmenų, kad 
vos nenustumia jos į antrą planą. Pavyzdžiui, paveiksle ,,„Atvy- 
kimas į Marselį" žiūrovo akį pirmiausia patraukia gražuolės na- 
jadės, o ne karalienė, kurią ištiestomis rankomis pasitinka Pran- 
cūzija. Netgi ,,„Karūnavime“— viename iš nedaugelio karalienės 
gyvenimo epizodų, kur nepanaudotos jokios alegorijos,— pir- 
mame plane nupiešti du dailūs šunys! Ir tai Sen-Deni baziliko- 
je! Rubensas karalienei pasirodė tiek prielankus ir savo vaizduote 
suteikė jai tiek žavesio, kad Marija Mediči nežinojo nė kaip 
džiaugtis. Pasaulio galingieji trokšta, kad šitaip būtų rašoma 
istorija... 

Po kelių mėnesių Rubensas grįžta į Paryžių parodyti karalie- 
nei motinai eskizų. Jie priimami, pataisius tik keletą smulkme- 
nų. Tapytojas gali keliauti atgal į Antverpeną ir atiduoti eski- 
zus į dirbtuvę. 

Dirbtuvėje jau nebėra van Deiko, kuris galėtų jam padėti. Šis 
„antras“ puikus Rubenso padėjėjas beveik prieš dvejus metus 
išvyko iš Antverpeno. Tomas Hovardas, grafas Arundelis, žy- 
miausias šioje šalyje meno žinovas, sugebėjo jį nusivilioti į 
Angliją. Karalius Karolis I garantavo dailininkui išlaikymą ir lei- 
do nuvykti Italijon. Nuo šiol to pitiore cavaleresco pasisekimas 
vis didėja. Pikti liežuvautojai šneka, kad šis dailininkas „geriau 
moka bučiuoti damoms ranką, negu laikyti teptuką“, bet šitai 
nesutrukdo jam Italijoje tapti naujo portreto žanro kūrėju. Jo 
portretai kupini spindinčio nerūpestingo žavumo, gracijos ir kar- 
tu juose jaučiamas psichologinis gilumas. 

Rubensui vis dėlto dar liko ištikimų padėjėjų, kaip antai 
Sneidersas ir Vildensas. Į pagalbą jis kviečiasi ir naujų: Justų 
van Egmontą, Teodorą van Tiuldeną, Jakobą Murmansą. Ka- 
dangi galerijos puošimo darbai numatyti ilgesniam laikui, ta- 
pytojas dirba ne vien tik juos. Jis pradėjo spausdinti savo ,Ge- 
nujos rūmus“. Tai jo darbai, atlikti Italijoje. Šie kūriniai buvo 
puiki proga Rubensui išreikšti savo pažiūras į architektūrą, 
turint vilti, kad „senasis stilius, vadinamas gotiškuoju arba bar- 
bariškuoju, ilgainiui išeis iš mados ir visai išnyks Flandrijoje, 
užleisdamas vietą simetriniam nuoseklumui, kuris derinsis su 

antikinėmis romėnų ir graikų taisyklėmis. Naujasis stilius, kurį 
diegs žmonės, turį geresnį meninį skonį, žymiai prisidės, kad 
mūsų kraštas būtų dar puikesnis'. 

1623 metų kovo mėnesį mirtis brutaliai pasibeldė į Rubenso 
namų duris. Vos tesulaukusi dvylika metų, miršta vyresnioji 
Rubenso dukrelė Klara Serena. Žmogui, kurio pergalingo žy- 
gio, rodos, niekas negali sulaikyti, toks likimo smūgis primena 
žemiškų reikalų trapumą. Tačiau reikia įveikti skausmą, su- 
telkti apie save likusius šeimos narius ir vėl drąsiai imtis darbo. 

Po trijų mėnesių Rubensas vyksta į Paryžių parinkti galerijo- 
je vietos savo kompozicijoms. Dideliam savo džiaugsmui, jis čia 
susitinka Peireską. Jau gana seniai tapytojas susirašinėja su šiuo 
garbingų humanistu. Susirašinėjimas nenutrūksta ir jam sugrį- 
žus į Antverpeną. Peireskas savo laiškuose tapytojui cituoja 10- 
tyniškas epigramas, dalinasi įspūdžiais apie naujas knygas, tau- 
riuosius akmenis ir netgi patiki jam „perpetuum mobile“ sukū- 
rimo planą. Ar yra tokių temų, apie kurias nebūtų galima 
pakalbėti su Klodu Fabri de Peiresku? Šis žmogus viską išmano. 
Jis daug keliavo, o dabar vienišas gyvena Ekse, eidamas parla- 
mento patarėjo pareigas. Jo darbovietė, estude, primena muzie- 
jų, numizmatikos kabinetą, biblioteką ir zoologijos sodą. Gyve- 
na apsuptas kačių, ožkų, vėžlių ir paukščių. Jo bibliotekoje pen- 
ki tūkstančiai tomų knygų ir du šimtai rankraščių. Visuomet 
mielai skolina knygas ir pergyvena, jei kas jų negrąžina, tačiau 
negali atsakyti kitiems ir leidžia naudotis savo turtais. Nepa- 
prastai didžiuojasi savo portretų galerija. „Turiu paties Vue, ve- 
lionio Pourbaus, Frančesko Apolodoro ir keleto kitų dailininkų 
kūrinių. Tikiuosi sulaukti ir Rubenso drobių“, — rašė vienam sa- 
vo bičiuliui. Pastaroji jo viltis irgi išsipildys. Turi jis ir antiki- 
nių marmuro skulptūrų, grafikos darbų ir įvairiausių retenybių, 
bet svarbiausia — nuolat papildo savo žinias iš įvairiausių moks- 
lo šakų. 

Būdamas Paryžiuje, Rubensas susipažino ir su Peiresko broliu. 
Palamedas de Fabri, senjoras de Valave, paryžietis ir rūminin- 
kas, irgi pradėjo susirašinėti su tapytoju. Laiškuose jie svarsto 
mokslo problemas ir dienos naujienas. Kai nuteisiamas Teofilis 
de Vijo, Rubensas kreipiasi į Valave, kad jam prisiųstų garsųjį 
„Satyrinį Parnasą“— tikras humanistas, net ir dievobaimingiau- 
sias, negali nesidomėti žmogaus dvasios kūryba, nors tie kūri- 
niai ir būtų laikomi nedorovingais, 

Dailininko tapyba vėl pasiekia naują pakopą. Šv. Mykolo 
vienuolyno bažnyčios didžiajam altoriui Rubensas tapo vieną iš 
mėgstamiausių savo paveikslų „Trijų karalių pasveikinimą“. 
Nesikviesdamas jokių padėjėjų, kuria vieną puikiausių savo še- 
devrų. Atitrūkęs nuo smulkių rūpesčių dirbtuvėje, tapo daug 
lyriškesnius ir šviesos prisodrintus kūrinius. Išnyksta niūrūs Ka- 
ravadžo kūrinių rūkai. Paveiksle šviesa nustelbia šešėlius. Pie- 
šinys lengvesnis, potėpis subtilesnis. 

Šiame naujame „Trijų karalių pasveikinime", kurio figūros di- 
desnės už natūralų žmogaus ūgį, viskas turi džiuginti akį. Ne- 
žinai, kur pirmiausia kreipti sužavėtą ir apstulbusį žvilgsnį: ar 
į maurų karalių Baltazarą su žalio šilko skraiste, ar į Melchijo- 
rą filosofo veidu, milžinišką senį, kurio raudonas auksu siūtas 
drabužis jau savaime yra nepaprastas šedevras? Dar yra klū- 
pantis karalius baltu plačiu apdaru. Dievo motina panaši į svei- 
kata trykštančią baltaveidę flamande. Šiame prabangiame regi- 
nyje vaikelis Jėzus visiškai prapuola. Iš tiesų, ir ko tik čia nėra. 
Čia ir žmonės su šalmais, kažkoks gražus raitas vyriškis, pabal- 
noti kupranugariai, jautis. Prie didžiulės kūtės slenksčio lyg nie- 
kur nieko stovi korintiška kolona. Galima parašyti visą veikalą 
apie meistrišką spalvų derinimą, tobulą kompoziciją. Tačiau, 
kalbant apie šį kūrinį, viską laikyti tik technikos pasiekimu, ar 
tai nesumenkins jo vertės? Tikras menas prašoka techniką, ir 
Rubensas tai įrodė šiuo nuostabiu kūriniu. Kaip ir visuomet, pir- 
miausia jis apmeta eskizą, o paskui ima tapyti paveikslą,— ir 
viskas, kas iš pradžių buvo neaišku ar chaotiška, staiga ste- 
buklingai atsiduria savo vietoje ir atrodo visai natūralu šiame 
kūrinyje, kuriam gyvybę įkvepia dailininko talentas, nepavaldus 
bet kokiems žemiškiems sąlygotumams. | 

1624 metų pabaigoje šv. Ambraziejaus vienuolyno prioras 
pranešė tapytojui, kad Prancūzijos karaliaus sesuo numačiusi 
tuoktis su Velso princu, tai progai galerija turi būti nedelsiant 
užbaigta, ir tai atlikti privalo pats Rubensas. Rišelje, kuris už 
karalienės sutaikymą su sūnumi buvo pakeltas į kardinolus ır 
gavo pirmojo ministro pareigas, taip pat panoro įsigyti dailinin- 
ko paveikslą. Rubensui puiki proga pasirodyti, kad jis „labiau 
už visus darbų nukamuotas ir visokių įpareigojimų naštos pri- 
slėgtas“, tačiau tuo pat metu laiškuose su savo korespondentais 
svarsto įvairiausias temas ir prabėgomis užtikrina bičiulį Vala- 
ve: „Visiškai nesidomiu visuomeniniais reikalais, jeigu tik ne- 

liečiamas mano turtas arba mano asmuo.“ Tuo tarpu neseniai 
su savo draugu Pekijum labai slaptai aptarė Olandijos reika- 
lus. Net ir atsitiktinis diplomatas privalo mokėti slėpt savo min- 
tis. Pagaliau šis „visiškai nesidomintis visuomeniniais reikalais“ 
žmogus prieš porą mėnesių darė žygių dėl bajoro titulo ir jį ga- 
vo, pasinaudodamas prielankumu vyskupo Segovijaus, kuris 
vadovauja aukščiausiai Flandrijos tarybai Madride. 

1625 metų vasario mėnesį Rubensas atvyksta į Paryžių. Jo 
paveikslai jau galerijoje. Keletą iš jų baigia čia pat, vietoje. 
Atvyksta aukšti asmenys įvertinti jo darbų. Tiesą sakant, svar- 
bu tik pirmojo ministro nuomonė. Armanui du Plesi de Rišelje 
keturiasdešimt metų. Dar tiktai metai jis valdžioje, bet jau visi 
jį tituluoja tik kardinolu. Aristokratiškos kardinolo manieros 
slepia nepalaužiamą valią. Jis turi amžinų priešų ir fanatiškų ša- 
lininkų. Būdamas devyniolikos metų, tampa vyskupu; jis, kaip 
pasakojama, apgavęs, patį popiežių Paulių V, kuris apie jį taip 
pasakęs: „Šis jaunuolis ateityje bus labai apsukrus.“ Rišelje kar- 
jera buvo stulbinanti. Trisdešimt metų jis jau Tarybos narys ir 
jaunos karalienės Onos Austrijietės pašalpų dalintojas, paskui 
karalienės motinos sekretorius, valstybės sekretorius karo ir 
užsienio reikalams. Seniau Marija Mediči, jos favoritė maršalo 
d'Ankrės žmona, džiūsna Galigai, ir jis sudarė garsųjį trejetuką. 
Tada buvo kalbama apie „trijų sijonų valdžią“. Ne veltui kar- 
dinolas skelbė, kad „reikia aukoti netgi nepalankiems dievams“, 
Dabar prasidėjo rimtas žaidimas. Valdžia jau jo rankose, ir jis 
moka ja naudotis. Čia negali būti jokių prielaidų rizikai. Vals- 
tybės vyras privalo „miegoti kaip zuikis — atmerktomis akimis“. 
Rišelje sutinka atvykti į galeriją ir su panieka dirstelėt į Ru- 
benso drobes. Joks debesėlis neturi temdyti jo pastangų sutai- 
kyti karalių ir jo motiną. O kas čia? „Karalienė išvyksta iš sos- 
tinės"— koks nemalonus prisiminimas! Vietoj šito paveikslo rei- 
kia skubiai pakabinti kokį nors kitą. Rubensas sutinka. Į pagal- 
bą jam ateina Olimpas. Jis tapo alegorinį paveikslą, kurio 
miglotas pompastiškumas neturėtų niekam užkliūti. Tai regen- 
tystės šlovinimas! „Mokslo ir meno atgimimas jos karališkosios 
didenybės kilnumo ir dosnumo dėka.“ Tapytojas tvirtina, kad 
„Šis siužetas nieko neturi bendro su kokiais nors valstybės rei- 
kalais ir asmenižkai nieko neliečia. Paveikslas visiems labai pa- 
tiko, ir esu įsitikinęs, jei man būtų buvę leista tapyti kaip nə- 
riu, ir kiti siužetai nebūtų sukėlę skandalo nei susilaukę kriti- 


4. Rubensas 97 


kos“. Karalienė motina sužavėta, šv. Ambraziejaus vienuolyno 
prioras taip pat. | 

Galeriją aplanko ir karalius Liudvikas XIII. Regis, jis iš viso 
pirmą kartą peržengia Liuksemburgo rūmų slenkstį. Rubensui 
nepatogūs batai buvo nutrynę koją, todėl jis sėdėjo namuose, o 
svečią galerijoje lydėjo šv. Ambraziejaus vienuolyno prioras, 
„Kur reikia, mikliai pakreipdamas paveikslo mintį“. Karalius la- 
bai patenkintas. Štai ką reiškia alegorija, leidžianti įvairiai aiš- 
kinti paveikslą. Tačiau kiti lankytojai galerija ne per daugiau- 
sia sužavėti, jie priekaištauja tapytojui, kad perdaug laisvai 
traktavo dievus. Šie nepalankūs kritikai net neįsivaizduoja, koks 
sunkus buvo jo uždavinys. Juk, tapydamas „Henriko IV gyve- 
nimą“, Rubensas įrodė, kad jam visai nereikalingos mitologinės 
scenos, kai paveikslų tema atitinka tiesą... 

Tuo pat metu tapytojas nepamiršta ir politikos. Pagrįstai ar 
nepagrįstai, bet jis galvoja, kad Noiburgo hercogas, kurio lau- 
kiama Paryžiuje, atvyksta su kažkokia Ispanijos karaliaus misi- 
ja. Jis karaliaus įgaliotas vesti su olandais derybas ir pasirašyti 
sutartį. Tai nelabai patinka Rubensui, kadangi 1623 metais jis 
pats nesėkmingai stengėsi pradėti derybas su Jungtinėmis pro- 
vincijomis. Naujo tarpininko atsiradimas jam ne prie širdies. 
Jis neabejoja, kad „visa tai yra hercogo sekretoriaus de Bi int- 
rigos” ir išskaičiuoja visas neigiamas šio sumanymo puses: 
„Noiburgo hercogo misija tik iškels viešumon slaptus mūsų su- 
manymus,— rašo jis iš Paryžiaus, — ir duos laiko mūsų priešams 
prancūzams atkakliai ir karštai priešintis mūsų planams ir pa- 
naudoti visas priemones jiems sužlugdyti. Be to, jie dar atgra- 
sins princą Oranietį tęsti derybas, ir nutruks pradėti susitarimai, 
kurių nemaža — kaip žinoma Jūsų didenybei — jau gerame 
kelyje." 

Sukritikavęs minėtą misiją, laišką baigia taip: „Tačiau mal- 
dauju Jūsų didenybę laikyti paslaptį ir mano laišką sudeginti. 
Esu ištikimas rūmų tarnas, jaučiu didelę pagarbą Noiburgo her- 
cogui ir nenoriu (gink dieve!) padaryti nemalonumų ponui de 
Bi. Esu jo bičiulis ir nieku gyvu nenorėčiau būti jo nepasiten- 
kinimo priežastis. Tačiau mano tėvynės gerovė ir ištikimybė Jū- 
sų didenybei man svarbiau už visus kitus jausmus, todėl ir drįs- 
tu tikėtis Jūsų didenybės įžvalgumo ir diskretiškumo.“ 

Šis poelgis nėra perdaug taurus netgi tuo atveju, jei tai būtų 
“daroma „tėvynės gerovei"... Tikriausiai Rubensas, visuomet gei- 

džiantis turėti svarbų vaidmenį, nenorėjo būti įveiktas šio ne- 
numatyto konkurento. 

Gegužės 11 dieną vyksta neakivaizdinės Henrietos Prancūzie- 
tės, trečios Marijos Mediči dukters, vestuvės su Anglijos 
karaliumi Karoliu I, kuris vos prieš mėnesį įžengė į sostą. Šiose 
iškilmėse dalyvauja'ir Rubensas ir vos išvengia nelaimės. Mat, 
griuvo tribūna, ant kurios sėdėjo, ir tik per stebuklą jis išliko 
sveikas. Tuo tarpu jo bičiulis Valave nebuvo toks laimingas: jis 
smarkiai susitrenkė galvą. Nors vestuvių iškilmės ir priėmimai, 
surengti tų, kuriuos Rubensas tuo meiu vadino „mūsų priešais 
prancūzais“, leidžia jam užmegzti naudingas pažintis, tapytojas 
nėra patenkintas. Jis pasiūlo kardinolui Rišelje planą ištapyti 
naują galeriją, tačiau valstybės reikalais užsiėmęs kardinolas 
nesiteikia net žvilgtelėti į eskizus. Tuomet Rubensas nusprendžia 
išvažiuoti, kai tik bus jam sumokėta už padarytą darbą. Tačiau 
susierzinęs mato, jog Rišeljė sprendimą sužinos ne anksčiau, 
kaip „po metų“ Antverpene. 

Vis dėlto jam nėra pagrindo skųstis. Jis susipažino su tapy- 
toju Baltazaru Žerbje iš hercogo Bekingemo svitos. Šis prancū- 
zas, turįs ir ispaniško kraujo, labai draugingas žmogus, ilgai 
gyveno Prancūzijoje ir Olandijoje, kol galiausiai pasiūlė savo 
paslaugas Anglijai. Dažnai su juo šnekučiuodamas, Rubensas 
darė užuominas, kad Briuselio rūmuose su gailesiu prisimenami 
geri Anglijos ir Ispanijos santykiai. Veikiausiai jis tikėjosi, kad 
Žerbje praneš šitai savo ponui. Bekingemas atvyko į Prancūziją 
nuvežti jaunąją karalienę pas karališkąjį jos vyrą. Žerbje pri- 
statė Rubensą Bekingemui. 

Tapyti portretą — geriausias būdas tyrinėti žmogaus veidą 
ir pažinti charakterį. Rubensas gauna leidimą tapyti hercogo 
Bekingemo portretą. Ir štai priešais jį energingas, solidus žmo- 
gus, dviejų karalių favoritas ir visagalis Anglijos karalystės šei- 
mininkas. Kaip ir jo patikėtiniui Žerbje, Bekingemui trisdešimt 
treji metai. Jis dailus vyras, šaltomis akimis, plona nosimi ir 
gražiomis išraiškingomis lūpomis. Išdidus rafinuotas aristokra- 
tas, jis gali būti labai įžūlus. Bekingemas taip akiplėšiškai el- 
gėsi karaliaus rūmuose Madride, kad pavertė niekais dabartinio 
savo valdovo Velso princo vedybas su Pilypo IV seserimi. O 
Paryžiuje argi nešnabždama, jog jis aistringai įsimylėjęs Pran- 
cūzijos karalienę? Pilypo III duktė aukšta, graži dvidešimt ket- 
verių metų moteris. Jos vyras karalius jai gana šaltas, todėl Be- 

kingemas su jam būdingu akiplėšiškumu ryžosi pamėginti laimę. 
Pasak Talemanto de Reo, jei tik galima juo tikėti, šiam apsuk- 
riam anglui pavyko susitikti su karaliene sode, kur „šis galan- 
tiškas meilužis pargriovė karalienę ir savo kelnių papuošalais 
sužeidė jai šlaunį, tačiau tikslo pasiekti jam nepavyko, nes ka- 
ralienė pradėjo taip šauktis pagalbos, kad ją lydinčioji dama, 
kuri pirmiau dėjosi nieko negirdinti, šoko padėti karalienei“. 
Tačiau ši nesėkmė jo neatbaidė. Jis stengėsi karalienę apstul- 
binti savo puošnumu ir išlaidumu. Vieną dieną atvyko į au- 
dienciją pas karalienę Oną Austrijietę perlais išsiuvinėtais dra- 
bužiais. Silpnai prisiūti perlai ėmė byrėti ant parketo, bet išlai- 
dusis hercogas neleido jų rankioti. Nepaprastai greitai ir 
lengvai įgijęs visokių malonių, Bekingemas nežino savo valdžios 
ribų. Karalius Jokūbas I, vargšas žmogus, niekada nesidomėjęs 
moterimis, nuoširdžiai buvo prisirišęs prie Bekingemo, net gal 
buvo jį įsimylėjęs. Dėl šios karaliaus silpnybės iki šiol nežino- 
mas Žoržas Vilje per porą metų tapo taurininku, vikontu Vilje, 
paskui grafu, markizu, paskui hercogu Bekingemu, vyriausiuoju 
arklininku, didžiuoju karaliaus vandenų ir miškų valdytoju, 
Penkių Uostų lordu saugotoju, Aukščiausiojo Karališkojo teismo 
pirmininku, Vestminsterio valdytoju, Vindzoro konstebliu ir 
Anglijos laivyno lordu admirolu. Jo motina ir brolis taip pat 
gausiai apdovanojami titulais, visa giminė turtėja. Apsvaigęs 
nuo sėkmės, jis tampa nepasotinamas, užvis labiausiai trokšta 
garbės. Kartais būna malonus ir linksmas, bet iš tiesų yra labai 
ūmus ir lengvai užsirūstina. Pagautas neapykantos, jis negailes- 
tingas, bet lengvai apmulkinamas, ir gali kaip mat iškelti į aukš- 
čiausias pareigas kokį nors niekingą pataikūną, beje, paskui 
taip pat staigiai iš jų ištrenkti. Bekingemas niekina ir Žmones, 
ir auksą. Jo įtaka jaunam karaliui Karoliui I — jeigu tai tik įma- 
noma — dar didesnė, nei silpnavaliui Jokūbui I, nors ir dėl kitų 
priežasčių. 

Kad ir užmezgęs tiek įtakingų ryšių, Rubensas nepatenkintas. 
Jo darbas iki šiol neapmokėtas. „Šioje atmosferoje aš tiesiog 
dūstu,— rašo jis,— ir jeigu man nebus užmokėta taip punktua- 
liai, kaip aš įvykdžiau savo įsipareigojimus karalienei motinai, 
tikriausiai antrą kartą ne taip jau greitai čia sugrįšiu.“ Ir jsi- 
vaizduokit, norėdamas greičiau gauti priklausomą sumą, Rube- 
sas įteikia didelį paveikslą karalienės iždininkui... Tačiau nieko 
negavęs, nusprendžia išvažiuotį, 

Po ilgos apgulties pasiduoda Breda. Tai puiki Špinolos perga- 
lė. Infantė ketina vykti į nugalėtą miestą, Rubensas tikisi ją ly- 
dėti, tačiau, truputį pavėlavęs, apmaudžiai prasilenkia su ja ir 
Briuselyje, ir Antverpene. Bet jam nėra kada liūdėti dėl patirtos 
nesėkmės — nuo parvykimo dienos „vėl jį užgriuvo vizitų ir 
sveikinimų banga“. Jį lanko giminės ir bičiuliai... 

Be Bredos pasidavimo likimas šiaurinėms provincijoms smo- 
gė dar vieną smūgį. Mirė Moricas iš Nasau. Tiesa, šis grėsmin- 
gas štathalteris buvo nelengvo charakterio žmogus, ir Genera- 
liniai štatai daug kur nesutiko su diktatoriškom jo užmačiom. 
Argi šis nepataisomas bobišius nebuvo rūsčių teologo Gomaro 
šalininkų pusėje, kai jie vaidijosi su Arminijo šalininkais, vien 
dėl to, kad sužlugdytų oraus Oldenbarnveldo silpstančią val- 
džią? Argi ne jis atsakingas istorijos teismui už nužudymą pir- 
mojo Olandijos ministro, visą gyvenimą atidavusio kovai už 
laisvę? Garbingi piliečiai niekad jam neatleis šio nužudymo, o 
liaudies poetas Vondelis jį persekios keršto kupinais savo kūri- 
niais. Bet vis dėlto princas Moricas beveik keturiasdešimt metų 
buvo jaunos respublikos kardas ir skydas. Be mūšių, laimėtų at- 
virame lauke, jis apgultimi paėmė trisdešimt aštuonis miestus ir 
tvirtoves. Gudrumu užėmė penkis miestus ir iš priešo rankų iš- 
vadavo dvylika tvirtovių. Jis buvo didis karvedys, strategas ir 
karinės taktikos reformatorius. Kažkokiai smalsiai poniutei, no- 
rėjusiai iš jo sužinoti didžiausio epochos karvedžio vardą, jis 
atsakė: „Spinola — antras.“ Šis Taciturno ir Onos Saksonietės 
sūnus išauklėjo puikius mokinius, kurie ateityje įrodė esą verti 
savo mokytojo — tai jo brolis Fridrichas Henrikas ir pusbrolis 
jaunasis Tiurenas. Tuo tarpu Ispanija puoselėja viltį, kad, nete- 
kusios Morico, Jungtinės provincijos bus sukalbamesnės ir grei- 
čiau sutiks sudaryti taiką. 

Į šias derybas tučtuojau aktyviai įsijungia Rubensas. ,,„Vykdy- 
damas savo valdovės pavedimus, turiu dažnai išvykti ir nedels- 
damas.“ Jis iš tiesų daug važinėja. Čia jį regime su infante ir 
Spinola Diunkerke, kur ginkluojamas laivynas, čia Vokietijoje. 
Šešis mėnesius išbūna Briuselyje. „Aš čia labai kamuojuos, nes 
tiek laiko esu toli nuo savųjų“, — rašo lapkričio mėnesį. Bet vis 
dėlto negrįžta... 

Nors Antverpene plinta epidemija, Rubenso dirbtuvėse darbas 
nenutrūksta. Politikos demono užvaldytas, meistras užsiėmęs Is- 
panijos reikalais. Jis gina ją be jokios atodairos. Labai susirū- 

pines seka Anglijos, Prancūzijos ir Olandijos veiksmus, jam rů- 
pi grafas Tilis ir Valenšteinas, taip pat La Rošelės kalvinai. 
Svaido perkūnus į Bekingemą už Kadiso užpuolimą ir užjaučia 
jauną karalių, leidžiantį savavaliauti šitam akiplėšai, „kuris 
į'raukia savo tautą į betikslę, niekuo nepateisinamą avantiūrą. 
Nors karą pradėti galima kada tik nori, bet ne visuomet jį leng- 
vai gali užbaigti". Šių protingų žodžių teisingumą visiškai pa- 
tvirtino Europos neramumai. Po maišto Čekijoje, karas plinta 
visoje karalystėje, ir dar sunku numatyti, kas bus toliau. 

Nors politinis horizontas ir apsiniaukęs, Rubensas nepamiršta 
savo asmeninių reikalų. Kad ir neprisipažįsta, tačiau jaučiasi 
labai prislėgtas, negaudamas jokių žinių apie Henriko IV ga- 
leriją. Veltui siuntinėja laiškus šv. Ambraziejaus vienuolyno 
priorui. Šis garbingas žmogus jam nieko neatsako. „Iš jo tylė- 
jimo darau išvadą, kad veikiausiai bus pasikeitusi padėtis, beje, 
tai nė kiek manęs nejaudina“, — rašo jis Valave, bet vis dėlto 
prašo šį rūmininką atsargiai sužinoti to tylėjimo priežastį. Ir su 
apmaudu sumuoja savo kelionės į Prancūziją balansą: „Kai su- 
skaičiuoju, kiek kartų man teko važiuoti į Paryžių ir kiek laiko 
ten praleidau be naudos, matau, kad milžiniškas darbas karalie- 
nės motinos garbei man visiškai neapsimokėjo. Savaime supran- 
tama, čia aš nepriskaičiuoju paties hercogo Bekingemo dos- 
numo." 

Rubensas nutyli, kad, jam būnant Paryžiuje, buvo leista tapyti 
Liudviką XIII su visais karališkos valdžios ženklais ir paradinį 
Onos Austrijietės portretą. Beje, jeigu dirbti valdovams tau ma- 
lonu, tai gauti iš jų uždirbtus pinigus tikras vargas. Tas pats 
Liudvikas XIII prieš porą metų užsakė jam dvylika kartonų ki- 
limams, kuriuose atsispindėtų Konstantino Didžiojo gyvenimas. 
Tapytojas iki šiol laukia priklausančio atlyginimo. Rubensas tru- 
putį nusiramina, gavęs žinią, kad Rišelje nori pirkti iš jo du pa- 
veikslus, jis pasinaudos šia proga ir paklaus kardinolą, ar nega- 
lėtų gauti atlyginimo už kartonus. 

Deja, laikai labai nepalankūs žmonėms, norintiems ramiai 
dirbti. Anglija pasirašo sutartį su Olandija. Prancūzijos karalius 
bando susitarti su hugenotais, norėdamas sustiprinti savo pozici- 
jas užsienyje. Ispanijos reikalai prasti, kaip niekad iki šiol. Net- 
gi Rubensas, pamiršęs įprastą santūrumą, sušunka: „Verčiau jau 
tie vaikezai, nuo kurių dabar priklauso pasaulio likimas, drau- 
piškai susitartų, užuot diumstę visą krikščioniškąjį pasaulį, pa- 

taikaudami savo užgaidoms.“ Tie vaikezai — tai Karolis I, Liu- 
dvikas XIII ir Pilypas IV. Vyriausiam iš jų ne daugiau kaip dvi- 
dešimt šešeri metai. 

Pagaliau vasario mėnesį Rubensas grįžta į Antverpeną, kuris 
norom nenorom turi ruoštis karui su Olandija. Jūroje jau vyks- 
ta smulkūs susidūrimai... Kaip visuomet, šalyje trūksta pinigų. 
Jos didenybė infantė, kaip ir velionis jos vyras, norėdama padėti 
gyventojams ištrūkti iš lupikų palūkininkų, rėmė lombardų stei- 
gimą, bet dabar pati priversta prašyti jų paramos. Vyriausias 
finansų intendantas Venseslas Kubergeris, tapytojas ir kartu ar- 
chitektas, sukalbamesnis negu bankininkai, ir duoda ercherco- 
gienei pinigų, paėmęs kaip užstatą jos brangenybių. 

Nors Rubensas kartais domisi naujomis knygomis, ypač anti- 
kinės archeologijos klausimais, tačiau didžiausia jo aistra — po- 
litika. Laiškuose Peireskui ir Valave gausu mokslinių veikalų 
komentavimo, bet didžiausia ir gyviausiai parašyta jo kores- 
pondencijos dalis skiriama Europos įvykiams ir rūmų paska- 
loms. Kadangi Valave turėjo kuriam laikui iš Paryžiaus išvykti, 
jis pasiūlė Rubensui kitą korespondentą. Tai prancūzas Pjeras 
Diupiuji, istorikas ir humanistas, sutvarkęs archyvų aprašus ir 
paskelbęs Tridento susirinkimo aktus. 

Birželio pradžioje Rubensą staiga ištinka skaudus smūgis. Su- 
laukusi vos trisdešimt ketverių metų, miršta Izabelė Brant. Ji 
gyveno taip tyliai, taip kukliai pasislėpusi šešėlyje, kad net už- 
mirštama, jog šešiolika metų buvo atsidavusi tapytojo draugė. 
Todėl apie ją beveik nieko nežinoma. Turėdama aštuoniolika 
metų, ištekėjo už Rubenso ir pagimdė dukterį Klarą Sereną, kuri 
anksti mirė, ir du sūnus: Albertą ir Nikolą. Ji buvo kukli didė- 
jančios vyro šlovės liudininkė. Turėjo dideles svajingas ramiai 
žvelgiančias akis, o šypsenoje, kuria tapytojas papuošė pasku- 
tinį jos portretą, jaučiama melancholija. Nors ir puošniai apsi- 
rengusi, prabangos apsupta, ji vis dėlto atrodo liūdna. Kas žino. 
gal jau tada graužė liga, pasišaukusi ją iš šio pasaulio? 

Izabelė Brant buvo palaidota greta Marijos Peipelinks šv. My- 
kolo vienuolyne. Jos antkapį Rubensas papuošė vienu iš savo 
kūrinių, kuriame pavaizduota dievo motina su vaikeliu. Naujan 
savo bičiuliui Pjerui Diupiuji parašė lyg ir kalbą prie jos kapo: 
„Netekau ištikimos draugės, kurią mylėjau ir negalėjau nemy- 
lėti vien dėl to, kad ji neturėjo jokių jos lyčiai būdingų ydų,— 
nebuvo nei aikštinga, nei smulkmeniška, tik gera, protinga ir 

nuovoki, ir visi ją mylėjo gyvą ir apverkė mirusią. Ši mirtis su- 
krėtė mane iki širdies gėlmių, ir, kadangi kiekvienos nelaimės 
vaistas yra užmarštis, tas laiko kūdikis, man nieko kito nebelie- 
ka, tik pasikliauti ja. Tačiau nepaprastai sunku bus užmiršti 
skausmą, kurį nuolat žadins prisiminimai, nes visą gyvenimą jie 
man išliks apie tokią brangią ir gerbiamą būtybę.“ Ir priduria, 
kad jam padėtų kokia nors kelionė. „Nauji vaizdai, patraukian- 
tys akį, nauji įspūdžiai sužadina vaizduotę ir slopina skausmą.“ 

Rubensas liūdi, bet jau ieško paguodos. 

Toks gyvenimas.., 


X 


DIDYSIS ŽAIDIMAS 
1626 — 1628 


Aštuonioms dienoms praėjus po anų gedulingų 
žodžių žmonos atminimui, Rubensas vėl rašo Pjerui Diupiuji. 
Dar po savaitės pasiunčia jam kitą laišką. Nuo tol jau siuntinė- 
ja jam laiškus reguliariai. Nejaugi per tokį trumpą laiką daili- 
ninkas spėjo apmalšinti skausmą, atsigauti ir užsimiršti? O gal 
jis ieško priebėgos? Šiaip ar taip, svarbiausia susirašinėjimo te- 
ma — politika. Beje, Europos padėtis duoda pagrindo tokiems su- 
sirašinėjimams. Anglijos karalius Karolis I įtraukė Prancūziją, 
Jungtines provincijas ir Daniją į kovą prieš imperatorių ir Pi- 
lypą IV. Nors Rubensas niekur neišvyksta iš Antverpeno, jo 
mintys klajoja po platų pasaulį. Paskui Tilį ir Valenšteiną jis 
lekia į Vokietiją. Jį domina naujas kanalas, kuris pasuks 
Reino tėkmės kryptį ir tuo padarys didžiulę žalą olandams. Ru- 
bensas kaltina žiaurumu olandus, kadangi jie jūros mūšiuose 
neima belaisvių, ir pritaria griežtoms infantės represijoms. 
Jis labai jaudinasi dėl laivų, vežančių iš Peru dvidešimt milijonų 
aukso, nes Anglijos laivynas jų tykoja. Ir hercogas Bekingemas. 
kaip anksčiau, traukia jo dėmesį. 

Šis taip pat prisimena flamandų dailininką, tiktai visiškai skir- 
tingos šių prisiminimų priežastys: 1625-ieji ir dar labiau sekan- 
tieji metai Anglijai buvo nesėkmingi. Britų armijos patiria tik 
pralaimėjimus. Tuo metu, kai Pilypas IV pasirašo taiką su Pran- 
cūzija, Anglija, Bekingemo sukurstyta, suranda naują dingstį ki- 
virčams. Bekingemo aistra Prancūzijos karalienei vis dar lieps- 
noja, ir jis taisosi į Prancūziją, norėdamas ją sutikti. Tačiau jis 
pamiršo kardinolą Rišelje, kuris, nepaisydamas savo mantijos, 
anaiptol neatsisakė meiliškų pergalių ir taiko gana aukštai. Bet 
jam sunku varžytis su tokiu patraukliu kavalierium, kaip her- 
cogas Bekingemas. Rišelje nebelieka nieko kita, tik visaip žlug- 
dyti pergalingojo varžovo užmačias! Ir tai jam sekasi. Šiuo 
klausimu įspėtas Liudvikas XII] (mat, kardinolas visur turi sa- 

vo akis ir ausis) nesutinka, kad Bekingemas atvyktų į Prancūzi- 
ją. Jis pareiškia, kad tai „pažemintų karalių ir sudrumstų vals- 
tybės ramybę". Nepratęs tramdyti savo norų, hercogas prisiekia, 
kad pasimatysiąs su karaliene „prieš visų Prancūzijos karaliaus 
rūmų valią“, ir ilgai nedelsdamas įtikina savo karalių žiūrėti į 
Prancūziją, kaip į savo priešininką. O tauta už jo nugaros mur- 
ma. Hercogas supranta, jeigu jam pavyktų sudaryti taiką su Is- 
panija, turėtų didesnę veikimo laisvę. Bekingemo tikslas — išsi- 
sukti iš keblios padėties taip, kad per daug nenukentėtų jo 
savimeilė. Remdamasis iš Rubenso gautomis žiniomis, Žerbje 
prieš metus pranešė savo ponui apie taikius infantės ketinimus. 
Nepaisydami karo, Rubensas ir Žerbje nuolat susirašinėja. 

Bekingemas netikėtai pasijunta esąs nepaprastai susidomėjęs 
antikinėmis marmuro skulptūromis. Rubensas turi sukaupęs ne- 
mažą jų kolekciją, hercogas nori ją pirkti. Ar perprato Ruben- 
sas, turįs nepaprastą nuovoką, kad ši kolekcionieriaus užgaida 
turi politines užmačias? Šiaip ar taip, nė kiek nesvyruodamas, 
pareikalauja už savo kolekciją šimto tūkstančių florinų. Norė- 
damas pakurstyti tarpininko aistras, Rubensas jam prižada 
dešimt procentų visos sumos. Išgirdęs tai, Bekingemo agentas 
pasidaro labai iškalbingas. Viskas sutvarkoma sėkmingai: Ru- 
benso kišenėje devyniasdešimt tūkstančių florinų. Kadangi visa 
kolekcija tapytojui kainavo tik du tūkstančius florinų ir keletą 
„jo ranka“ tapytų paveikslų — šis sandėris jam buvo tikras fi- 
nansinis „šedevras“. Brangiąsias skulptūras Rubensas pats lydi 
iki Kale. Nors ir buvo susitaręs, Žerbje jis ten nerado. Grįžda- 
mas atgal, trims savaitėms užsuka į Paryžių. Jam nesant, Belgi- 
jos karaliaus rūmuose, kur paprastai būdavo „,„mieguista ramy- 
bė“, ėmė sklisti paskalos apie dailininką. Kai kas tikino, kad jis 
grįžta iš Anglijos. Tuo patikėjo ir infantė, ir markizas Spinola, 
Rubensui labai sunku buvo jų įsitikinimus sugriauti... 

Neilgai teko laukti naujienų iš Anglijos. 1627 metų sausio mė- 
nesį Žerbje praneša Rubensui turįs svarbių žinių nuo savo pono 
ir prašo išrūpinti jam pasą. Vasario pabaigoje jis atvyksta į 
Briuselį: Bekingemas siūlo pasirašyti paliaubas su sąlyga, kad bus 
užtikrinta prekybos laisvė tarp Ispanijos, Anglijos, Danijos ir 
Jungtinių provincijų. Ši pasiūlymą Rubensas perduoda infantei. 
Tačiau Briuselio rūmai būgštauja, kad bus sunku pasiekti visuo- 
tine santarvę, ir siūlo tuo atveju, jei nepavyktų susitarti vi- 
siems, Anglijai ir Ispanijai atskirai pasirašyti taikos sutartį. Ru- 

bensui pavedama šiuos pasiūlymus perduoti Žerbje, o šis savo 
ruožtu apie tai praneš hercogui Bekingemui. Bekingemas sutin- 
ka, tik su sąlyga, kad į šį susitarimą būtų įtrauktos ir Jungtinės 
provincijos, kadangi jas su Anglija sieja draugystės ryšiai. 

Infantė tiksliai informuoja savo sūnėną Pilypą IV apie Be- 
kingemo pasiūlymus. Tačiau senu įpročiu Madridas neskuba at- 
sakyti. Šis delsimas Rubensą erzina. Jis stengiasi nuraminti Be- 
kingemą ir Žerbje. Negaudamas jokio atsakymo, pradeda įtar- 
ti, kad jo laiškai nepasiekė adresato. Rubensas veikia toliau. Su 
Savojos ambasadorium abatu Skalja, ką tik atvykusiu į Nider- 
landus, Rubensas vyksta į Briuselį. Rubensas patenkintas Skaljos 
pokalbiu su infante ir Spinola. Jo dėka Spinola ir Skalja „pui- 
kiai pasišnekėjo, ir abudu labai patenkinti“. Skalja numatęs 
grįžti į Olandiją, kur be abejo susitiks su Žerbje. Šiame susiti- 
kime norėtų dalyvauti ir Rubensas. ,Manau,— rašo jis, — kad ten 
dalyvaudamas pastūmėčiau pirmyn visą reikalą.“ Tačiau jo val- 
dovai nesiryžta savo vardu jo ten siųsti, ir Rubensas sugalvoja 
puikų planą. Tegu Žerbje jį iškviečia į Olandiją Bekingemo var- 
du. Su Karltonu ir abatu Skalja jie ras būdus Ispanijos ir Olan- 
dijos nesutarimams pašalinti, nes tai vienintelės šalys, trukdan- 
čios susitarti. 

„Tai jau būtų šis tas..."— priduria Rubensas. Kliūčių galėtų 
kilti tik iš Jungtinių provincijų pusės, bet Rubensas jaučiasi pa- 
jėgus joms pašalinti. „Ten turiu įtakingų bičiulių ir senų kores- 
pondentų, kurie mielai atliks savo pareigą.“ Parašius šį pagyrū- 
nišką ir gudriai suredaguotą laišką, Rubensą apniko abejonės. 
Todėl prirašo post scriplum: „Prašau Jus sudeginti šitą laišką, 
kai tik perskaitysit, nes jis gali pakenkti mano santykiams su 
valdovais, nors ir nieko blogo jame nėra. Nenorėčiau prarasti 
jų pasitikėjimo ir netekti galimybės ateityje dar jiems būti nau- 
dingas.“ 

Madridas tyli ir toliau, nes tam yra rimtos priežastys. Tų pat 
metų, kovo mėnesį grafas hercogas Olivaresas ir Prancūzijos am- 
basadorius grafas Rošpo pasirašė susitarimą, numatantį nei dau- 
giau, nei mažiau kaip užimti ir pasidalinti Angliją! Šį susitari- 
mą ratifikavo Liudvikas XIII ir Pilypas IV. Susidarius tokiai pa- 
dėčiai, sunku priimti Anglijos pasiūlymus, tačiau neapdairu ir 
atmesti. 

Pagaliau Pilypas IV ryžtasi atsakyti. Tegu infantė ir toliau tę- 
sia derybas. Jai duoda nct įgaliojimus pasirašyti taikos sutartį, 

tačiau aiškiai perspėja, kad verčiau šito nedarytų. Be to, karė: 
lius nepatenkintas, kad Rubensui paskirtas toks vaidmuo: galin- 
gajai Ispanijai atstovauja kažkoks dailininkas. „Nesunku jsi- 
vaizduoti, kaip tai pakenktų monarchijai — reputacija tikrai 
nukentės, jeigu jos įgaliotas atstovas bus toks žemo rango žmo- 
gus ir į jį turės kreiptis su svarbiais pasiūlymais ambasadoriai.“ 
Infantė nepritaria karaliui, sakydama, kad Žerbje irgi tik daili- 
ninkas, o Bekingemas atsiuntė jį su savo laišku pas Antverpeno 
dailininką. Į tai reikia atsižvelgti. 

Birželio mėnesį Žerbje išvyksta į Hagą. Dadlis Karltonas taip 
pat grįžta į Olandiją kaip ypatingasis įgaliotinis, praslinkus po- 
rai metų, kuriuos jis praleido labai naudingai tiek moraliniu, 
tiek materialiniu požiūriu. Sugalvojęs dingstį, kad jam reikia 
sutvarkyti paveikslų ir kitų meno kūrinių pardavimo reikalus, 
Rubensas gauna užsienio pasą. Išvyksta į Bredą ir, veikdamas 
pagal gautas instrukcijas, siūlo Žerbje susitikti netoli Bredos 
neutralioje vietoje — Zevenbergene. Nustebęs Žerbje įtaria 
klastą ir savo ruožtu siūlo susitikti Delfte, Roterdame, Amster- 
dame arba Utrechte. Paklusdamas nurodymams, Rubensas ir to- 
liau siūlo Zevenbergeną, bet Žerbje kategoriškai atsisako. Si- 
tuacija darosi tragikomiška. 

Pagaliau, gavęs Briuselio sutikimą, Rubensas priima Žerbje 
pasiūlymą susitikti Delite! Į jo apsilankymą Oiandijoje atkrei- 
pia dėmesį sunerimę diplomatai. Koks šios kelionės tikslas? Per 
aštuonias dienas Rubensas ir Žerbje gali iki valiai prisišnekėti 
apie taiką, kurios taip trokšta. Tačiau jų kalbos neturi didesnės 
praktinės reikšmės. Rubensas yra labai mažai ką reiškiantis įga- 
liotinis, jis neturi jokių raštiškų įgaliojimų ir negali pats nieko 
svarbesnio spręsti. Beje, be Ispanijos karaliaus sutikimo, infantė 
ir Spinola taip pat neturi teisės vesti derybų. Norint sužinoti Is- 
panijos monarcho valią, belieka laukti dono Diego Mesijos, bet 
Ispanijos patikėtinis neskuba atvykti. 

Jau prieš mėnesį Rubensas parvyko į tėvynę, o Žerbje dar te- 
belaukia. Rugpjūčio pabaigoje, netekęs kantrybės, pareiškia, jog 
erįžtąs Anglijon. Bet kaip tik tuo metu donas Diegas Mesija iš- 
vyksta iš Paryžiaus į Briuselį. Skubiai Rubenso paintormuotas, 
Žerbje nusprendžia palaukti: juk jeigu grįžtų tuščiomis ranko- 
mis, neišvengtų pašaipų. Tačiau jis reikalauja infantės rašto, pa- 
tvirtinančio, kad į visą šį reikalą ji žiūri labai rimtai. Bet donas 
Diegas Mesija visiškai nesidomi derybas vedančių atstovų sie- 

kimais ir atskleidžia tiesiog neįtikėtiną planą su smulkiausiom 
detalėm: Prancūzijos, Ispanijos ir Jungtinių provincijų susijungę 
laivynai išlaipins savo karius Anglijoje ir žygiuos užimti Lon- 
dono, o paskui visos Didžiosios Britanijos. Vadovauti šiam žy- 
giui bus pavesta pačiam Spinolai! 

Rubensui toks planas — tai visų svajonių žlugimas. ,„Perne- 
lyg didelis katalikų uolumas ir neapykanta bendram priešui — 
Štai pagrindinės šio sumanymo priežastys“, — tvirtina Rubensas. 
Jis didžiai susikrimtęs, nors ir stengiasi tai nuslėpti. „Šiuo atve- 
ju, kaip ir visais kitais, reikia buti rar.'am ir pasikliauti ateiti- 
mi." Jis priverčiamas pasiųsti Žerbje dviprasmišką laišką. Viena 
vertus, praneša, kad donas Diegas Mesija „užtikrino Niderlan- 
dams Ispanijos ir Prancūzijos karalių paramą, ginant jų kraštą“. 
Antra vertus, tvirtina, kad „Jos didenybė infantė nė kiek ne- 
keičia savo pozicijų“, nes „užvis labiausiai trokšta, kad jos sū- 
nėnas Pilypas IV viešpatautų taikoje, ir visas pasaulis patirtų tą 
didįjį gėrį — pastovią taiką“. Taip pat ir Spinola „stengsis viską 
ko sėkmingiausiai įvykdyti, kad būtų įgyvendinti tokie kilnūs 
planai". 

Puikiai suprasdamas, kad susitarimas su anglais neįmanomas, 
Rubensas turi juos įtikinti, kad Ispanija, kaip ir visuomet, nori 
taikos. Ir čia neapsieina be kovos. Mėgina iškelti aikštėn pran- 
cūzų dviveidiškumą, kurie, nors ir būdami sąjungoje su Ispanija, 
toliau padeda Jungtinėms provincijoms. Jis taip karštai įtikinė- 
ja doną Diegą, kad tasai net patiki. Tačiau instrukcijų suvaržy- 
tas Ispanijos ministras bejėgis. Norėdamas išlieti savo jausmus, 
Rubensas siunčia Žerbje daugiau asmenišką laišką, kurį saugu- 
mo sumetimais parašo flamandiškai: „Prašau patikėti, kad darau, 
ką galėdamas, o mano valdovai nepaprastai susirūpinę šiais rei- 
kalais.“ Didžiausias viso to kaltininkas — Olivaresas, kuris, , pa- 
sidavęs nežabotiems geismams, nepaiso jokių argumentų“. 
„Aukščiausios Ispanijos tarybos dauguma palaikė mūsų nuomo- 
nę, bet Olivaresas savo atkaklumu visus patraukė į savo pusę.“ 
Apie doną Diegą Rubensas rašo: „Jam įtikinamai buvo atskleis- 
tas prancūzų dviveidiškumas, išskaičiuota visokeriopa Prancūzi- 
jos karaliaus parama Generaliniams štatams. Tokiu pat būdu jis 
norėtų sau laimėti ir Daniją! Dabar aiškiai matyti, kad šis ispa- 
nas šaiposi iš mūsų naivumo ir siekia mus sukiršinti su Anglijos 
karaliumi, be abejo, jis to ir pasieks. Infantės ir markizo Spino- 
Jos įsakymu, visa tai ne kartą labai įšsamiai papasakojau donui 

Diegui. Kalbėjau su juo labai nuoširdžiai ir atvirai. Manau, kad 
mano pastangos buvo šio to vertos, bet viskas jau iš anksto nu- 
spręsta, donas Diegas yra bejėgis ką nors pakeisti gautose iš Is- 
panijos instrukcijose. Dėl mūsų draugystės prašau manimi pati- 
kėti, jog niekur Jūsų neapgausiu. Priešingai, nuoširdžiai Jums 
pasakysiu, kad infantė ir markizas Spinola nemano nutraukti mū- 
sų derybų, kadangi jie įsitikinę, jog Prancūzijos ir Ispanijos su- 
tartys bus nevaisingos ir trumpalaikės. Todėl visi mąstantieji 
žmonės, tiek pasauliečiai, tiek dvasininkai, iš to tyčiojasi ir juo- 
kiasi. Bet kol visiškai neišryškės šios sutarties kvailybė, padėtis 
nė kiek nesikeis, todėl reikia apsišarvuoti kantrybe. Ateis me- 
tas, kai Olivaresas viską supras ir padarys iš to išvadas. Bet, 
deja, jau bus per vėlu!" 

„Kol kas reikia stengtis, kad gerai vyktų mūsų reikalai ir Jūs 
galėtumėt toliau palaikyti gerus hercogo Bekingemo ketinimus. 
Šiaip ar taip, čia nėra nieko blogo; juk mes negalime nei su- 
trukdyti kokių nors karinių veiksmų, nei jų užvilkinti, todėl 
mūsų elgesys negali kelti kokių nors įtarinėjimų. Bendrai pa- 
ėmus, aš nenorėčiau tuščiais pažadais ilgiau laikyti Jūsų toli 
nuo valdovo ir brangios žmonos. Iki šiol taip elgiausi geriausių 
norų skatinamas ir turėdamas tam įvairių priežasčių Savaime 
suprantama, ir toliau nenutrauksime ryšių ir stengsimės vienas 
kitą informuoti, kad tokiu būdu palaikytume mūsų valdovų ge- 
rus ketinimus ir nesitrauktume iš savo pozicijų. Pridedu laišką 
ir hercogui, kaip savo ir Jūsų pateisinimą. Kol kas nieko dau- 
giau negaliu padaryti ir su ramia sąžine atsiduodu dievo valiai.“ 

Tačiau praėjus vos porai savaičių nuo laiško parašymo, Ru- 
bensas pradeda puolimą. Jis pernelyg atkaklus, kad paleistų 
grobį. Markizui Spinolai praneša iš Žerbje gautas naujienas: 
Žerbje ketinąs atvykti į Briuselį dėl taikos derybų. Mat, Bekin- 
gemas bet kokia kaina norįs susitarti su Ispanija. Nesėkmingai 
mėgindamas padėti apgultai La Rošelės tvirtovei, hercogas Be- 
kingemas prie Il-de-Re buvo visiškai sutriuškintas. Šiame tragiš- 
kame žygyje, kuriam vadovavo pats hercogas, žuvo du trečda- 
liai karių. Veltui Žerbje tvirtina, kad „pasitraukimas, po kurio 
būna dar smarkesnis puolimas, — tai gudrybė, kurios griebdavęsi 
visi didieji karvedžiai". Pradėti karą iš naujo Bekingemas neturi 
jokių galimybių. Norėdamas apsiginti nuo puolimų šalies vidu- 
je, jis būtinai nori sudaryti taikos sutartį su Ispanija. Dėl karo 
su Ispanija, ir ypač dėl avantiūristinio žygio prieš Prancūziją 

labai nukentėjo Anglijos prekyba, kuri buvo suklestėjusi, įsi- 
gijus kolonijas Indijoje. Valstybės iždas apverktinoje padėtyje, 
valstybė priversta ieškoti ne itin švarių pajamų šaltinių. Žer- 
bje, kaip ištikimas hercogo tarnas, apie tai neužsimena. Pricšin- 
gai, praneša, kad „pradėta ruoštis žymiai svarbesnei ir atsakin- 
gesnei ekspedicijai, negu buvusioji". Spinola, kuris ketina ke- 
liauti į Ispaniją, praneša Rubensui, kad, atvykęs į Madridą, 
tučtuojau visas žinias perduosiąs karaliui. Spinola atsargus ir 
nenori deginti visų tiltų: prancūzai nelabai patikimi sąjunginin- 
kai, o jų pagalba Olandijai ne tušti žodžiai... 

Susirašinėdamas su Žerbje, Rubensas daug šilčiau atsiliepia 
apie angliškuosius bičiulius, nei apie ispaniškuosius savo valdo- 
vus, ir nuolat pabrėžia norįs likti geruose santykiuose su Bekin- 
gemu, tačiau laiškuose Pjerui Diupiuji jo tonas visiškai kitoks. 
Čia jau nekalbama apie „prancūzų dviveidiškumą“, priešingai, 
anglai smerkiami be jokių išlygų: „Sprendžiant iš anglų elgesio, 
jie netrukus senoje šv. Jurgio vėliavoje galės įrašyti tokį šūkį: 
„Dievo bičiuliai ir viso pasaulio priešai.“ Sužinojęs, kad Bekin- 
gemas ima vadovauti laivynui, Rubensas rašo: „Esu labai nuste- 
bęs, kad hercogas ryžosi palikti savo karalių ir nepanoro pati- 
kėti kitam, labiau patyrusiam generolui vadovauti šiam nemalo- 
niam ir labai neatsargiam sumanymui.“ Ir baigia visai aiškiai: 
„JO įžūlumas pasiekė tokią ribą, kad jis turi arba nugalėti, arba 
šlovingai žūti. Jeigu jis pralaimės ir liks gyvas, be abejo, taps 
likimo žaisliuku ir visuotinės pašaipos objektu." Sužinojęs apie 
anglų pralaimėjimą, rašo: „Jie geriausiai pasielgtų, jei ko grei- 
čiausiai grįžtų ginti savo židinių, užuot puldinėję svetimus; her- 
cogas Bekingemas dabar iš savo patirties žinos, kad karo tarnyba 
anaiptol ne tas pats, kas tarnyba karaliaus rūmuose!“ Ir džiau- 
giasi „krikščioniškiausiojo karaliaus pergale prieš anglus, kurie 
gėdingai išvyti iš Il-de-Re ir turi daug nuostolių". O prieš kele- 
tą savaičių Rubensas rašė tam pačiam Bekingemui: ,„Maldauju 
Jūsų didenybę būti ir toliau man maloningam ir patikėti, jog 
niekad jokia fortūnos užgaida arba rūstus likimas nepajėgs pa- 
keisti mano jausmų ir neužgesins mano troškimo nuolankiausiai 
tarnauti Jūsų didenybei pagal duotą priesaiką." 

Čia labai aiškus Rubenso dviveidiškumas. Ar tai reikėtų lai- 
kyti įgimtu klastingumu? Kažin! Jis visuomet tik mėgėjas, no- 
rintis karštai suvaidinti kokį nors vaidmenį politiniame gyveni- 
me. Atrodo, sau pavyzdžiu rinkosi profesionalus politikus. Dip- 

lomatas privalo mokėti slėpt savo žaidimą. Rubensas šio meno 
mokosi įvairiausiais būdais, tačiau ne visada jam tas pavyksta. 
Laiškuose anglams korespondentams jam pritrūksta ramybės ir 
ištvermės. Kartais leidžiasi į per daug ankstyvus komentarus. 
Blaškosi nuo vienos temos prie kitos, ir tai išduoda jo nepaty- 
rimą. Su Pjeru Diupiuji jis jaučiasi Žymiai laisviau. Tiesą sa- 
kant, šis istoriografas nėra jo bičiulis. Tai tik pažįstamas, su ku- 
riuo naudinga palaikyti ryšius, nes šis puikus bibliotekininkas 
gerai Žino visas rūmų paskalas ir turi didelį Liudviko XIII pasi- 
tikėjimą. Taip pat moka moksliškai pašnekėti įvairiausiomis te- 
momis, todėl Rubensui, laikančiam save humanistu, labai patin- 
ka susirašinėti su tokiais žmonėmis. Diupiuji taip pat nori akty- 
viai dalyvauti politinėje veikloje, todėl Rubensas rašo jam labai 
santūrius laiškus, kuriuose praneša visokias naujienas: apie kar- 
dinolo nuotaiką, apie projektą antrojo kanalo iki Herentalio, 
apie nuskendusius per audrą laivus, apie Spinolos ketinimą ves- 
ti ir kitas dienos aktualijas. 

Kai kada laiškų tonas būna irzlus. Rubensas rašo apie monar- 
chų bankrotą: „Jie ne tiktai skęsta skolose, kadangi išnaudojo 
visus pajamų šaltinius, bet jiems labai sunku rasti naujų, lei- 
džiančių laisviau atsikvėpti ir nors truputį pratęsti savo kredi- 
tus!“ O dėl „„gražbyliavimo, kuriuo švaistosi mūsų rūmai, tai 
jis skiriamas liaudžiai, ne mums“. Ir toliau: „Tenka pridurti, 
kad visi monarchai labai blogai tvarko savo ekonomiką, ir jų 
reikalai taip pašliję, kad baisiai bus sunku juos sutvarkyti.“ Ir 
baigdamas: „O aš tik vieno tenorėčiau, kad visame pasaulyje bū- 
tų taika, ir mes gyventume aukso amžiuje, o ne geležies." 

Kartais, nors gana retai, Rubensas . prabyla atviriau: „Jeigu 
išpuikę ispanai galėtų bent kiek klausyti proto balso, be abejo, 
atsirastų būdų Europai sutaikinti, nes iš visų pusių girdisi taikos 
šauksmas." Turbūt pernelyg ilgo laukimo suerzintas šis ispanų 
tarpininkas įtūžęs rašo: „Visi jau taip iškankinti ne tiek tarpu- 
savio kivirčų, kiek nuolatinių sunkumų, susidarančių dėl Ispa- 
nijos kaltės. Ji ne tiktai neteikia pakankamos paramos baisiam 
skurdui palengvinti, bet dar mus niekina pikti, kvaili ar nega- 
lintys kitaip elgtis jos ministrai." 

Tačiau Rubensas turi darbą, galintį jį paguosti po nusivyli- 
mų diplomatinėje veikloje. Erchercogienė užsakė penkiolika 
kartonų kilimams basųjų karmelitų vienuolynui Madride. Jų te- 
ma „Eucharistijos triumfas“ leidžia dailininkui žongliruoti sim- 

boliais ir alegorijomis. Jo kompozicijos temperamentingos, di- 
namiškos ir paprastam Žmogui visai nesuprantamos. 

Pradėjo jis ir seriją eskizų Henriko IV galerijai. Jir labai pui- 
kūs: „Mūšis prie Ivri“, „Paryžiaus paėmimas“. „Henriko IV at- 
vykimas į Paryžių“, „Ilenrikas IV iš liaudies rankų gauna 
skeptrą“, „Henrikas IV ir Marija Mediči". Iš viso dvidešimt ke- 
turi. Henriko IV gyvenimas — ištisa žygdarbių virtinė, o juk to- 
kios temos kaip tik atitinka tapytojo temperamentą. Jis tapo ir 
Spinolos portretą ir labai gailisi, kad šis išvažiuoja Ispanijon. Su 
šiuo lanksčiu genujiečiu visada būdavo lengviau susitarti, negu 
su pasipūtėliais ispanais, kurie apsupę infiantę. Be to, Rubensas 
turi savo mėgstamas knygas ir antverpeniečių bičiulių: Baltaza- 
rą Moretų, Nikolą Rokoksą, van der Gestą ir Gevartijų. 

Pastarasis yra žymi asmenybė. Baigęs studijas garsiajame Lu- 
veno trijų kalbų koledže ir ilgai išgyvenęs Olandijoje ir Pran- 
cūzijoje, dabar Antverpene turi aukštas miesto sekretoriaus pa- 
reigas. Šis žinomas pareigūnas yra kartu filologas ir lotynų po- 
etas. Išleidęs Stacijaus poeziją, pelnė literatūros mokslininko 
šlovę. Būdamas Paryžiuje, susidraugavo su Peiresku, ir per jį 
šis įžymus humanistas susipažino su Rubensu. Gevartijaus port- 
retas — tai puikus kūrinys, kuriame labai vykusiai pavaizduoti 
aristokratiški jo bruožai. Šiame kūrinyje Rubensas nepanaudo- 
jo, kaip visuomet, dekoratyvinių elementų. Visas dėmesys su- 
telktas į subtilų mokslininko veidą. Žvilgsnį traukia ne baltas 
žabo, bet šviesi veido oda ir ypač skvarbus išmintingas žvilgs- 
nis. Turbūt Rubensui retai kada pasitaikydavo toks įdomus mo- 
delis. Gal nemaža reikšmės turėjo ir nuoširdi draugystė, nes 
Gevartijų jis pavadino „geriausiu savo bičiuliu ir mūzų bičiu- 
liu“ ir kaip tik jį išsirinko savo sūnaus Alberto auklėtoju. 

Susirašinėjimas su Pjeru Diupiuji nenutrūksta Bičiuliai apta- 
ria politinius įvykius ir perskaitytas knygas. Juos domina ir La 
Rošelės tvirtovės apsiaustis. Bet sužinojęs, kad Spinola, vykda- 
mas per Prancūziją, gavo audienciją pas Liudviką XIII, Ruben- 
sas neištveria ir, pamiršęs abejingą stilių, sušunka: „Iš tiesų, 
nenoromis susimąstai dėl žemiškųjų reikalų nepastovumo, kai 
matai, kad Spinola, vadovavęs Bredos apgulimui, Spinola, kurį 
taip įnirtingai stengėsi įveikti Prancūzijos ir Anglijos karaliai, 
labai panašiomis aplinkybėmis daro vizitą Prancūzijos karaliui ir 
tasai priima jį lyg savo bičiulį ir klausosi jo patarimo, kaip nu- 

faminti maištaujančius pavaldinius ir Anglijos karalių, dabar 
tapusį Prancūzijos priešu." 

Po penkiolikos dienų rašo jau ramesniu tonu: „Esu laimingas, 
kad markizas, išvykdamas iš Prancūzijos karaliaus rūmų, pareiš- 
kė, jog jis patenkintas vizitu. Iš tiesų jis vertas, kad jį priimtų 
kaip džentelmeną. Galiu tai paliudyti, nes man teko kasdien su 
juo bendrauti. Tai įžvalgiausias ir protingiausias žmogus iš vi- 
sų, kuriuos man teko pažinti. Jis labai santūrus ir nešnekus, kai 
eina kalba apie jo planus, ir ne todėl, kad neturėtų savo nuo- 
monės,— jis tik bijo pasakyti kokį žodį per daug. Jo drąsa vi- 
siems žinoma, todėl aš apie ją nekalbėsiu. Iš pradžių jo, kaip 
italo ir genujiečio, vengiau, bet įsitikinau, kad jis visuomet 10- 
jalus, vertas pasitikėjimo ir nuoširdus." Sužinojęs, kad Spinola 
neaplankė Mediči galerijos, Rubensas nė kiek nenustebo, nes 
„Šis narsus karvedys apie tapybą nusimano tiek pat, kaip pa- 
prastas nešikas“. Užtat jo žentas, markizas de Leganjesas, yra 
„Vienas geriausių pasaulyje meno žinovų“. 

Kai Danijos atstovas Hagoje Josijas Vosbergenas aplanko Ru- 
bensą, šis naudojasi proga prašyti infantę įgaliojimų deryboms 
su danu vesti. Jis vėl pasiilgęs veiklos. Lydi Vosbergeną į Briu- 
selį, kad šis išdėstytų infantei savo ketinimus. Kalba eina vis 
apie tą pačią sunkiai pasiekiamą taiką, kurios derybose Ruben- 
sas nori žūt būt dalyvauti. Šių pastangų rezultatai buvo visai 
nežymūs. Infantė liepė Rubensui susitarti su Spinola, esančiu 
Madride. Rubensas kimba į šį pasiūlymą, tačiau Josijas Vosber- 
genas neturi jokių įgaliojimų, ir ispanai nelabai paiso jo pasiū- 
lymų. Bet tai ne tiek svarbu! Rubensas skuba apie tai intormuo- 
ti savo korespondentą. Pakanka Rubensui aptikti Spinolos 
atsakyme sakinį: „Visiškai tikra, kad Ispanija pasirengusi taiky- 
tis su kariaujančiomis šalimis“, ir jis tuoj čia įžvelgia užuomi- 
ną apie naują politikos kryptį ir skuba tai pranešti Bekingemui. 

Žerbje, susirašinėdamas su Rubensu, nuolat pabrėžia: nors 
Ispanija neatsakė į Anglijos pasiūlymus, Anglija, kaip ir pirma, 
pasirengusi tartis. Rubensas vėl kreipiasi į Spinolą, ragindamas 
veikti. Netgi pritaria kai kokioms pretenzijoms, kurias Žerbje 
kelia Ispanijai. Tačiau ne viską pasako, ką galvoja. Su Pjeru 
Diupiuji jis žymiai atviresnis; jam atrodo, kad „Spinola nesuge- 
bės įveikti įgimtų ispanų ydų — abejingumo ir tingumo,— ku- 
rias ši tauta visomis išgalėmis stengiasi ne tiktai išlaikyti, bet ir 
didinti". O Spinolai rašyto laiško pabaigoje primygtinai reika- 

lauja, kad derybos, jeigu jos bus pradėtos, būtų vedamos įga- 
liotų atstovų, kuriems nereikėtų „kiekvieną kartą kreiptis į 
Ispaniją įsakymų ar instrukcijų“. Norėtų, kad infantė galėtų „ly- 
giomis teisėmis vesti derybas su Didžiosios Britanijos karalium“". 
tai. Pilypas IV pareikalauja, kad infantė persiųstų jam visus 
Rubenso laiškus, liečiančius šį klausimą. Tapytojas triumfuoja: 
niekas nesupras šių laiškų, kurie iš dalies užšifruoti, o iš dalies 
parašyti flamandiškai. Privatūs reikalai juose susipynę su visuo- 
meniniais. Reikia rasti žmogų, kuriam galima būtų juos patikė- 
ti. Bet gal karalius panorės, kad juos atvežtų pats Rubensas?.. 
Karalius tariasi su Valstybės taryba. Taryba apie tapytoją atsi- 
liepia palankiai, karalius irgi neprieštarauja. „„Tačiau,— prirašo 
karalius savo ranka,— nereikia Rubenso versti, tegu pats nu- 
sprendžia, ar tokia kelionė jam bus įdomi.“ Negalima sakyti, 
kad tai malonus pakvietimas, bet tiek to! Rubensas pasiekė savo 
tikslą, tai užvis svarbiausia. Gal jis tikisi padėti Spinolai, kuris 
vis dar tebėra Madride? Veiklusis Rubensas įsitikinęs, jog mar- 
kizas „sutelks visą savo talentą ir gerą valią letarge sukausty- 
tam Ispanijos karaliui ir jo ministrams išjudinti, kad pagaliau 
jie praregėtų ir padarytų galą didžiajai Europos nelaimei“. In- 
fantė ir Spinola — tai vieninteliai išmaningi valdovai. Tačiau 
visi kiti... „Šiuo metu Europos reikalai labai supainioti, ir ne- 
nuostabu, nes jie netikusių ar neišmanančių žmonių rankose.“ 

Ir dar paskutinis laiškas Pjerui Diupiuji: „Dabar esame pu- 
siaukelėje tarp taikos ir karo, kęsdami su juo susijusias nelai- 
mes ir kančias ir nesinaudodami jokiomis taikos malonėmis. 
Antverpenas vis labiau grimzta į skurdą; eikvoja savo kapita- 
lus, iš prekybos, kuri dar būtų galėjusi jį palaikyti, nieko ne- 
beliko.“ Pranešęs daugelį kitų naujienų, rašo: „Bijau, kad mūsų 
susirašinėjimas keletui mėnesių gali nutrūkti. Mat, vykstu į di- 
delę kelionę. Bet kadangi mūsuose niekuo negalima būti tikram 
iki paskutinės akimirkos, aš dar parašysiu Jūsų šviesybei prieš 
išvažiuodamas ir, kad Jūsų šviesybei netektų tuščiai rašyti, pra- 
nešiu, jeigu ten mane sulaikys arba dėl ko nors negalėsiu su- 
grižti." 

XI 


EUROPOS ŠACHMATŲ LENTA 
1628 — 1630 


Lyg žaibas Rubensas pralėkė per Prancūziją. Tik 
nežymiai nukrypo nuo kelio — pasuko pro La Rošelės tvirtovę. 
Jau visus metus šis didvyriškas miestas priešinasi Žiauriai ap- 
siausčiai, tačiau, atrodo, netoli pabaiga. Rišelje įsakymu, pavasa- 
ri upėje supilta užtvanka, nuo to laiko miestas atkirstas nuo jū- 
ros. Du kartus anglai bandė padėti miestui, tačiau pastangos 
nuėjo niekais. Badas veikiausiai dar labiau sustiprins tvirtovės 
gynėjų atkaklumą. Laiške savo bičiuliui Peireskui Rubensas 
praneša, kad jis šią apsiaustį laiko „nuostabą keliančiu reginiu“. 
Tačiau po poros mėnesių, kai Pjeras Diupiuji atsiunčia jam epi- 
cramą, liaupsinančią šį herojišką karo žygį, Rubensas griežtai 
parašo: ,„Turėkime viltį, kad netrukus autorius savo talentą ga- 
lės skirti žymiai svarbesniam įvykiui pašlovinti, o tas įvykis bus 
toji diena, kai vidaus karo pergalių šlovė išblės, palyginus ją 
su pergale prieš išorės priešą.“ 

Štai Rubensas Madride. Jau praėjo dvidešimt penkeri metal, 
kai jis pirmą kartą buvo Ispanijoje. Kaip viskas pasikeitė! Tuo- 
met karalius dar buvo jaunas, o hercogas Lerma — visagalis jo 
ministras. Pilypas III mirė 1621 metais. Jo sūnui Pilypui IV dabar 
dvidešimt treji metai. Gamta dosniai apdovanojo šį karūnuotąjį 
nepaprastomis kūno ir dvasios ypatybėmis. Jis puikus raitelis, 
varžybose pirmas imtynininkas. Kaip puikus šaulys, medžioklę 
laiko mėgstamiausia pramoga ir stebina visus savo vikrumu. Tu- 
ri aštrų protą, nemažus lingvistinius gabumus, potraukį istori- 
jai. Jį domina ir meno pasaulis. Dievina tapybą ir ne vien tik 
kaip mėgėjas, — jis pats piešia ir tapo. Žavisi teatru, bet ir čia 
nėra tik pasyvus žiūrovas. Turėdamas devynerius metus, jau 
vaidino vienoje komedijoje. Ir dabar jam niekas neteikia tokio 
malonumo, kaip pasirodymas improvizuotuose vaidinimuose, 
kurie dažnai vyksta karalienės rūmuosę, 

Ispanų literatūrai tuo metu klestėjimo laikotarpis. Beveik 
kiekvienas rašytojas yra ir dramaturgas. Servantesas jau miręs, 
bet senis padūkėlis Lope de Vega nepralenkiamas savo kūrybo- 
je; jo komedijos skaičiuojamos šimtais. Prisidengęs Tirso de Mo- 
linos slapyvardžiu, vienas dvasininkas ką tik parašė „Sevilijos 
suvedžiotoją“, sukurdamas nemirtingą Don Žuano paveikslą. 
Alarkonas ir Kalderonas dideli poetai. Karaliaus rūmuose šam- 
beliono ir pašalpų dalintojo pareigas eina Gongora, kurį jo ta- 
lento gerbėjai vadina „Andalūzijos Pindaru" arba „ispaniškuo- 
ju Homeru”. Šis prašmatnaus, bet mažai suprantamo stiliaus kū- 
rėjas turi daug priešų, kurie negailestingai iš jo šaiposi. Ypač 
žymus daug rašantis gabus autorius Kevedas, kurį karalius pa- 
skyrė savo sekretorium. 

Visi šlovina Pilypo IV malonų charakterį. Dar nebuvo Ispani- 
joje tokio valdovo, kuris taip pagarbiai elgtųsi su savo valdi- 
niais. Jis švelniai myli savo seseris. Yra geras katalikas, tačiau 
ne toks šventeiva, kaip tėvas, ir ne toks negailestingas Žžiauruo- 
lis, kaip senelis. Nors iš pažiūros atrodo gležnas kaip mergaitė, 
tačiau nuostabiai moka valdytis. Jis žiūri į žmones ramiu didelių 
mėlynų akių žvilgsniu. Jo niekas nėra matęs supykusio, tačiau 
nelabai dažnai ir juokiasi. Veidas labai baltas, plaukai šviesūs. 
aukšta kakta, putlios lūpos ir atsikišęs Habsburgų smakras. 

Karaliavimo pradžioje jis norėjo viską tvarkyti pats ir spręsti 
valstybinius reikalus. Tačiau, būdamas silpnos valios, greit šito 
atsisako ir su dideliu malonumu vaidina karalių, viską spręsti 
palikdamas kitiems. Visi jį vadina ‚ceremonialo karaliumi“. Ki- 
ta ir dar didesnė jo silpnybė — moterys. Nesuskaičiuojami ka- 
raliaus meiliški nuotykiai, o nesantuokinių vaikų vis daugėja. 
Gerai pažįstantis savo valdovą, Olivaresas puikiai atlieka pa- 
siuntinio ir sąvadautojo vaidmenį, kad tik turėtų laisvas rankas 
valstybės reikalams. 

Šis „grafas hercogas“ labai įdomi asmenybė. Pradžioje numa- 
tytas dvasiškam luomui, donas Gasparas Gusmanas, gralas Oli- 
varesas, O paskui hercogas de San Lukaras, savo didžiąją karje- 
rą pradėjo po buvusio karaliaus mirties. Prieš keletą metų her- 
cogas Lerma jį buvo pasikvietęs į Madridą ir paskyręs jaunajam 
sosto įpėdiniui Pilypui rūmų draugu. Tačiau netrukus Lerma 
pastebėjo, kad, vertindamas savo proteguojamąjį, apsiriko. Nuo 
tada veltui stengėsi juo atsikratyti. Olivaresas sugebėjo iki galo 
pasinaudoti savo padėtimi, kai į sostą atsisėdo šešiolikos metų 

tesulaukęs jaunasis jo valdovas. Nors Pilypas IV buvo pareiškęs 
neturėsiąs jokio favorito; Olivaresas be didelių pastangų netru- 
kus gauna neribotą valdžią. Bijodamas karalienės Elžbietos Bur- 
bonietės įtakos, jis įperša „pirmąja freilina“ seną, irzlią ir bjau- 
rią savo žmoną, kurios uždavinys šnipinėti Henriko IV dukrą. 
Dideli garbėtroškos, kaip Olivaresas, beveik instinktyviai nu- 
jaučia, iš kur jiems gresia pavojus. Todėl jis nepasitiki Žaviąja 
karaliene, apie kurią Kalderonas rašė: | 


La mas bella, 
la mas pura, mas fragrante 
flor, la flor de lis, la reina 
de las flores.! 


Jam gana sėkmingai pavyksta ją nuteikti prieš karalių Pily- 
pą. Savo valdovui jis įteigia mintį, jog pats dirba dieną naktį. 
Iš tikrųjų jis labai apsikrovęs darbais. Nuolat paskendęs popie- 
riuose, viską turintis galvoje, jis šiam tingiam monarchui pasi- 
daro nepakeičiamas. (Gyvena asketiškai ir garsėja kaip 
nepaperkamas žmogus. Jis tvirtina, kad bet kuris arklininkas už 
jį laimingesnis. Nusižeminęs prieš karalių, kuris jį guodžia, kai 
šis dedasi susikrimtęs, su kitais jis išdidus ir įžūlus. Per trumpą 
laiką tampa visų nekenčiamas. Apie jį kuriama nesuskaičiuo- 
jama daugybė pamfletų. Žmonės atvirai trokšta jo mirties ir net 
paties karaliaus mirties, kad tik išsivaduotų nuo nekenčiamo 
ministro. 

Rubenso atvykimas sudomina visus prie karaliaus rūmų akre- 
dituotus diplomatus. Tapytojas dažnai susitinka su Olivaresu. Ką 
tai galėtų reikšti? Pasakojama, kad šis flamandas — artimas pa- 
ties Bekingemo draugas. Esą, jis tik grįžęs iš Anglijos, tai gal 
atvyko derėtis dėl paliaubų su Olandija, o gal dėl taikos su 
Anglija. Tuo tarpu Rubensas pakviečiamas į Valstybės tarybos 
posėdį. Taryba nusprendžia ir toliau deretis su Anglija. Pirmieji 
rezultatai geri, tačiau staiga pasiekia sensacinga Žinia: nužudy- 
tas Bekingemas! Koks dabar bus derybų likimas? Kitas Bekin- 
gemo pasiuntinys Endimionas Porteris pačiu laiku praneša, kad 
diplomatiniai žygiai buvo pradėti paties karaliaus pritarimu. Tą 
patį patvirtina Briuselis. Tuo metu pasiduoda La Rošelės tvirto- 
vė, ir vėl pasidaro aktualus Anglijos ir Prancūzijos taikos klau- 


—— —— 


! Gražiausia, tyriausia, kvapniausia gėlė lelija, gėlių karalienė (isp.). 

simas. Tarpininkauti imasi venecijiečiai. Dabar Ispanijos eilė 
atremti smūgį! Londone bandoma perprasti valstybės sekreto- 
riaus Kotingtono ir vyriausio iždininko Vestono sumanymus. 
Kotingtonas daro užuominą, kad netrukus ketinąs vykti į Mad- 
ridą... Reikia apsišarvuoti kantrybe. 

Rubensas be darbo negali būti. Visuomet randa ką veikti. Ar- 
gi jam tapyba ne tas pats, kaip kitiems oras? Madrido rūmai — 
tapytojo išsvajota aplinka. Karalius menu labiau domisi, nei po- 
litika. Turi puikias paveikslų kolekcijas. Rubensas nustemba, 
kad karaliaus rūmų dailininku dirba vos dvidešimt devynerių 
metų talentingas kolega. Tai Velaskesas. Flamandų tapytojas 
mėgsta su juo pasikalbėti ir duoti jam patarimus. 

Donas Diegas Velaskesas de Silva gimė Sevilijoje, mokėsi pas 
Ererą Vyresnįjį ir pas Pačeką, kurio duktė už jo ištekėjo. Bet 
daugiausia įtakos jam turėjo Ribera. 1623 metais, įtakingų glo- 
bėjų dėka, o labiausiai dėl to, kad nutapė didelį ir gražų raito 
Pilypo IV portretą, jis tampa karaliaus rūmų dailininku. Velas- 
keso dirbtuvė yra pačioje pilyje, ir karalius dirbtuvėje turi savo 
krėslą, nes mėgsta pasikalbėti su savo dailininku ir ypač žiūrėti, 
kaip jis dirba. Būdamas Sevilijoje, dailininkas tapė religines ar 
buitines scenas, tarnaudamas karaliaus rūmuose, daugiausia turi 
tapyti portretus. Svarbiausios karaliaus rūmų asmenybės: Oli- 
varesas, karalius, visų pirma pats karalius, kurio veidas niekada 
nesikeičia — toks siauras pasaulėlis nuo šiol riboja dailininko 
horizontą. Iš artimų jam darbo draugų, galima sakyti, nieko 
negali išmokti. Nė vienas iš jų nepajėgė suprasti neseniai mi- 
rusio genialaus Domeniko Teotokopulo, vadinamo El Greku, 
dailininko, kuris taip pailgindavo tapomas figūras, „kad jos 
būdavo panašios į dangiškus kūnus, iš tolo tie šviesuliai mums 
atrodo milžiniški, nors iš tiesų yra maži". 

Turtingose karaliaus kolekcijose vyrauja svetimšalių dailinin- 
kų kūriniai. Galima įsivaizduoti, kokį įspūdį „(Velaskesui padarė 
atvykęs Rubensas, tuomet buvęs jau šlovės viršūnėje. Pirmą 
sykį donas Diegas sutiko gyvą žymų dailininką. Šis flamandų 
mokyklos kūrėjas gerai pažįsta Italiją, kurioje išgyveno aštuo- 
nerius metus. Iki jo Flandrijos, kaip ir Ispanijos dailininkai sky- 
rėsi formų statiškumu. Rubensas juos išmokė, kaip reikia pagy- 
vinti vaizduojamą objektą, švelninant kontūrus ir apgaubiant 
juos švelnia šviesa. Atvykęs į Madridą, didysis antverpenietis 
pradeda savo tapysena su dideliu užsidegimu kopijuoti keletą 

mėgstamo Ticiano kūrinių, tuo įrodydamas, kad nepamiršo gar- 
saus Venecijos burtininko. Velaskesui įdomu pasiklausyti šio 
flamando samprotavimų apie stilių. Juk jis taip skiriasi nuo is- 
panų tapytojų! Jame tarsi susilieja Renesansas ir Kontrreforma- 
cija. Jam patinka stambių formų puošnumas, turtingi apdarai. 
Jis meistriškai vaizduoja taurų nuogumą, kurio veltui ieškotum 
ispanų tapyboje. Iš visų šių elementų kuria sodrių spalvų, tem- 
peramentingus, aistrų kupinus paveikslus, stebinančius savo 
užmoju. 

Visiškai suprantama, kad prieš tokią asmenybę Velaskesas 
jautėsi nedrąsiai, ir tikriausiai ši nedrąsa,— kaip tvirtina Pače- 
kas, — turėjo ir šiek tiek kartėlio. Juk Velaskesas — karaliaus 
tapytojas ir jam priklauso teisė tapyti valdovą. Tuo tarpu vos 
tik pasirodęs Rubensas tučtuojau tapo Pilypo IV, karalienės ir 
karališkosios šeimos portretus... Visi jam pataikauja. Visi žavi- 
si, kaip nuostabiai lengvai jis dirba, stulbinančiu jo stilium — 
portretuose neramų dangų jis užpildo ereliais, nuogomis moterų 
figūromis, vainikais ir palmėmis. 

Kokie atrodo sustingę tapytojų Pantochos de la Kruso, Alonso 
Sančeso Koeljo, Bartolomėjo Gonsaleso ir net Surbarano ir Ve- 
laskeso paveikslai, palyginus su dinamiškais ir džiaugsmu al- 
suojančiais Rubenso portretais. Jie nepasižymi pernelyg dideliu 
išraiškingumu, tačiau juose yra kažkas naujo, kas atitinka rūmų 
atmosferą, kur karalius labiau domisi teatru ir medžiokle, nei 
politika. Velasl:esas ir toliau gali sau tapyti darnius, simetriš- 
kus portretus, kurių psichologinės tiesos niekada nepasieks Ru- 
bensas, tačiau sėkmė vis vien lydi atvykėlį iš svetimo krašto. 
Niekada nepamirštantis savo reikalų, Rubensas dėl visa ko pasi- 
ėmė iš Antverpeno aštuonias drobes — dabar jos papildys ka- 
raliaus kolekciją. Nors retkarčiais podagros priepuoliai jį 
prikausto prie lovos, jis visuomet kupinas energijos. Jį dažnai 
aplanko karalius. Svečio iš Flandrijos lankymas jam teikia ma- 
lonumą. 

Netrukus išsisklaido bet kokie įtarumo pėdsakai, kurie buvo 
pradžioje, atvykus šiam miestiečiui vesti derybų bajoriškosios 
Ispanijos vardu. Karalius net laiko tapytoją savo bičiuliu. Argi 
tenka tuo stebėtis? Rubensas visuomet mokėjo įtikti šio pasaulio 
didžiūnams. Tačiau, būdamas apsukrus rūmininkas, išlaiko blai- 
vų protą, perpranta karalių, ir jo sprendimas gana rūstus: „Man 
gaila karaliaus. Gamta jį apdovanojo puikiomis kūno ir dvasios 

savybėmis, kuo aš įsitikinau kasdien su juo susitikdamas, ir 
jeigu jis labiau pasitikėtų savimi ir mažiau kliautųsi savo mi- 
nistrais, drąsiai galėtų priešintis visokioms likimo išdaigoms. O 
dabar tenka atsiteisti už savo patiklumą ir kitų daromas kvai- 
lystes. Jį supa neapykanta, kurios jis nenusipelnė." 

1629 metų balandžio mėnesį pasiekia teigiama žinia: Anglija 
nori siųsti į Madridą ambasadorių su sąlyga, jei ispanai iš savo 
pusės padarys tą patį. Šiam vaidmeniui parenkamas Rubensas. 
Ar tai buvo karaliaus malonės įrodymas, ar Olivareso pastangos 
atsikratyti žmogumi, kuris galėjo turėti pernelyg didelės įtakos 
karaliui? Galbūt tai lėmė abi priežastys iš karto. Viena tiktai 
tikra: Rubensas pripažintas tinkamu imtis tokios sunkios misi- 
jos. Olivaresas ragina ko greičiau vykti. Kad Rubensas nebūtų 
palaikytas diplomatu mėgėju, karalius jį paskiria Ispanijos Ni- 
derlandų Slaptosios tarybos sekretoriumi. 

Rubensas palieka Madridą. Neturi pagrindo būti nepatenkin- 
tas: jam pavesta oficiali misija, nors ir trumpai būdamas rū- 
muose, nutapė keturiasdešimt drobių, tarp jų nemažai karaliaus 
ir karališkosios šeimos portretų, jam buvo leidžiama, kiek tik 
norėjo, kopijuoti mėgstamąjį Ticianą, o priedo dar ant piršto 
žėri deimantais papuoštas žiedas, kurį prieš išvykstant jam pa- 
dovanojo karalius. Per Prancūziją vėl pervažiuoja paskubomis. 
Gegužės tryliktą jau atvyksta į Briuselį. Infantė jį maldauja, kad 
nedelsdamas leistųsi kelionėn, nes nauji įvykiai sukomplikavo 
padėtį: Anglijos karalius, užsigavęs dėl nuolatinių Ispanijos iš- 
sisukinėjimų, nori sudaryti taiką su Prancūzija. Rubensas trum- 
pam sustoja Antverpene, iš kur kartu su savo svainiu Janu 
Brantu leidžiasi į tolimesnę kelionę. Diunkerke įlipa į anglų lai- 
vą ir birželio 5 dieną jau atvyksta į Londoną. 

Tučtuojau nukreipiamas į Grinvičą ir patenka pas Anglijos 
karalių. Karolis I — patrauklios išvaizdos, didingo stoto ir san- 
tūrių manierų žmogus. Pasikliaudamas savo prerogatyvomis, at- 
virai kovoja su parlamentu. Ši padėtis ypač pablogėjo pastarai- 
siais metais. Daug čia prisidėjo nelemta Bekingemo politika. Ta- 
čiau net patys rimčiausi kaltinimai, keliami šiam ministrui, 
nepajėgtų susilpninti karaliaus prieraišumo jam ir ištikimos 
draugystės. Nors Karolis I protestantas, jis įtarinėjamas prie- 
lankumu katalikams, nes nepritaria puritonų reikalavimams 
imtis griežtų priemonių pricš popiežiaus šalininkus. Jo žmona 
Ienrieta Prancūzietė, kurią jis labai myli, katalikė, ir tai dar la- 

biau kursto įtarinėjimus. Karalius blaivaus proto žmogus, tačiau 
jis pasirodė neįžvalgus ir silpnavalis, pernelyg atlaidžiai vertin- 
damas suktus ir dažnai netaktiškus Bekingemo veiksmus. Nu- 
mylėtinio nužudymas suteikė jam daug sielvarto. Tačiau iš to 
fakto jis padarė atitinkamą išvadą: nuo šiol valdys pats, o mi- 
nistrai bus tik jo tarnai. 

Rubensas išdėsto karaliui Ispanijos požiūrį. Karolis I pareiš- 
kia nuoširdžiai trokštąs sudaryti taiką su Ispanija, tačiau griež- 
tai atmeta pasiūlymą prieš tai sudaryti paliaubų sutartį. Be to, 
Ispanija privalanti padaryti nuolaidų Pfalce. Derybų pradžia 
nežada nieko gero, nes sunku patikėti, kad Madridas priimtų 
tokias sąlygas. Be to, Rubensas dar sužino, kad paruoštas Angli- 
jos ir Prancūzijos puolamojo pobūdžio sutarties projektas. Lon- 
done jau laukiama Prancūzijos ambasadoriaus, įgalioto tartis 
šiuo klausimu. Karalius Rubensui pažada, kad, vykstant dery- 
boms su Ispanija, su kitomis šalimis nebus daroma jokių sutar- 
čių. Tai jau šiokie tokie pasiekimai, tačiau nelabai dideli, ka- 
dangi Ričardas Vestonas ir Frensis Kotingtonas, du svarbūs 
Anglijos politiniai veikėjai, įspėja tapytoją, kad karalius per 
daug paskubėjo su pažadais ir ministrų taryba gali jų nepripa- 
žinti. Susirūpinęs Rubensas prašo karalių raštiškų garantijų. Jas 
gauna, bet jos taip neaiškiai išdėstytos, jog, atrodo, daugiau 
nieko nepavyks pasiekti. Nors karalius ir kiti įtakingi asmenys, 
kaip Vestonas ir Kotingtonas, jį priima draugiškai, tačiau prieš 
jį nusistatę frankolilai, taip pat Venecijos ir Olandijos pasiun- 
tiniai. 

Rubensas jaučia, kad jo misija jau iš anksto pasmerkta su- 
žlugti. Jis prašo infantę leisti jam grįžti į tėvynę. Tuščios pa- 
stangos. Jis privalo likti vietoje. Jo padėtis nelengva. Į Londoną 
atvyksta Prancūzijos pasiuntinys Šatonefas, ir tada prancūzų 
šalininkai dar labiau sutelkia pastangas sužlugdyti Ispanijos de- 
legato ketinimus. Šatonefas net siūlo užimti Pfalcą. Tarpusavy 
grumiasi katalikiškosios karališkosios didenybės ir krikščioniš- 
kiausiosios karališkosios didenybės atstovai, varžydamiesi dėl 
eretiškosios Anglijos! Beje, Prancūzijos karalius savo šalyje per- 
sekioja hugenotus, palaikydamas Olandijos protestantus, tuo 
tarpu Pilypas IV, nenorėdamas tartis su Generaliniais štatais dėl 
religinių nesutarimų, finansiškai remia Subizą, prancūzų huge- 
notų vadą. Nieko nepadarysi — politika... Tik šviesiausioji in- 

fantė, nuoširdi ir didžiai dievobaiminga katalikė, šiame žaidimė 
nieko nesupranta. 

Prancūzijos pasiuntinys į pagalbą pasitelkia savo sąjunginin- 
kus — popiežių, Venecijos respubliką, Mantujos hercogą ir Sa- 
vojos hercogą. Be to, už šio žmogaus dar ryškėja iš visų grės- 
mingiausia aukšto liekno žmogaus figūra subtiliais ir liguistais 
veido bruožais. Tai kardinolas Rišelje. Visi žino, kad tikrasis 
Prancūzijos valdovas — tai jis. Pats apie save sako, kad „bu- 
džiu, kai karalius miega“. Ir tai sakoma ne tik perkeltine pras- 
me — didesnę nakties dalį jis iš tiesų skiria darbui. Jis palaužė 
bajorų pasipriešinimą ir įveikė hugenotus. Nesunkiai suseka są- 
mokslus ir užgniaužia intrigas, kurias pina gausūs jo priešai. La- 
bai apsukriai vairuoja Liudviką XIII, šį silpną, bailų, bet kartu ir 
energingą žmogų. Jo veikimo būdas labai paprastas, apie tai 
pats sukūrė aforizmą: „Ne tiek pavojinga veikti kaip valdovui, 
kiek reikšti savo nuomonę kaip nedera pavaldiniui.“ Todėl Ri- 
šelje tarnauja savo karaliui, bet taip, kad nenukentėtų jo pla- 
nai. Jo tikslas suvaržyti Ispaniją ir susilpninti imperatoriaus val- 
džią. Jis pasisavino Henriko IV idėją: sunaikinti austriškąją 
dinastiją! Iš pradžių dėjosi Ispanijos draugu, ir Bentivoljas buvo 
linkes tuo patikėti. Ne be reikalo kardinolas kartoja posakį: 
„Veržtis į tikslą reikia kaip irklininkams, vis pasislenkant at- 
gal." Kovodamas su protestantais savo krašte, kardinolas leidžia 
dėl jo politikos žudytis kitų šalių protestantams: dviguba nauda! 
Nors tvirtina, kad didžiausias jam malonumas rašyti eilėraščius, 
tačiau jo siekimų tikslas — Prancūzijos didybė ir asmeninė garbė, 
nes jis didelis garbėtroška ir labai geros nuomonės apic save. 
Siekti tikslo jam visos priemonės geros. Dievina kates, o żmo- 
nių neapkenčia, tačiau greit juos perpranta ir panaudoja savo 
tikslams. Savo idėjoms įgyvendinti šiuo metu jam reikalinga 
Anglija. Tam jis nieko nepagailės. Siunčia kitą pasiuntinį su 
naujais dar naudingesniais pasiūlymais — Prancūzija sutinka ka- 
riauti su Ispanija. Ji gali užpulti Italiją ir Burgundiją. Olandai 
patrauks į Ispanijos Niderlandus. Anglija į pagalbą atsiųs tik 
laivyną, o Prancūzija už tai atsilygins viskuo, ką tik ji turės... 
Viliojamas pasiūlymas! 

Rubenso prašomas, karalius sutinka išsiųsti į Madridą Kotinz- 
toną, tačiau Prancūzijos šalininkai, sužinoję apie šį planą, tuč- 
tuojau ieško būdų jam sutrukdyti. Ir pats Kotingtonas nelabai 
skuba išvažiuoti — jis abejoja šios misijos sėkme ir nencri ri- 

Zikuoti savo padėtimi. Tuo tarpu įteikiama Ispanijai nota sü 
Anglijos reikalavimais: Anglija reikalauja, kad atvyktų Ispani- 
jos įgaliotinis su atsakymu į laišką, pasiųstą per jų atstovą. Ru- 
bensas ragina, kad ispanai greičiau duotų atsakymą. Tačiau 
reikia turėti galvoje, kad Ispanijos karalių rūmai nepratę sku- 
bėti. Pagaliau šiai misijai paskiriamas donas Karlas Koloma, ir 
tai šiek tiek nuramina tapytoją. Deja, neilgam! Atsakymo į 
anglų notą dar nėra, o prancūzų pasiūlymai vis dosnesni — ir 
tai nepaprastai sunkina Rubenso padėtį. Jį labai erzina Ispani- 
jos delsimas, kenkiantis jo misijai, kurią jis gina su didžiausiu 
įsitikinimu. Svajoja grįžti į tėvynę, bet ne todėl, kad galėtų kuo 
nors skųstis Anglijoje. „Čia visais požiūriais su manimi elgia- 
masi gerai ir pagarbiai,—- rašo jis.— Man skiriama daugiau dė- 
mesio, negu aš vertas. Tačiau aš negaliu pasilikti čia ilgiau, negu 
to reikia karaliaus pavestiems uždaviniams įvykdyti. Man 
to nelcidžia ir mano privatūs reikalai.“ Jis sako tiesą. 

Anglijos karalių rūmai — vieni iš maloniausių. Karalienė 
Henrieta Marija didelė dailininkų ir dramaturgų globėja. Kartais 
ir ji pati su damomis Somerseto rūmuose vaidina pastorales. 
Nors ir smarkiai puritonų puolamas, Anglijos teatras turėjo 
daug ištikimų entuziastų. Kad ir nebėra jau Šekspyro, bet dar 
tebegyvena Čepmenas, Fletčeris, Benas Džonsonas, Mesindžeris 
ir Fordas. 

Šioje šalyje, kur toks nepalankus klimatas, Rubensas randa 
nuostabias paveikslų kolekcijas. Jos ne tik karaliaus rūmuose, 
velionio Bekingemo rezidencijoje. Jo klientas grafas Arundelis 
turi Holbeino, Rafaelio, Leonardo da Vinčio, Ticiano, Veronezės 
ir daugelio senųjų vokiečių bei flamandų meistrų kūrinių. Garsi 
jo ir antikinių marmuro skulptūrų kolekcija. Grafas pirmasis 
Anglijoje pradėjo statyti plytinius namus, tai buvo didžiulė pa- 
žanga, ypač Londonui, kur namai buvo tik mediniai, o gyventojų 
nepaprastai greitai daugėjo. Jo atrastas architektas Ainigas 
Džonsas, Vaitholo rūmų bei kitų itališko stiliaus pastatų kūrė- 
jas, padėjo Anglijai ištrūkti iš gotikos nelaisvės. Prieš dešimtį 
metų Rubensas nutapė puikų Arundelio šeimos portretą, o dabar 
tapo grafą su šarvais. Šis kariškas portretas turi priminti, kad 
įtakingas meno mecenatas yra ir Anglijos maršalas. 

Rubensas užmezga ryšius su mokslininkais ir meno eruditais, 
kaip antai su seru Kotonu ir sekretorium Bosvelu. Kiek mažiau, 
atrodo, domisi Kornelijum van Drebelu, olandų mokslininku, 

mikroskopo ir termometro išradėiu. Tapytojo nuomone, „jo ta- 
lentas priklauso prie tų reiškinių, apie kuriuos Makiavelis rašė, 
kad iš tolo arba vertinant juos pagal visuotinę nuomonę jie at- 
rodo žymiai didesni, negu iš tiesų yra“. 

Jis nesivaržo pasmerkti plačiai Anglijoje žinomo teisininko ir 
istoriko Džono Seldeno, įkalinto karaliaus įsakymu. Netenka tuo 
stebėtis: Rubensas visada karaliaus pusėje. Šis lengvapėdis ir iš- 
didus valdovas, darantis viską, kas tik šauna į galvą, tapytojo 
požiūriu turi vieną neįkainojamą vertybę: dievina tapybą, ypač 
savo svečio flamando kūrinius. Argi atsiras dailininkas, kuris 
neparemtų tokio monarcho? 

Rubensas pagerbiamas dar ir kitais būdais: apsilankęs Kem- 
bridžo universitete, jis gauna magistro in artibus titulą. Ir vis 
vien nesusilaiko neparašęs Gevartijui: „Baisiai trokštu parva- 
žiuoti, nors man labai liūdna grįžti tokiomis nemaloniomis ap- 
linkybėmis.“ 

Donas Karlas Koloma vis dar neatvyksta. Anglai nepatenkin- 
ti, jų kantrybė jau baigiasi, tuo labiau kad juos gudriai kursto 
prancūzų pasiuntinys. Vestonas netgi siūlo nutraukti derybas ir 
atšaukti Kotingtoną. Didžiai susikrimtęs Rubensas skundžiasi 
infantei: „Šis vėlavimas dabartinėmis aplinkybėmis toks nepa- 
geidautinas, jog gailiuosi, kad mano koja palietė šios karalystės 
žemę. Būtų didelė dievo malonė, jei aš pats gyvas ir sveikas iš- 
sikapstyčiau iš šitų pinklių.“ 

Pagaliau atvažiuoja donas Karlas Koloma. Rubensas tučtuojau 
rašo Olivaresui: „Tvarkau savo reikalus ir ruošiuosi grįžti... Iš 
tikrųjų čia negaliu ilgiau laukti, nes tai labai pakenktų mano 
asmeniniams reikalams. Aštuonis mėnesius išbuvęs svetur, aš 
turiu tiek daug nuostolių, kad tiktai pats galiu šį tą ištaisyti.“ 
Gal jį pasiekė gandai, kokią šlovę jam nesant Antverpene pelnė 
van Deikas? 

Buvęs jo padėjėjas grįžo iš Italijos labai Išgarsėjęs. Jau dveji 
metai gyvena Antverpene, tapo portretus ir paveikslus religi- 
niais siužetais. Jo kūriniai žavi flamandus iki šiol neregėtu gro- 
žiu. Van Deiko tapyti portretai ne tokie puošnūs, kaip Rubenso, 
bet užtat psichologiškai gilesni, visuomet pasižymintys rafinuotu 
grakštumu. Jie pataikauja modeliui nemeluodami ir nesinaudo- 
dami išoriniais efektais. Van Deikas moka derinti juodas ir si- 
dabrinio atspalvio pilkas spalvas, ir nuo to modelių veidai atro- 
do matiniaį. Stebuklingas jo teptukas suteikia Antverpeno 


125 


miestiečiams aristokratiško spindesio, lyg kokiems Genujos pa- 
tricijams. Tapo van Deikas aukštos kilmės damas, kaip antai, 
hercogienę d'Arenberg arba hercogienę de Krua. Nemaža ir vy- 
rų: dvasininkus, jų tarpe vyskupą Malderų ir jėzuitą Skribanį; 
mokslininkus ir kitus įžymius žmones: Voverijų, Puteaną, Alek- 
sandrą dela Faji; dailininkus: Vorstermaną, tėvą ir sūnų de Jo- 
de, Karelą van Malerį, Kasparą de Krajerį... Jų labai daug. Jo 
paveikslai religinėmis temomis, nors blankūs ir tradiciniai, taip 
pat turi pasisekimą. Van Deiko kūriniai, kaip ir jo asmenybė, 
skleidžia aplinkui žavesį, prieš kurį sunku atsilaikyti. II pittore 
cavalleresco — tai iš tiesų gyvenimu trykštantis jaunuolis, kurio 
veidas, nors ir su šviesia barzdele bei ūsais, turi moteriškų bruo- 
žų. Rengiasi jis kaip didžiūnas. Ar galima stebėtis, kad visi dėl 
jo varžosi? Net rūsčioji infantė, vilkinti tik vienuolės drabu- 
žiais, nori jį įdarbinti savo rūmuose, skirdama atlyginimo du 
šimtus penkiasdešimt florinų per metus. 

Tad nieko nuostabaus, jei, visa tai sužinojęs, Rubensas nori 
grįžti į Antverpeną. Savo misiją Anglijoje baigė, pats apie ją 
štai kaip sako: „Nelengva buvo išlaikyti mūsų padėtį ir vykdyti 
savo misiją, turint labai skurdžias priemones ir dar tokiu mo- 
mentu, kai pagrindinis mano kelionės tikslas jau atrodė bežlun- 
gąs." Todėl laukia, „jei ne padėkos, tai bent jau atleidimo“, 
Madridas jau ne kartą jam reiškė savo pasitenkinimą. Tik Oli- 
varesas vieną kartą buvo nepatenkintas. Tačiau tapytojas diplo- 
matas visuomet mokėjo viską užglostyti. Donas Karlas Koloma 
jį sulaiko dar porai savaičių Anglijoje. Kovo pradžioje Ruben- 
sas išvyksta iš Londono. Kai nuvyksta atsisveikinti karaliaus į 
Vaitholą, Karolis I jam padovanoja kardą, žiedą, aukso grandiną, 
skrybėlei kaspiną ir dar pakelia jį į riterius. Visiškai teisingai 
rašė Venecijos pasiuntinys, kad gausiau apdovanoti neįmanoma 
net ministro... 

Kovo pabaigoje Duvre Rubensas įlipa į laivą. Diunkerkas, 
Briuselis, kur jis praneša infantei apie savo misiją, paskui Ant- 
verpenas. 

Pagaliau ir namai prie Vaperio! 

Štai Rubensas jau gimtinėje. Dailininko šlovę nu- 
šviečia nauja aureolė. Jis atliko savo vaidmenį didžiojoje Euro- 
pos šachmatų lentoje. Nors jo tėvynė neturi tikros politinės 
nepriklausomybės, jo gentainiai su nuostaba žvelgia į žmogų, 
kuris, kad ir nebūdamas aukštos kilmės, sugebėjo įveikti lemtį ir 
bendrauti su karaliais ir ministrais kaip su sau lygiais. Žmo- 
nėms, stebintiems iš šalies, kur kas svarbiau užmojis žaidime, 
negu pats Žaidimas. Jie nekreipia dėmesio į pralaimėjimus, ne- 
malonumus, sunkius išbandymus, kuriais tenka mokėti už tam 
tikro vaidmens atlikimą. Pašalinis stebėtojas mato vien tai, kas 
spindi, apie ką kuriamos legendos: vieną iš šio pasaulio galin- 
gųjų, kurio balsas nustelbia beviltišką bevardės minios šauks- 
mą. Bet argi pats Peteris Paulius, žinantis visą tiesą, patenkintas 
savo misija? Vėl sugrįžo atgal į turtingus savo namus, į savo 
dirbtuvę, vėl tarp savo padėjėjų ir užsakovų. Bičiuliai jam su- 
rengė iškilmingą sutikimą, erchercogienė pareiškė pasitenkini- 
mą. Jo pastangos nenuėjo veltui — Anglijos pasiuntinys vyksta 
į Ispaniją pasirašyti taikos, kurios įgyvendinimą visokiomis prie- 
monėmis trukdė jos priešai. Teko susidurti net su grėsminguoju 
kardinolu Rišelje, bet ši partija dar iki šiol nebaigta. Anglai jam 
dėkingi už jo lankstumą. Kaip Ispanijos įgaliotinis, jis pelnė sa- 
vo valdovų pagarbą ir priešininkų simpatijas. Bet ką jis pats 
apie tai galvoja? 

Rubensas nepriklauso prie atvirų žmonių. Jis labai mandagus, 
draugiškas, gerų manierų. Tai maloni kaukė, kurią lengvai ga- 
lima pakeisti. Abejingas laiškų tonas, pomėgis kalbėti mokslinė- 
mis temomis byloja apie dvasinę ramybę. Visa kita galime tik 
spėlioti. O gal bandyti išsiaiškinti prieštaravimus, pasitaikančius 
jo laiškuose, rašytuose įvairiems asmenims. Bet tai nebūtų įma- 
noma nė vienam Rubenso korespondentui. Jeigu jo bičiuliai 
prancūzai Peireskas ir Diupiuji nuoširdžiai tiki, kad tapytojas 

nemėosta anglų, tai Žerbje bus visiškai kitos nuomonės. Infantė 
įsitikinusi jo ištikimybe, ir ji neapsirinka. Tuo tarpu Olivaresas 
neabejoja Rubenso ištikimybe Ispanijai. Ir, tiesą sakant, taip pat 
neklysta. Olandai, kuriuos Rubensas laiko tiesiog priešais, neturi 
jokio pagrindo įtarti Rubenso priešiškumu. Kuo gi paaiškinti aiš- 
kią neapykantą Prancūzijai? Argi nieko nereiškia jo pasisaky- 
mai prieš Madrido politiką? Galima tai pavadinti gudravimu. 
Galbūt, tačiau tokią išvadą reikia pagrįsti. Rubenso nuomonės 
kartais, rodos, viena kitai prieštarauja, tačiau beveik visuomet 
jos nuoširdžios. Vadinasi, jis nepastovus žmogus, — pasakytų jo 
kritikai. Irgi netiesa. Jis tik visuomet būna pats savimi. 

Jeigu į kai kurias problemas nekreipia dėmesio, tai ne todėl, 
kad palaikytų kurią nors pusę. Savaime suprantama, reikia būti 
atsargiam, antraip joks Žaidimas neįmanomas. Jei nori išsilaiky- 
ti savo poste, negali sakyti visagaliui Olivaresui, ką galvoji apie 
jo politiką. Taip pat ir laiške Žerbje negali pareikšti tikros savo 
nuomonės apie hercogą Bekingemą, jei nenori prarasti šio įta- 
kingo asmens pasitikėjimo. Jeigu jo korespondentas būtų tik 
žiūrovas, o ne aktorius, Rubensas nepagailėtų aštresnių žodžių. 
Todėl ir pasitaiko, kad jis priekaištauja prancūzams, anglams, 
ispanams ir olandams, nes būtent taip ir galvoja. Tikras politikas 
tiki tik savo idėjomis ir metodais ir niekina svetimus, nors tai 
būtų net jo šalininkų metodai. Tai vienas ryškiausių šios rūšies 
žmonių bruožų. Valdžios troškimas užgožia visa kita. Ir jeigu 
politikas neniekina išorinių pagarbos ženklų, rodančių jo vertę 
ir pasiekimus, tai visų pirma todėl, kad jie daro didelį įspūdį 
paprastiems žmonėms, o tokių žmonių legionas. Vienu žodžiu, 
tai tik paprastas manevras, siekiant to paties tikslo: valdžios 
tvirtumo. Kas rimtai susivilioja šios garbės blizgučiais, tas nėra 
tikras politikas, priemonės lieka tik priemonėmis ir niekad ne- 
tampa tikslu. 

Tikrai didis žmogus privalo tikėti tiktai pats savimi. Natūra- 
liausiomis priemonėmis visuomet ir visur primesti savo valią. 
Toks yra tikslas, bet jį pasiekti nelengva, jei nori išsiveržti iš 
savo aplinkos. Pasaulio tvarka paremta ceremonialu. Tapytojas, 
panoręs tapti politiku, pernelyg žiauriai pažeis taisykles. Kodėl 
čia pasirinktas dailininkas? — šį klausimą kelia ne tiktai Ispa- 
nijos karalius. Juk netrūksta žmonių, kuriems politika amatas, 
ne pašaukimas. Jie labai pasipiktinę, kad tapytojas taip įžūliai 

Autoportretas su Izabele Brant. 1609—1610 m. 


Sv. Bavono atsivertimas. Apie 1612 m. 


Nuėmimas nuo kryžiaus. 1611—1614 m. 


Negrų galvos. Apie 1614 m. 


Liūtų medžioklė. 1617—1618 m. 


1624 m. 


Trijų karalių pasveikinimas. 


Grafas Arundelis. Apie 1629 m. 


Elenos Fourment portretas. 1630—1631 m. 

Peizažas su turnyru. 1635—1640 m. 

Rubenso sūnų Alberto ir Nikolo portretas. 4626—1627 m. 

Leukipo dukterų pagrobimas. 1619—1620 m. 


Marijos Mediči portretas. 1622—1625 m. 

Rubenso namas Antverpene 


Steno pilis 


įsibrovė į jų pasaulį, mato čia grėsmę protesiniams savo intere- 
sams. Tapytojas diplomatas turi būti labai įžvelgus ir pakanka- 
mai gudrus, jei nori iki galo atlikti savo vaidmeni ir ko ilgiau 
išsilaikyti. Reikia skaitytis su įtakinga's žmonėmis ir dėtis kuk- 
liam, nors jų ištižimas labai ryškus, o pikta valia pernelyg aki- 
vaizdi. Kas aiškiai viską mato, negali išsižadėti savo nuomonės 
tik todėl, kad kiti akli. O kiekvienas politikas tiki, jog jis aiškiai 
mato. Todėl mes ir galime kelti klausimą, ar tapytojas diploma- 
tas, grįžęs iš savo misijos, nors ir pelnęs šlovę, iš tiesų savimi 
patenkintas? 

Rasi jis pats davė atsakymą į šį klausimą, kai, prieš išvykda- 
mas iš Londono, visus nustebino savo vizitu Jungtinių provin- 
cijų atstovui. Ispanija ir Anglija formaliai dar nepasirašė taikos 
sutarties, o jis jau bando zonduoti Generalinių štatų atstovo 
nuotaikas dėl galimybių sudaryti paliaubas tarp Ispanijos ir 
Olandijos. Nežabotas garbės troškimas — pasakys priešai. Noras 
išgarsėti — tvirtins pavyduoliai. Tačiau tiesa, jo tiesa, be abejo, 
daug paprastesnė. Rubensas nėra labai sužavėtas diplomatais, į 
kurių tarpą pats pateko. Jis tiki vien savo metodu. Norint ką 
nors pasiekti, reikia veikti. Jame slypi veiklumo talentas. Jokia 
darbo sėkmė ir joks atpildas negali nuslopinti šio nežaboto troš- 
kimo. Jis iš tų žmonių, kurie apdovanoti užkariautojo siela,— 
kiekviena pasiekta pergalė jiems nustoja reikšmės, nes jie gyve- 
na nuclat žvelgdami į didžiąją nežinomybę — į ateitį. 

Vis dėlto kodėl Rubensas ryžosi šiam netikėtam žingsniui? 
Ryždamasis šiam poelgiui, jis, be abejo, peržengė savo įgalioji- 
mų ribas. Jis nustebino jo poelgio nesupratusi Olandijos diplo- 
matą, papiktino anglus. O ką dėl šio žygio pasakys ispanai? Tai 
jam visiškai nerūpi. Mandagus diplomatas nusiima kaukę. Už- 
miršta svetimus valdovus ir galvoja tik apie savo šalį, tą „bend- 
rą tėvynę“, taip skaudžiai sudraskytą. Tik dėl jos svajoja apie 
taiką. Deja, veltui... 

Birželio mėnesį prisiekia kaip slaptosios karališkosios tarybos 
sekretorius. Ir išgauna pažadą, kad jo mirties arba atsisakymo 
nuo pareigų atveju šios aukštos pareigos atiteks jo sūnui. Iš 
naujo užmezga ryšius su senais savo bičiuliais Prancūzijoje. Vėl 
imasi teptuko ir, be kitų darbų, tapo galerijai eskizus, kuriuose 
šiovinamas Ilenrikas IV, labai pagrįstai vadinamas didžiuoju. 
Tuo pat metu skundžiasi, kad jam sumažino anksčiau duotus kū- 
rinio išmatavimus, todėl kreipiasi į šv. Ambraziejaus vienuolyno 

priorą, prašydamas malonės bent puse pėdos padidinti paveiks- 
lą, „kad karaliui, važiuojančiam iškilmių karietoje, nenukirstų 
galvos“. Jis ir toliau atidžiai seka politinius įvykius. Sužinojęs, 
kad imperatoriaus kariuomenė užėmė Mantują, rašo: „Esu di- 
džiai susikrimtęs, nes jaunystėje daugelį metų tarnavau Gonza- 
gų giminei ir labai buvau laimingas toje šalyje.“ Laikui bėgant, 
dažnai keičiasi jaunystės įspūdžiai. Spinolos mirtis jo nestebina, 
Rubensas puikiai žinojo, kad Madride prieš markizą be paliovos 
rezgamos intrigos. Čia nemaža prisidėjo ir abatas Skalja. Puikus 
karvedys mirė iš sielvarto, nusivylęs gyvenimu, kai jau buvo 
tikras, kad jo pareigos bus perduotos markizui de Santa Krusui. 
Rubensas rašo: „Kiek teko girdėti, jis baigė savo kovą su gyve- 
nimu visiškai nualintas. Tai byloja apie jo pareigų didybę ir ge- 
nijaus ištvermę. Netekau vieno iš didžiausių savo globėjų ir bi- 
čiulių, kokius tik turėjau pasaulyje. Tai gali paliudyti gausybė 
mano laiškų.“ Galėtų dar pridurti, kad Ispanija neteko vieno ge- 
riausių savo tarnų. Bet argi tai rūpi Olivaresui? Tačiau Ruben- 
sas saugojasi tokių samprotavimų. Pernelyg jis susidomėjęs visu 
tuo, kas vyksta Madride. Nors ir daug buvo kliūčių, reikalai ei- 
na į pabaigą. Ispanija ir Anglija pasirašo taikos sutartį. Šiaip ar 
taip, ši sutartis iš dalies ir jo nuopelnas! Tai didelis laimėjimas 
nuolatinių karų siaubiamoje Europoje. 

Labore et Constantia',— sakė Plantenas. Darbu ir atkaklumu 
galima daug ką pasiekti. Tai tiesa, tik nereikia pamiršti tempera- 
mentų skirtumo: Spinola miršta sulaukęs penkiasdešimt devyne- 
rių metų savo poste, o Rubensas, turėdamas penkiasdešimt tre- 
jus metus, galvoja apie naujo šeimos židinio sukūrimą. Ir kodėl 
gi ne! Jis gražus vyras, stotingas ir solidus. Be to, turtingas ir 
įžymus. Tiesa, kartais jį kamuoja podagra. Tačiau šie smulkūs 
nemalonumai negali jo prislėgti, tik retkarčiais jam primena, kad 
ir jo laukia paprasta žmonių dalia, nors jis jau beveik galėtų 
patikėti esąs nemirtingas. Jei kartais laiške ir prisipažįsta turįs 
kokią graužatį, tai vien tik tam, kad šia proga galėtų įterpti mo- 
ralinę ir save iškeliančią maksimą. Ano meto kultūros elitas 
mėgo save laikyti stoikais. Tačiau niekam nedraudžiama duoti 
pirmenybę prabangai. Ką gi pasirinks Rubensas? 

Rubensas gali siekti labai aukštai. Argi jam nepatarta imti į 
žmonas kurią nors damą iš infantės rūmų? Tačiau jis rūminin- 


-——————— 


! Darbštumas ir atkaklumas (Iol.). 

kas ne iš vergiško klusnumo, o veikiau iš pamėgimo valdyti... Jis 
iš vadų padermės ir jaučia poreikį įsakinėti. Jo bajoriškas her- 
bas dar pernelyg naujas, kad jis galėtų tikėtis pirmaujančio 
vaidmens, sprendžiant valstybės reikalus. Gcrai žino, kad bus 
priverstas nusileisti aukštesnės kilmės žmonėms, nors jie ir ma- 
žiau už jį verti. Ir jeigu jis imasi šio klastingo žaidimo, tai tik 
todėl, kad labai trokšta veikti, jo noras vaidinti nors ir antraei- 
li vaidmenį nustelbia visus samprotavimus. Tačiau vedybos vi- 
sai kas kita. Savo namuose jis visuomet buvo valdovas. Jis val- 
dė savo šeimą, savo padėjėjus ir mokinius. Jo valdžiai neprieš- 
tarauja nė vienas žmogus Antverpene; Rubensas žino, kad to 
pasiekti jam iš dalies padėjo maloni išvaizda, įgimtas protas ir 
geros manieros. Bet kiekvienam aišku, kad visa tai antraeiliai 
požymiai, — šio žmogaus įtaką lemia jo menas. Jis apie tai nekal- 
ba, užtenka, kad jis tapo. Kuria savo paveikslus be jokių pa- 
stangų, kaip kiti ilsisi arba svajoja. Jis supranta, kad žmonės, 
kurie tėra tik stebuklų ištroškę vaikai, jį laiko tikru burtininku. 
Toks jis ir nori būti. 

Kam jam tokia žmona, kuri galbūt raustų, kai jis paimtų į ran- 
kas teptuką? Juk jis tik todėl ir gali ramiausiai dėtis rūmininkų, 
kad turi magišką priemonę pasitraukti į savo pasaulį. Ar gali- 
ma rizikuoti, vedant kilmingą žmoną? Niekada! Kam jam tos 
rūmų damos? Ne todėl, kad jis bijotų rizikuoti. Jeigu reikės — 
rizikuos. Vesdamas šešiolikametę mergaitę, sukels juoką ir ap- 
kalbas. Bet Rubensas ne per daug dėl to jaudinasi, nes tiki, kad 
šis pasirinkimas jo galimybių ribose. Tai užvis svarbiausia. Jam 
nerūpi, ką pasakys kiti, svarbu jo patics sprendimas. Šešiolika 
metų — jo sūnaus Alberto amžius. Ką gi, šiuose dideliuose na- 
muose apsigyvens dar vienas vaikas, kuris kartu bus ir jo žmo- 
na. Kuo jaunesnė, tuo mažiau jam bus rūpesčių ir tuo lengviau 
bus tvarkyti šeimyninį gyvenimą. 

Žmogus, kaip protinga būtybė, visuomet stengiasi pateisinti 
savo veiksmus ir išsiaiškinti tai, ką ne visuomet pavyksta išsi- 
aiškinti. Be to, mėgsta klaidinti ir apgaudinėti pats save. O tai 
įvyksta tuomet, kai slapti troškimai prieštarauja šaltam protui. 
Jei penkiasdešimties metų žmogus veda šešiolikametę, gali rasti 
ir suranda tūkstantį pateisinamų priežasčių, tačiau yra tik viena 
tikroji, kurios neprisipažista: jis patekęs į gašlumo demono 
pinkles, geidulingai verda jo kraujas ir trokšta šio vaiko beveik 
kraujomaišos aistra. Jis matė ją augančią ir ji galėtų būti jo 
duktė, 

Ji vadinasi Elena Fourment. Jos tėvai turtingi miestiečiai, pas 
kuriuos Rubensas lankosi jau daug metų. Jo mirusios žmonos 
Izabelės Brant sesuo Klara ištekėjusi už Elenos brolio Danie- 
lio. Fourment tėvas, taip pat Danielis, turi vienuolika vaikų, 
Elena jauniausioji. Jos sesuo Susana ne kartą pozavo Rubensui. 
Mirus jos vyrui Raimondui del Montei, antrą kartą ištekėjo už 
Arnoldo Lundeno. Rubensas daug kartų tapė šią subtilių veido 
bruožų, didelėmis svajingomis akimis ir išraiškingomis lūpomis 
moterį. Vienas šių portretų, kur ji pavaizduota su didele skry- 
bėle ant galvos, pagrįstai priskiriamas prie geriausių jo darbų. 
Nedaug jo paveikslų nutapyta su tokiu įkvėpimu, kaip šis puikus 
portretas, kuriame jaučiamas net kažkoks ypatingas švelnumas.! 
Kažin ar tai tiesa, ką šneka pikti liežuviai, kad ši moteris buvo 
Rubenso meilužė? 

Elena — tai Susana, tik jaunesnė ir šviesiaplaukė. Neturi to- 
kių subtilių veido bruožų, bet jai tik šešiolika metų, ir veido 
bruožai dar ne tokie raiškūs. Tačiau jos oda dar baltesnė, negu 
sesers. Jaunatviškas gaivumas ir amžina jaunystė! Kokia neap- 
sakoma laimė turėti tokią moterį, apie kurią svajojai visą gyve- 
nimą ir kurios atvaizdą tapei visą gyvenimą! Juk tokią Eleną 
su baltomis, truputį rausvo atspalvio krūtimis, švelniu putliu kū- 
nu, akinamai skaidria oda jis tapė tada, kai pačios Elenos dar 
net nebuvo. Tikras stebuklas, kad ši putni antverpenietė atitiko 
jo išsvajotos moters tipą. Ji dar vaikas ir todėl galbūt nėra labai 
protinga. Bet tai ne taip svarbu. Rubensas puikiai žino, kaip ne- 
daug reiškia visi jo ligšioliniai triumfai. Jam, jo nuosavai kara- 
lystei pakanka šio puikaus, šilto ir paslaugaus jaunos moters 
„kūno. Jis jau ramus. Gali senti ir net numirti, jis pasiekė viską. 
Iki paskutinės gyvenimo dienos jaunystės žavesys ir šypsena 
skaidrins jo gyvenimą. Jausdamas kasdien šalia savęs jaunystę 
kaip gyvą tikrovę, pagaliau ir pats patikės savo jaunyste arba 
nemirtingumu. Peteris Paulius turėjo daug pergalių, tačiau tur- 
būt didžiausia jo pergalė buvo 1630 metų gruodžio 6 dieną. Nes 
ką gi reiškia šlovė ir turtas, palyginus su jaunyste? 


! Kalbama apie portretą, kuris visur žinomas kaip Chapeau de paille 

(Šiaudinė  skrybėlaitė). Garsus Rubenso kūrybos tyrinėtojas 
H. G. Eversas šį keistą pavadinimą aiškina kaip žodžio poile arba 
poele iškraipymą. Šis žodis reiškia medžiagą, panašią į tetrą. 


Šią odę kūnui, kurios pirmuosius posmus jau sudainavo, galės 
dabar iškelti į neregėtas aukštumas. Jis ne pavydus meilužis, 
slepiantis savo mylimąją. Jam nepakanka džiaugtis šiuo puikiu 
kūnu, kuriam pasaulyje nėra lygių. Tegu su juo džiaugiasi visas 
pasaulis! Savo teptuku dailininkas vis naujai atskleis pasauliui 
Elenos žavingumą. Šį gražų naivaus žvilgsnio vaiką mėgsta ro- 
dyti labai prabangiai, tačiau toji prabanga čia yra tik mažareikš- 
mis priedas. Aksomai, šilkai, brokatai, plunksnos, kailiai ir bran- 
genybės tai tik blizgučiai, kurie padeda dailininkui sukurti ko 
puikesnę šios triumfuojančios nuogybės viziją. Rubensas turi 
parodyti visiems savo Elenos grožį. Gėrisi ja be paliovos, o ji, 
nustebusi ir sužavėta, su viskuo sutinka. Ji amžinas tapytojo 
jaunystės šaltinis. Ji jo dievaitė ir tokiu pavidalu jis rodo ją 
pasauliui. Olimpo deivės šio dailininko vaizduotėje įgauna jos 
bruožus ir kūną. Tačiau dažniausiai ji įsikūnija į vieną iš jų, į 
Venerą — nemirtingąją meilės deivę. Kol Elena būna tik Elena, 
Rubensas instinktyviai vengia rodyti visą jos žavesį. Bet kada ji 
rodoma kaip Venera, dailininkas atpalaiduoja ją nuo bet kokių 
skrupulų, Venera triumfuoja be jokių paslapčių. Niekada joks 
tapytojas taip neišaukštino moters kūno, kaip Rubensas. 


XIII 


ATVIRKŠČIOJI MEDALIO PUSĖ 
1630 — 1633 


Gruodžio 6 dieną linksmai suskambo švento Jo- 
kūbo bažnyčios varpai, skelbdami Peterio Pauliaus Rubenso ır 
jaunutės jo žmonos santuoką. Po poros dienų karalius Karolis I 
pasirašė įsakymą, kuriuo Rubensui suteikiamas Aukso vilnos or- 
dino kavalieriaus titulas. Norint juo naudotis Flandrijoje, būti- 
na, kad šį titulą patvirtintų Ispanijos karalius, todėl Rubensas 
stengiasi gauti šį patvirtinimą: nors ir labai įsimylėjęs, neuž- 
miršta žemiškų reikalų. Tuo tarpu iš Londono sugrįžo Koloma. 
Ambasadoriaus vieta laisva. Tarp numatytų kandidatų yra ir 
Rubensas, tačiau Madrido karališkiesiems rūmams atrodo ne- 
įmanoma skirti į šį postą to, „kuris užsiima menu ir gyvena iš 
savo rankų darbo“, ir parenkamas Chuanas de Nekolaldė. Bet 
jis negali iš karto vykti į Angliją, ir infantė nusprendžia laiki- 
nai jį pakeisti anglu. Šis patvarkymas nepatinka Pilypui IV. Jo 
nuomone, šiam reikalui tinkamiausias yra tapytojas. „Rubensas 
labai maloniai sutinkamas Anglijos rūmuose, — rašo jis,— ir dėl 
savo įžvalgumo labai sėkmingai veda bet kokias derybas.“ 
Rubensui šis antraeilis vaidmuo visiškai ne prie širdies, tačiau 
stengiasi to neparodyti. Pripažintas netinkamu atstovauti kara- 
liui, dabar naudojamas paprasčiausiai „(užkimšti skylei“. Jis ne- 
va sutinka atlikti šį vaidmenį, tačiau griebiasi visokių diploma- 
tinių gudrybių, vilkindamas išvykimo dieną. 

Galima pagalvoti, kad, vos prieš keletą mėnesių vedęs, Ru- 
bensas nelabai nori leistis į kelionę arba gal jį nustojo dominti 
politiniai reikalai — būtent taip jis stengėsi įtikinti kitus. Ta- 
čiau priežastis buvo ne ta. Jis delsia išvykti todėl, kad įžeista 
jo savimeilė. Bet ir toliau palaiko gerus santykius su infantės rū- 
mais Briuselyje ir, pirmai progai pasitaikius, vėl leisis įtraukia- 
mas į politinę veiklą, kuriai turi įgimtą potraukį. Prancūzijos 
įvykiai buvo pretekstas vėl įsitraukti į kovos sūkurį. Daugelį 
metų trukęs Marijos Mediči ir anksčiau jos proteguoto kardi- 

nolo Rišelje šaltasis karas tampa atvira kova. Liudvikas XIII pri- 
verstas nusileisti savo galingajam ministrui ir išsiunčia karalienę 
„motiną į Kompjenę. Ši žinia visus apstulbina. 

Rubensas baisiai pasipiktinęs. Pjerui Diupiuji rašo, kad džiau- 
giasi nutraukęs darbus Idenriko IV galerijai, kilus ginčui dėl 
paveikslų išmatavimų, „kadangi iki šiol atliktą darbą laikau 
tuščiai sugaištu laiku“. Dėl pastarųjų įvykių apsiriboja neaiškia 
pastaba: „Apskritai, gyvenimą karaliaus rūmuose lemia daugy- 
bė atsitiktinumų, ypač Prancūzijos rūmuose. Tačiau sunku ver- 
tinti įvykius toli nuo mūsų, todėl verčiau patylėti, negu pareikš- 
ti lengvabūdišką nuomonę.“ | 

Netrukus reikalai komplikuojasi. Marija Mediči, savo sūnaus 
Gastono Orleaniečio ir Lotaringijos hercogo padedama, bėga iš 
Kompjenės į La Šapelę, kur tikisi būti saugi. Bet ji pamiršo visa- 
žinantį kardinolą — jai miesto vartai uždaryti. Belieka vieninte- 
lė išeitis — bėgti į užsienį. Kai Lotaringijos hercogas pasiunčia 
pas infantę bajorą, prašydamas priimti viešnagėn karalienę mo- 
tiną, tartis su šiuo bajoru paskiriamas Rubensas... Karalienė, net 
nelaukdama, kol baigsis derybos. atvyksta į Niderlandus. Infan- 
tė tučtuojau siunčia markizą d Aitoną pasveikinti viešnią Ispa- 
nijos karaliaus vardu. Kartu su juo vyksta ir Rubensas. Aito- 
na pakviečia karalienę į Monsą. Karalienė sutinka. Jai įva- 
žiuojant į miestą, gaudžia litaurai ir rago balsai, skambina 
varpai, aidi šūvių salvės. 

Madridas šiais įvykiais anaiptol nesužavėtas. Olivaresas mano, 
kad reikia prašyti karalienę vykti toliau — į Eks-la-Šapelę. In- 
fantė sako negalėjusi laukti Madrido nurodymų. Pagaliau Ispa- 
nijos valdžia nusileidžia, ir infantė gali važiuoti pasitikti pabė- 
gėlės karalienės. Abiejų moterų susitikimas buvo toks jaudinan- 
tis. kad, pamiršusios etiketą, damos puolė viena kitai į glėbį. 

Rubenso vaizduotė įsismagina. Iš Monso jis siunčia Olivaresui 
ilgą laišką, kurį pradeda kardinolo Rišelje puolimu: „Karalienė 
motina puolė į jos didenybės inlantės glėbį, ieškodama prie- 
globsčio ir bėgdama nuo kardinolo Rišelje smurto. Juk šis žmo- 
gus už viską turi būti dėkingas karalienei. Ji ne tik ištraukė jį 
iš purvo, bet ir paskyrė jam tokias svarbias pareigas, todėl da- 
bar jis galėjo veikti prieš ją ir demonstruoti savo nedėkingu- 
mą.“ Įkarščio pagautas, sušunka: „Štai kur akivaizdus pavyzdys, 
kiek blogio gali padaryti karaliaus favoritas, jeigu jam rūpi tik 
nauda, o ne krašto geiovė ir ištikimybė karaliui, ir kaip taurus, 

bet suklaidintas Monarchas gali žiauriai pasielgti su savo arti- 
maisiais, net su motina, pamindamas elementariausius gamtos 
dėsnius." 

Susivokęs, kad ant vienos ugnies galima iškepti du kepsnius, 
Rubensas įžvalgiai traukiasi iš griežtų pozicijų: „Antra vertus — 
kadangi visur pasitaiko išimčių — kalbant apie Jūsų ekscelenci- 
ją, visi mato, koks ramstis tokiai monarchijai, kaip mūsų, gali 
būti išmintingas ministras, kurio vienintelis tikslas — didinti ka- 
raliaus šlovę.“ Toliau seka patarimas, primenantis tikrą „meškos 
paslaugą“: „Kuo ryžtingiau Jūsų ekscelencija priešinsitės bet ko- 
kiam suartėjimui ar slaptam susitarimui su kardinolu Rišelje, 
tuo sėkmingiau įrodysite, kokia neteisinga žmonių nuomonė apie 
visus karalių favoritus, ir išsklaidysite visuotinę neapykantą. Be 
to, Jūsų ekscelencija dar labiau sutvirtinsite pasitikėjimą ir ge- 
rą nuomonę apie Jūsų valdymo metodų nuoširdumą ir to- 
bulumą.“ 

Toliau Rubensas dėsto savo planą. Pirmiausia apsidraudžia: 
„Jūsų ekscelencija galite paliudyti, kad niekada neraginau 
griebtis karo, priešingai, kiek galėdamas, stengiausi skatinti tai- 
ką.“ Parašęs šią įžangą, Rubensas gali sau leisti padaryti išimtį. 
Jis karštai įtikinėja Olivaresą padėti Marijos Mediči jaunesnia- 
jam sūnui Gastonui Orleaniečiui ir su pasitenkinimu sumini visus 
kilmingus jo šalininkus. Karaliaus brolis, regis, dar sykį nori iš- 
kelti maišto vėliavą. Tad nereikia praleisti tokios puikios pro- 
gos. Rubensas iš anksto atremia visus priekaištus: „Labai gali- 
mas daiktas, kad, pasinaudojęs mūsų parama, princas neparodys 
mums pernelyg didelio dėkingumo. Tačiau aišku, kad šiose vi- 
daus kovose žus daug prancūzų ir tuo būdu susilpnės ši žiauri 
tauta. Nesvarbu, kokia partija laimės, šiaip ar taip, mes turėsi- 
me vienu priešu mažiau.“ 

Nesitenkindamas šiuo makiavelizmu, Rubensas yra numatęs, 
ką daryti visais atvejais, net galimu nepasisekimo atveju. „Be 
to, Manau, jei kartais būtinai reikėtų toliau teikti paramą, ne- 
pakenktų net karališkojo iždo sąskaita paremti Prancūzijos pi- 
lietinį karą mūsų krašto saugumo labui.“ Ir priduria su ironija, 
gal ir netyčia prasprūdusia: „„Maldauju Jūsų ekscelenciją duoti 
atkirtį tradiciniams priekaištams, kurie nuo seno — ir visai ne- 
pelnytai — daromi karštai ispanų tautai: ji kaltinama, kad vi- 
suomet yra labai neryžtinga, kad nemoka pasinaudoti proga, per 

ilgai svarsto ir pasiunčia auxilium post bellum!. Visa tai visiš- 
kai nesiderina su pagrindine Jūsų ekscelencijos dorybe — grei- 
tumu.” Ir tikriausiai todėl, kad ryžosi tokiam drąsiam žygiui, 
Rubensas pirmą kartą baigia savo laišką Olivaresui šiais žo- 
džiais: „Iš visos širdies bučiuoju Jūsų ekscelencijai kojas.“ 

Nors ir prišnekėjęs meilių žodžių, Rubensas nieko nelaimi. 
Olivaresui atrodo, kad tapytojo laiškas pilnas nesąmonių ir ple- 
palų, būdingų italų stiliui, tačiau jis vertina gerus autoriaus ke- 
tinimus. Niekas Madride nesiruošia vaidytis su Prancūzija dėl 
karalienės motinos ir nenuolankaus Gastono Orleaniečio. Visiš- 
kai nesuinteresuota remti maištininkus, Ispanija tegali būti be- 
sivaidijančių partijų tarpininkė. Tuo tarpu Marija Mediči ke- 
liauja toliau. Briuselyje ją pasveikina patrankų salvėmis. Didžio- 
joje aikštėje, kuri buvo „išpuošta ir iliuminuota, o rotušė 
puikavosi raudona gelumbe su žaliais kutais“, ją pasitinka aukš- 
tas miesto pareigūnas. Rytojaus dieną karalienė aplanko jėzuitų 
vienuolyną, „kur jos garbei surengtos įvairiausios pramogos: 
baletas, koncertas, fejerverkai, fontanai ir laukinių žvėrių 
kovos“. 

Rugsėjo pradžioje Marija Mediči ir infantė atvyksta į Antver- 
peną. Ir čia ją pasitinka iliuminuotas miestas. Ryšium su jų at- 
vykimu, buvo specialiai suvėluota mugė, ir abi valdovės 
dalyvauja kavalkados palydoje, o jėzuitai jų garbei surengia 
spektaklį — vaidinama tragedija. Karalienė ir infantė aplanko 
Rubensą jo rūmuose prie Vaperio. Taip pat aplanko van Deiką, 
kuris kaip tik tuo metu trumpam buvo atvykęs į gimtąjį miestą 
ir pasinaudojo proga nutapyti puikų karalienės motinos portre- 
tą. Aplanko taip pat ,„nuostabiąją Planteno spaustuvę, kuriai va- 
dovauja garbingasis Baltazaras Moretus ir kurioje pasirodys 
aprašymas visų iškilmių, surengtų Marijai Mediči jos atvykimo 
proga. Šį pompastišką kūrinį parašė karalienės svitos narys de 
la Seras, pasivadinęs „Prancūzijos istoriograiu". 

Šis apmokamas rūmininkas, kaip reikia ir tikėtis, baisus patai- 
kūnas. Jis žavisi Antverpenu. „Jei sumanyčiau papasakoti jums 
apie šios tautos gerumą ir nuoširdumą, kuriuos patyriau ilgai 
būdamas jų mieste, turėčiau vietoj šių kelių eilučių pateikti vi- 
suomenei didelį tomą. Bet trūksta laiko ir darbų gausybė man 
neleidžia to imtis, todėl apsiriboju šiuo raštišku pareiškimu, kad 

ši tauta iš visų mano kada nors matytų tautų pati draugiš- 
kiausia svetimšaliams, religingiausia ir nepaprastai atsidavusi 
valdovui.“ 

Ne mažiau de la Seras pataikauja ir „ponui Rubensui“, bet 
kartu taip aukština van Deiką, kad visai aišku, ką labiau vertina 
Marija Mediči ir jos artimieji. „Jos karališkoji didenybė su di- 
deliu įdomumu apžiūrėjo puikius ir labai turtingus paveikslus 
pono Rubenso namuose. Šio žmogaus paveikslai, kad ir nepa- 
prasti, ir nuostabūs, vis dėlto nėra pagrindinė jo vertybė: vals- 
tybinių reikalų išmanymas ir įžvalgumas politikoje iškelia ij 
aukščiau, negu jo užsiėmimas, ir stebina ne mažiau kaip jo 
teptuko kūriniai. Jos didenybė su didžiausiu malonumu gėrėjosi 
šio tapytojo įkvėpimo kupinais kūriniais Mus stebina ne tik 
spalvos, bet ir pats grožis, ir tobulumas, prieš šiuos kerus ne- 
įmanoma atsilaikyti. 

Tačiau, norėdamas būti teisingas, turiu pasakyti, kad ponas 
van Deikas pranoko visus didžiausius tapytojus, kurie kada 
nors drąsia ranka drįso tapyti jos karališkąją didenybe. Tiesą sa- 
kant, tik dabar atsirado tapytojas, kuris savo portrete sugebėjo 
parodyti karališkąją jos didybę. Kalbama, kad Apelesas, norėda- 
mas Elenos paveikslu pavaizduoti tobulą moters grožį, rinko at- 
skirus įvairių moterų veido bruožus. Bet šis tapytojas, būdamas 
labiau genialus už antikinį, vienu karalienės portretu mums at- 
skleidė viso pasaulio grožį, tepasiskolindamas iš gamtos vien 
sugebėjimą Žavėti savuoju menu. Jos karališkoji didenybė su- 
teikė dailininkui garbę, jį aplankydama, ir jo namuose išvydo 
Ticiano salę, kitaip sakant, visus didžiojo meistro šedevrus. Ne- 
pataikaudamas drįstu tvirtinti, kad ponas van Deikas netrukus 
savo šlove prilygs šiam didžiajam dailininkui. Jei anas nuosta- 
bus dailininkas buvo tikras savo amžiaus papuošalas, tai van 
Deikas taps savo gyvenamo amžiaus stebuklu." 

Beveik du mėnesius karalienė motina ir infantė vieši Antver- 
pene. Jos dalyvauja išplaukiant flotilei užimti Overflakės salos 
Zelandijoje. Šis drąsus planas turėjo užtikrinti Ispanijai bazę, 
le ngvinančią sujungti Olandiją ir Zelandiją! Flotilę, kuriai va- 
dovauja princo (Jraniečio giminaitis Janas iš Nasau (dėl meilės 
intrigų perėjęs į priešo pusę) ir Brabanto princas, sudaro beveik 
Keturiasdešimt laivų su beveik šešiais tūkstančiais kareivių. 
Nors ir nuncijaus palaimintas, žygis baigėsi pralaimėjimu. Už- 
pulti laivyno, kuriam vadovavo Marinus de Holarė, ispanų flo- 

tilės laivai buvo arba paskandinti, arba turėjo skubiai pasitrauk- 
ti. Priešui pateko keturi tūkstančiai kareivių. Metų gale 
Rubensas buvo pasukęs į Hagą labai slaptai tartis su princu 
Oraniečiu. Ši misija, „nors ir labai slapta, išaiškėjo ir didžiai ne- 
patiko daugeliui žmonių, nes buvo įspėtas jos tikslas“, — pareiš- 
kė Prancūzijos ambasadorius. Beje, Rubenso pastangos nuėjo 
niekais. 

Ar čia kaltas bodėjimasis, ar nuovargis? 1632 metų balandžio 
mėnesį Rubensas lyg ir pareiškia norą mesti politinę veiklą. 
Grįžta į Antverpeną. Jis tapo ir tvarko savo reikalus. Jo bičiulis 
Žerbje paskirtas Anglijos karaliaus įgaliotiniu Briuselyje, kur, 
atrodo, turi nemaža rūpesčių su Gastonui artimais žmonėmis. 
Rubensas jį guodžia: „Labai man nemalonu, kad Jūsų ekscelen- 
cijai prancūzai daro kliūčių santykiuose su Jos karališka dide- 
nybe ir ministrais. Prašau dėl šito per daug nesijaudinti, nes Jū- 
sų ekscelencija priklausote tik savo karaliui. Žinoma, santykiai 
su šiais žmonėmis Jūsų ekscelencijai gali būti labai nemalo- 
nūs!" 

Tuo pat metu reiškia pasitenkinimą, kad jaučiasi esąs ap- 
draustas nuo panašių įžeidinėjimų: „Laiku pasitraukiau ir savo 
gyvenime niekad tiek mažai neapgailestavau dėl savo sprendi- 
mo.“ Bet šis sprendimas, atrodo, dar ne galutinis. Po mėnesio pas 
tapytoją atvyksta hercogo Bujoniečio siųstas prancūzų karinin- 
kas su slaptu pavedimu, ir Rubensas vėl grįžta į sceną! Bujonie- 
tis nori įvelti Gastoną Orleanietį į naują avantiūrą, tačiau ban- 
do užsitikrinti infantės garantijas. Ji privalanti jam prižadėti 
„savo ir Ispanijos karaliaus vardu, kad gins jį ne tiktai nuo 
Prancūzijos karaliaus, bet ir nuo kiekvieno, kas jį užpultų“, be 
to, dar turinti užtikrinti, „kad Orleanietis tesės duotąjį žodį“, 
kadangi nepanašus į labai ištikimą sąjungininką. Prieš pradėda- 
mas puolimą, Bujonietis nori „pasikviesti pas save brolį vikon- 
tą de Tiureną, esantį Prancūzijos karaliaus rūmuose, kuriam gre- 
sia kalėjimas Bastilijoje, jeigu jis nepasislėps saugioje vietoje, 
prieš pradedant priešiškus veiksmus“. Nejau Rubensas vėl nori 
tapti svarbia asmenybe? Jis duoda suprasti esąs viso šio reikalo 
ašimi. „Nors hercogo Bujoniečio pasiuntinys vyksta į Briuselį 
tartis su prancūzų bajorais, bet hercogo sprendimas priklausys 
nuo to, ką aš jam pranešiu Jūsų didenybės vardu.“ Tačiau Briu- 
selio rūmai turi didesnių rūpesčių, ir hercogo Bujoniečio kėslai 
nepavyksta. 

Štai jau vienuolika metų, kai, pasibaigus paliauboms, Jungti- 
nės provincijos ir Ispanija nuolat kariauja, ir užvis daugiausia 
nuo to kenčia ispanų Niderlandai. Prekyba sunykus, pramonė 
smunka, visur baisi suirutė. Gausūs žygiai baigiasi čia pralai- 
mėjimu, čia pergale, bet kad ir kas laimėtų, visada labiausiai 
nukenčia nelaimingi gyventojai. Nepasitenkinimas šalyje didžiu- 
lis. Tačiau Briuselio valdžia vis vien laikosi ispanų politikos. Jei 
kas nori trukdyti šiai politikai, su tais susidorojama. 1629 metais 
buvo anuliuotas nuncijaus kardinolo Bentivoljo pareiškimas, 
padarytas Briuselyje, kadangi jame buvo karaliaus valdžiai ne- 
priimtinų pažiūrų... Ir vis dėlto svarbiausias šios politikos rams- 
tis — kardinolas de la Kueva — dėl viešosios nuomonės spaudi- 
mo atšaukiamas, kaip kadaise, esant analogiškoms aplinkybėms, 
buvo atšauktas kardinolas Granvelas. 

Tuo tarpu olandų admirolai, vadovaujami Pito Heino, tampa 
pabaisa Ispanijos laivams jūroje, ir, nors Pitas Heinas kovos me- 
tu žūsta, jo įpėdiniai narsūs kaip ir jis. 

() sausumoje vietoj princo Morico vyriausiuoju vadu tampa 
netikras jo brolis Fridrichas Henrikas. Šis Vilhelmo Tyliojo ir 
Luizos de Kolinji sūnus, malonus, linksmas žmogus, pasirodė 
esąs ir puikus vadas, ne blogesnis už vyresnįjį savo brolį. Per 
porą metų jis užėmė Oldenzalį, Grolį, Venlą, Straleną, Sitardą, 
Ruremondą ir apgulė Mastrichtą — vieną galingiausių Ispanijos 
tvirtovių ir svarbų strateginį punktą. Bet tai dar ne viskas. Po 
Spinolos armijos vado postą turintis grafas Hendrikas van der 
Bergas, kurio portretą buvo nutapęs van Deikas, perėjo priešo 
pusėn. Įtūžęs, jog į jo vietą paskirtas markizas de Santa Krusas, 
jis ragina belgus, „kad, sekdami garbingu protėvių pavyzdžiu, 
nusimestų nuo pečių nepakenčiamą ispanų jungą“. Norint pasa- 
kyti visą tiesą, reikia dar pridurti, kad šis įtūžis buvo paremtas 
atitinkama pinigų suma... 

Siekdama taikos, sunerimusi infantė ryžtasi imtis naujų žygių. 
Siunčia Rubensą į Lježą susitikti su Jungtinių provincijų dele- 
gaciją. Tuščios pastangos. Spalio mėnesį Mastrichto tvirtovė 
pasiduoda. Apsvaigę nuo laimėjimų, olandai nesukalbami. Ru- 
bensas grįžta į Briuselį pranešti erchercogienei apie nepavyku- 
sią misiją. 

Padėtis darosi kritiška. Bajorai rengia sąmokslus. Šalyje vi- 
suotinis bruzdėjimas. Norėdama nuraminti kylančią audrą, in- 
fantė pirmą kartą per trisdešimt dvejus metus sušaukia Genera- 

linius štatus. Savo nuožmiais reikalavimais Ispanija siekia visiš- 
kai užgniaužti bet kokią laisvę ir apriboti vietines privilegijas. 
Po erchercogo Alberto mirties padėtis vis blogėja. Už inlantės 
nugaros viešpatauja žymiai galingesnis už ją Ispanijos ambasa- 
dorius žiaurusis kardinolas de la Kueva. Pagaliau šis pasipūtęs 
be jokių skrupulų žmogus atšaukiamas iš savo posto. Jo vieton 
atvykęs markizas Aitona žymiai jautriau reaguoja į šio krašto 
reikalus, tačiau ir jis ispanas, o tauta ir toliau negali pati nieko 
spręsti. 

Jau pirmajame Generalinių štatų posėdyje iškeliamas reika- 
lavimas, kad būtų leidžiama betarpiškai tartis su Olandija, ir šis 
reikalavimas patenkinamas. (Gruodžio pradžioje sušaukiama 
bendra konferencija Hagoje. Bet nuolaidos tik tariamos. Briusc- 
lio rūmai šias tarpusavio derybas leidžia, tik norėdami nuraminti 
įsisiautėjusius gyventojus. 

Iš ticsų visiškai neketina atsisakyti jokių privilegijų, be to, ir 
Madridas šito neleistų. Todėl į Hagą turi būti pasiųstas patiki- 
mas žmogus, kad stebėtų derybų eigą ir veiktų infantės rūmų 
labui. Šis dviprasmiškas vaidmuo derybose tenka Rubensui. 
Nežinia, kokiu būdu tai sužino hercogas Arschotas. Šiaip ar taip, 
išdidus aristokratas šį infantės planą praneša konferencijos da- 
lyviams ir sukelia visuotinį pasipiktinimą. Tučtuojau pas infan- 
tę siunčiami delegatai su protestu. Infantė stengiasi juos 
nuraminti: Rubensas visai neturįs teisės dalyvauti derybose. Jis 
paskiriamas jų žinion, „jei tektų peržiūrėti dokumentus, liečian- 
čius paliaubų derybas, kuriose jis dalyvavo". 

Kai, grįždama atgal į Hagą, delegacija dvidešimt keturioms 
valandoms apsistoja Antverpene, Rubensas teisindamasis rašo 
hercogui Arschotui laišką: „Mano valdovai nieko daugiau man 
nebuvo pavedę, tik visais būdais tarnauti Jūsų ekscelencijai, 
sprendžiant šį svarbų tiek karaliui, tiek ir mano tėvynei reikalą. 
Jei kas dėl asmeninių sumetimų vilkintų šį reikalą, tokį žmogų 
aš laikyčiau nevertu gyventi.“ Hercogas Arschotas atsako Ru- 
bensui akiplėšišku rašteliu: „Galėčiau Ponui nesuteikti šios gar- 
bės ir neatsakyti į laišką, kadangi pirmoji Pono pareiga buvo 
susitikti su manimi asmeniškai, užuot familiariai rašius man laiš- 
ką, nes šitaip galite elgtis tik su sau lygiu asmeniu.“ Hercogas 
Rubensui atsako tik todėl, kad yra puiki proga pažeminti tapy- 
toją. „Viena tegaliu pasakyti, kad man bus labai malonu, jei 
Ponas ateičiai padarysite išvadą, kaip jūsų luomo žmonės turi 

kreiptis į tokius asmenis, kaip aš.“ Kad kerštas būtų dar didesnis, 
jis įsako išplatinti Rubenso laiško ir savo atsakymo kopijas. 
Abiejose pusėse tai sukelia sensaciją. Briuselio delegatai su pa- 
sitenkinimu tvirtina, kad Rubensas peržengė savo įgaliojimų ri- 
bas. Bet, galimas dalykas, jie ir prisibijo Rubenso, kadangi, kaip 
tvirtino Anglijos ambasadorius Hagoje Bosvelas, „jis Žymiai ap- 
sukresnis už daugelį iš jų“. Perdėtai išdidus Arschoto laiško to- 
nas šlykštus, bet delegatų protestas irgi turi pagrindą. Išsigandu- 
si visuotinio tautos pasipiktinimo, infantė ir jos patarėjai paga- 
liau leidžia Briuselio delegatams tartis su Olandijos pasiunti- 
niais. Delegatai kupini vilčių ir tiki, „kad po ilgos ir tamsios 
nakties, šio nelemto karo, pagaliau prašvis taikos ir ramybės 
aušra“. Jie turi pagrindo Rubenso dalyvavimą laikyti rodomu 
jiems nepasitikėjimu. Pernelyg ilgai buvo žaisliukai Ispanijos ran- 
kose. Ir dabar, kai jiems atsirado galimybė savarankiškai spręsti 
šalies reikalus, — bent jie taip manė, — jų deryboms trukdytų Is- 
panijos agentas. Juk iš esmės toks Rubenso vaidmuo — jis, be 
abejo, Ispanijos pusėje prieš savo tėvynės delegatus. Jis prašė 
princą Orenietį duoti leidimą išvykti tik todėl, kad norėjo žinoti 
jų ketinimus ir laiku juos sutrukdyti. Bajorų ir dvasininkijos 
atstovų gaivus energijos prasiveržimas jam anaiptol nekelia 
simpatijų. Pakanka vieno infantės mosto, ir jis iš visų jėgų rems 
Madrido diktuojamą politiką. Bet Arschoto budrumas triumfuo- 
ja: Rubensas į Hagą nevažiuos! Delegatai apsieis be tapytojų — 
pareiškia hercogas. Dabar kupini vilčių štatų atstovai imasi 
darbo, 

Tikėdamosi Prancūzijos paramos, Jungtinės provincijos kelia 
reikalavimus, kurių Ispanija negali priimti. Bet Generalinių šta- 
tų atstovai dėl to nepergyvena. Jų gera valia, matyt, žymiai di- 
desnė, negu politinis įžvalgumas. Norėdami susivienyti, jie pa- 
sirengę visokioms nuolaidoms ir guodžiasi apgaulinga viltimi, 
kad pavyks susitarti su Pilypu IV. Tuo tarpu Madride ne tiktai 
niekas į tai rimtai nepasižiūrėjo, bet netgi šlykščiai iš jų pasi- 
juokė. Karalius atėmė iš infantės duotus įgaliojimus jo vardu 
vesti derybas. Tuo pačiu štatų delegatai, neturėdami jokios ofi- 
cialios teisės, tuščiai gaišta laiką plepalams. Briuselis palaiko 
glaudžius ryšius su Madridu, o infantė lyg niekur nieko toliau 
duoda nurodymus delegatams. Slenka mėnesiai. Deryboms nėra 
galo. Pagaliau delegatai pradeda suprasti atvirą Madrido ir Ha- 
gos tyčiojimąsi ir ketina grįžti namo. Štai tik vienas būdingas 

faktas, bylojantis apie tuometinės Briuselio valdžios nuotaikas: 
mokslininkas humanistas Ericijus Puteanus išdrįso atspausdinti 
savo veikalą Belli et pacis statera!, kuriame jis aukštino taikią 
politiką, ir tučtuojau pasirodė aštrus pamiletas Antiputeanus, 
nukreiptas prieš pernelyg pacifistiškai nusiteikusį moksiininką. 
1633 metų gruodžio 1 dieną, išgyvenusi šešiasdešimt septyne- 
rius metus, miršta infantė Izabelė. Rubensas netenka diGžiosios 
savo globėjos. Daugelį metų jis buvo jos patikėtinis. Pilypo 
II-ojo duktė Izabelė galbūt nebuvo didžiai protinga, tačiau jai 
netrūko geros valios. Kaip valdovė, o paskui ir vietininkė, gerai 
suprato, kad vien tiktai taika gali apsaugoti jos globai pavestą 
nelaimingą šalį. Kaip išmanydama saugojo šį kraštą nuo kastiliš- 
ko Ispanijos valdovų išdidumo. Ištikimiausi jos patarėjai, ypač 
Spinola, visuomet rėmė šias jos pastangas. Šis taurus vadas, ne- 
paisydamas Pilypo III prisiųstų drakoniškų įpareigojimų. buvo 
stipriausia Briuselio rūmų atrama. Madridas visuomet siekė 
pirmiausia užgniaužti Ispanijos Niderlandų autonomiją. Dėl sa- 
vo pernelyg liberalių pažiūrų Spinola galiausiai buvo priverstas 
savo vietą užleisti kardinolui de la Kuevai. Infantė turėjo drą- 
sos priešintis kardinolui ir pasistengė, kad jį atšauktų. Jai galė- 
jo atrodyti, kad tai pergalė, tačiau iš tiesų ji tuo nieko nepa- 
siekė. La Kuevos vieton atvyko liberalesnis Aitona, tačiau vis 
vien iš esmės niekas nepasikeitė. Jis taip pat buvo griežčiausių 
instrukcijų vergas. Tokiu būdu infantė, nors ir turėjo geriausių 
norų, buvo tik įrankis Madrido rankose. Amžiną jai atilsį! 
Infantė mirė baisiai kritišku momentu. Padėtis šalyje nepa- 
prastai įtempta. Dvasininkai piktinasi, bajorai tik per plauką 
nuo atviro maišto. Bet ir į tai Ispanija nekreipia dėmesio. Į Ni- 
derlandus atsiunčia naują vietininką. Juo paskiriamas iš anksto 
numatytas žinomas Pilypo IV tikrasis brolis donas Ferdinandas, 
kardinolas infantas. Karalius paskelbė gražius pažadus: „Mūsų 
šalyse bus santarvė ir tvarka, kaip ir iki šiol. Esame tvirtai pa- 
siryžę verčiau netekti gyvybės, sosto ir valdų, kurias vicšpats 
atidavė mūsų globai, negu būti neteisingi.“ Kaip matome, nic- 
kas nesikeičia. Ispanija turi svarbesnių rūpesčių, negu niderlan- 
diškųjų jos valdinių gerovė. Savo politikoje visuomet vienin- 
ga su Vienos karalių rūmais, ji svajoja pavergti Jungtines pro- 
vincijas ir išardyti jų sąjungą su Prancūzija, nes Prancūzija 

padeda švedams kovoti prieš imperatorių ir trukdo ispanų įtakai 
Lotaringijoje. Po Gustavo „Adolfo mirties Habsburgai ir Vienoje, 
ir Madride užsidegė nauja aistra. Jiems atrodo, kad atėjo tin- 
kamas metas galutinai sunaikinti netekusius garsaus sąjunginin- 
ko protestantus valdovus. Nuostabi intriga! 

Mirtis paprastai atgaivina prisiminimus, aiškiau parodo kai 
kuriuos velionio darbus, apvalo nuo mažareikšmių apnašų ir pa- 
deda įvertinti tai, kas svarbiausia. Kai nurimsta šis bruzdesys, 
kurį vadiname gyvenimu, mums atrodo, kad aiškiau matome mi- 
rusiuosius, lygindami juos su savimi, ir patys tampame aiškesni, 
palyginus save su jais. Jau dešimt metų Rubensas aktyviai da- 
lyvauja savo tėvynės politiniame gyvenime. Buvo ištikimas in- 
fantės, tuo pačiu ir Ispanijos politikos tarnas. Rubensas neretai 
rūsčiai smerkė ispanus. Tačiau noras dalyvauti politiniame gy- 
venime nustelbdavo visus kitus sumetimus, todėl ir vykstant 
deryboms su Olandija, jis atsidūrė Ispanijos pusėje. Priežastis 
labai paprasta: buvo tų pusėje, kurie panoro naudotis jo pagal- 
ba. Tik gaila, kad tai buvo ne jo tėvynainiai... Atrodo, jiems vi- 
sai nerūpėjo, kad šis miestietis veda derybas Olandijoje, Ispani- 
joje ir Anglijoje ir kad visur jam taip gerai sekasi. Nors jo šlo- 
vė greitai didėjo, tačiau jis niekad negalėjo turėti sprendžiamo- 
jo vaidmens. Visuomet reikėjo lenkti galvą prieš vidutinybes 
arba nevykėlius, kurie tik per atsitiktinumą priklausė tam, o ne 
kitam luomui ir todėl turėjo tokį aukštą postą. Pats save vadino 
nuolankiausiu tarnu tų žmonių, kurie neverti plauti jo teptukų. 
Savo laiškuose nuolankiai bučiuoja jiems rankas ar kojas, žiū- 
rint, kokie jų titulai bei reikšmė. Tačiau žmogus, gerai žinantis 
savo vertę, visa tai daro nelabai nuoširdžiai. Rubensas nė kiek 
neklydo, vertindamas karalius ir ministrus. Žinojo, kad. tai pa- 
prasčiausi žmonės, turį keisčiausių silpnybių bei dorybių. Argi 
jis pats kitoks? Argi nesigriebė paskutinės nepavykusios misijos 
lyg skęstantis šiaudo? Argi iki pat pabaigos nesitikėjo, kad ir 
čia suvaidins savo vaidmenį? Jo priešai tvirtina, kad tai buvo 
garbės troškimas arba tuščias didžiavimasis. Galbūt, tačiau kai 
kalbama apie priešą, sprendimai kūna labai paviršutiniški. M-s 
neturime pagrindo abejoti, kad atkakliai besireiškianti Rubenso 
aistra politiniams reikalams galėjo būti nepaprastai didelis ir 
neįveikiamas poreikis — jis stumia žmogų į visokius kompromi- 
sus. Žmogus tada verčiau iškentės įvairiausius pažeminimus, ne- 
gu atsisakys savo aistros, 

Žmogus mokosi būti protingas. Jei kalbėtumė apie ką nors 
kitą, būtų galima pasakyti, kad į senatvę jis darosi protingesnis. 
Rubensas jau artėja prie šeštos dešimties. Argi tai priežastis pa- 
sitraukti iš aktyvaus gyvenimo? Tiesa, į daugelį dalykų dabar jis 
žiūri kitaip. Bet kaip gali pasiduoti tas, kuris turi jauną žmoną, 
beveik dar vaiką? Kaip gali jis laikyti save seniu, jeigu ištai- 
ginguose jo namuose be paliovos krykštauja kūdikiai, jeigu čia 
nuolat girdisi vis atsinaujinantis koncertas? 1632 metų sausio 
mėnesį gimsta Klara Joana. 1633 metų liepos mėnesį — Francis- 
kas... Vyresnieji Rubenso sūnūs jau suaugę. Jis vis turi daug 
draugų, savo knygas ir kolekcijas. Pagaliau turi savo darbą, ku- 
rio jam niekada netrūksta. Kaip tik dabar baigė naują kartonų 
seriją kilimams, kuriuose bus vaizduojamas Achilo gyvenimas. 
Tokius užsakymus gali sau leisti tik karaliai. Tikrai nuostabūs 
tie kartonai. Paprastai jie tapomi tempera — Rubensas juos nu- 
tapė aliejiniais dažais ant dekoratyvinės medžio plokštės. Mėgs- 
tantis visose dailės srityse palikti savo įtakos žymę, veikiausiai 
norėjo atnaujinti ir austinių kilimų meną. Tačiau jis pernelyg 
didelis tapytojas, ir perdaug nežaboti jo polėkiai, kad jam gerai 
vyktų šioje dailės srityje, kur reikia būti santūriam ir labai 
kruopščiai derinti spalvas. 

Tapytojas kaip tiktai baigia didelę kompoziciją, kuri dėl pui- 
kaus kolorito gali būti laikoma vienu geriausių jo kūrinių. Tai 
milžiniškas triptikas, skirtas erchercogo Alberto įsteigtos šv. Il- 
detonso brolijos altoriui, esančiame šv. Jokūbo bažnyčioje Briu- 
selyje. Centrinėje dalyje Mergelė Marija dovanoja šv. Ildefon- 
sui kunigo apdarą. Sąvarose pavaizduotas erchercogas Albertas 
ir Izabelė, taip pat jų šventieji patronai, išorinėje sąvarų pusėje 
tapytojas pavaizdavo šventąją šeimyną po obelimi. Nedaug pa- 
veikslų Rubensas tapė su tokiu įkvėpimu, kaip šitą kompoziciją. 
Ji susideda iš penkių dalių, kupina kūrybinio užmojo, tačiau čia 
nėra įprastinio chaoso. Dėl to nutapyti objektai įgavo naujo ża- 
vesio, o teptuko prisilietimai tapo žymiai švelnesni. 

Ta pačia dvasia Rubensas dar kartą tapo savo mėgstamą siu- 
žetą „Trijų karalių pasveikinimą“. Jam labai magėjo keisti apie 
dievo kūdikį susispietusių legendinių personažų išvaizdą. Jie 
atvyko su dovanomis iš Rytų, o vienintelis jų vadovas buvo 
žvaigždė. Kartais ši scena jo paveiksluose įgauna žymiai inty- 
mesnį charakterį, bet dažniausiai tai tik pretekstas, kad visame 
paveiksle atsirastų daugiau prabangos. Pirmiausia tapytojui rūpi 

teatrališka kūrinio pusė. Didžiausias kūrybinis jo užsidegimas 
csti tada, kai jis gali Žaisti besimainančiais medžiagų atspalviais, 
egzotiškomis žmonių figūromis, turtingomis dovanomis, įvairiais 
gyvuliais. Todėl šis paveikslas nutapytas Antverpene šv. Mykolo 
vienuolyno didžiajam altoriui papuošti, yra vienas geriausių jo 
kūrinių. Dar ne kartą Rubensas grįš prie šios temos, keis pagrin- 
dinius jos akcentus, įvairius efektus, tačiau jau niekada jam ne- 
pavyks pralenkti šio savo šedevro. 

Nutapo ir save su Elena savo rūmų prie Vaperio sode. Šis 
sodas ir jo rūmų architektūra netrukus panaudojama dar lyriš- 
kesniam kūriniui. Čia mes regime pilną sodą puošniai apsiren- 
gusių vyrų ir moterų, kurie, atrodo, gyvena ir mylisi tokiame 
pasaulyje, kur nėra jokių rūpesčių. „Meilės sodas" — tai laimin- 
go žmogaus kūrinys. Jis nešykšti pasidalinti su kitais savo lai- 
me. Ne taip lengvai jam pavyko įveikti aistrą politikai. Žmogui, 
turinčiam nugalėtojo charakterį, iš viso nelengva ko nors atsi- 
sakyti. Bet pamažu jis nusiramina ir įsitikina, kad yra džiaugs- 
mų. labiau atitinkančių Žmogaus prigimtį, negu klastingas 
politinis Žaidimas. Rubensas laimingas žmogus, gausiai likimo 
apdovanotas, todėl jam nėra pavojaus persisotinti, jis visuomet 
žino, ką daro, be to, dar turi nuostabią priemonę nuo visko pa- 
bėgti: stebuklingą teptuką. 


XIV 


IŠMINTIS 
1634 — 1636 


Nors ir sunkūs laikai, Rubenso dirbtuvėje darbo 
netrūksta. Šio pasaulio didžiūnai ir toliau - palankūs žymiajam 
Antverpeno meistrui, tik honorarai išmokami pavėluotai. Daili- 
ninkas visiškai pasinėręs įvairiausiuose darbuose — pradedant 
didelėmis temomis, kurias užsako valdovai, ir baigiant iliustraci- 
jomis, kurias jam patiki bičiulis Moretus. Apie meistrą sukasi 
gausus padėjėjų būrys. Keičiasi jų pavardės, bet visiškai nesi- 
keičia drausmė, kuri visiems privaloma. Meistras greitomis ap- 
medyje. Rubensas tarytum vadas seka darbus, pataiso kokią 
nors detalę, išbaigia figūrą. Didžiosiose kompozicijose pirmiau- 
siai retušuoja apatinę dalį, esančią arčiau žiūrovo. Kitką palieka 
padėjėjams. Iš kur imsi laiko visiems užsakymams tapyti? Argi 
gali nustoti domėjęsis naujausiomis knygomis, išradimais fizikos 
srityje, paskutiniais Romos archeologijos atradimais? 

Netekęs Vorstermano, perėjusio dirbti pas van Deiką, Ruben- 
sas priėmė į savo dirbtuvę Paulių Pontijų. Šis Vorstermano mo- 
kinys nėra toks gabus, kaip jo mokytojas, bet dailiose savo gra- 
viūrose jis puikiai perteikia visus paletės atspalvius, o juk Ru- 
bensui šitai užvis svarbiausia. Jis nelabai jaudinasi, jei gravira- 
vimo adata atliktas kūrinys toliau patenka į abejotinas rankas 
ir pigūs efektai nustelbia natūralų šio meno žavesį. Pirmiausia 
jam rūpi, kad būtų tiksliai perteikta jo tapyba. Taip pat per 
daug nesirūpina, kad šiam tikslui tenka naudotis vario graviū- 
romis ir apriboti atlikėjo savarankiškumą. Pagaliau jis suranda 
tokius padėjėjus, kokių jam reikia: iš Olandijos kilusius brolius 
Bolsvertus. Vyresniojo, Boetijaus, darbams būdingi stiprūs štri- 
chai ir aiškiai nužymėti kontūrai. Jis drąsiai ir tiksliai perteikia 
modelio formas ir šviesotamsos efektus; tiesa, jo technika griež- 
toka, tačiau Rubensas suteiks jai plastiškumo. Jaunesnysis, Schel- 
derikas, vadinamas Schelte, subtiliau perteikia šešėlius, be dide- 

lių pastangų išgaudamas žavesį ir išraiškos jėgą. Jis dvasingesnis 
ir švelnesnis už Boetijų. Vienas geriausių Rubenso peizažo in- 
terpretorių. Broliai puikiai papildo vienas kitą ir daugiau už 
kitus graverius atitinka tapytojo reikalavimus. 

Be vario graviūrų virtuozų, Rubensas turi savo dirbtuvėje ir 
medžio raižinių meistrą — Antverpene gyvenantį vokietį Kristo- 
felį Jegerį. Medžio raižiniai — labiau populiarūs, parduodami 
mugėse, turguose. Rubensas negali praleisti tokios galimybės 
savo šlovei didinti. Tačiau jo nepatenkina kruopšti, smulkme- 
niška, bet gana sustingusi vietinių medžio raižytojų darbo ma- 
niera,— jis nori ir šiai meno šakai suteikti savo individualumo 
žymę. Jo vadovaujamas Kristofelis Jegeris triuškina iki tol bu- 
vusį medžio raižinių stilių ir suteikia jiems dar nematyto 
faktūros sodrumo... 

Medžio raižinių arba vario graviūrų atspaudai — tai jau tik 
pardavimui skirta prekė. Šalies viduje yra daug realizavimo 
rinkų, bet, norint pardavinėti užsienyje, reikia turėti specialią 
privilegiją. Be to, dar reikia gintis nuo „piratų“. Prancūzijoje 
Rubensas apskundė Paryžiaus parlamentui vieną graverį, kuris 
kopijavo jo estampus. Šioje byloje jau galėjo jam padėti sūnus 
Albertas. Norėdamas atnaujinti savo privilegiją Prancūzijoje, dai- 
lininkas pasinaudoja savo bičiulio Peiresko pagalba. Turint gal- 
voje ne per geriausius Prancūzijos ir Ispanijos santykius, tokiam 
leidimui gauti reikia labai geros protekcijos. 

Tuo tarpu politiniame gyvenime telkiasi debesys. Generalinių 
štatų delegatai siunčia į Madridą hercogą Arschotą išsiaiškinti 
beveik metus trukusių ir nepavykusių derybų žlugimo priežas- 
tis. Pats sumanymas nelabai vykęs, kadangi jau nuo 1631 metų 
bajorai ruošia sąmokslą. Jie nori, „sekdami savo protėvių šlo- 
vingu pavyzdžiu, nusimesti neapkenčiamą ispanų jungą“. Ši ži- 
nia pasiekė infantę, ir jos įsakymu į vienuolyną uždaromas am- 
bicingas Kambre dekanas Fransua Karondele, apie kurį telkėsi 
maištaujantys didžiūnai: Brabanto princas ir princas d Epinua, 
grafas Burnonvilis ir grafas Egmontas. Savo brolio, klastingojo 
kapucino Šarlio d'Arenbergo įkalbėtas, hercogas Arschotas, žy- 
miausias iš šalies didžiūnų, prisijungia prie sąmokslininkų. Ta- 
čiau konspiratoriai delsė ir iki šiol nieko konkretaus nesiėmė, o 
papirkto grafo Hendriko van der Bergo perėjimas į olandų pusę 
buvo tik atskiras faktas, Jie ne veiksmo, o tuščių kalbų žmonės. 


148 


Visko laukia iš Prancūzijos, tuo tarpu Prancūzija visai nesiruo- 
šia jiems padėti, kol patys nesiims ryžtingų veiksmų. 

Žerbje, vis dar einąs Anglijos karaliaus įgaliotinio Briuselyje 
pareigas, už dvidešimt tūkstančių talerių išduoda visas sąmoks- 
lo smulkmenas ir tuo užbaigia sąmokslininkų dvejones. Kara- 
liaus įsakymu markizas d'Aitona paveda areštuoti sąmokslo va- 
dovus, o hercogas Arschotas sulaikomas Madride. Pilypas IV tai 
praneša Briuselyje susirinkusiems Generalinių štatų atstovams ir 
įsako jiems tučtuojau išvažiuoti į savo provincijas. Šie nesiprie- 
šindami vykdo jo valią. Taip liūdnai baigiasi niderlandų svajo- 
nė apie nepriklausomybę. Iš naujo prasideda karas. Jungtinės 
provincijos su Prancūzija pasirašo gynybos sutartį, o štathalteris 
Fridrichas Henrikas netgi pasiūlo Prancūzijai pasidalinti ispaniš- 
kuosius Niderlandus! 

Tuo tarpu į Flandriją pagaliau atvyksta žadėtasis valdytojas 
donas Ferdinandas. Turėdamas dešimt metų, jis tapo Toledo ar- 
kivyskupu, vėliau kardinolu. Šis jaunas dvidešimt penkerių metų 
žmogus, jau trijų vaikų tėvas, neseniai pradėjo ir karinę karje- 
rą, nemaža prisidėdamas laimint pergalę prie Nordlingeno: 
ten buvo sutriuškinta liuteronų armija, kuriai vadovavo Bernar- 
das von Sachsenas Veimarietis ir švedų generolas Hornas. Po 
ilgo nesėkmių laikotarpio šis šaunus karo žygis vėl suteikia Is- 
panijai šlovės spindesio, o kardinolas infantas sveikinamas kaip 
katalikiškojo pasaulio didvyris. Iš Vokietijos jis atsigabena nau- 
jų kariuomenės dalinių, ir tučtuojau nušvinta taikos viltis, nors 
ir gana nepagrįsta, nes Olandijoje siaučianti sumaištis ir toliau 
lieka neišnarpliota. 

Rubensas rašo: „Ačiū dievui, prieš trejus metus ramia širdimi 
išsižadėjau visko, kas nesusiję su tikruoju mano amatu.“ Paskui 
didžiuodamasis: „Man labai pavyko kelionės į Ispaniją ir Angli- 
ją“, ir pasipūtėliškai priduria: „Derybos dėl karalienės motinos 
ir Orleano princo pabėgimo buvo pavestos tiktai man. Ir buvo 
sutarta, kad karalienei prieglobstis suteikiamas mūsų šalyje. Ko- 
kiam nors istorikui galėčiau pateikti daug tikslesnių ir teisin- 
gesnių duomenų, negu tie, kuriais paprastai visi tiki." Ir dar pa- 
pildo patenkintas: „Turėjau visišką Jos didenybės infantės (te- 
priima dievas jos sielą!) ir karaliaus pirmųjų ministrų 
pasitikėjimą. Mokėjau taip pat pelnyti svetimšalių partnerių 
prielankumą. Štai tada ir nutariau viską užbaigti, atsisakyti gar- 
bės ir iš naujo tapti laisvu žmogumi. Reikia mokėti pasitraukti 

tada, kai esi sėkmės viršūnėje, o ne tada, kai tau ima nesisekti. 
Tad palieku fortūną, kol ji dar man palanki, nelaukdamas, kol 
nuo manęs nusigręš." 

Todėl nutarė prašyti infantę, kad nepavestų jam naujų misijų, 
ir „tą Malonę“ gavo, nors „ir gana sunkiai“. Dabar jis, „ačiū die- 
vui, ramiai gyvena su žmona ir vaikais“, bet vis vien prašo savo 
bičiulį Peireską, kad, rašydamas jam, laiškus adresuotų: „Jo ka- 
rališkosios ir katalikiškosios didenybės slaptosios ir privačiosios 
tarybos sekretoriui“, o ne gentilhomme ordinaire de la maison, 
etc!. Šis prašymas anaiptol „ne iš tuščio didžiavimosi, o tik no- 
rint, kad laiškai jį tikrai pasiektų“. Bet ką gali apgauti šis vai- 
kiškas aiškinimas? Rubensas ne iš tų žmonių, kurie taip lengvai 
atsisako garbės, ir jeigu atsisveikino su politika, tai tik todėl, 
kad privalėjo taip pasielgti... Jo išmintis įvairiapusiška, bet šiuo 
atveju tai neturi reikšmės! Dabar, kai politinė padėtis vis blo- 
gėja, šiuo sprendimu galima tik džiaugtis, nors tai ir buvo susi- 
dariusių aplinkybių rezultatas, o ne laisva valia priimtas spren- 
dimas. „Nieko labiau netrokštu, tik džiaugtis, kad pasitrau- 
kiau“,-- rašo jis neteikdamas šiems žodžiams didelės reikšmės. 

1635 metų pradžioje Antverpenas rengiasi iškilmingai sutikti 
kardinolą intantą. Magistratas paveda Rubensui dekoruoti mies- 
tą. „Neturiu laiko nei gyventi, nei rašyti“, — prisipažįsta jis 
Peireskui. Jį, kaip išradėją, pagauna įkvėpimas. Gausėja pieši- 
nių ir eskizų. Jis kuria neapsakomai prašmatnius projektus: čia 
ir portikai, triumfo arkos, teatrų pakylos, iškilmių karietos. Ru- 
benso vadovaujami, dirba garsiausieji Antverpeno tapytojai: 
Jakobas Jordansas, Kornelis de Vosas, Erazmas Kvelinas, Teodo- 
ras Romboutsas, Kornelis Schiutas, van Tiuldenas, abu van Ba- 
leno sūnūs... daugiau kaip dvidešimt jo talentui klusnių dailinin- 
kų. Šeši skulptoriai kala figūras iš akmens, drožia iš medžio. 
Tarp jų Kvelinas, van Mildertas ir van den Eindė. Gevartijus 
kuria užrašams tekstus. Nenorėdamas nusileisti savo bičiuliui, 
mokytasis sekretorius į pagalbą šaukiasi visą Olimpą. Jo teks- 
tai, primenantieji antikinius autorius, savo iškilmingumu ir ne- 
aiškumu gali varžytis su Rubenso alegorijomis. Mokslininkai 
stengsis šias mįsles įspėti, o prastuoliai priims jas su patiklia 
nuostaba. 


e—a ————— ae — 


! Kaip eiliniam bajorui (pranc.), 

Mobilizuojama daugybė amatininkų: dailidžių, dažytojų, auk- 
suotojų, kalvių, apmušėjų, gelumbės audėjų, pirotechnikų, 
skardininkų ir stiklių. O ką jau kalbėti apie darbininkus, versli- 
ninkus, sargus, raštininkus, durininkus, varpininkus, krautuvi- 
ninkus, trimitininkus, pasiuntinius ir kitokius, kurie įvairiausiais 
būdais padeda ruoštis šioms nepaprastoms iškilmėms. Įvairiose 
miesto vietose pastatyta vienuolika triumfo arkų, užvis gražiau- 
sia pastatyta Meire. Dvylika balto akmens skulptūrų, vaizduo- 
jančių Austrijos valdovus, ir dvylika mitologinių dievų figūrų 
papuoš dvylika portikų, kiekvienas iš jų remiasi į keturias kolo- 
nas. Visumą sudaro pusė šešiakampio su obelisku viršuje. Kitose 
vietose pastatytos teatro pakylos. Iškilmių vežimai išstatyti mi- 
nioms pasigrožėti. Visur gausybė girliandų, stiebų, festonų ir 
vėliavų. 

Vakare miestas nutviekstas šviesų, o iškilmių pabaigoje lei- 
džiami nuostabūs fejerverkai. Visuomet dosnus Antverpenas šį 
kartą pranoko pats save. Šitokių iškilmių dar nebuvo susilaukęs 
nė vienas valdovas! Tokiam reikalui negaila ir daugiau išleisti! 
Buvo manoma, kad iškilmėms užteks penkiasdešimt tūkstančių 
florinų, bet buvo išleista net septyniasdešimt tūkstančių. Sko- 
loms išmokėti magistratas nori padidinti mokesčius. Kai šis pa- 
siūlymas nepatvirtinamas, tapytojai ir kiti kreditoriai bylą per- 
duoda teismui. Bet tai menkniekis. Sena dainelė! Svarbiausia, 
kad miestas surengė didingą ir gražią šventę. Genialusis deko- 
ratorius, sugebėjęs panaudoti už Alpių įgytą patyrimą ir antver- 
peniečio išdidumą, tiesiog pakeitė miestą. Visiškai nesvarbu, 
kad už savo darbą Rubensas tegavo penkis tūkstančius florinų! 
Dailininkui pasitaikė laiminga galimybė, panaudojant savo pa- 
dėjėjus, visiškai laisvai pasireikšti kaip šio spektaklio režisie- 
riui, pasisekė ir jotėvynainiams, kurie jo valia tapo šių iškilmių 
aktoriais. Juk šis menas skirtas ne šventykloms ir rūmams, šis 
menas užvaldė gatvę, tapo džiūgaujančio miesto sudėtine dali- 
mi ir padėjo kiekvienam gyventojui atlikti savo vaidmenį. Šios 
rūšies menas galingas, kupinas užmojo, jam reikia judrios, puoš- 
nios minios. Tik tada galima sukurti šioms pompastiškoms de- 
koracijoms tinkamą aplinką. Ir niekas labiau netiktų tokiam 
vaidmeniui, kaip Antverpeno gyventojai, kurie save vadina di- 
deliais ponais —,,senjorais". 

Tačiau šio triumfalinio priėmimo kūrėjas pats negalėio jame 
dalyvauti. Parblokštas podagros, turėjo likti namuose. Užtat jam 

buvo suteikta ypatinga garbė: ligonį aplankė pats kardinolas 
infantas. 

Kaip ir visa karališka jo giminė, donas Ferdinandas aistringas 
tapybos mylėtojas. Kur kitur, jei ne Rubenso namuose, jis gali 
rasti paveikslus, taip atitinkančius jo skonį? Be to, namų šeimi- 
ninkas nepaprastai mielas, ir, nors kartais dėl pablogėjusios 
sveikatos nieko negali dirbti, jo dvasia visuomet gyva. O apie 
tą moterį, kuri buvo daugelio Rubenso šedevrų gyvasis mode- 
lis, kardinolas infantas nesvyruodamas rašo savo broliui, Ispa- 
nijos karaliui, kad ji esanti gražiausia Antverpeno moteris. 

Vien tik podagra galėjo atitraukti Rubensą nuo darbo. Įsivė- 
lęs į bylą su vienu Paryžiaus raižytoju, kopijuojančiu jo raiži- 
nius ir „„darančiu jam didelius nuostolius“, jis prašo Peireską 
pagalbos, kadangi kaltinamasis tvirtina, esą „Rubensas plėšia iš 
Prancūzijos milžiniškas sumas". Atremdamas šį kaltinimą, tapy- 
tojas teigia, kad „visa tai grynas melas. Galiu prisiekti, kad 
niekada nesu siuntęs į Prancūziją jokių savo estampų nei tie- 
siai, nei per tarpininkus, nebent tik tuos, kurie skirti karališka- 
jai bibliotekai arba dovanojami mano bičiuliams; be to, dar Jūsų 
ekscelencijai pageidaujant, esu pasiuntęs nedidelį kiekį ponui 
Tavernje, kuris daugiau nebeprašo. Jei bus man uždrausta siun- 
tinėti į Prancūziją estampus, tiesą sakant, didelių nemalonumų 
neturėsiu, kadangi visa Europa man rodo pagarbą, kuri mano 
akyse žymiai vertesnė, nei truputis sidabro“. Atsakymas, be 
abejo, išdidus, tačiau nelabai logiškas. Jei Rubensas visiškai tuo 
nesuinteresuotas, tai koks gi bylos tikslas ir kaip suprasti tuos 
„didelius nuostolius“? Pagaliau jis visiškai pasiruošęs ,susitai- 
kyti su priešininku“. Progai pasitaikius, save apibūdina tokiais 
žodžiais: „Aš mėgstu ramybę. Kaip antkryčio nekenčiu visokių by- 
lų ir panašių kivirčų. Man rodos, kiekvieno kultūringo žmogaus 
svarbiausias troškimas turėtų būti --- ramus gyvenimas publice ct 
privatim et prodesse multis nocere nemini!. Ir dar išdidžiai pri- 
duria: „Labai gailiuosi, kad karaliai ir kunigaikščiai nepritaria 
šiems mano įsitikinimams." 

Tuo metu tapytojas baigia paveikslus, kurie jam buvo užsa- 
kyti dar Anglijoje. Jie skirti Vaitholo rūmams Londone. Šiuose 
banketų salės platonuose pompastinėmis alcgorijomis šlovinamas 
Jokūbo I viešpatavimas. Jie ištapyti tuo pačiu principu, kaip ir 

paveikslai, skirti Marijai Mediči, tiktai tapybos pobūdis kitoks. 
Visur jaučiama didelė įtampa. Kiekviena kompozicija nepapras- 
tai perkrauta ir pernelyg dinamiška. Už šitą darbą Rubensas 
gauna apvalią sumą — tris tūkstančius svarų sterlingų. Ką ir sa- 
kyti, jis sugeba išaukštinti paprasčiausią blankų gyvenimą. Pa- 
liestas kerinčio jo teptuko, jis jau nebebūna blankus. Ką tik 
Rubensas paliečia, viską taip išraiškingai pakeičia, kad nenorom 
užmiršti patį objektą, kuris pasitarnavo kuriant paveikslą. Ir 
pats burtininkas galų gale pasiduoda savo kerams. 

Politinė padėtis Europoje diena po dienos blogėja. Prancūzija 
ir Ispanija jau galutinai nutraukė diplomatinius santykius. „Dėl 
to jaučiuosi labai nelaimingas, — rašo Rubensas, — nes aš pagal 
savo charakterį mėgstu taiką ir nekenčiu karų, procesų, vaidų 
ir ginčų publice et privatim!. Ir vis dėlto savo bylos Paryžiuje 
nenutraukia. 

1635 metų gegužės mėnesį Elena pagimdo dukterį Izabelę Ele- 
ną. Netrukus po to Rubensas perka Steno pilį Eleveite. Tai gana 
plačios valdos — miškai, laukai ir vingiuojanti upė Dar 1627 me- 
tais Rubensas įsigijo nejudamo turto Ekerene, į šiaurę nuo Ant- 
verpeno Čia jo poilsio vieta. Šis „Hof van Ursele“ pastatytas 
tvenkinio salos viduryje. XV amžiaus pastatas daugiau panašus 
į tvirtovę. Steno pilis visiškai kitokia. Tai erdvi užmiesčio vila 
su bokšteliais, pakeliamu tiltu, bokštu; žodžiu yra viskas, ko tik 
reikia, norint įrodyti, jog šiuolaikinis senjoras vertas buvusių 
didįkų varžovas. Ką tik iškeltas į bajorus, miestietis mėgsta pui- 
kuotis išoriniu blizgesiu, būtent toks ir yra „Steno pilies ponas". 
Dailininkas su užsidegimu rekonstruoja ir puošia šią pilį, kaip 
kadaise savo rūmus prie Vaperio. Be to, pilį jis gali panaudoti 
kaip dekoraciją paveikslams, jos fone vaizduotė jam piešia pui- 
kius turnyrus... 

Be to, šis nuosavybės įsigijimas šeimos tėvui yra geras kapi- 
talo investavimo būdas. Ką gi daugiau galėjo daryti su pinigais 
toks žmogus, kaip Rubensas? Antverpene gyvena turtais perte- 
kusiuose rūmuose. Jis didžiausias kolekcionierius mieste: turi 
paveikslų, marmurinių skulptūrų, agato dirbinių, dramblio kau- 
lo drožinių knygų ir piešinių rinkinius. Jo nuosavybėje namai, 
žemės valdos, gausybė įvairiausių pajamų šaltinių. Nors ir labai 
sunkūs laikai, į jo kasą nuolat plaukia pinigai. Šio pasaulio di- 

džiūnai ir toliau varžosi dėl Rubenso drobių, už kurias jis anks- 
čiau ar vėliau gauna priklausantį atlyginimą. Tapytojas juos 
smerkia be jokio gailesčio: „Jau seniai pripratau, kad valdovai 
visuomet vilkina atsilyginti, ir gerai žinau, kad jiems daug leng- 
viau ką nors nuskriausti, negu padaryti gera.“ Ir visgi kažkodėl 
tapytojui jie daro vien tik gera... 

Norėdamas padaryti akibrokštą prancūzams, kurie sudarė puo- 
Iimo ir gynybos sutartį su Jungtinėmis provincijomis, kardino- 
las infantas netikėtai užima Triro miestą, esantį Prancūzijos 
protektorate. Elektorius paimamas į nelaisvę ir išvežamas į Briu- 
selj. Kardinolo Rišelje sukurstytas, Liudvikas XIII nusprendžia 
už šį įžeidimą atkeršyti. Pasiunčia vieną pasiuntinį į Briuselį, o 
antrą į Madridą paskelbti Ispanijai karą. Tučtuojau prancūzų 
armija, vadovaujama maršalų Šatijono ir de Breze, užima Liuk- 
semburgą, prie Aveno netoli Rošioro sutriuškina Tomaso Savə- 
jiečio armiją ir susijungia su štathalterio kariuomene. Abi są- 
jungininkų armijos pagaliau pasiekia Brabantą, užima ir nusiaubia 
Tirlemoną. Čia sutinka pasipriešinimą. Kardinolas infantas, re- 
miamas penkiolikos tūkstančių imperatoriaus kareivių, kuriems 
vadovauja Pikolominis, pradeda pergalingą puolimą. Rubensas 
rašo Peireskui: „Jei prieš keletą savaičių šešiasdešimt tūkstan- 
čių priešo kareivių buvo pačioje Brabanto širdyje, tai dabar 
mes — šalies šeimininkai." Ir leidžia sau pareikšti keletą nieki- 
namų pastabų apie „dvi galingas armijas“, kurios „dėl neryž- 
tingumo, kvailos strategijos, apsnūdimo, netvarkos, dėl įžvalgu- 
mo ir drausmės stokos“, pagaliau „turėjo gėdingai bėgti“. 

Atrodo, kad Rubensui atgijo sena aistra. Nors taip rašyti savo 
bičiuliui prancūzui nelabai taktiška, šiuo atveju Rubensas teisus. 
Karas dabar persimetė į Jungtinių provincijų teritoriją, ir, ka- 
dangi šito jau seniai nėra buvę, ten kyla tikra panika. Tačiau 
daugeliui garbingų žmonių atrodo, kad atėjo tinkamas metas iš 
naujo pradėti derybas dėl taikos. Gento vyskupas Antonis van 
Tristas, atsidavęs šiam kilniam reikalui, užmezga ryšius su Ru- 
bensu. Tapytojas irgi įsitikinęs, kad atėjo tinkamas metas pra- 
dėti derybas. Kaip visuomet norėdamas būti priešakyje, jis pa- 
siruošęs vykti pas princą Fridrichą Henriką. Kad nekiltų įtarimo, 
jis ten ketina važiuoti su sūnumis, neva norėdamas apžiūrėti pa- 
veikslus ir kitas įžymybes. Deja, sumanymas greit išaiškėja, ir 
Ispanijos priešai deda visas pastangas, kad Rubenso kelionė ne- 
įvyktų. Venecijos ambasadorius rašo: „Rubensas be galo klas- 

tingas, reikalus tvarko labai apsukriai, todėl ispanai jau naudo- 
josi jo paslaugomis kitais svarbiais atvejais.“ Priešai bijo, kad 
Rubensas nenuvyktų į Angliją. Prancūzų ambasadorius rūpina- 
si, kad Rubensui nebūtų išduotas pasas, ir tai jam pavyksta. 

Jau nuvykęs į Briuselį, Rubensas grįžta tuščiomis. Tačiau kaip 
visuomet lieka ramus. Atsakydamas į Peiresko laišką, jau porą 
mėnesių pavėlavęs, Rubensas tvirtina: „Mane sulaikė Briuselyje 
privatūs reikalai, o ne oficiali misija, kaip teikėtės manyti Jūsų 
didenybė.“ Bet, matyt, jam pasirodė, kad jo korespondentas kaž- 
ką žino ar, pažinodamas Rubensą, tiesiog pats nutuokia, todėl 
toliau rašo: ,„Prisipažįstu, kad iš pradžių buvo bandyta sužinoti, 
ar aš imsiuos tokios misijos, bet, matyt, įsitikinta, kad aš netoks 
žmogus, kuriam galima suteikti visišką veikimo laisvę, todėl bu- 
vo daromos kliūtys gauti pasą. Aš tučtuojau nutariau negaišti 
laiko ir kaip įmanydamas bandžiau išsisukti. Antra vertus, ne- 
trūko žmonių, norinčių imtis šios misijos, tad, ačiū dievui, man 
pasisekė išsaugoti savo ramybę — ir štai jau esu namuose.“ 

Nėra abejonės, kad dailininkas visiškai nuoširdžiai tame pa- 
čiame laiške tvirtina, kad „pasibjaurėjau visais karalių rūmais“, 
Visiškai suprantama, kad jais pasibjaurėjo, nes jam jau nebe- 
leidžiama vaidinti svarbaus vaidmens. Priešingu atveju, nors ir 
penkiasdešimt devynerių metų, noriai būtų vėl ėmęsis šios veik- 
los, ir kaip tik karalių rūmuose. 

1636 metų balandžio mėnesį kardinolas infantas paskiria Ru- 
bensą rūmų dailininku. Kadaise šį titulą buvo gavęs ir iš ercher- 
cogo ir jo žmonos. Taigi vienu blizgučiu daugiau. Susidaro įspū- 
dis, tarytum norėta priminti šiam aistringam politikui, kad jis 
tapytojas. Ir dar koks tapytojas! Kardinolas infantas įžvalgesnis 
už infantę Izabelę ir labiau vertina jį kaip tapytoją, negu kaip 
diplomatą. Be abejo, šiek tiek lėmė ir Ispanijos politika. Pasta- 
rieji Belgijos provincijų bandymai atgauti nepriklausomybę nu- 
ėjo niekais. Tuo blogiau provincijoms, ir tuo geriau Rubensui, 
Slaptosios tarybos sekretorius, riteris, diplomatas — visą tai tuš- 
tybių tuštybė. Tegu tapo! 


64 155 


XV 


BŪTI PAČIU SAVIMI 
1636 — 1638 


Rubensas artėja prie šešiasdešimt. Nėra pasaulyje 
kolekcionieriaus, kuris nežinotų jo pavardės ir neieškotų jo kū- 
rinių. Jau dvidešimt metų jis ir gausus būrys pagalbininkų gru- 
miasi su vis didėjančia užsakymų banga. Turtingiausi klientai ir 
išrankiausi žinovai atkakliai reikalauja, kad paveikslai būtų nu- 
tapyti „jo paties ranka“, tarytum jis pats vienas būtų galėjęs 
patenkinti visų užsakymus! Jo pajėgumas dirbti iš tiesų milži- 
niškas, bet ir jis turi ribas. Rubensas griebiasi įvairiausių gud- 
rybių guosti tiems, kurie jau nebeturi kantrybės laukti. Įtikinėja 
juos, kad kaip tik tapąs užsakytą paveikslą, viskas einą puikiai, 
reikią tik trupučio laiko, kad galėtų ramiai užbaigti. Laimėti lai- 
ko — tai geriausias būdas atsidėti kitiems darbams, kurie jį la- 
biausiai vilioja, būti pačiu savimi. 

Strateginių pergalių laikotarpis jau praeityje. Rubensas nie- 
kada neatsisako užsakymų; bet ne tiek iš godumo, kiek bijoda- 
mas prarasti pirmenybę. Mat, šlovė turi ir savo reikalavimus. 
Kuo anksčiau ją įgysi, tuo sunkiau bus ją Išlaikyti nesuteptą. 
Visai kas kita pomirtinė šlovė. Virš jos jau nesiautėja kovų 
tvaikas. Bet kol tu gyvas, šlovę reikia ginti lyg sunkiai iškovotą 
laimikį. Netekti jos — tai reikštų žlugti savo paties akyse. Ją 
ginti galima tik darbu. Įrodant savo darbu, kad vis dar esi pra- 
nokęs varžovus. 

Van Deikas išvyko į užsienį, sugrįžo į tėvynę, vėl išvyko ir 
nuo 1635 metų gyvena Anglijoje; tačiau niekas nežino. ar jis ten 
pasiliks. Kiekvienas jo pasirodymas Antverpene — tai tarytum 
bandymas parungtyniauti su buvusiu savo meistru, ir kiekvieną 
kartą van Deiko šlovė vis didėja. Bet jeigu jis išvyksta, užleis- 
damas vietą Rubensui, argi tai ne įrodymas, kad nesijaučia turįs 
jėgų užtemdyti čia viešpataujančio meistro šlovę? Be van Deiko, 
čia dar yra Adamo van Norto žentas, Jordansas: kaip kadaise 
Rubensas, Jordansas buvo van Norto mokinys. Gimęs Antverp2- 

ne, nors ir niekada nebuvęs Italijoje, seka Karavadžu. Jordan- 
sas — neeilinio talento tapytojas, vaizduojamą objektą traktuo- 
ja kaip skulptūrą, jo kompozicija griežta, paletė turtinga, gal 
net ryškesnė, negu Rubenso. Tapybos mokyklos kūrėjui daro 
garbę tokie varžovai, bet dar didesnė garbė pranokti tokius 
varžovus. 

Kiekvienam dailininkui malonu būti karalių paveikslų kolek- 
cijose kartu su didžiaisiais praeities meistrais, tačiau ne mažiau 
naudinga užimti deramą vietą kurio nors Antverpeno patrici- 
jaus „kunstkameroje“. Nuo praėjusio šimtmečio antrosios pusės 
įsigalėjo mada turėti „kunstkameras“ (taip vadino kabinetus 
meno kūriniams laikyti), ir tai paskatino kolekcionierius kaupti 
meno kūrinius. Jų būstai nukabinėjami paveikslais nuo slenks- 
čio iki pastogės, neaplenkiant net virtuvės, sandėliuko, tarnų 
kambario. Pagrindiniuose kambariuose paveikslai kabo vienas 
prie kito iki pat lubų, uždengdami brangius odinius apmušalus, 
lyg visai nė nebūtų sienų. Susidaro kažkokia nuostabi atmosfe- 
ra, ir ne vienam tapytojui maga imtis šios fantastinės temos: 
„Tapyba, kurios motyvas paveikslo triumfas!“ Kornelis de Vo- 
sas nutapo Rubenso „kunstkamerą“, o Vilemas van Hachtas vaiz- 
duoja, kaip erchercogas ir infantė 1615 metais apžiūri garsiąją 
Kornelijaus van der Gesto kolekciją. 

Įžymūs Antverpeno piliečiai laiko garbe turėti dailės kūrinių 
kolekciją; tarp jų ir Rubenso bičiuliai: Janas Brantas, Nikolas 
Rokoksas ir Danielis Fourmentas. Visus juos apsėdusi kolekcio- 
navimo aistra, ir, nė kiek nesidrovėdami, jie užsakinėja patiku- 
sių dailės kūrinių kopijas. Tuo būdu kiekvienoje „„kunstkamero- 
je" greta originalų yra tiek pat kopijų. Šių kolekcionierių skonis 
labai eklektiškas. Nors ir didelė Rubenso šlovė, jie, kaip ir pir- 
ma, aukština Breigelį Vyresnįjį, garbina jo sūnus ir brolius Gri- 
merius. Jie mėgsta Kventino Maseiso, Joso van Klevės, vadi- 
namo Klevenu Pasiutėliu, Franso Florio, Koksio, Mostartų ir van 
Koninkslo kūrinius. Manydami, kad didingi siužetai geriau dera 
bažnyčioms ir rūmams, jie labiau linkę turėti portretus, buitines 
scenas, peizažus, gėles, natiurmortus arba jų širdžiai mielą ale- 
goriją. Todėl jie ypač žavisi grakščiu peizažistu Josu de Mom- 
peru ir Adrianu Brouveriu, kurio linksmi siužetai skatina juos 
pasilinksminimams ir puotoms. Jie gėrisi ir italų menu, bet ta- 
pybos darbų nėra, todėl kolekcionuoja piešinius. Turi Rafaelio, 
Mikelandželo, Veronezės, Ticiano, Basano piešinių. Rinkinių 

vertę papildo antikinės marmuro skulptūros arba jų kopijos, 
graviūros ir kilimai. 

Visiškai suprantama, Rubensas norėtų, kad šiuose namuose, 
kur taip pagarbiai žiūrima į tapybą, dominuotų jo kūriniai. Ar 
tik ne todėl jis, visada labiau linkęs į stambias kompozicijas, 
taip dažnai tapo nedideles drobes? Matyt, nori, kad jo paveiks- 
lai atsidurtų „„kunstkamerose“, kur sienų plotas ne toks didelis. 
Jis iš tų senųjų imtynininkų, kurie nepratę trauktis iš kovos are- 
nos. Dar vis kupinas jėgų. Jam vis dar neužtenka laiko. Politi- 
kos atsisakė, vengia karalių rūmų, dažnai gyvena kaime, tačiau 
vis vien maža laiko. Jis žino, kuo labiau skubės, tuo turininges- 
nis bus jo gyvenimas. O tai labai svarbu, ypač tada, kai tau jau 
šešiasdešimt metų. Kai žmogus jaunas, jis save laiko nemirtin- 
gu. Turėdamas šešiasdešimt metų, mąsto apie gyvenimą, kadan- 
gi prisimena mirtį. Menas, moteris, mokslas, turtas, giminaičiai, 
bičiuliai — štai gyvenimo simboliai, jo gyvenimo, vienintelio, 
kurį jis pripažįsta. Juk Žmogus vienišas pragyvena savo gyveni- 
mą ir vienišas yra šalia kitų žmonių gyvenimo. Beje, dar yra 
dievas. Žmogus turi pasirinkti: arba tikėti vien savimi, arba pa- 
sikliauti dievu. Pasirinkti žemišką kelią arba dangišką kelią. Ta- 
čiau kai kurie pasirenka aplinkinį kelią: dedasi, kad pasikliauja 
dievu, o iš tiesų tiki tik savimi. Kai nekankina podagra, Ruben- 
sas eina kasdien klausyti mišių, bet sielos gilumoje dievu nesi- 
domi. Tarp kitų į jį panašių Žmonių jaučiasi paliktas savo va- 
liai. „Padėk pats sau, ir dievas tau padės.“ Jis persiėmęs stoiciz- 
mu. O stoikas — tai krikščionis, tik netikintis. Ar galima pavadinti 
krikščioniu kardinolą Rišeljė, kuris, išnaikinęs protestantus 
Prancūzijoje, paskui juos remia Olandijoje ir Anglijoje prieš 
ispanų katalikus? Ar galima pavadinti krikščioniu kardinolą in- 
fantą, kuris vadovauja kariuomenei kovos lauke? 

Laikai pasikeitė. Tridento susirinkimas patvirtino naują Romos 
katalikų bažnyčios doktriną. Jėzuitų ordinas skelbia moralę, ku- 
rios pagrindai jau ne tokie griežti. Kaip geri žmogaus sielos 
žinovai, norėdami sušvelninti religiją. jėzuitai atsižvelgia ne 
tiktai į darbus, bet ir į tikslus. Jiems daug padeda architektai, 
skulptoriai ir tapytojai, kurie labai palaiko naują stilių. Geras 
katalikas jau nebeprivalo be reikalo kankintis Tegu tik vykdo 
savo parcigas, nerodydamas pernelyg didelio uolumo,— daugiau 
iš jo nieko nercikalaujama. Taip galvoja ir Rubensas, ir jo ne- 

gfaužia metafizinis Aerimas. Jis godžiai viską semia iš gyvenl- 
mo, O visa kita, pagal seną taisyklę, palieka dievo valiai. 

Nors jis nuolat užverstas gausių klientų užsakymais, visų pir- 
ma dirba sau, savo malonumui. Jo technika nepastebimai kinta, 
Jis visuomet tapė atskiestais dažais, o dabar atranda dar subti- 
lesnį tapybos būdą. Jo teptukas vos liečia drobę arba lentą. Iš 
šitų švelnių, skaidrių ir sklandžių potėpių gimsta formos, sukur- 
negali su juo spėti. Tenka atsisakyti bendradarbiavimo. Neap- 
čiuopiamas koloritas tarsi srovena iš pačios medžiagos. Gal to- 
dėl, kad jis ilgai gyvena kaime? Šiaip ar taip, tapytojas atranda 
gamtą. Dabar gamta liovėsi jo paveiksluose būti tik dekoraty- 
viniu fonu, kurį tapyti jis visuomet pavesdavo savo padėjėjams. 
Dabar ji atsiduria pirmame plane ir pati tampa veikiančiuojų 
paveikslo asmeniu. 

Tiesą sakant, Rubensas niekad nebuvo jai abejingas. Retkar- 
čiais jis tapydavo ir peizažus, tarsi norėdamas įrodyti, kad ir šis 
tapybos žanras jam nesvetimas. Tapė, pavyzdžiui, kaimo siuže- 
tus, kaip antai „Sūnaus paklydėlio sugrįžimas". Šis paveikslas 
nutapytas paties Rubenso ir pasižymi nepaprasta harmonija. Pa- 
našiu stiliumi nutapyta „Žiema“: tvartas, galvijai, žemės ūkio 
įrankiai ir peizažo fragmentas. Pamažu peizažas paveiksluose 
pradeda užimti vis daugiau vietos. Štai „Ferma Lakene“— pui- 
kiausias gerai apgalvotas kompozicijos pavyzdys. Formos mode- 
liuojamos su išraiškos jėga ir tiksliai. Arba kiti peizažai: čia 
banda, o ten vežimas, įklimpęs purve, ir vėjo lengvai linguojami 
medžiai. Pagaliau atsiranda ir audros. Vėtra, žaibai ir vaivorykš- 
tė. Galingo vėjo gūsiuose virpa medžių lapai, suteikdami vaiz- 
duojamai scenai dramatinio nerimo. Tokie peizažai paveiksluose 
„Atalantės medžioklė“, „Enėjo laivo žuvimas“ ir „Filemonas ir 
Baukidė“. 

Šalin van Koninkslo, Joso de Mompero ir Jano Breigelio ta- 
pybos tradicijas! Šie dailininkai perdaug ramūs ir pedantiški! 
Jie kruopščiai išdailina kiekvieną detalę, kenkdami kūrinio 
emocionalumui. Svarbiausias dalykas paveiksle — judėjimas. Te- 
gu vėjas drebina peizažą! Tegu ten bus debesys, žaibai, saulė, 
pragiedruliai, šešėlio ir šviesos kontrastai. Šalin pernelyg tikslų 
piešinį! Kai siautėja uraganas, išnyksta lapų kontūrai, virsdami 
ištisa virpančia mase. Siautėjančios audros metu viską nudažo 
viena tragiška spalva ir užgožia lokalinę spalvą. Bet jeigu net 

viskas aplinkui tamsu arba pilka, paveikslas neturi būti blausuš. 
Spalva turi savo neliečiamas teises: koloritas privalo likti šiltas, 
net jeigu atmosfera ir neigtų šią galimybę! Kas gerai išmano sa- 
vo amatą, gali pasinaudoti raudonu gruntu, kaip padarė tapyto- 
jas paveiksle „Enėjo laivo žuvimas“. Raudonas gruntas persi- 
šviesdamas pagyvina visas tamsias ar pilkas spalvas. Tuo būdu 
spalvų magija ir linijų dinamizmu Rubensui pavyko išgauti vi- 
siškai naują peizažą — herojinį ir kartu lyrinį. Patenkintas, kad 
pavyko ir šiame žanre pasiekti savitumo, jis nusiramina ir tapo 
jau santūresnius peizažus. 

Kai jau pavaizdavo gamtos gaivalus, matytus polderiuose, nio- 
kojamuose siautulingų audrų, dabar gali džiaugtis Brabanto kai- 
mo vaizdais. Kai tapo Steno pilies ponu, šis kaimas jam labai 
gerai pažįstamas. Čia jis mato nuostabią gamtos darną ir santūrų 
grožį. Akys ilsisi, žvelgdamos į švelniai banguotas platybes, ku- 
rios nuolat keičiasi, priklausomai nuo laiko ir oro. Tapytojas 
gėrisi šiuo permainingu gamtos žaismu. Jis taip juo žavisi, kad 
net pamiršta pamėgtąjį heroizavimą. Jis tapo „Vakarą“, tapo 
„Rytą“. „Mėnesienoje“ vaizduoja žvaigždėtą naktį, o ,,Peizaže su 
raiteliu“ — ryto rūką. Išdrįsta nutapyti net saulės diską. Putlių 
formų garbintojas, tampa subtiliu atmosferos reiškinių mėgėju, 
tačiau net dabar, piešdamas neįprastus vaizdus, išlieka papras- 
tas ir santūrus. 

Rubenso žvilgsnyje jau nėra to užsidegimo, kuris jį skatino 
„heroizuoti“", į aplinkinį pasaulį žiūri paprastai, kaip žmogus, 
randantis čia malonumą. Sutinka nusileisti iš Olimpo-ir užmiršta 
bibliją, bent jau tada, kai ištrūksta iš savo nepasotinamų kli- 
„entų. Pagautas paprasto pačios tapybos džiaugsmo, į šiuos laime 
spindinčius paveikslus mielai talpina savo artimuosius ir viską, 
kas tik puošia jo gyvenimą. Stebuklingas jo teptukas tapo žmo- 
ną, vaikus, sodą ir pilį, itališko stiliaus parką prie tapytojo re- 
zidencijos netoli Vaperio, su jos portikais ir paviljonu — štai tas 
grožis, kurį dabar garbina. Šios dekoracijos fone gali nutapyti 
žmoną ir vieną vaiką, kartais net ir save su efektinga fetrine 
skrybėle. Vaizdą gali pagyvinti nutapydamas linksmai besikal- 
bančius jaunus vyrus ir dailias moteris ir pavadinti šį kūrinį 
„Meilės sodu". Puikus siužetas! Ir koks optimizmas jo amžiuje, 
nežiūrint įkyrios podagros ir sunkių laikų! „Meilės sodas" — tai 
jo nuosavas sodas, jame yra jo Elena, laiminga tarp kitų laimin- 
gų porų. Elena, kuri nuolankiai vykdo visas tapytojo užgaidas, 

kuri rengiasi brangiausiais drabužiais ir taip pat dosniai juos nü- 
sirengia. Jis ne iš tų išpuikusių meilužių. kurie pavydžiai sergsti 
nuo svetimų akių savo žmonos grožį. Visas pasaulis gali gėrėtis 
šiuo baltu, lyg iš pieno plaukusiu kūnu. Štai Elenos portretas, 
kur ji pridengta juodais kailiais, bet rankos, kojos ir krūtys pa- 
rodytos visame gražume. Šį paveikslą, tapytojo pavadintą „Kai- 
linukais“, jis nutapė tiktai jai ir sau. 

Jis negali atsigėrėti šia šviesiaplauke flamande ir be paliovos 
ją tapo. Kai kam ji gal atrodo truputį stamboka, bet ji tiksliai 
atitinka Rubenso skonį: putlios formos, sveikata ir grožis. Žo- 
džiu, visa tai, ką jis myli. Kažin, ar ši šviesiaplaukė mergaitė tu- 
ri sielą? Sunku pasakyti, ir, regis, dailininkui tai visai nerūpi. Ji 
žvelgia paprastai ir meiliai. Ar ji stovi nejudri šilko ir aksomo 
suknia, ar visiškai nuoga, ar tik šiek tiek apnuoginta, neatrodo, 
kad dėl to varžytųsi. Tiktai viename portrete ji atrodo kiek su- 
simąsčiusi — kai tapytojas ją pavaizdavo sėdinčią palenkta gal- 
va su dviem vaikais. Ar tai jau baigtas paveikslas, ar tik genia- 
lus eskizas? Niekada jam nepavyko tokiomis šykščiomis prie- 
monėmis pasiekti tokio nuostabaus rezultato. Lengva ir beveik 
nemateriali spalva prašoka savo išraiškos ribas. Laimės poezija! 
Motina, vaikai, palaima. Jo laimė. Žmogaus laimė pasiekta pil- 
nai. O jam jau šešiasdešimt metų! 

Prie jo jau sėlina senatvė — ne prie tapytojo rankos, kuri 
guvesnė, negu bet kada, bet prie jo kūno. Jis puikiai visa tai 
mato, kai paskubomis daro savo portreto eskizą. Suprantama, tu-- 
rėdamas tokį nuostabų talentą, gali meistriškai manipuliuoti 
fetrine skrybėle ir plačiu apsiaustu. Tačiau veidas — tai veidro- 
dis, kurio negali išvengti. Pamėlę paakiai, įdubę skruostai, ūsai 
nebegali paslėpti senatviškų lūpų. Veltui triūsia jo pieštukas, jis 
bejėgis padaryti tai, kas neįmanoma. Šis piešinys byloja apie 
dideles dailininko pastangas. Jei reikia apgaudinėti, pirmiausia 
privalu žinoti, kur yra silpnosios vietos. Tada ir pavyks. Ste- 
buklingas Rutenso teptukas imasi sunkiausio uždavinio — pagy- 
vinti išvargusį veidą. Siekia panašumo, kaip visuomet, ideali- 
zuodamas... Juoda skrybėlė ir apsiaustas pabrėžia šviesias kūno 
dėmes — veidą ir ranką, besiremiančią į durklo rankeną. Tamsūs 
plaukai — negi tai perukas? — pritemdyti skrybėlės šešėlio. 
Barzda ir ūsai taip pat tamsūs. Ūsai, dailiau nei piešinyje už- 
riesti į viršų, gražiai paslepia lūpas. Panaudojant tradicinį švie- 
sotamsos žaismą, šis uždavinys puikiai įveikiamas. O dabar — 

akys: truputį užkritę vokai, miglotas žvilgsnis. Kai kas Čia įžiū- 
ri melancholiją, net liūdesį. O gal dailininkas tiesiog nenorėjo 
per daug jaunintis? 

Prieš penkiolika metų, Velso princo, būsimojo karaliaus Ka- 
rolio I užsakymu, Rubensas buvo nutapęs kitą autoportretą. 
Kaip pasakoja, princas įtikinęs Rubensą įveikti savo kuklumą! 
Jis ir tenai pavaizdavo save su juodu plačiu apsiaustu ir didele 
juoda skrybėle. Bet tada nereikėjo griebtis suktybių. Nereikėjo 
nieko slėpti: nei akių, nei lūpų, nei plaukų, juk tada dar buvo 
kupinas jėgų. Tvirta ranka jis brėžė pagrindinius veido štrichus. 
Tai nė kiek nekenkia vyrui. Dabar jis bijo per daug išryškinti 
kontūrus, ranka lengvai slysta paveikslo paviršiumi. Tačiau vis- 
kas turi ribas, net koketavimas. Eskize jis prisipažįsta, kad jau 
peržengė šešiasdešimt metų, bet drobėje labai sumaniai sumaži- 
na savo amžių bent dešimčia metų. Be abejo, tiek užtenka. Jis 
nenori atsidurti nemalonioje padėtyje. Šis atsijauninimas — tai 
pagarbos duoklė mylimam gyvenimui, savo jaunai žmonai, vai- 
kams, pačiam sau ir visam pasauliui. Taip jis išreiškia optimiz- 
mą, kurio niekas negali susilpninti. O tas kiek apsiblausęs 
žvilgsnis — tai tapytojo duoklė tiesai, kad šis taip drąsiai pa- 
gražintas kūrinys nekeltų žiūrovui abejonių. 

Iš pažiūros jo gyvenime niekas nepasikeitė. Rubensas, kaip ir 
pirma, Steno pilies ponas, jo karališkosios katalikiškosios dide- 
nybės Slaptosios tarybos sekretorius, šv. Dvasios ordino kava- 
lierius ir kardinolo infanto rūmų dailininkas. Žodžiu, žmogus, 
kuris bendrauje tik su šio pasaulio didžiūnais. Ir pačiame Antver- 
pene jo bičiuliai — magistrato nariai, aukšti pareigūnai ir tur- 
tingi mecenatai, kaip Rokoksas arba Brantas; Gevartijus, More- 
tus ir van der Gestas — tai vėlgi mokslo žmonės, šiek tiek 
pasipūtę, pamaldūs, koplyčių ir ligoninių fundatoriai, negailintys 
pinigų joms prabangiai išpuošti. Bet tai tik viena antverpenie- 
čių gyvenimo pusė Mieste vis dar klesti girtavimas ir apsiriji- 
mas. O juk, rodos, po tokių sunkumų ir skaudžių nuostolių karo 
metu kiekvienas pilietis turėtų labiau laikytis saiko. Bet kur tau! 
Visuose sluoksniuose įsigalėjęs pomėgis lėbauti. Veltui valdžia 
stengiasi užkirsti tam kelią, leisdama daugybę potvarkių, netgi 
tokį, kuris draudžia per daug „apsiryti ir girtuokliauti per vestu- 
vių iškilmes“. Nuo šiol vestuvių dalyvių skaičius neturi viršyti 
keturiasdešimt žmonių ọ vestuvių puota negali „trukti ilgiau, 
kaip vieną dieną ir pusę sekančios dienos“. Tik vienas kitas la- 

bai dorovingas pilietis pritaria valdžios potvarkiams. Pavyzdžiui, 
Puteanus paskelbia savo ,,„Komusą“, pasmerkdamas šią visuotinę 
blogybę. Iš Antverpeno gyventojų jis susilaukia daugiau nema- 
lonumų, nei padėkos. Netgi mokslininkai humanistai, kaip, pa- 
vyzdžiui, Bejerlinkas ir Voverijus, artimi Rubenso bičiuliai, už- 
sipuola pernelyg uolų profesorių. Nors ir daug leidžiama po- 
tvarkių, Richardas Verstegenas vis dėlto rado būdą aprašyti 
dvidešimt penkias girtuoklystės rūšis. Tuo tarpu Ogiras parašo 
savąjį „De Gulsigheydt" (Apsirijimą), arba septynių didžiųjų 
nuodėmių ciklo pirmąją dalį. Prieš tai šią temą Adrianas Brou- 
veris jau buvo sprendęs tapyboje. 

Šis flamandas, trumpai pagyvenęs Olandijoje, kur buvo Fran- 
so Halso mokiniu, prieš keletą metų apsigyveno Antverpene. 
Jis meistriškai tapo žanrinius paveikslus, kurie pasižymi laisva 
faktūra ir dideliu pajautimu viso to, kas žmogiška. Galbūt čia 
išryškėja kalviniškosios ir miesčioniškosios Olandijos įtaka? Jo 
kūriniuose nėra nė ženklo kontrreformacijos. Nei paveikslų te- 
matika, visuomet šiuolaikine ir realistine, nei tapybine palete, 
paprastai vienspalve, nei mažu paveikslų formatu jis nėra pa- 
našus į garbingus kolegas, kurie tapo spalvingus paveikslus baž- 
nyčioms. Brouveris įkyrus, bet kartu ir lyriškas žmogaus inter- 
pretuotojas, žmogaus, kurį pagavęs įniršis, žmogaus, kuris geria 
ir retkarčiais mėgsta muštis, kadangi jis tamsus ir pasigailėjimo 
vertas sutvėrimas. Kažkokia paslaptinga, bet kartu ir artimo 
meilės misija dvelkia iš šio dailininko kūrinių. Jo mokinys, bu- 
vęs kepėjas Josas van Krasbekas kuria tokio pat pobūdžio dro- 
bes. Netgi Jordansas, uolus herojinės tapybos gynėjas, puikių 
paveikslų bibliniais ir mitologiniais siužetais kūrėjas, ima linkti 
prie Žžanrinių kūrinių. Vis dažniau tapo paveikslus iš šeimos gy- 
venimo, kuriuose trys kartos, susirinkę prie vieno bendro stalo, 
geria, valgo, šūkauja ir dainuoja. Tai geriausi jo kūriniai — 
niekada anksčiau Jordansas nebuvo toks įkvėptas, kaip šiose 
scenose, ir niekada jo teptukas nesukūrė šiltesnių bronzos bei 
karmino raudonų atspalvių harmonijos. 

Veltui žmogus stengiasi apgauti gamtą, ji visuomet priverčia 
jį paklusti. Iki šiol Rubensui lengvai pavyko savo gyvenime ir 
savo mene išvengti paprastų Žmonių. Juos jam priminė ne tiktai 
tapytojai, bet taip pat spaustuvininkai ir humanistai. Šitie šiau- 
riečiai, kad ir labai susižavėję poezija, parašyta lotynų kalba, 
kai kurioms temoms nagrinėti griebiasi savo gimtosios kalbos. 

Jie negali atsiskirti nuo liaudies, kuri limpa prie jų, kaip gliti 
žemė prie apavo. Čia ir glūdi žmogaus gyvenimo prasmė. Kas 
taip pasipučia, jog patiki, kad nebeteko ryšio su liaudimi, tas 
klysta. Kas pasišalina nuo savo liaudies, vis vien kažkokiu pa- 
slaptingu būdu prie jos sugrįžta. Negi Rubensui iš tiesų reikėjo 
tai priminti? Žmogui, kuris pasiekė didžiausios garbės ir yra prie 
senatvės slenksčio, lengviau atsisakyti visokių varžymų ir nie- 
kur savęs netramdyti. 

Štai viename iš savo nuostabių paveikslų jis išaukština primi- 
tyvų, šiurkštų flamandų mugės džiaugsmą. Juk nežiūrint visų 
titulų ir turtų, jis vis dėlto yra plebėjas, todėl teisus buvo her- 
cogas Arschotas, Kai rašė Rubensui, kad jis nepriklauso jo luo- 
mui. Tr ačiū dievui! Jeigu būtų priklausęs pasipūtusių ir sustin- 
gusių aristokratų luomui, kuris tegerbia tariamas savo privile- 
gijas, niekada nebūtų sukūręs šio paveikslo. Jo gyslose teka 
liaudies kraujas. Tyli ir kantri Flandrijos liaudis, kurios 
džiaugsmas staiga pratrūksta lyg fanfarų gausmas. Džiaugsmas 
dėl paties džiaugsmo, nepaisant sunkių išbandymų ir sunkių lai- 
kų — ūmus, spontaniškas. Džiaugsmas! Juo persiėmusios spalvos 
pasidaro lengvos, o piešinys virsta siautulinga arabeska. 

Breigelis Vyresnysis irgi tapė kaimo šventes. Bet argi jos 
linksmos? Argi šio garsaus dailininko drobėse yra nors vienas 
besišypsantis veidas? Jeigu jis buvo pramintas „Linksmintoju“, 
tai, pasak Karelą van Manderį, tik todėl, kad tapė fantastinius 
paveikslus Boscho stiliumi. Breigelio valstiečiai kartais šoka 
vestuvių ar kitų švenčių proga, tačiau šoka labai rimtai, o jų 
veidai labai susirūpinę. Čia tik pati iškilmių pradžia. O Ruben- 
sas, kaip ir visuomet, taiko į pačią kulminaciją. Šventė pačiame 
smarkume. Poras pagavęs pašėliškas siausmas niekur neregėto 
šokio sūkuryje. Valgymas, gėrimas, muzika, šokis — štai tikrojo 
džiaugsmo pranašai. Džiaugsmas užvaldes visą minią. Rankos 
drąsios, gestai ryžtingi. Juk tai šokiruoja jus, veidmainiai šven- 
teivos ir niūrūs dogmatikai! Nežinote, kas yra tas svaiginantis 
džiaugsmas, kuris savo eozaltuotu siautulingumu pagauna viską, 
net menkiausias smulkmenas! 

Tą dieną, kai Rubensas sukūrė ši himną džiaugsmui, jis galu- 
tinai nusimetė kaukę. Dabar jis paprastas žmogus. toks pat, kaip 
žmonės jo paveiksle, svaigstentis nuo džiaugsmo. trokštantis iš- 
bandyti visus gyvenimo smMagumus. godus ir nepasotinamas... 
Nors jau peržengė šcšiascešimt, šis pagonis iš prigimties su ka- 

taliko kauke vis vien myli gyvenimą! „Kaimiečių šokyje“ dar 
grįžta prie šios temos, tačiau pašėliškas šokio ratas jau nepasie- 
kia tokio užmojo, kaip „Mucėje“. Čia jau tik linksmų žmonių 
būrelis, o ne minia. Nors šiame paveiksle daugiau judesio, čia 
trūksta to gyvo džiaugsmo. Kažkokia pora apsikabinusi, kažkoks 
vyriškis šliejasi prie savo kaimynės, tačiau šokio sūkurys jį pa- 
gauna. „Muvėje“, priešingai, linksminasi visi, nuo vaikų iki se- 
nių. Žindomi kūdikiai ir didesni vaikai, kurie nori iki dugno iš- 
gerti džiaugsmo taurę. Suaugusieji šoka. Kažkieno rankos liečia 
krūtis ir pečius. Visur aistringi bučiniai. O seniai tuština ą59- 
čius. Atrodo, nė vienas dailininkas dar nebuvo įkūnijęs šitokio 
džiaugsmo himno tokiomis žaviomis kūnų formomis. Šie žmonės 
džiūgauja ramaus Brabanto peizažo fone. 

Rubensas ir toliau tapo paveikslus religiniais siužetais. Turi 
nemaža užsakymų! Bet jis nelabai skuba juos vykdyti. Kai daili- 
ninkas Geldorpas bankininko Eberhardo Jabacho pavedimu už- 
sako jam paveikslą, skirtą šv. Petro bažnyčios altoriui Kelne, 
Rubensas labai rimtai atsako: „Kad neskubėdamas ir nevaržyda- 
mas savęs patenkinčiau Jūsų bičiulio pageidavimą, man reikia 
pusantrų metų.“ Jis reikalauja pusantrų metų. net nežinodamas, 
kokia tema jam reikės tapyti paveikslą. Kadangi turi būti nuta- 
pytas koks nors epizodas iš švento Petro gyvenimo, pasiūlo nu- 
tapyti jį „nukryžiuotą žemyn galva, kadangi manau,— rašo jis, — 
paėmęs šį motyvą, suprantama, savo talento ribose, galiu pa- 
siekti kažką nepaprasta". Labai charakteringas jo požiūris į re- 
ligines temas. Beje, Rubensas — sumanus žmogus ir moka 
derėtis su klientais. Todėl laiško pabaigoje rašo: „Siaip ar taip, 
galutinis sprendimas priklauso tam, kuris moka už paveikslą.“ 

Po dešimties mėnesių Rubensas praneša, kad „darbas gerokai 
pasistūmėjęs“. Tuo vis dėlto galima paabejoti, nes jis priduria: 
„Tačiau labai pageidaučiau, kad manęs neragintų jo užbaigti ir 
būtų tai palikta mano nuožiūrai ir mano galimybėms, tada pa- 
veikslą užbaigsiu su džiaugsmu.“ Kadangi jis „užverstas dar- 
bais”. Čia jis sako tiesą, nes iš tiesų be atvangos tapo. Gento 
jėzuitams baigia „Švento Livinijaus kančias“. Šis kūrinys be ga- 
lo dinamiškas. „Kryžiaus kelias“, nežiūrint šitokios temos,— 
džiaugsmingas spalvų žaismas. „Šventos Uršulės kančios“ ir 
„Kūdikių žudymas“ — puikios drobės, kuriose viską užgožia dai- 
lininko kūrybinis polėkis. Čia piešinys lyriškas, o teptuko prisi- 
lietimas lengvas tarytum sparno mostelėjimas. Ankstesnės Ru- 

benso drobės, žavėjusios savo dinamiškumu, atrodo statiškos, 
palyginus su šiais naujais kūriniais, kurie nutapyti kone su ne- 
materialiu lengvumu. 

Jei darbas tikrai yra pasitenkinimo šaltinis, ne taip jau leng- 
va atsisakyti užsakymų. Rubensas tik leido sau atsisakyti iliust- 
racijų savo bičiuliui Moretui. Iliustratoriaus darbą jis paveda 
savo bendradarbiui Erazmui Kvelinui. Šiaip jau jo dirbtuvė, 
kaip ir pirma, reguliariai ir gausiai teikia produkciją. Jam pa- 
deda gausus būrys padėjėjų. Dirbtuvėje šalia senųjų bendra- 
darbių arba vietoje jų atsiranda naujos pavardės: Vilemas Pa- 
nelsas, ištikimas meistro namų globėjas, kai šis keliauja po už- 
sienį, Abrahamas van Dipenbekas, Janas van den Hukė ir kiti. 

Betgi visai nesvarbu, kas tie žmonės! Tai tik satelitai, kuriuos 
jis įtraukė į savo orbitą Dažnai atsitinka, kad, jį palikę, jie 
tuojau netenka tariamo spindesio, kuriuo patys tikėjo, kadangi 
paprasčiausiai gyveno savo meistro šviesos nutvieksti. Tačiau 
Rubensui svarbiausia, kad darbas gerai eitų. Kaip visos įmonės 
vadovas, jis turi patenkinti gausų klientų būrį. Svarbu išlaikyti 
prestižą ir populiarumą. Tad ir tapo įvairaus pobūdžio ir įvairių 
dydžių religines scenas. Užsakymai plaukia beveik iš visų šalių. 

Kartais jis prašo kokį nors klientą, jeigu šis bent truputį nu- 
laiko rankoje teptuką, paretušuoti kelionėje apgadintus paveiks- 
lus. Tokios paslaugos jis prašo Justų Sustermansą, dvidešimčia 
metų už save jaunesnį kolegą. Šis Antverpene gimęs tapytojas, 
kurio portretą, būdamas Florencijoje, nutapė van Deikas, šiuo 
metu yra Medičių rūmų portretistas ir tam tikra -prasme jų įga- 
liotinis meną liečiančiais klausimais. Labai lengvai nutapo praš- 
matnius įžymių asmenybių portretus: popiežiaus Urbono VIII, 
imperatoriaus Ferdinando II, Danijos princo Christijano, Galilė- 
jaus... Rubensas ramia širdimi gali jį prašyti truputį paretušuoti 
paveikslus: „Esu susirūpinęs, kad ilgas laikymas dėžėje galėjo 
pakenkti šviežiai tapyto paveikslo spalvoms, ypač kūno spalvai 
ir baltai spalvai, kurios galėjo pagelsti. Viliuosi, kad Jūsų ma- 
lonybė, būdamas didelis tapytojas, lengvai viską pataisysite, ret- 
karčiais paveikslą pastatydamas saulėje. Bet jeigu Jūsų malo- 
nybei atrodytų būtina pataisyti kokius nors trūkumus, atsiradu- 
sius dėl paveikslui padarytos žalos ar dėl mano neapdairumo, 
mielu noru pavedu Jums viską pataisyti savo ranka.“ 

Tuo tarpu Rubenso šeima dar padidėja. 1637 metų vasario 
mėnesį gimsta dar vienas palikuonis, kuris pavadinamas Peteriu 

Paulium. Būtent dėl šio gyvenimo, kuris aplink jį leidžia daigus, 
ir dar todėl, kad čia jis mato savo paskirtį, Rubensas dirba be 
atvangos ir reikalauja darbo iš kitų. Štai didžiulis drobių an- 
samblis karališkajam medžiotojų paviljonui Tore de la Parada, 
netoli Madrido. Tai stambus užsakymas, visais požiūriais vertas 
tapybos titano: šimtas dvylika paveikslų! Temas šioms kompozi- 
cijoms reikia imti iš Ovidijaus ,,„Metamorfozių“ ir „Heraklio žy- 
gių“: „Apolonas ir Marsas“, „Apolonas ir Pitonas“, „Arachnė ir 
Minerva", „Ariadnė ir Bakchas“, „Atlantas, laikantis žemę“, 
„Bakcho triumfas“, „Kefalas ir Prokrustas“, ,,„Kupidonas, jojan- 
tis ant delfino“, „Heraklio apoteozė“, „Heraklis ir Cerberis“, 
„Prometėjas“, „Titanų nužudymas“, „Veneros gimimas“, „Orfė- 
jas ir Euridikė“, „Venera ir Adonis“, „Persėjas, išvaduojantis 
Andromedą“ ir dar daug kitų. Šias įvairiausias temas jungia vie- 
nas bruožas: jos teikia galimybę aukštinti nuogą kūną įvairiau- 
siomis, kokios tik įmanoma, pozomis. Kai kurioms figūroms bū- 
dingas statiškumas, tačiau daugumą jų gyvina siautulingas 
judesys. Nieko tai nestebina. Jau įprasta žavėtis viskuo, net 
klaidomis, kurias daro madingi dailininkai. 

Darbo metodas pasilieka tas pats. Meistras ruošia eskizus, o 
padėjėjai tapo reikiamo dydžio paveikslus. Rubenso žinioje to- 
kie dailininkai, kaip Erazmas Kvelinas, Janas Kosirsas, Korna- 
lis Schiutas, Lukas van Judenas, Kornelis de Vosas, Janas van 
Eikas, Peteris Seimonsas, J. P. Gauvis, J. B. Borekensas. Tai ga- 
būs žmonės, gerai perpratę Rubenso stilių. Klusnūs vykdytojai, 
neturintys kūrybinės ugnies. Vis tiek atsiras kas nors, kas iš 
karto pažins, kad tai ne meistro ranka! Tačiau daug prabėgs 
laiko, kol žmonės atskirs išorines dailės kūrinio žymes nuo 
vidinės jo prasmės. Todėl Rubensas gali tik prižiūrėti darbą, 
tai šen, tai ten paretušuodamas. Jeigu tema jam patinka, jis 
tapo ją pats, ir kūrinys tada prabyla visai kita kalba. Bet ką 
padarysi?! Meistras juk neturi laiko, o klientai ragina. Nespė- 
jusios išdžiūti drobės pakuojamos į dėžes ir — gero kelio! Rei- 
kia imtis kitų darbų, o jų niekad netrūksta... 

Tiktai Steno pilyje, pabėgęs nuo žmonių, Rubensas pamiršta 
svarbius užsakymus ir tapo savo malonumui. Yra jam prilygs- 
tančių tapytojų, tačiau nė vienas jo nepralenkia. Jis tapo taip 
meistriškai, kad niekada neabejoja, niekada nereikia nieko tai- 
syti, todėl jo potėpiai nepaprastai lengvi. Kiti tapytojai, nė 
kiek ne mažiau talentingi, grumiasi su medžiaga Rubensas 

taip laisvai ją valdo, kad kiekvienas teptuko prisilytėjimas yra 
galutinis. Taip įvyksta stebuklas: sukuriami paveikslai, skam- 
bantys tartum litaurai, o jie vos palytėti dažų. Rubensas vis 
rečiau imasi tokių temų, kaip nukryžiavimas arba kiti kanki- 
nimai. Jau visiškai nebeieško sunkių pozų, kad galėtų savo 
sugebėjimais nustebinti pasaulį. Šis žaidimas jau baigtas. Jei- 
gu dar jam prisireiks temų, teikiančių laisvę vaizduotei, jis 
sugrįš prie mitologijos. Ji geras pretekstas tapyti putnius nuo- 
gus kūnus. Ar tai būtų „Trys gracijos“, ar „Pario sprendimas“, 
ar „Sabiniečių pagrobimas“ — visur triumfuoja nuogas moters 
kūnas. 

Pačios temos kartais keičiamos, bet rezultatas visuomet tas 
pats: ar tai bus žaltys, ar kūdikėlių žudymas, ar pagaliau Betsa- 
bė — visuomet tai himnas kūno garbei. Net tada, kai jis tapo sa- 
vo Eleną kaip šv. Ceciliją — tema be abejonės primesta daili- 
ninkui — ir reikia pridengti jos kūną, vis vien palieka per dide- 
lį dekolte, negu derėtų paveikslo siužetui, ir apsupa ją putliais 
amūriukais. Bet netrukus ją išrengs. paversdamas stambių formų 
Andromeda, kurios jaudinantis žvilgsnis labai artimas šventosios 
įkvėptam žvilgsniui. 

Rubensas visiškai nesidomi, ką galvoja įvairiais vardais vadi- 
namos jo kūrinių herojės. Jis be atodairos šlovina moterį, ir 
tai, kas joje amžina bei kasdieniška — jos kūną. Tiktai kūnas 
padaro moterį meninio polėkio objektu, džiaugsmo šaltiniu ir gi- 
minės pratęsėja; valdo ją kaip ir kiekvieną vyrą. Nepakanka ją 
pasiekti ir jos kūnu patenkinti savo geismą, kuris, vos apmalšin- 
tas, vėl stebuklingai atgyja. Savo svajonėse vėl trokšta ją gla- 
monėti ir stebuklinga meno jėga atkurti gausybėje paveikslų. 
Niekada joks tapytojas nėra tapęs baltesnio ir tokio gyvybe pul- 
suojančio kūno. Niekada joks dailininkas savo teptuku taip 
išraiškingai jo nešlovino. 

Aiškiai jaučiama, jog Rubensas su tokia aistra tapo moters 
kūną, kad jį patį skatina geismų liepsna. Kuo labiau jį slegia 
metų našta, tuo aistringesnė jo meilė. Dabar jau pakankamai aiš- 
kiai tuo įsitikinom. Dar prieš keletą metų, norėdamas paslėpti 
kurią nors kūno dalį, jis Žaidė draperijos klostėmis arba leng- 
vais banguojančiais vualiais. Dabar jau trokšta visiškos laisvės, 
Dabar jo deivės jau vis nuogesnės, ir būtent tokias jis jas myli, 
Jis atsisako ką nors keisti „Pario sprendime“, kurį jam buvo už- 
sakęs Ispanijos karalius, kai kardinolas infantas prašo kai ką 

pridengti. Rubensas jau nesilaiko tos nuomonės, kad lemiamas 
žodis yra to, „kas moka už paveikslą“, ir nenusileidžia net kara- 
liui. Mat, šitą paveikslą, nors ir užsakytą, Rubensas tapė savo 
malonumui. Jo Elena, įkūnijusi jau tiek jo vaizduotės sukurtų 
personažų, Veneros pavidalu pasiekia didžiausio išraiškingumo. 

Jau trisdešimt metų Rubensas tapo moteris be jokių skraisčių. 
Kodėl užsakovai ėmė laikyti jas pernelyg nuogomis? Kardinolas 
infantas ne iš droviųjų Kas čia jį šokiruoja? Matyt, pajuto Ru- 
benso tapysenos pasikeitimus. Nuogos moterys ankstesniuose 
Rubenso paveiksluose, kaip ,,„Sužvarbusi Venera“, „Veneros tua- 
letas“, „Susana ir seniai“ stebino formų putlumu bei kūnų gro- 
žio spindėjimu. Žiūrovai žavėjosi faktūros meistriškumu. Tačiau 
po truputį tie nuogi kūnai ima keistis. Nutapytos lengvesne 
ranka, formos ne tokios ryškios, ne tokios sustingusios savo 
marmuriniame grožyje. Galima sakyti, jos tarsi atgijo. „„Anželi- 
koje ir atsiskyrėlyje“ galima tik numanyti, kad adoruojamas 
pernelyg nuogas moters kūnas, kadangi paveikslas nedidelio for- 
mato ir į jį žiūrima iš tam tikro atstumo. Baltas kūnas su karmi- 
no šešėliais, raudona drapiruote piailgintos dailios formos, balta 
užuolaida ir tamsus fonas — visa tai daro užslėpto goslumo įspū- 
dį. Tačiau, kaip jau buvo anksčiau sakyta, paveikslo dydis čia 
daug lemia. Mes nepamirštame. kad čia tik paveikslas. Bet kai 
figūros nutapytos natūralaus dydžio, žiūrėjimo pobūdis keičiasi. 
Bet tai dar ne viskas. Keičiasi ir pačios formos. Užtenka pažiū- 
rėti į „Tris gracijas“ ir į „Pario sprendimą". 

Čia kūno formų žaismas visai naujai interpretuojamas. Tapy- 
tojas atsisako harmoningų linijų, taip būdingų nepriekaištin- 
giems akademiniams kūriniams. Linijos vientisumą nuolat laužo 
putlios kūno formos. Nebėra per nugarą tobulai išlinkusios pa- 
grindinės linijos. Dabar raityta linija pabrėžia nugaros ir strėnų 
riebumą, sėdmenų sunkumą. Lygiai taip pat nutapytas pilvas, 
pečiai ir kojos. Galbūt šios moterys perdaug apkūnios, bet jų 
kūnas tarsi virpa. Nejučia dingteli mintis, jog dailininkas tyčia 
jas vaizduoja tokias, kad lengviau būtų perteikti tą šėtonišką 
virpulį. Tikriausiai čia ir yra to netikėto protesto priežastis: šie 
paveikslai tapo pernelyg geidulingi. Jie perdaug atvirai gundo. 
Per daug pabrėžiamas pats moteriškumas, neidealizuotas ir meni- 
ninko vaizduotės neperkurtas. Tai amžinoji Ieva, kurios gink- 
las — jos kūnas, ir kuo puikesnis kūnas, tuo sėkmingesnis 
ginklas. 

Jausmingasis Ticianas tapė sudvasintos aistros moteris. Sun- 
ku spręsti, ar šie švelnūs kūnai dar laukia meilės, ar jau šia 
meile smaguriavo. Rubenso paveikslai nekelia abejonių: šie kū- 
nai virpėjo nuo vyro glamonių ir buvo kupini meilės Jie bylo- 
ja apie tai taip įžūliai, kad galima suprasti, kodėl žiūrovai, su- 
krėsti pernelyg iškalbingų vaizdų, ėmė reikalauti skraisčių. 
Tačiau Rubensas, artėdamas prie savo kelio pabaigos, visiškai 
nesijaudina dėl tokių menkų rūpesčių Ir tarytum norėdamas pa- 
tvirtinti, kad niekas neabejotų jo siekimais, tapo „Piemenį ir 
piemenaitę". Čia jis dosniai atiduoda savo Eleną piemeniui, ku- 
ris labai panašus į satyrą. Aistringas puolimas, silpnas gynima- 
sis. Elenos veidas, rodos, šypsosi, įsivaizduodamas būsimą malo- 
numą. Peteris Paulius čia nutapė tarsi paties geismo paveikslą. 
To geismo, kuris vis dar jame liepsnoja, nors ir sulaukus tokio 
amžiaus. Kaip olimpiečiai, jis vis dar tebėra jaunas ne tiktai 
dvasia, bet ir kūnu. 


XVI 


IR GRAŽIAI PABAIGTI GYVENIMĄ 
1638 — 1640 


Išskyrus keletą šviesių protų, kaip Erazmas Roter- 
damietis arba Rable, savo plunksna atskleidusių karo absurdiš- 
kumą, niekas niekada nesipriešino šiam nuo amžių įsigalėjusiam 
būdui daryti pasaulyje tvarką, o tikriau — ją griauti. Meninin- 
kai — tapytojai, skulptoriai, rašytojai — dažnai garbino kovas ir 
karo žygius. Niekam neateidavo į galvą pasmerkti karą. Nebent 
tiktai Breigelis savo „Beprotėje Gretoje“ (Dulle Griet) paliečia 
šią temą, bet kažin ar jis turėjo galvoje vien tik karą? Jo tikslas, 
atrodo, kur kas didesnis. Savo genialia satyra jis norėjo pa- 
smerkti bet kokią žmonių kvailybę ir žiaurumą. 

O gal šis tylėjimas būdingas tam laikui reiškinys, pasekmė 
karo, daug metų siaubiančio didesnę Europos dalį? Išimtis čia ga- 
li būti 1635 metais miręs žinomas Niderlandų dailininkas Žakas 
Kalo. Bredos apsiausties metu Spinola jam buvo pavedęs nubrai- 
Žyti šio miesto topogralinį žemėlapį Van Deikas nutapė jo port- 
retą, iš kurio Vorstermanas padarė raižinį. Gimęs Lotaringijoje, 
kuri buvo užgrobta švedų. vokiečių, prancūzų, Kalo sukūrė du 
graviūrų ciklus, pavadintus „Karo nelaimės“, kuriuose buvo ne- 
gailestingai pasmerktas žmonių žiaurumas. Aštria adata raižytos 
nedidelės graviūros dėl savo meninio užmojo atrodo didelės. Ka- 
lo negarbina karo žygdarbių. Parodo atvirkščiąją medalio pu- 
sę — baisią karo tikrovę: žudynes, kankinimus, plėšikavimus ir 
prievartą. Tikrąjį karo veidą. Kalo išraiškos jėga — paprastu- 
mas. Jis nekelia tono. Jam užtenka prisiminti savo tėviškę, kurią 
siaubė siautėjanti samdyta kariuomenė. 

Raižytojo temos imasi ir tapytojas. Kai Justus Sustermansas 
savo valdovų pavedimu užsako Rubensui paveikslą, tasai pasiū- 
lo temą: „Karo pasekmės“. Rubensui toks siužetas neįprastas. 
Bet ar galima stebėtis dailininko pasirinkimu po viso to, ką jam 
teko matyti ir girdėti? Tačiau jis nevaizduoja karo padarinių 

taip betarpiškai, kaip jo kolega iš Nansi. Čia jis irgi neatsisako 
savo stiliaus. 

1638 metų kovo mėnesį, išsiuntęs paveikslą Medičiams, siun- 
čia jiems ir tokį paaiškinimą: „Čia svarbiausia figūra — Marsas, 
jis išeina iš Januso šventyklos (Jūsų didenybė veikiausiai žino- 
te, kad pagal Romos įstatymą ši šventovė taikos metu buvo už- 
daryta) ir kruvinu kardu ginkluotas skuba link minios, kuriai 
pranašauja didelę nelaimę. Jo mylimoji Venera, apsupta amūrų 
ir genijų būrio, bučiniais ir glamonėmis nori jį sulaikyti. Tačiau 
furija Alektė su deglu rankoje traukia už rankos Marsą paskui 
save. Šalia jų neatskiriami karo draugai: Maras ir Badas. Žemė- 
je gulinti moteris laiko sudaužytą liutnią. Tai Harmonija, kuri 
nesantaikos ir karo metu negali egzistuoti. Ten taip pat regime 
motiną su kūdikiu ant rankų. Ji primena, kad demoralizuojantis 
ir viską naikinantis karas nužudo meilę, motinystę ir vaisingu- 
mą. Jūsų malonybė paveiksle rasite ir architektą, parblokštą ant 
žemės su visais įrankiais, nes viską, ką taika stato didžiųjų mies- 
tų puošnumui ir patogumui, naikina ir griauna brutalūs karo 
ginklai. Pagaliau, jei neapsirinkų, Jūsų malonybė taip pat paste- 
bėsite po Marso kojomis žemėje numestas knygas ir piešinius. 
Tuo norėiau parodyti, jog karas niekina literatūrą ir dailę. At- 
rodo, ten dar yra išbarstytas strėlių ir iečių ryšulėlis, taip pat 
numesta virvė, kuria jos buvo surištos. Tos ietys — tai santarvės 
simbolis, kaip Merkurijaus lazda ir alyvos šakelė —- taikos sim- 
boliai. Jos taip pat numestos paveikslo kampe. Pagaliau ten yra 
liūdna moteris su vualiu, be papuošalų ir brangenybių, gedulo 
drabužiais. Tai nelaiminga Europa, daugelį metų kenčianti nuo- 
latini plėšikavimą, įvairiausias patyčias, nesuskaičiuojamas ne- 
laimes ir kiekvieno iš mūsų neapsakomas kančias. Ji turi ran- 
koje amūro ir genijaus prilaikomą žemės rutulį, kurį vainikuoja 
krikščionybės simbolis -- kryžius.“! 

Paveikslas aiškinamas gana sudėtingai, bet vis vien jis labai 
puikus. Nutapytas su nuostabiu temperamentu, jis daro įspūdį 


! Knygos autoriaus cituojamas aiškinimas iš Rubenso laiško fragmento 
nesutampa su pačiu paveikslu. Europos personifikacija su iškeltomis 
į viršų rankomis nelaiko žemės paublio. Jį laiko šalia šventyklos 
stovintis amūras. Tikslus Rubenso paveikslo aprašymas yra A. Ro- 
zenbergo monografijoje apie Rubensą. Ji išleista serijoje Klassiker 
der Kunst V Rubens, Stui'gurt 1505, 486 psl, 

kompožičijos vieningumu, nors visos judesio poza pavaizduotos 
figūros atsigręžusios tik į dešinę pusę. Kyla klausimas, ar leng- 
vai galima suvokti dailininko sumanymą? Tai herojinio stiliaus 
paveikslas, idealizuojantis temą pagal užsakytojo pageidavimą. 
O gal toks buvo Rubenso sumanymas? 

Be „Karo pasekmių“, jis dar nutapė „Karo pabaigą“. Tai gal- 
būt ne toks tobulas kūrinys, tačiau tos pačios kilnios idėjos 
įkvėptas. Geras Rubenso sumanymas vertas pagyrimo — juk ka- 
ras jį lydėjo nuo mažumės ir persekiojo visą gyvenimą. Jis ma- 
tė, kaip nuo jo kenčia visos Europos šalys. Jo tėvynė buvo ne- 
siliaujančių kovų, apsiausčių ir užkariavimų objektas. Didžiausi 
vadai, Spinola ir Pikolominis, nepajėgė pasiekti taikos, kuri vie- 
nintelė galėjo atlyginti žalą, padarytą šios naikinančios jėgos. 

Tačiau nei išdidžioji Ispanija, nei atkaklioji Olandija neatsi- 
sako karo. Prieš metus Fridrichas Henrikas Oranietis atkovojo 
Bredą. Tuo būdu niekais paverčiama Spinolos pergalė, kurią taip 
genialiai įamžino Velaskesas. 1638 metų birželio mėnesį nenu- 
ilstantis štathalteris bando užgrobti Antverpeną, bet jo pava- 
duotojas Vilhelmas iš Nasau buvo kardinolo infanto nugalėtas 
prie Kalo ir mūšyje neteko vienintelio savo sūnaus. Panikos ap- 
imta, Olandijos armija kovos lauke paliko artileriją, vėliavas, 
visas gurguoles. 'Tai buvo tikras sutriuškinimas. Rubensas iš 
Antverpeno galėjo stebėti parako dūmus. Antverpenas iškilmin- 
gai švenčia ispanų pergalę, tarytum šis mažas epizodas galėtų 
visam laikui užbaigti karą. Per iškilmes rieda tradiciniai perga- 
lės vežimai, o prie jų dar prisijungia visiškai naujas triumfo ve- 
žimas, padarytas pagal Rubenso piešinį. Vakare miestas žė:i 
nuo šviesų, visur plyksčioja fejerveikai. Minios džiaugsmas toks 
pats trumpas, kaip tas ugnies švystelėjimas. Karas vyksta toliau. 

Atėjus vasarai, Rubensas išvažiuoja į Steno pilį. Gal ten už- 
mirš žmonijos siautėjimą. Jis tapo, rūpinasi savais reikalais. 
Kaip ir visuomet, jį kankina podagra. Dažnai prirakinamas prie 
lovos, bet, vos pasijutęs geriau, tučtuojau imasi darbo Nei jo 
mintis, nei ranka nejaučia silpnumo ar nuovargio. Kaip ir visą 
gyvenimą, jis tikras darbo galiūnas. Iki paskutiniųjų išnaudoti 
mums skirtą laiką — argi tai nereiškia gyventi ko intensyviau? 
Iš savosios Steno pilies rašo brangiajam Lukui Faiderbei, kad 
„artimiausiu metu jam reikalingas vienas pano“. Tad reikia ko 
greičiau jį prisiųsti, gal pats Faiderbė gali asmeniškai atvežti. 
Taip Rubensas ilsisi Steno pilyje. Šis jaunas skulptorius iš Me- 

chelno nuo 1636 metų padeda Rubensui. Šaugo jo namus piiė 
Vaperio. Anksčiau tai darydavo Panelsas. Maestro jam pataria: 
„Atvažiuokite ko greičiau, kad būtų galima užrakinti namus. 
Kol jūs ten esate, negalima bus išprašyti svečių. Manau, kad Jūs 
įvykdėte mano pageidavimą ir paslėpėte į saugią vietą aukso 
grandinę — kai su dievo pagalba grįšime į namus, mes ją sura- 
sime.” Nepamiršta pasirūpinti ir apie kriaušes bei figas, kurias 
sodininkas turi laiku jam prisiųsti, be to, primena kažkokį vyną 
iš Ai, kadangi „buteliai, kuriuos čia atsivežėme, jau tušti“. Kaip 
matom, podagra netrukdo jam pasilepinti šampanu... 

1639 metai pralekia taip pat greitai, kaip ir ankstesnieji. Ap- 
linkui vis siautėja karas. Ispanams nesiseka. Iš šešiasdešimt sep- 
tynių laivų, plaukiančių į Niderlandus su trylikos tūkstančių 
kareivių įgula, tik septyni išsigelbėjo nuo naujo karo dievo, pui- 
kaus karvedžio, Olandijos admirolo Trompo. 

Nors podagros priepuoliai vis dažnėja, Rubensas nesiliauja 
tapyti ir domėtis naujais darbais. Vos tik Anglijos karalius Ka- 
rolis I išreiškia norą pavesti Jordansui ištapyti karalienės Hen- 
rietos apartamentus Grinviče, tuojau į šį reikalą aktyviai įsijun- 
gia Žerbje. Šis apsukruolis derasi, pina intrigas ir daro viską, kad 
šis užsakymas tektų garsiajam jo bičiuliui. Įsitikinęs, kad Lon- 
done nieko nelaimės, jis, kaip mitrus komersantas, bando lai- 
mėti bcnt pusę užsakymo. Kadangi čia eina kalba apie devynis 
plafonus ir trylika dekoratyvinių pano, Žerbje siūlo, kad plafo- 
nai atitektų Rubensui, nes Jordansas nieko neišmanąs apie 
šiuos dalykus. Žerbje uolumas ne be išskaičiavimo. lengvai ga- 
lime susivokti, kieno inspiruojamas visa tai daro. Beje, viskas 
veltui... | 

Kitą pavasarį Rubensas gauna keletą Briuselio skulptoriaus 
Franso Diukenua kūrinių Šis dailininkas gyvena Romoje ir turi 
didelį pasisekimą. Popiežius Urbonas VIII užsakė jam milžinišką 
švento Andriejaus skulptūrą, kuri turėjo būti patalpinta į nišą 
prie vieno iš keturiolikos piliorių, laikančių šv. Petro bazilikos 
kupolą!. Diukenua skulptūrą sukūrė pagal to meto reikalavimus, 
pompastišku, teatriniu stiliumi. Rubensas pasinaudoja proga jį 
pasveikinti: „Savo paties ir savo šalies vardu, reiškiu džiaugsmą 


! Autorius apsiriko. Švento Andriejaus skulptūra patalpinta nišoje 
prie vieno iš keturių, o ne keturiolikos piliorių, laikančių šv. Petro 
bazilikos kupolą. 

dėl Jūsų malonybės atsiekimų ir didžiuojuosi Jūsų šlove. Jeigu 
ne mano amžius ir podagra, kuri mane kausto, važiuočiau į Ro- 
mą, kad galėčiau apžiūrėti ir gėrėtis tokiu puikiu ir taip pagar- 
sėjusiu kūriniu. Tačiau turiu viltį, kad man bus leista pamatyti 
Jūsų malonybę pas mus, brangiojoje mūsų Flandrijoje, kuri ka- 
da nors dar didžiuosis jūsų kūriniais. Labai norėčiau, jog tai 
įvyktų prieš mano mirtį, kad galėčiau matyti šedevrus, sukurtus 
Jūsų malonybės ranka.“ 

Šis laiškas rašytas balandžio 17 dieną. Prieš porą dienų Ru- 
bensas buvo parašęs iš jo dirbtuvės išeinančiam Lukui Faider- 
bei labai nuoširdžią rekomendaciją: „Dėka mano nurodymų, sa- 
vo uolumo ir nepaprasto talento jis sugebėjo perimti viską, 
kas tik buvo geriausio mūsų tapybos ir skulptūros mene.“ Meist- 
ras labai smulkiai aprašo vieną iš savo mokinio darbų, būtent 
dievo motinos skulptūrą, esančią beginiečių vienuolyno bažny- 
čioje Mechelne. „Ši nuostabi skulptūra buvo sukurta mano 
dirbtuvėje, labai abejoju, ar kuris nors mūsų krašto skulptorius 
galėtų ją geriau atlikti.“ 

Deja, Rubenso sveikata blogėja. Balandžio pabaigoje jis jau 
beveik paraližuotas. Pirmomis gegužės dienomis jam vėl šiek 
tiek pasidaro geriau. Luko Faiderbės vestuvių proga rašo savo 
mokiniui malonų laiškutį su linkėjimais: „Su dideliu malonumu 
sužinojau, kad gegužės pirmą dieną Jūs brangiosios savo žmo. 
nos sode pasodinote gegužės medelį. Turiu viltį, kad prigis iI 
vieną gražią dieną duos jums vaisių." Be to, jauną skulptorių 
prašo sukurti iš dramblio kaulo mažo vaiko skulptūrėlę. „Tai ne 
taip jau skubu,— rašo jis, — jums dabar reikia sukurti kitą vali- 
ką — Žymiai svarbesnį!“ Kaip matome, jis vis dar tebėra kupi- 
nas aistringos meilės gyvenimui! Argi visas jo gyvenimas nėra 
tos meilės pavyzdys? Vos tik pasibaigia ligos sukeltos kančios, 
jis vėl mėgaujasi iš džiaugsmo taurės. Žino, kad kiekvieną aki- 
mirką gali numirti, bet, kol gyvena, stengiasi naudotis gyvenimo 
teikiamais malonumais. Nė vieno žodžio nerašo Faiderbei apie 
savo sveikatą. Priešingai, kviečia jį atvykti: „Jūsų apsilanky- 
mas man visuomet bus malonus.“ 

Gegužės pabaigoje Rubenso sveikata žymiai pablogėja. Gegu- 
žės 27 dieną surašo testamentą. Apgalvotai ir teisingai paskirstęs 
turtą, ragina paveldėtojus gyventi santaikoje ir vengti bylinė- 
jimosi. 1640 metų gegužės 30 dieną apie pietus širdis nebeišlai- 
o podagros priepuolio. Rubensas miršta. 

Tą pačią dieną Rubenso kūnas pernešamas į Fourmentų šei- 
mos rūsį šv. Jokūbo bažnyčioje. Liepos 2 dieną įvyksta laidotu- 
vių iškilmės ir tradicinės šermenys. 1641 metų vasario manesį, 
tai yra po aštuonių su puse mėnesių nuo vyro mirties Elena 
Fourment pagimdo dukterį Konstanciją Albertiną, paskutinį ta- 
pytojo gyvybingumo įrodymą. Paskui prasideda palikimo dali- 
nimas ir su tuo susijęs notarų, vykdytojų ir pirklių šurmuliavi- 
mas. Popiergaliai ir rašliava. Visiems tiems reikalams sutvarkyti 
prireikė net penkerių metų! 

Pirmiausia reikėjo sudaryti „paveikslų, meno kūrinių, antiki- 
nių kūrinių, vertybinių popierių, dokumentų ir nuosavybės liu- 
dijimų sąrašus“. Dalybos pradedamos nuo papuošalų. priklausiu- 
sių „mirusiam ponui Peteriui Pauliui Rubensui, riterių luomo 
Jos didenybės mirusios infantės rūmų bajorui, Steno pilies po- 
nui ir t. t.” 

Sidabras ir juvelyriniai dirbiniai padalinami jo įpėdiniams: pir- 
mųjų vedybų sūnums Albertui ir Nikolui, taip pat Elenai Four- 
ment ir penkiems jos vaikams: Klarai Joanai, Franciskui, Izabe- 
lei Elenai, Peteriui Pauliui ir Konstancijai Albertinai. Medaliai 
ir agatai tenka abiem vyresniesiems sūnums. Albertas, kuris iš 
tėvo paveldėjo Slaptosios tarybos sekretoriaus titulą, dar gauna 
knygas ir bibliotekos rinkinius. Šeimos narių portretai atiduoda- 
mi modeliams. Tuo būdu ,„Kailinukai“ pasilieka našlei. Visa kita 
pereina į kieno nors rankas. Parduodami dramblio kaulo gami- 
niai, gipso lipdiniai, kriauklės ir net gaubliai. Išparduotas net 
dailininko garderobas Paskui atėjo eilė paties tapytojo bei jo 
kolekcijos paveikslams. Inventoriaus sąraše išvardijama jų apie 
tris šimtus. Pirmiausia surašyta Venecijos mokykla: „Ticiano, 
"Tintoreto, Veronezės, Palmos ir Mucijano drobės. Labai gausu 
portretų. Daugiausia nutapyti šiauriečių dailininkų — Jano van 
Eiko, Hugo van der Guso, Diurerio, Holbeino, Kventino Massei- 
so, Vilemo Kejo, Luko Leidenicčio, van Ilemeseno, Moro, van 
Skorelo ir Florio. Tik Breigelio Vyresniojo paveikslai daugiausia 
peizažai: Rubenso kolekcijoje yra trylika jo darbų. Sąraše yra 
taip pat Perudžinas, Heri met de Blesas, Josas van Kelvė, Kok- 
sis, Bronzinas, Paulius Brilis, Ribera ir Elsheimeris. Iš bendradar- 
bių ir Antverpene gyvenančių tapytojo amžininkų yra van Dei- 
kas, Fransas Sneidersas, Paulius ir Simonas de Vosai, tėvas Se- 
gersas, Vildensas, Eikensas, Sebastianas Vranksas ir van Esas. 
Gana netikėta olandų dailininkų grupė: Palamedas, Pulenburgas, 

Heda, Porselis, de Vligeris. Tarp šių pavardžių išsiskiria tik vie- 
na — Fransas Halsas. 

Bet štai dar staigmena! Rubenso kolekcijoje septyniolika Adri- 
ano Brouverio kūrinių. Kuo paaiškinti meistro domėjimąsi šiuo 
buitinių scenų ir peizažų tapytoju, kurio tapysena taip skiriasi 
nuo Rubenso. Šis flamandas, prieš sugrįždamas į Antverpeną, 
dirbo pas Fransą Halsą. Mirė tesulaukęs trisdešimt metų. Turbūt 
jis žavėjo Rubensą savo mažų paveikslų nuoširdumu. Rubensas 
puikiai mokėjo valdyti medžiagą, tačiau niekada nepasiekė to- 
kio paprastumo, kuris leidžia tapyboje išsiversti beveik be siu- 
žeto. Nors ir stengiasi pavaizduoti vėjo šuorą, lenkiantį medžius 
ir virpinantį lapus, nors paveikslo ansamblis ir dvelkia herojišku 
dinamizmu, jo peizažai visada atrodo šiek tiek nenatūralūs. 
Brouveris pasiduodavo savo vaizduotei. Jis tapė ne tiek peizažą, 
kiek savo dvasinę būseną. Ir ėjo šiuo keliu pirmasis. Įžvalgusis 
Rubensas, be abejo, šitai įvertino. Kita staigmena sąrašuose — 
didelė daugybė paliktų kopijų. Vien Ticiano jis padarė daugiau 
kaip trisdešimt kopijų, iš kurių dvidešimt vienas portretas. Ko- 
pijavo jis ir Rafaelio, Leonardo, Tintoreto, Breigelio Vyresniojo, 
Moro ir Elsheimerio kūrinius. Tai be abejo byloja apie didžiojo 
dailininko kuklumą. Su teptuku rankoje jis studijavo kitų tapy- 
tojų paveikslus. 

Pirmosios Rubenso turto varžytinės davė penkiasdešimt du 
tūkstančius florinų, antrosios vos aštuonis tūkstančius su vir- 
šum. Ispanijos karaliaus pavedimu, buvo nupirktos keturios dro- 
bės už keturiasdešimt du tūkstančius florinų. Tas pat karalius 
nupirko dar kelias dešimtis paveikslų už dvidešimt septynis tūks- 
tančius šimtą florinų, tarp jų tris Ticiano drobes, dvi Tintoreto, 
tris Veronezės, vieną Pauliaus Brilio, keturias Elsheimerio, vieną 
Mucijano, penkias Ticiano paveikslų kopijas ir trylika paties 
Rubenso drobių. Įdomi detalė — už Rubenso padarytas Ticiano 
kopijas karalius moka nuo tūkstančio dviejų šimtų iki tūkstančio 
aštuonių šimtų florinų, o už paties Ticiano originalą vos keturis 
šimtus! Dar penkiasdešimt drobių parduodama už labai skirtin- 
gas kainas. „Vienas žmogus iš Kelno už „šv. Petrą“ mokėjo tūks- 
tantį du šimtus florinų, princas Oranietis už „Silviją“ davė tris 
šimtus florinų, o už ,„Atalantės medžioklę“ sumokama vos trisde- 
šimt šeši florinai. Keletą kūrinių nupirko šeima. Elena Fourment, 
Le kitų paveikslų, už šimtą dvidešimt florinų įsigijo „Meilės so- 
dą", o Albertas už didelį peizažą su Steno pilimi sumokėjo tūks- 

tantį du šimtus penkiasdešimt florinų. Pagaliau Arnoldas Lunde- 
nas įsigijo du savo žmonos, nepaprastai gyvybingos Susanos Four- 
ment portretus. Jos portretai sąrašuose pažymėti septynis kartus. 

Po paveikslų seka ne mažiau gausi kita nuosavybė. Pirmiausia 
rūmai prie Vaperio. Jie tokie brangūs, kad neatsirado pirkėjo. 
Elena Fourment gyvena juose iki savo naujų vedybų. 1655 metais 
ji išteka už Jano Baptisto van Brukhoveno, Bergeikos savininko, 
buvusio Antverpeno miesto patarėjo. Po to seka aštuoni namu- 
kai su sodeliais netoli rūmų prie Vaperio. Vienas iš jų, kur pa- 
staraisiais metais gyveno dailininkas Davidas Reikartas, buvo 
naudojamas kaip biblioteka ir sandėlis ,„,prastiems paveikslams 
bei kopijoms". Kiti namukai nuomojami. Žemės valdas sudarė 
tokie dvarai: Ekerene, Antverpeno šiaurėje,--, Hot van Ursele“ 
su ferma, medžių alėjomis ir dideliu sodu. Du dvarai Flandrijo- 
je — Svindrechte ir Biurgte. Taip pat žemės valdos Šapel-o-Bua, 
Brabante. Ferma su žeme Dulėje, Šeldės pakrantėje. Ir pagaliau 
puikus dvaras su Steno pilimi, laukais, pievomis ir miškais. Šis 
nepaprastai puošnus dvaras — tai didžiulis turtas: jis įkainotas 
šimtą tūkstančių florinų. Pusę jo Rubensas paliko žmonai, kitą 
pusę vaikams. 

Neįmanoma išvardinti visų vertybinių popierių — jų labai 
daug. Žmogus iš nuostabos netenka žado, matydamas tokius mil- 
žiniškus turtus, kuriuos savo darbu sukaupė vienas žmogus! Šio 
turto šaltinis — Rubenso tapyba — paveldėtojų rankose ėmė tar- 
nauti įvairiausiems tikslams. Donas Fransiskas de Rochas, Ispa- 
nijos karaliaus tarpininkas perkant paveikslus, už pagalbą pa- 
lengvinant šį sandėrį gavo dovanų „šv. Augustiną“. Tapytojas 
Kasparas de Krajeris, taip pat tarpininkas, gauna „Nimfą su 
vaisių krepšiu“, o iždininkas Van Ophemas „už greitą išmokėji- 
mą“ gauna „šv. Ceciliją“. Prajodinėtojas Peteris, kadaise pirkęs 
Rubensui arklį, gavo „Satyrus su vaisių pintine“. Norint gauti 
kiek galima didesnį atlyginimą, kuris išmokamas kam nors mi- 
rus, viena tapytojo drobė duodama vyriausiam mokesčių rinkė- 
jui. Gydytojai, smuklininkas ir netgi krosnius, kažką dirbęs Ste- 
no pilyje — visi gavo kaip atlyginimą kokį nors meistro pa- 
veikslą. 

Norint įvykdyti tapytojo prisiimtus užsakymus, buvo užsakyta 
keletas Rubenso paveikslų kopijų. Taip pat buvo nutarta pavesti 
tapytojui senjorui Jordansui užbaigti du Rubenso paveikslus — 
„Andromedą“ ir „Heraklį“. Geresnio tapytojo neįmanoma pasi- 

rinkti. Ne veltui Žerbje rašo: „Prieš tris dienas mirė ponas Ru- 
bensas, ir dabar čia geriausias tapytojas — Jordansas.“ Be to, 
kaip rodo paliktos sąskaitos, Jordansas labai kuklus. Už savo 
darbą jis tepaima du šimtus keturiasdešimt florinų, kai tuo tarpu 
už jo užbaigtus Rubenso paveikslus ir dar du kitus Ispanijos ka- 
ralius sumokėjo keturis tūkstančius du šimtus florinų, tai yra 
maždaug po tūkstantį penkiasdešimt florinų už kiekvieną. San- 
dėriai nesibaigia! 

Rubensas buvo pageidavęs išsaugoti tiek savo, tiek ir kitų 
meistrų piešinius, kuriuos jis su meile kolekcionavo visą gyve- 
nimą. Norėdamas išaukštinti savo meną, piešinius paskiria tam 
sūnui, „kuris panūs atsidėti tapybos menui“. O jeigu nė vienas 
iš jų neturėtų tokio polinkio, paskirti tai dukteriai, „kuri ište- 
kės už garsaus tapytojo“. Bet pono Rubenso sūnūs — išlepę po- 
naičiukai, kurie nė nemano gyventi iš savo rankų darbo, o duk- 
terys neketina tekėti už dailininkų. Paveldėtojai taip tvirtai įsi- 
tikinę, kad šis testamento paragrafas neįgyvendinamas, jog 
nekreipia dėmesio į velionio reikalavimą saugoti piešinius, kol 
jauniausiam vaikui sukaks septyniolika metų. Piešiniai taip pat 
iššvaistomi. 

1642 metais šv. Jokūbo bažnyčios presbiterijoie buvo pasta- 
tyta koplytėlė. Vykdant mirusiojo valią, ji buvo papuošta jo pa- 
veikslu „Švenčiausioji Mergelė su kūdikiu" ir dievo motinos 
marmurine skulptūra. Kai kurių žinovų nuomone, tai paskutinis 
ir tobuliausias Rubenso šedevras. Bet ar galima tikėti atkakliu 
tvirtinimu, jog tapytojas šiame paveiksle norėjęs apie madoną 
pavaizduoti visus, kurie jam buvo brangiausi, — būtent abi savo 
žmonas, jauniausiąjį sūnelį ir savo tėvą? Puikioje švento Jurgio 
figūroje net buvo įžiūrima paties Rubenso bruožų. Bet Magda- 
lena paveiksle brunetė, o Elena Fourment buvo blondinė. Gal 
Rubensas prisiminė Izabelę Brant? Tačiau, jeigu kalbama apie 
artimųjų atvaizdus šiame paveiksle, kodėl jis tapė tėvą, kurio 
visiškai nepažinojo, o ne motiną, ištvermingąją Mariją Peipe- 
links? Ir kodėl toks neaiškus panašumas? Visai gali būti ir netgi 
beveik tikra, jog Rubensas šiam kūriniui, kurį pasirinko savo 
paties antkapiui papuošti, suteikė tam tikrą prasmę, bet kas gali 
ją suvokti? Argi jis pats nerašė apie savo paveikslus: „Jų turinio 
negalima atspėti, čia reikalingi paties autoriaus komentarai." Ar- 
gi ne jo lūpos ištarė ir tokį prisipažinimą: „Mano paveikslus ga- 
lima aiškinti tik taip, kaip esu aprašęs, tik bijau, kad mano at- 

Mintis jau nėra tokia tiksli, kokios norėčiau." Gal tuo it apsifl- 
boti. Gal paveikslas ir slepia kokią paslaptį, bet vis dėlto iis 
yra vienas nuostabiausių didžiojo tapytojo kūrinių. Argi ne vis 
tiek, kokie ten vyrai, moterys bei vaikai? Šis paveikslas — tai 
laimingo gyvenimo pavaizdavimas, kurį su meile ir įkvėpimu 
nutapė genialusis dailininkas, Žmogus, kuris pats buvo lai- 
mingas! 

Rubensai! 

Pagaliau tu laisvas nuo visų žemiškų atsitiktinumų. Tavęs nė- 
ra tarp mūsų. Bet tavo kūriniai, išblaškyti po visą pasaulį, puo- 
šia tavo vardą neblėstančiu spindesiu. Nėra nė vienos rimtesnės 
paveikslų kolekcijos, kuri nesididžiuotų tavo kūriniais. Dar ir 
šiandien tavo šlovinga pavardė puošia ne vieną tavo mokinių 
darbą. Bet tai nesvarbu, nes tavo šlovei kritikai negali pakenkti, 
O paprastus žmones, kurie, įsispyrę į šlepetes, vaikšto po mu- 
ziejus, tu stebinsi nepaprasto grožio kūriniais, nutapytais tavo 
dirbtuvėje. Tapybos žinovai mieliau sustoja prie puikių tavo es- 
kizų, nes juose labiau jaučiamas tavo genijus, arba susimąstę 
žvelgia į tuos šedevrus, kurių nepalietė padėjėjų rankos, ir per 
tave patiria tapyboje spinduliuojantį džiaugsmą, kuris yra ne 
kas kita, kaip gyvenimo džiaugsmo sublimacija. Būtent čia, Ru- 
bensai, ir slypi tavo meno esmė. Kaip tik dėl to tavo tapyba, ku- 
ri kartais stulbina Žmogų savo pompastiškumu ir siužetų turtin- 
gumu, tampa didžiausia žmonijos vertybe. Tavo menas — tai 
himnas džiaugsmui. Gyvendamas neramiais laikais, patyręs iš- 
tremties ir nelaimių kartėlį, svajodamas apie taiką, nes aplinkui 
siautėjo karas, išsaugojai nepalaužiamą tikėjimą gyvenimu, ir, re- 
gis, prieš tavo valią tavyje spinduliavo džiaugsmas, tartum žmo- 
"gaus iššūkis nelaimingos žmonijos negandoms. 


PAAIŠKINIMAS IR IŠVADOS 


Kiekvienam meno kūriniui būtinas pasirinkimas. 
Jis sudaro kiekvienos kūrybos esmę. Paširinkimas apsprendžia 
kūrinį, yra kūrinio užuomazga. Kai kuriose meno srityse, pa- 
vyzdžiui, romano žanre, autorius pats sau šeimininkas. Visiškai 
kitaip būna biografinio žanro autoriams. Bet ir iš daugybės do- 
kumentų jie gali pasirinkti tuos, kurie jiems atrodo įdomūs, iš- 
kalbingi arba charakteringi. Tai vienas iš pagrindinių darbo 
etapų. Tačiau autorius neturi teisės nuslėpti kai kurių faktų ar- 
ba dokumentų. Gali tik juos atmesti, bet tada privalo tai pa- 
aiškinti. 

Štai mano pasiaiškinimas. 

Įvadiniai knygos puslapiai pakankamai pasako, koks buvo 
sumanymas. Todėl nebūtų reikalo prie to grįžti. Bet vis dėlto au- 
torius nutylėjo vieną liudijimą, o antru galima suabejoti. 

Pirmasis, kuris taip dažnai cituojamas, daug prisidėjo kuriant 
legendą apie Rubensą kaip apie antžmogį. Tai Danijos karaliaus 
gydytojo Oto Šperlingo pasakojimas apie karaliaus vizitą tapy- 
tojui 1621 metais. Štai ką jis pasakė: „Mes apsilankėme pas 
garbingą ir nuostabų tapytoją Rubensą. Radome jį dirbantį, jis 
tapė paveikslą, tuo pat metu klausėsi skaitomo Tacito ir diktavo 
laišką. Nenorėdami jam trukdyti, mes tylėjome, bet jis pats 
pradėjo su mumis kalbėti, nesiliaudamas tapyti, diktuoti laiško 
ir klausytis Tacito. Ir dar atsakinėjo į mūsų klausimus, tarsi 
norėdamas pademonstruoti nepaprastus savo sugebėjimus.“ Net- 
gi Maksas Rosas, kuris laikomas didžiausiu tapytojo panegiriku, 
ir tas blaiviai samprotauja, kad dano gydytojo pasakojimą reikia 
laikyti nesveikos fantazijos išdava. 

Antias liudijimas susijęs su teiginiu esą Rubensas buvęs pažu. 
Mums jis Žinomas. Baigęs mokyklą, Peteris Paulius, prieš pradė- 
damas tapybos praktiką, esą buvęs pas grafiene Lalcng pažu. Šią 
detalę randame visosę Rubenso biogralijose. Pirmiausia šis tci- 

ginys atsirado Rože de Pilio knygoje Conversations sur la con- 
noissance de la peinture” (Paris, 1677)!; pasak autoriaus, jis pa- 
remtas „Rubenso giminių ir artimųjų prisiminimais, kuriuos jie 
man maloniai pateikė". Iš karto atrodo, kad šio dokumento ne- 
įmanoma paneigti. Tačiau pradėjus giliau analizuoti, paaiškėja, 
kad tose biografinėse žiniose yra daug klaidų ir netikslumų. Vi- 
siškai pateisinama, kad autorius nurodo Kelną, kaip Rubenso gi- 
mimo vietą. Ši versija eina nuo pačios Marijos Peipelinks, ir mes 
negalime būti tikri, ar jos vaikai žinojo apie įvykius Zigene. 
Nieko nepaaiškina ir paties Rubenso tvirtinimas: „Labai myliu 
Kelną, kur buvau auklėjamas iki dešimties metų.“ (1637 metų 
liepos 25 dienos laiškas Geldorpui.) Kas tai — atsargumas ar ne- 
žinojimas? Šito mes nežinom. 

Rože de Pilio biografijoje nė žodžio neužsimenama apie pir- 
mąjį Rubenso mokytoją Tobiją Verhachtą, pamiršta ir tapytojo 
duktė Klara Serena. Nelabai čia tikslios ir kitos mažiau svarbios 
detalės. Visa tai turėjo sužadinti biografų budrumą. Deja, taip 
neatsitiko. Joks naujas Rože de Pilio įrodymas nesusilaukia jų 
atkirčio; priešingai, nerūpestingai kartojamos visos jo kruopš- 
čiai surašytos nesąmonės. Štai, pavyzdžiui, ką rašo de Pilis apie 
dailininko gyvenimo būdą: „Kasdien keldavosi ketvirtą valandą 
ryto ir, jei tik jam nesutrukdydavo podagra, pirmiausia eidavo 
klausyti šventų mišių. Paskui imdavosi darbo; kol jis dirbdavo, 
apmokamas skaitovas visada jam garsiai skaitydavo kokią nors 
gerą knygą, dažniausiai Plutarchą, Titą Livijų arba Seneką. 

Kadangi jis labai mėgo savo darbą, gyveno taip, kad galėtų 
dirbti be jokių sunkumų, nepakenkdamas savo sveikatai. Todėl 
„per pietus valgė labai mažai, kad užkietėję viduriai netrukdytų 
dirbti, o darbas neapsunkintų virškinimo. Taip jis dirbdavo iki 
penktos valandos vakaro, o paskui jodinėdavo už miesto ar 
miesto pylimu arba užsiimdavo Gar kuo nors, kas padėdavo pra- 
siblaškyti. Grįžęs namo, paprastai rasdavo keletą bičiulių, su ku- 
riais valgydavo vakarienę ir maloniai leisdavo laiką.“ 

O štai kaip de Pilis apibūdina Rubensą kaip neeilinę asmenybę: 
„Nors buvo labai atsidavęs savo menui, jis visada rasdavo laiko 
kasdien skaityti grožinę literatūrą, arba, tiksliau, Romos istoriją 
bei lotynų poetus; juos pažinojo gana tobulai, nes lotynų kalbą 
mokėjo taip pat gerai, kaip ir italų. Tuo galime įsitikinti, susi- 


! Pašnekesiai apie tapybą (Pranc.), 


138 


pažinę su Rubenso rankraščiais, kuriuose šamprotaujama aplė 
tapybą ir cituojamas Vergilijus ir kiti poetai, pasisakę šia tema. 
Todėl netenka stebėtis jo tapytų alegorinių paveikslų išradingu- 
mu, erudicija, tikslumu, turtingumu, ir kad, plėtodamas tas te- 
mas, visuomet joms taikliai parinkdavo tinkamas detales. Tobulai 
pažindamas objektą, kurį norėjo pavaizduoti, jis skverbdavosi 
dar giliau, dar labiau jį pagyvindavo, tačiau visuomet išlikda- 
mas ištikimas gamtos dėsniams.“ 

Pabaigoje de Pilis aprašo Rubensą kaip gerą kolegą, kuris „su 
tėvišku gerumu dėstė tapytojams savo pažiūras, kartais, negai- 
lėdamas triūso, pataisydavo jų paveikslus, tačiau niekad nepeik- 
davo jokio kūrinio ir kiekvieno tapysenoj surasdavo ką nors 
vertinga". 

Čia jau labai akivaizdus autoriaus polinkis „,„persūdyti“. Gali- 
mas dalykas, jog Rubensas turėjo skaitovą (iš dalies tai paaiš- 
kina Šperlingo fantazijas). Dabar taip pat kai kurie dailininkai 
dirbdami klausosi radijo. Jiems muzika, kaip Rubensui skaity- 
mas, sudaro dailininko aplinkos dalį. Taip pat galima sutikti, kad 
Rubensas buvo pratęs keltis švintant ir santūriai valgė. Bet, kaip 
sakoma, iš tonų susidaro muzika! Sunku įsivaizduoti, kad žiemą 
jis būtų kėlęsis ketvirtą valandą ir, išklausęs mišias, ėmęsis dar- 
bo. Taip pat ir jodinėti penktą valandą jis galėjo tik esant geram 
orui. Rubensas visai ne taip griežtai planavo savo laiką, kaip no- 
ri mums įkalbėti biografas, jam visada jo pakakdavo užsiimti vi- 
suomeniniais reikalais, ir ne dėl savo kaltės jiems neskyrė dar 
daugiau laiko. Nors daugeliu klausimų turėjo savo nuomonę, ta- 
čiau mes nieko nežinome apie tikrąją jo kultūrą. Galima ir dau- 
giau rasti pavyzdžių Pakanka įrodymų, jog šis biografas turėjo 
didelį polinkį heroizuoti. 

Kadangi Rubensas meistro Verdonko mokyklą paliko dar bū- 
damas berniukas, o paskui mokėsi net pas tris tapybos meist- 
rus: Verhachtą, van Nortą ir Venijų. nesuprantama, kada jis spė- 
jo būti pažu. Pagaliau, kodėl būtent turėjo būti pažu? Argi tai 
tinkama karjera našlės sūnui? Juk ji turėjo stengtis gerai pa- 
ruošti savo vaikus gyvenimui. Psichologiniu požiūriu pažo ver- 
sija visai suprantama. Jei Peteris Paulius visiškai paprastai būtų 
pradėjęs tik mokytis tapybos, tai būtų visai neįspūdinga. Tuo tar- 
pu kai jaunas žmogus patenka į lengvo gyvenimo aplinką — taip 
šį gyvenimą žmonės įsivaizduoja, nors nieko tikro apie jį neži- 
no — ir su pasibjaurėjimu nuo jo nusigręžia, norėdamas atsidėti 

menui — čia jau visai kas kita! Antra vertus, žinoma, kad Rube- 
sui labai magėjo būti prariašesniam. Senjoras Pjetras Pauolas, 
kaip tada buvo liepęs save vadinti, remdamasis legenda apie 
pažą, galėjo įrodinėti, kad jis dirba „savo rankomis“ tiktai to- 
dėl, jog toks jo pašaukimas, o iš tiesų visuomet priklausė „„aukš- 
tesnei visuomenei". 

Ar tai reiškia, kad istorija apie Rubenso buvimą pažu visiškai 
išgalvota? Argi Marija Peipelinks nesistengė užmaskuoti savo 
vyro nuotykio? Jeigu jos sūnus Peteris Paulius nebūtų tapęs gar- 
siu tapytoju ir jeigu jos vyras nebūtų sanguliavęs su garsaus 
Vilhelmo Oraniečio žmona, istorikai nebūtų taip atkakliai sten- 
gęsi prisikasti iki tiesos... Kiekvienas sutiks, kad istorija su pažu 
labai nekalta. Ne vienas miestietis, pasiekęs aukštesnę padėtį, 
stengiasi prie savo šeimos portretų priderinti riterių šarvus. Bet 
ar tai vien tik tuščios garbės troškimas? Galbūt. Tik nereikėtų 
skubiai daryti išvadų: Rubenso biografai buvo labai sutrikę, ne- 
žinodami, kaip suderinti garsiais įvykiais per daug nepasižymintį 
tapytojo gyvenimą ir herojinį jo kūrybos charakterį. Iš čia ir 
atsirado poros liudijimų paremtas siekimas menkiausiame daili- 
ninko žingsnyje įžvelgti kažką didinga. 

Pavyzdžiu čia gali būti ir pirmoji tapytojo kelionė į Ispaniją. 
Labiau egzaltuotų biografų akyse ši kelionė virto diplomatine 
misija, kai tuo tarpu iš tiesų Rubensas tebuvo siunčiamas lydėti 
hercogo dovanas... Argi reikia priminti, kaip atkakliai biografai 
daro užuominas apie aukštą jo kilmę? Jų netrūksta netgi pasku- 
tiniuose veikaluose, nors jau pakankamai įrodyta, kokie nepa- 
grįsti tie argumentai. Susidaro įspūdis, kad didžiojo žmogaus 
garbintojai nenori atsisakyti šios romantiškos hipotezės. Peteris 
Paulius, Jano Rubenso ir Onos Saksonietės sūnus, buvo kaip sa- 
vas išaugintas vyro apgautos, bet kilniaširdės Marijos Peipe- 
links, kuri, norėdama nuslėpti prasižengimą, pati tapo nusikalti- 
mo bendrininke. Bet tada Peteris Paulius būtų netikras Morico 
iš Nasau brolis. Kiek paaiškėtų dalykų! Puiki tema graikų trage- 
dijai, — deja, nors ir tenka apvilti stiprių emocijų mėgėjus, ji iš- 
laužta iš piršto! Fanatiški Rubenso gerbėjai visomis priemonėmis 
stengėsi didinti jo šlovę ir karštai troško, kad jis, kaip žmogus, 
nebūtų menkesnis už Rubensą dailininką. Bijodami, kad jis ne- 
atrodytų lėkšta asmenybė, nusprendė paversti jį didvyriu, netu- 
rinčiu nei ydų, nei baimės, visažinančiu ir nepaprastai dorovin- 
gu. Reikia pripažinti, kad be šių blizgučių Rubenso paveikslas 

gana neryškus, ypač tas, kurį jis slėpė savo viduje. Bet anaiptol 
tai dar neįrodo, kad jis buvo paviršutiniškas. Ar galima vadinti 
paviršutinišku žmogų, saugantį savo paslaptį? (Paviršutiniškas 
žmogus kaip tik tas, kas taip samprotauja.) Visų pirma, Ruben- 
sas labai užsidaręs žmogus. Uždarumas ne visuomet reiškia gilu- 
mą. Tai charakterio bruožas, bylojantis, kad žmogus sąmoningai 
užsisklendžia savyje arba neatveria širdies iš įgimto santi:rumo. 
Kai kurie žmonės yra ir iš prigimties santūrūs, ir sąmoningai 
užsisklendžia. Rubensas, matyt, kaip tik toks Žmogus. 

Išlikusiuose laiškuose jis tik vieną kartą užsimena apie Izabe- 
lę Brant — mes jau anksčiau tai minėjome; .du kartus rašo apie 
Eleną Fourment: pirmą kartą, kai, ketverius metus pavėlavęs, 
praneša Peireskui apie antrąsias savo vedybas, o antrą kartą 
laiške Lukui Faiderbei rašo, kad kartu su žmona laukia jo Steno 
pilyje. Vieną kartą teprisimena motiną — kai aiškina savo išvy- 
kimo į Romą priežastį. Tik vieną kartą jis su meile rašo apie vy- 
riausiąjį sūnų: „Myliu šį vaikelį, kaip patį save.“ Tai ir viskas, 
kas skirta artimiesiems Didesnė Rubenso laiškų dalis dingo, o 
tie, kurie išliko, rašyti įvairiausiems adresatams ir apima tokį di- 
delį laikotarpį, jog iš jų susidaro įspūdis, kad Peteris Paulius ne- 
mėgsta atverti širdies ir nuoširdžiai išsipasakoti. Jeigu ir turi 
kokių nemalonumų, visuomet stengiasi būti ramus. Šiuolaikinė 
sporto kalba sakant: moka mikliai atremti smūgius. Anuometi- 
niai humanistai visuomet didžiavosi esą stoikai, todėl mes ne- 
daug ką sužinotume iš filosofine ramybe dvelkiančių Rubenso 
laiškų, jei ši ramybė nebūtų paremta jo meno optimizmu. Negi 
ši gyvenimo džiaugsmu, sveikata, jaunyste alsuojanti jo kūryba 
nėra vienintelis tikrai patikimas liudininkas? 

Žmogus, kuris Kalvariją ir kankinių kančias paverčia hero- 
jiniais, efektingai iškilmingais vaizdais, niekada nebus jautriu 
žmogiškojo skausmo interpretatorium. Fromantenas imtų priešta- 
rauti: o kaipgi „Švento Pranciškaus Asyžiečio komunija“? Bet ir 
tai galima būtų paaiškinti: jeigu šis paveikslas tapytojo kūry- 
boje nebūtų išimtis, nieko nepaprasto apie jį ir nebūtų kalba- 
ma. Kenčiantis žmogus nėra toks gražus. Perteikti žmogaus kan- 
čią tapyba — vadinasi, parodyti bjaurumą dar ekspresyviau. Di- 
delis menas dėl to nenukenčia. Tik prisiminkime Griunevaldą. 
Bet tai neatitinka Rubenso skonio — juk jis mokėsi iš Renesanso 
ir antikinio meno meistrų, Rubensas aukština tik idealų grožį. 
Ar tik ne dėl to jo portretai daugiau dekoratyvūs, nei išraiškin- 

gi? Bendrai paėmus, žmonės dažniausiai negražūs ir niekuo nė- 
išsiskiria. Norint suteikti jiems daugiau ekspresyvumo, reikia 
išryškinti charakteringus bruožus — kitaip sakant, padaryti juos 
dar negražesnius. Juos pražinant, visuomet iškreipiamas įgimtas 
jų charakteris. Van Deikui pasisekė šiek tiek to išvengti, tačiau 
ir jo negalima lyginti su tokiais tapytojais, kaip Velaskesas ar- 
ba Rembrantas, kurie skverbiasi į žmogaus vidų, visiškai ne- 
teikdami reikšmės idealiam grožiui. Rubensas išsisuka pasitelk- 
damas dekorą. Tuo būdu jis patenkina ne tiktai klientų reikala- 
vimus, bet ir daug reiklesnius savo skonio reikalavimus. 

Rembrantas, tas didysis vientulys, visą amžių išgyvena veidas 
į veidą su kenčiančio žmogaus atvaizdu. Visi jo gyvenimo žings- 
niai nužymėti daugybe šios temos paveikslų. Tuo tarpu Ruben- 
sas saugojosi žmogaus ir jo nelaimių, kurdamas jam patinkantį 
pasaulį: visos paveiksluose pavaizduotos moterys, kaip žinia. yra 
panašios į jo šeimos moteris, o vyrai apribojami keletu pagrin- 
dinių tipų, muskulingi, gerai įmitę. Galimas daiktas, kad Ruben- 
sas nesidomėjo žmogumi kaip individu. Bet tai visai nereiškia, 
kad jis buvo paviršutiniškas. Norint išsaugoti save, galima iškil- 
ti į aukštumas arba nusileisti į bedugnę. Norint išsaugoti save, 
galima tapti neprieinamu, kaip Rembrantas, arba tokiu valdin- 
gu egocentriku, kaip Rubensas. Reikia įrodymų? Štai jie... 

Apie dailininką geriausia spręsti, kai jis įkopęs į savo šlovės 
viršūnę — daugumai dailininkų tai sutampa su paskutiniais jų 
gyvenimo metais. Kai prieš trejetą metų iki mirties Rubensui 
reikėjo nutapyti paveikslą, kuriame būtų vaizduojamas švento 
Petro gyvenimo epizodas, Rubensas pasiūlo nutapyti nukryžiavi- 
mą galva žemyn, kadangi, jo nuomone, ši poza jam suteiksianti 
naujų „nepaprastų galimybių“. Bet jis prašo palaukti, kadangi 
paveikslą, kuris jį domina labiau negu koks kitas, norėtų ,,už- 
baigti su džiaugsmu". (Vis dėlto užbaigti jo nebesuspėjo...) Tuo 
pat metu savo malonumui tapo nelabai rimtus geidulingus ir 
netgi nerūpestingai nemalonius paveikslus. 

Nereikia klaidinti skaitytojo, kad jis kasdien keldavosi prieš 
ketvirtą valandą, o prieš imdamasis darbo, išklausydavo mišias. 
Rubensas, šis gyvenimo džiaugsmo dainius, atlikdavo savo reli- 
gines pareigas, bet nesusidaro įspūdis, kad šie dalykai jį būtų 
labai jaudinę. Nukryžiavimo scenoje jam pirmiausia rūpi meniš- 
kai naujas šios temos perteikimas, Iš teisybės vienintelis jo įsta- 

tymas Ir religija — tai ištikimybė sau, karštas tikėjimas savo 
lemtimi, kas būdinga visiems tikrai dideliems žmonėms. 

Rubensas priskiriamas prie religingų tapytojų. Sprendžiant iš 
išorinių požymių, galima būtų su tuo sutikti. Tačiau jis ne toks 
tikrąja šio žodžio prasme. Be abejo, jis reiškėsi kaip katalikas 
tapytojas, vykdęs Tridento susirinkimo nurodymus, kur buvo 
reikalėujama, kad dailės kūriniai būtų tobuli ir Žžadintų tikintie- 
siems prakilnius jausmus. Tačiau šie kūriniai savo vaizdais turė- 
jo griauti kai kurias reformacijos skelbtas tiesas. Visi šventųjų 
gyvenimo epizodai nuo šiol kone kūniškais saitais jungia baž- 
nyčią su tikinčiaisiais. Tai afirmacija bažnyčios, kuri nori būti 
žymiai nuoširdesnė, negu protestantų bažnyčia. Jie žadina tikin- 
tiesiems viltį, kad kiekvienas iš jų gali priartėti prie dievo ir už- 
imti savo vietą nuostabioje bažnyčios hierarchijoje. 

Šiuo požiūriu Rubensas buvo tiktai tarnas, sąžiningai vykdąs 
savo pareigas, bet ar verta priminti, kad panašų darbą dirbo 
tūkstančiai tapytojų, tačiau jų paveikslų didaktika nieko nejau- 
dina. O tie iš jų, kurių drobės dar ir dabar artimos mūsų širdžiai, 
tai išrinktieji — jie daug ką sako mums, nepaisant įmantrybių ir 
jiems primesto nenatūralumo. Rubensas brangus mums ne dėl 
religinio jo paveikslų turinio. Jeigu jo paveiksluose aiškiai jau- 
čiamą patosą, kurį sunku būtų užginčyti, laikysime Rubenso re- 
ligingumo įrodymu, tai čia pat tektų kalbėti apie giliai įsišakni- 
jusią jo pagonybę, kadangi jis su dar didesniu susižavėjimu ta- 
pė Olimpo dievus. Tačiau, tiesą sakant, su didžiausiu įkvėpimu 
ir lyriniu nusiteikimu jis tapo nuogą moters kūną, nes jį myli. 

Ne toks rafinuotas ir ne toks aristokratiškas, kaip Ticianas, šis 
iš Flandrijos kilęs tapytojas kaip ir Ticianas myli moterį. Nors 
tėvynę užplūdusi šventeiviškumo banga, Rubensas be atvangos 
ir su didžiausiu įsijautimu šlovina moterį. Galbūt Elena Fourment 
nebuvo pernelyg protinga. Bet argi tai įrodymas, kad jinai jam 
netiko arba jis dėl to graužėsi? Tačiau šis spėjimas nuolat kar- 
tojamas atkakliausių Rubenso garbintojų: jis toks protingas, toks 
išsilavinęs, o dar tas amžiaus skirtumas, be abejo, jis buvęs ra- 
guotas vyras... Jie apie tai nerašo taip grubiai, bet šių teisėjų 
akyse žmonos portretas iš Vienos muziejaus vienas didžiausių 
Elenos apkaltinimo įrodymų. Tačiau kaip paaiškins šie cenzoriai, 
kad Rubensas taip kilniadvasiškai nuolat atskleidžia šios dailios 
moters žavesį? Argi taip elgtųsi pavydus vyras? O gal jie Ru- 
bensą laiko atlaidžiu vyru? Rubensas „kilniadvasiškas razuota- 

sis". Betgi tai jau groteskas, todėl, atrodo, atėjo metas viską ki- 
taip išaiškinti. Norėdami užkelti Rubensą ant visokių dorybių ir 
moralinių privalumų pjedestalo, jo garbintojai pamiršo vieninte- 
lę priimtiną hipotezę: Rubensas mylėjo moterį paprasčiausia kū- 
niška meile, todėl ir vedė šešiolikametę mergaitę. Norėjo, kad, 
be smagumų miegamajame, ji dar džiugintų akį dailininko dirb- 
tuvėje. Šito jam pilnai pakako. Daugelis vyrų, kurie kartais tvir- 
tina visai ką kita, iš esmės galvoja tik apie tokį moters vaidme- 
nį. Beje, toks požiūris būdingas vyrams, mėgstantiems valdyti. 

Argi ne taip buvo Rubenso atveju? Nepagrįstos prielaidos — 
pasakys užsispyrėliai; šventvagystž — pridės šventeivos. Tačiau 
jie pamiršta dailininko kūrybą. Jo paveikslai iškalbingesni už 
bet kokius spėliojimus. Visi žinovai pripažįsta, kad paskutiniai 
tapytojo kūriniai geriausi. O kas gi iš jų spinduliuoja, jei ne 
džiaugsmas? Tai laimingo žmogaus nenutylanti daina. Ir tas už- 
vis geriausiai apgina Eleną Fourment. 

Kaip tapytojas, Rubensas apie save telkia tik satelitus. Tai ga- 
lima paremti daugeliu pavyzdžių. Keletą kartų jis minėjo van 
Deiką, bet tik tada, kai jis dirbo jo dirbtuvėje. Paskui apie jį 
neužsimena nė vienu žodžiu. Savo gausių kelionių metu susitiko 
su vienu didžiausių tapytojų — Velaskesu. Paskui susidaro js- 
pūdis lyg apie jį būtų visiškai pamiršęs. Tiesa, jis dievina Ticia- 
ną, tačiau šis tapytojas jau miręs, kaip ir daugelis kitų, kurių 
drobės yra jo kolekcijoje. O kalkant apie gyvuosius, tai minimi 
tik bendradarbiai, antraciliai dailininkai. Vienintelė išimtis — 
tai Adrianas Brouveris. Tenka pripažinti, kad Rubensas mėgo jo 
kūrybą. Rubenso’ laikais šis puikus dailininkas dar nebuvo pa- 
siekęs tokios šlovės, kokios buvo vertas. (Nepasiekė jos ir iki 
šiol.) 

Tą patį galima pasakyti ir apie graverius. Jis pripažino tik pa- 
dėjėjus. Jei tik kuris iš jų užsigeisdavo būti nepriklausomas, 
tuoj su juo išsiskirdavo. 

Politikos srityje Rubensas svaido perkūnus tai prieš vieną par- 
tiją, tai prieš kitą. Ir jeigu jis visuomet remia Ispanijos intere- 
sus, tai tik todėl, kad nebuvo kitos dirvos jam veikti. Tačiau bū- 
tų neteisinga manyti, kad jis visiškai atsidavęs Ispanijai — kai 
kurie laiškai labai aiškiai tai patvirtina. Rubensas be jokios 
abejonės politikas, o tikri politikai visuomet ištikimi tik patys 
sau. Kiekvienas tikras politikas pasižymi vaidingumu. Tuo ir ga- 
lima aiškinti, kad dorovingi žmonės jais bodisi. Politikų nepasto- 

vumas iš tiesų yra ištikimybė patiems sau. Jei politikas pajunta 
grėsmę arba pradeda bijoti, kad gali netekti valdžios, reikšmės, 
jis tuoj keičia ideologiją arba partiją. Saugodamas save, jis iš- 
duos net savo šalininkus. Mėgins pasiteisinti ir viskas baigsis 
tuo, kad patikės savo įrodymų tikrumu ir pasirodys esąs neišma- 
nėlis. Doktrinos, partijos ir įsitikinimai — tai tik pretekstai, ku- 
riais slepiamas, o kartais ir savo paties akyse pateisinamas noras 
iškilti. Politikų ištikimybę arba neištikimybę kokiems nors prin- 
cipams dažniausiai nulemia aplinkybės. Tačiau niekas šito ne- 
nori pripažinti, ypač politikas. Jis skelbia idėjos suverenumą, 
nenorėdamas pripažinti, kad idėja tai tik labai nepatvari didelės 
aistros išraiška, neleidžianti net atsikvėpti tiems, kuriuos ji 
užvaldė. 

Rubensas vienas iš tokių Žmonių. Visos jo pastangos nukreip- 
tos pasotinti nuolatinį valdžios troškimą. Pinigai, šlovė, titulai, 
diplomatija — tai priemonės, padedančios jam viešpatauti. Būtų 
beprasmiška čia suplakti moralines pažiūras ir spręsti apie Žmo- 
gų pagal visuotinai įsigalėjusį gėrio ir blogio mastelį. Jei jis 
pasirodo kaip dorovingas žmogus, tai tik todėl, kad dorovė de- 
rinasi su jo tikslais. Jeigu jis yra infantės pusėje, tai tik todėl, 
kad jinai dažnai prašo jo paslaugų. Rubensas beveik visuomet 
remia taiką, nes tiki, kad čia gali šį tą nuveikti, o gal tiesiog 
mano, kad jis sutvertas taikai? Bet vos tik Gastonas Orleanietis 
pradeda Briuselyje regzti intrigas, mes Rubensą jau matome ka- 
ro šalininkų pusėje. Matyt, tikėdamasis šioje avantiūroje įterpti 
savo žodį, jis užmezga ryšius su Marija Mediči. Veltui čia ieš- 
kotume logikos. Logika dera samprotavimams, bet ji tolima gy- 
venimui. Gyvenimas turi savo reikalavimus. Jo gyvenimas. Rei- 
kia mokėt gyventi. 

Reikia mokėt gyventi. Čia slypi visa esmė. Yra žmonių labai 
kuklių. Yra ir nepasotinamų. Rubensas iš nepasotinamų žmonių. 
Jis anaiptol ne miesčioniškų dorybių pavyzdys, nors ir stengiasi 
jį taip vaizduoti trumparegiai jo garbintojai. Visų pirma, jis val- 
dovas ir užkariautojas. Jis naudojosi gyvenimu, nepraleisdamas 
nė vienos pasitaikiusios galimybės. Tiktai šiuo požiūriu reikia 
vertinti jo santykius su žmonėmis. Jam žmonės tai įrankiai, ku- 
riuos naudoja, trokšdamas patenkinti savo aistrą — viešpatauti. 
Žinoma, jis egoistas, kaip ir visi didieji žmonės. Ir vienišas, kaip 
ir visos didingosios viršūnės. 


ROŽE AVERMATAS 


Šios knygos autorius belgų rašytojas Rože Aver- 
matas plačiai žinomas savo tėvynėje ir už jos ribų. Jo plunksnai 
priklauso romanai, apysakos, novelės, pjesės, eilėraščiai, insce- 
nizacijos radijui ir televizijai. Tačiau bene didžiausią populiaru- 
mą pelnė jo knygos apie dailę, daugiausia apie savo šalies dai- 
lininkus. Iš literatūrinių jo kūrinių paminėtini „Legenda apie 
mažąjį karalių“, „Dešimt senųjų puikiosios Flandrijos dainų“, 
„Vilhelmas Tylusis“ ir kt. Dailei skirtos jo knygos —,,Rembran- 
tas ir jo epocha“, ,„Rubensas“, „Džeimsas Ensoras“, „Rikas Vau- 
tersas“, „Fransas Mazerelis“, „Menas mirė — menas gyvena!“ ir 
daugelis kitų. 

Rože Avermatas gimė 1893 metais Antverpene. Literatūrinę 
veiklą pradėio 1919 metais, kai savo paties suorganizuotame žur- 
nale ,,Lumjer“ (Šviesa) pradėjo spausdinti savo kūrinius. R. Aver- 
matas Belgijos Karališkosios dailės akademijos narys. Jo knygos 
pažymėtos premijomis Belgijoje ir Prancūzijoje. 

Rože Avermatas knygą apie Rubensą parašė jam būdingu gy- 
vu ir temperamentingu stiliumi. Jis sangvinikas ir optimistas — 
tai galima spręsti iš emocingo jo pasakojimo. Ir tikras flamandas, 
mylintis savo kraštą, prisimenantis jo praeitį ir susirūpinęs da- 
bartimi. Jis sukūrė patrauklią apysaką apie savo tėvynainį, ban- 
dydamas nejučia perkelti mus, savo skaitytojus, į XVII šimtme- 
tį ir atskleisdamas mums visas svarbiausias šio nepaprasto žmo- 
gaus likimo peripetijas. 

R. Avermato knyga apie Rubensą nėra dailininko kūrybos 
nagrinėjimas, nors autorius, savaime suprantama, dažnai palie- 
čia šią temą. Ją veikiau galima būtų pavadinti lyrine didžiojo 
žmogaus biografija. Jis Rubensą pamatė tokį, koks jis buvo iš 
tikrųjų, be legendų aureolės, su visomis geromis ir blogomis 
ypatybėmis, prieštaravimais, trūkumais ir privalumais. Tai rašy- 
tojo kūrinys, o ne meno istoriko tyrinėjimas, ir todėl subjekty- 

vios prielaidos ir vaizduotės polėkis čia vaidina didesnį vaidme- 
nį, negu griežtas reiklumas ir objektyvi nuomonė, kurie bet ko- 
kiame moksliniame darbe yra būtini ir nepakeičiami. 

Per pastarąjį šimtmetį Belgijoje galime rasti ištisą plejadą 
mokslininkų rubensistų, kurie savo gyvenimą paskyrė genialiojo 
tėvynainio kūrybai nagrinėti. Avermatas sau kėlė visai kitus už- 
davinius. 

Žinomą belgų beletristą labiau domino ne kūrybos nagrinėji- 
mas, O savitas ir nepaprastas Rubenso gyvenimo kelias, psicho- 
loginės jo veiksmų, poelgių, sprendimų priežastys, menininko 
žmogiškosios esmės atsiskleidimas įvairiausiomis dvasinio gyve- 
nimo ir charakterio pasireiškimo formomis. R. Avermatas šiame 
kūrinyje, skirtame platiesiems skaitytojų sluoksniams, daugiausia 
rėmėsi stropiai patikrintais faktais. Jis pasinaudojo daugybe do- 
kumentų, susijusių su didžiojo flamandų tapytojo gyvenimu, kurį 
galima lengvai atsekti iš jo susirašinėjimo bei XVII amžiaus ra- 
šytojų pasisakymų apie jį. Nors Rubenso biografijoje yra šiokių 
tokių neaiškumų, tačiau išlikę Žinios leidžia atkurti šio įžymiojo 
XVII amžiaus menininko ir politinio veikėjo tiek kūrybinį gy- 
venimą, tiek ir dvasinį veidą. Bet norėdamas sugriauti vieną le- 
gendą, Avermatas neišvengiamai sukūrė kitą, nes jo daromos 
išvados apie Rubensą žmogų būna gerokai tiesmukiškos, pri- 
temptos ir gana subjektyvios. Jis ėmėsi uždavinio — nuplėšti 
apie įžymųjį žmogų susidariusią legendos aureolę, tačiau dėl pa- 
sekmių pats kaltas. Iš nebūties prikeltas, tarytum atgijęs pa- 
veikslas priverstas gyventi pagal paties burtininko rašytojo jam 
primestus dėsnius. Todėl šis paveikslas atrodo ginčytinas. Vis 
dėlto Avermatas moka įtikinti ne tik savo gražbylyste, bet ir 
nuoširdžiu tikėjimu savo metodo ir priemonių teisingumu. Ir vis 
vien jo suformuluotas tikslas — parodyti didįjį dailininką kaip 
paprastą žmogų ir tuo jį padaryti labiau artimą ir visiems su- 
prantamą,— tendencija, šiuo metu labai paplitusi, mums atrodo 
ne visai įtikima ir, mūsų manymu, neduodanti paties svarbiau- 
sio — galimybės arčiau pažinti dvasinį genijaus pasaulį. Pasa- 
kodamas apie asmeninį genialaus Žmogaus gyvenimą, autorius 
neišvengiamai ėmė jį vertinti, ieškoti jo silpnybių, kelti aikštėn 
tuščią garbės troškimą — tai gana sunkus ir nedėkingas uždavi- 
nys, dažniausiai be vaisingų rezultatų. Šiuo požiūriu Avermato 
darbas šių eilučių autorei kelia rimtų prieštaravimų. Labiausiai 
tai liečia diplomatinės ir politinės Rubenso veiklos nagrinėjimą, 


191 


tai yra tą sritį, kur dažnai neįmanomi tiesmukiški moraliniai eti- 
niai vertinimai, o tuo labiau priekaištai, daromi praėjus keliems 
šimtmečiams. 

Rubensas pasižymėjo dideliu protu, nepaprastu politiniu bran- 
dumu, blaiviu istorinių situacijų ir realių galimybių vertinimu. 
Jo laiškai kupini objektyvių ir tikslių sprendimų, juose jaučia- 
mas kartėlis ir pasipiktinimas, kad pasaulio likimas yra „vaike- 
zų“, jaunų ir negabių Prancūzijos, Ispanijos ir Anglijos kara- 
lių — Liudviko XIII, Pilypo IV, Karolio I rankose. Erchercosie- 
nės Izabelės reikalavimu, jis aktyviai įsijungia į diplomatinį 
darbą ne trokšdamas garbės, o todėl, kad Flandrijoje neatsiranda 
išmintingesnio, tinkamesnio ir įžvalgesnio politiko, nuoširdžiai ir 
nesavanaudiškai besirūpinančio savo šalies likimu ir turinčio vi- 
sus duomenis tokiam darbui. O gauti apdovanojimai, tarp jų ir 
bajoro titulas, tokio masto žmogui, kaip Rubensas, labai jau 
menki ir galbūt pirmą kartą suteikti už tikrai vertus nuopelnus. 
Legenda apie Rubensą, susidariusi XVIII amžiuje ir daugiausia 
besiremianti vėlesniųjų jo biografų spėliojimais, deja, išlikusi ir 
po šiai dienai, iš tikrųjų yra klaidinga tada, kai kalbama apie 
didįjį menininką, kaip apie likimo lepūną, gimusį po laiminga 
žvaigžde. Šis požiūris iškreipia tiesą, nes Rubensas buvo be galo 
darbštus, nepaprastai valingas žmogus, galįs susikaupti ir pa- 
klusti savo disciplinai. Įprasta Rubensui priekaištauti dėl jo tur- 
tų, užmirštant, kad jie įgyti savo paties rankų darbu. Kai kada 
apie jį rašoma, kaip apie buržuazinį iškilėlį, nepasotinamą gar- 
bėtrošką, godžiai siekiantį garbės. Dažnai beveik smerkiamu to- 
nu pasakojama, kad jis savo dirbtuvėje buvo sutelkęs daugelį 
talentingų tapytojų, nors ne tiktai Rafaelis ir daugelis italų 
meistrų, bet ir XVI amžiaus Antverpeno tapytojai turėjo didžiu- 
les dirbtuves. O jeigu jis brangiai vertino savo darbą, tai todėl, 
kad jo darbas buvo to vertas, o Rubensas, būdamas laisvas dai- 
lininkas, už viską labiau brangindamas nepriklausomumą, reika- 
lavo tikros pagarbos savo, kaip tapytojo, amatui. 

Feodaliniame XVII amžiaus pasaulyje su luominiais prieta- 
rais ir sudėtingai pasiskirsčiusia vertybių hierarchija, kur buvo 
paisoma tiktai kilmės nuopelnų, kur buvo niekinama bet kokia 
veikla, išskyrus karaliaus rūmininko ir kariškio pareigas, Ru- 
bensas dėl savo talento, proto ir asmeninių savybių užėmė vieną 
žymiausių vietų, išdidžiai ir kilniai gynė kūrybinio darbo žmo- 
gaus orumą. Argi galima matuoti tuštybės, pinigų ir šlovės sic- 

kimo masteliu tą iš tiesų nepasotinamą kūrybos troškimą, kuris 
buvo užvaldęs Rubensą? Minėtos neigiamos savybės būdingos 
tik eiliniams žmonėms ir vertinamos tik vidutinybių, ir jeigu 
šios savybės būtų buvusios svarbiausios jo prigimtyje, jos visu 
nuožmumu ir aiškumu būtų iškilusios jo kūryboje, kuri lyg jaut- 
rus barometras parodo tuštybę, falšą, nesąžiningumą. Verteiva 
ir gobšuolis niekada nebūtų galėjęs mums įteigti to galingo gy- 
venimo džiaugsmo ir pilnatvės jausmo, to užmojo ir pilnakrau- 
iiškumo, kuriuos mes pajuntame, gėrėdamiesi Rubenso kūri- 
niais. Aukštas etinis meno turinys — tai geriausia jo kūrėjo dva- 
sinio pasaulio charakteristika. 

Laimei, Rože Avermatą taip užbūrė Rubenso proto ir talento 
žavesys, kad jis negalėjo iki galo įgyvendinti savo sumanymo. 


T. SEDOV A 


SVARBIAUSIOS PETERIO PAULIAUS RUBENSO 
GYVENIMO DATOS 


1577 — Birželio 28 d.— gimė Zigene. 
1587 — Miršta tėvas Janas Rubensas. 
1598 — Kaip laisvas menininkas priimamas į šv. Luko gildiją. 
1600 — Gegužės 9 d.— išvažiuoja į Italiją. 
Priimamas į Vinčenco Gonzagos rūmus Mantujoje. 
1601 — Kelionė iš Mantujos į Romą. 
1608 — Spalio 19 d.— miršta motina Marija Peipelinks. 
Spalio 28 d.— išvyksta iš Romos. 
Gruodžio 11 d.— grįžta į Antverpeną. 
1609 — Rugsėjo 23 d.— tampa erchercogų Alberto ir Izabelės rū- 
mų dailininku. 
Spalio 3 d.— veda Izabelę Brant. 
1610 — Antverpene prie Vaperio perka žemės sklypą. 
1611 — Antverpene gimsta duktė Klara Serena. 
Miršta tapytojo brolis Filipas. 
1613 — Išrenkamas romanistų gildijos vyresniuoju. 
1614 — Gimsta sūnus Albertas. 
1616 — Vykdomi Rubenso rūmų prie Vaperio baigiamieji darbai. 
1618 — Kovo 13 d.— gimsta sūnus Nikolas. 
Van Deikas tampa šv. Luko gildijos laisvu menininku. 
1622 — Sausio 11 d.— kelionė į Paryžių Sudaroma sutartis su 
Marija Mediči nutapyti paveikslų seriją Liuksemburgo 
rūmų galerijai. 
1623 — Gegužės 3 d.— kelionė į Paryžių. Marija Mediči ir Ri- 
šelje lankosi Liuksemburgo rūmų galerijoje, 
Liepos 14 d.— grįžta į Antverpeną. 
1624 — Birželio 3 d.— Ispanijos karalius suteikia bajoro titulą. 
1625 — Vasario 4 d.— atvyksta į Paryžių. 
Vasario 12 d.— grįžta į Antverpeną. 
Išvyksta į Briuselį ir Diunkerką. 
Hercogas Bekingemas aplanko Rubensą. 

1626 — Birželio 20 d.— miršta pirmoji žmona Izabelė Brant. 
Viešnagė Kale ir Paryžiuje, 

1627 — Kelionė su Žerbje. 

1628 — Rugsėjo 28 d.-- išvyksta į Ispaniją. 

1629 — Iki balandžio 29 d. išbūna Madride. Balandžio 27 d. — 
paskiriamas Slaptosios Niderlandų tarybos sekretoriumi. 
Kelionė į Londoną. 

Kelis kartus gauna audienciją Grinviče pas karalių Ka- 
rolį I. 
1630 — Anglijos karalius suteikia riterio titulą. 
Kovo 8 d.— išvyksta iš Londono. 
Balandžio 6 d.— grįžta į Antverpeną. 
Gruodžio 6 d.— veda Eleną Fourment. 
1631 — Marija Mediči atvyksta į Antverpeną. 
Kelionė į Olandiją. 

1635 — Įsigyja Steno pilį. 

1637 — Kardinolas infantas aplanko Rubensą Antverpene. 

1640 — Gegužės 27 d.— surašo testamentą. 

Gegužės 30 d.— miršta. 


anoa Lis ius i i aE EA EEE ETES vivr 

I. Išsvajotasis miestas 4 kis kak sk k k k . 

I Tėvo romanas. A rrearen S TO a AS 
III. Mokymosi laikotarpis Kiasma š 
IV: Anapus AIDI „išausti sa a i 
Ve Kelhas i Uksila Ass As Li anA AARAA Šš 
Vi GriZimas L tevyne reie iais a ini a ia i o ai «0 
NVH: Caime Ir -Slove kis as kin ka a a e 
VIll- Fabrikas” Veikia Lik sd a T ea uen Uk rai 
IX- Nauja: aistra kia ai Uri ka i k a a . 
X. Didysis Zaidimas: Lė utuknins ski a akis a i o . 
XI. Europos šachmatų lenta .....essesssosesessssesooos . 
XIL Triunito Metal k r ių e Ai a arka i 
XIII. Atvirkščioji medalio pusė ....sesesessoseseserseeso . 
XIV. ISmintis: is Sk ki ii a a a r i i a . 
XVe Bütü pačiü:saviMi Lik i a i i a naa . 
XVI. Ir gražiai pabaigti gyvenimą „kaka a nano ona. . 
Paaiškinimas ir išvadoS «+ ės arunas k k a a a . 
Rože AVermMalas: Lisiaadinatinii 14116 k k . 


TURINYS 


Svarbiausios Peterio Pauliaus Rubenso gyvenimo datos .... 


105 
116 
127 
134 
147 
156 
171 


181 
190 
194 


HB No 834 


POKE ABEPMAT 
PYBEHC 
Ha AHTOBCKOM A3bIKe 


MepeBen c nonbckoro Monac Hekac 
Cepua <Cuny3This 


HanaTeaccTROo «Bara», Buanbnuioc, np Jlennuna 50 


ROZE AVERMATAS 
RUBENSAS 

Dailininkė G. Jurkūnienė 

Techn. redaktorė D. Vitkevičienė 

Duota rinkti 1978.VII 18. Pasirašyta spaudai 
1978. VIII.28. Leidinio Nr. 9160 Spaudos kreidi- 
nis, formatas 84xX108'54> — 3,188 pop. l. 10.7 sp. 
1. +1,3 (ikl. ) sp. l.: 12.4 leid. 1. 45000 egz. Užsak. 
Nr. 1003. Kaina 75 kp 


„Vagos“ leidykla, Vilnius, Lenino pr. 50 

